
Mati modrosti pravi, da naj nikar ne skočimo 
za prvo žogo in evforično pričakujemo pre- 
več. A vendarle so Netflix na vsa usta hvalili, 
kjer se je blagovolil pojaviti. To je tisto pra- 
vo. Ni, da ni! Pod vtisom pričakovanj sem z 
neodobravanjem gledal na kritike z Otoka, ki 
so zabavljali nad njim nedostopno vsebino. 
Angleži so bili namreč prvi, ki jih je Netflix 
blagoslovil tostran Atlantika, vendar jim ni 
nudil vsega, zato so jeli uporabljati virtualna 
zasebna omrežja za dostop do ameriškega 
seznama. Mar ne morejo počakati? Ne zave- 
dajo se, da so srečneži, ker ga imajo. Mi ga 
nimamo in kazalo je, da bo še dolgo tako. In 
potem na začetku tega leta, kot strela z jas- 
nega. Dan prej nič, dan zatem odprta vrata v 
filmska nebesa. In sem poln navdušenja ter 
pričakovanj tudi vstopil. 

Jasno mi je bilo, da ni prišel, ker se mu zdi- 
mo dobri fantje in dekleta. Prišel je, ker mu 
je ustrezalo. Zatorej sem zamižal na eno oko, 
ker je bil seznam naslovov ubog in ker je šlo 
večinoma za stara jajca. Prav tako sem po- 
goltnil, da ni bilo v slovenščini ne govorjene, 
ne podnapisne besede. Nekako je pač treba 
začeti, razširili so se na cel planet, Slovenija 
je mala, bodo že. Vse več bo vsebin, tudi ma- 
terinščino bodo enkrat gotovo podprli. Tako 
sem si govoril. A ko se po petih mesecih nič 
ni spremenilo, sem imel vsega poln kufer in 
protestno odpovedal naročnino. 

Da lahko Google in Apple ter mnogi konku- 
renčni ponudniki videa dodajajo slovenske 
podnapise in sinhronizacije, Netflix pa ne, je 
kratkomalo nezaslišano. A moj temeljni raz- 
log za odjavo je premalo novih vsebin, filmov 

in serij. Dosti jih gledam, vendar nisem pri- 
pravljen metati denarja skozi okno, čeprav 
gre za deset evrov mesečno. Prva dva mese- 
ca sem storitev uporabljal kot nor, da sem 
pogledal, kar se mi je zdelo zanimivo, in bil 
hkrati ponosen, da to počnem legalno. Toda 
novosti kapljajo prepočasi. Tako zelo počasi, 
da na koncu nisem imel več česa gledati. Za- 
kaj bi potem plačeval naročnino? Nobene lo- 
gike ni v tem, mar ne. Sodu pa je izbilo dno 
zavedanje, da je ponekod v Evropi, levo in 
desno prek meja, veliko večji izbor gledalne- 
ga materiala. In to ravno takega, ki si ga želim 
sam. Pet mesecev, pa še vedno nič Disney- 
Ja, ki ima eno največjih holivudskih produk- 
cij. Dovolj je. Ce Netflix ne spoštuje mene in 
mojega denarja, ga tudi jaz ne bom. 

Zdaj se lahko ozrem na tista dva meseca, ko 
je bil moj najboljši prijatelji na vseh možnih 
napravah. Noter sem padel, kot bi dejal Pe- 
ter iz legendarnega slovenskega filma, ki ga 
kajpada Netflix ne pozna, kajti buljil sem do 
onemoglosti in pri tem malodane pozabil na 
vse ljudi okoli sebe. Ne vem, ali lahko kdo 
postane odvisen od pretočnega videa, a sam 
sem najmanj pretiraval. Malce tudi zato, ker 
sem preprosto želel plačano čimbolj izkori- 
stiti. Kdo bi vedel, kje se skriva pravi razlog, 
vem le, da ga niti malo ne pogrešam. Pa tu- 
di ne gledam več vsega, kar se mi ponudi na 
pladnju, temveč le še tisto, kar me res zani- 
ma. No ja, ena stvar pa je ostala. Ljubezen 
do enostavnosti pretočnega videa, zato sem 
jo našel drugje. Do nadaljnjega v Kodiju in 
Showboxu! Vihravi 

prišel med ljudstvo. Po letih sejmarskih pred- 

stavitev razvojnih modelov in igranju s polo- 
vičarskimi mobidičnimi onegaji sta najboljšejša 
VR-sistema, računalniška Oculusov rift in HTCjev 
vive, naposled naprodaj. Resda teh kukalnikov v 
druge resničnosti ni mogoče kupiti s police, v Slo- 
venijo ju pravzaprav sploh ne pošiljajo in tudi v tu- 
jini je z okoli sto tisoč prodanimi primerki roba še 
vedno butična. 600 oziroma 900 evrov pač ni dro- 
bižni znesek za periferijo. Toda končna izdelka ob- 
stajata, zatorej o tehnologiji ni več govora v prihod- 
njiku. Joker je takisto prišel do teh naglavnih pri- 
prav in par tednov sem z njima na betici preživel 
prenekatero uro. Podajal sem se v vseobkrožujoče 
fantastične dežele, se divil nad njihovo otipljivo ver- 
nostjo, prostoročno rokoval z okolico, se naravno 
oziral po pilotskih kabinah ter celo ustvarjal v za- 
resnem 3D-mediju, po zraku. 
Kot pišemo v osemstranskem prispevku o uvodnem 
stiku z novostjo, VR-dejavnosti na prvi uč niso na- 
pačne in prenekatera igra da nova doživetja. Že 3D- 
gledanje z obračanjem glave je bolj naravno od bu- 
ljenja v ravninske zaslone in operiranja z mišjo. Ko 
k temu dodaš še nekaj prostorskega motoviljenja in 
gibalne kontrolerje, je neresničnost že na dobri poti 
do resničnosti. Ampak moje mnenje o današnjem 
- in prav tako jutrišnjem VRu - ostaja nespremenje- 
no: fino za priložnostni hec, nepriporočljivo za po- 
sedovanje. Področju zavdaja cela vrsta raznolikih 
alinej, od cene in pičle vsebine prek prostorskih zah- 
tev in celokupne nerodnosti do tega, da ni garanci- 
je za ugodje. Sicer bo kdo porekel, da vsega nave- 
ličan zabavljam v tri dni in cepidlačim za brezvez- 
nosti. Toda govorim iz sebe, kajti sam sem se za- 
pletal v žice, švical pod vizirjem, popravljal fokus, 
bentil spričo neumnih špilov, doživel rahlo VR-sla- 
bost ob obračanju in poslušal zbadljivke okolice na 
račun svoje čezlesnosti. Pa pri tem nisem plačal niti 
centa za jurja vredno opremo in softver, katerega 
sem se v resnici kmalu naveličal. 
Res je, da smo ob zori prvega rodu sodobne navi- 
dezne resničnosti in da je vsak začetek težak. Pri 
Oculusu so že povedali, da bo naslednji kukalnik na 
voljo v nekaj letih. Zaslončki bodo takrat bržda bolj 
razločni, celotno delovanje še natančnejše in nema- 
ra igratorji ne bodo več potrebni, saj bo sistem naše 
gibe zaznaval na prst natančno. A vseeno ni šans, 
da bo najbolj vrhunska tehnologija brezžična in da 
bo zapakirana v kakršnokoli drugačno obliko od 
čezočesne zatesnjene maske. In ta moteči tujek na 
obrazu je tisto, kar je v mojem videnju največja cok- 
la. Filmska stereoskopija je navsezadnje propadla 
tudi zaradi tega, ker si ljudje nočemo natikati 3D- 
očal, pa so tiste domače res lahke. Z njimi se poču- 
timo kot s plašnicami, ko ne oziraje na družbo tu- 
nelsko zremo v dogajanje. VR-naglavniki so znatno 
težji, bolj nerodni in docela nedružabni. Gotovo bo- 
do prišli špili za več igralcev, en s kacigo in drugi na 
monitorju oziroma teveju. Toda zvečine so to solers- 
ki izleti, na katerih je izletnik neprodušno izoliran za 
zunanje dražljaje. Pri tem je njegovo mahanje po zra- 
ku in opletanje z glavo ridikulozno smešno za vse 
opazovalce in kar kliče po potegavščinah. 
Facebook, Google, Samsung, Valve, Sony, menda 
Nintendo in še vrsta drugih velikih imen z mano oči- 
gledno ne deli mnenja. Tudi prenekateri samookli- 
cani opinion maker v spletnih člankih in blogih nav- 
dušensko zagovarja noviteto. Dotičniki bržda niso 
doživeli nesojene prve VR-dobe pred dvajsetimi leti, 


P a je virtual reality, ta silni next big thing, le 

UVODNJAK 


Šlem je problem 


VR-čelada, ta zadnji krik tehnike, je nekaj dni z vsem 
kablovjem ždela na mizi, nato sem jo izklopil in po- 
spravil. Priložnostnih, malih igric se mi res ne da špi- 
lati na tak način, poleg tega cel dan buljim v zaslone 
in oči niso hvaležne, če dobijo še enega na razdaljo 
treh centimetrov. In to v poletni vročini! 


ko so bili enaki tako medijska izpostavljenost kot 
nekateri minusi, zavoljo katerih je reč hitro crknila. 
Dasi "sem bil tam", se ne bom skliceval na elrond- 
sko modrost in ponavljanje zgodovine. Velikokrat se 
pač zgodi, da je kakšna reč pred časom, zato po- 
nikne in se v uporabni obliki prerodi kasneje. Reci- 
mo tablični računalnik, ki ga je Microsoft predstavil 
leta 2001, a je področje v resnici spočel šele ipad 
skoraj dekado kasneje. Tudi na to, da uporabniki ni- 
smo zahtevali navidezne resničnosti, se je odveč 
obešati. Prav omenjeni Applov onegaj je pokazal, 
da nam lahko vizionarji dajo nekaj, česar si nismo 
želeli, nakar se izkaže za temelj našega vsakdana. 
A menim, da je z VRom drugače. Novost za domačo 
zabavo v tej obliki ni korak naprej, prej nazaj, saj 
ima doživetje več praktičnih minusov. 

Vse zapisano bo potegnilo področje v začaran krog. 
Cena in pogoji pomenijo majhno bazo uporabnikov. 
To ne bo spodbudila razvijalcev v visokoprofilno špi- 
lovje, redki kupci pa ne bodo zadovoljni z dragegim- 
next-gen hardverom, s katerim bodo preizkušali le 
odurno precenjene grižljajčke. Vsakdo je že slišal za 
najbolj propadlo zadevo s pripono 'virtual', Ninten- 
dovega migrenastordečega vizirskega dečka. V pol- 
letni življenjski dobi leta 1995 se ga je prodalo 770 
tisoč kosov in ga imamo za enega največjih mimo- 
sunkov. Oculus in HTC lahko skačeta od veselja, če 
bosta oba modela skupaj do konca leta dobila 300 
tisoč lastnikov. Že res, da so bile v projekta investi- 
rane milijarde, ampak to samo po sebi ni porok za 


uspeh. Spomnimo se sprva revolucionarnega in da- 
nes od boga pozabljenega gibalnega igranja. Dese- 
tine milijonov wiimotov, kinectov in playstationovih 
movov se upokojeno svaljka po predalih, ker jih ak- 
tualna generacija konzol oziroma igresploh ne šmir- 
glajo. Je že razlog, za to. S tem, da je mahanje pred 
televizorjem zdravo, zabavno in družabno. Vse, kar 
VR ni. Zdaj nam taista industrija prodaja reciklažo 
tega gibalnega igralništva v sodelovanju z nenarav- 
nim čebrom. Pa jim verjemimo, da bodo razvijalci 
oziroma založniki tokrat delovali podporno. 

Uvodno preizkušanje je mimo, obširen članek je na- 
pisan in postavljen. Glede na tehnološko navduše- 
nost bi moral biti kukalnik vsakodnevno v uporabi, 
tako kot se je to samoumevno zgodilo s slehernim 
novim igralnim sistemom. Ampak ko se mi na po- 
poldan zahoče igranja ali gledanja česa slikosučne- 
ga, se niti slučajno ne oziram po čeladi. Ta zadnji 
krik tehnike je nekaj dni z vsem kablovjem ždel na 
mizi, nato sem ga izklopil in pospravil. Priložnostnih, 
malih igric se mi res ne da špilati na tak način, po- 
leg tega cel dan buljim v zaslone in oči niso hvalež- 
ne, če dobijo še enega na razdaljo treh centimetrov. 
In to v poletni vročini in sopari? Morda bo drugače, 
ko bo navidezno resničnost omogočala kontaktna 
leča. Ali ko bomo živeli le v onkraju, medtem ko bo- 
do naši teleščki rabili kot baterije. Dotlej pa ostaja, 
da šlem je problem! 


David Tomšič 


Droni dobivajo boljše oči 

Civilni brezpilotni letalniki zmorejo ohranjati višino in 
v primeru izgube nadzornega signala odfrčati na štart, 
dočim lahko nekateri celo sledijo objektom v vidu ka- 
mere. Toda še vedno radi kam trčijo. Ultrazvočne sen- 
zorje, ki se običajno nucajo za izogibanje oviram, zdaj 
nadomeščajo zmogljivejša tipala. Kitajski dronar Yu- 
neec in Intel sta predstavila prvi letalnik typhoon H z 
montirano globinsko kamerico realsense. Slednjo po- 
znamo kot Intelov posnemovalnik kinecta in naj bi tro- 
tu omogočala učinkovitejše zaznavanje okolice. Tako 
naj bi se znal pri ENE hitrosti samodejno izmakniti 
ranje prizorišča, dasi še ni čisto jasno, v kakšnem ob- 
segu zna to početi v naravnem okolju. Odprli so pred- 
naročila, s ceno dva tisoč dolarjev v Čezlužju pa gre 
za dražjega med civilnimi primerki. 


V Gotham 

kot še nikoli doslej 

Ena od redkih obetavnih 
VR-najav je Batman Ark- 
ham VR, (sprva) playsta- 
tionova ekskluziva. Raz- 
vijalec je skupina Rock- 
steady, špil pa bo manjše 
sorte — omenjajo deset- 
dolarsko postavko oziro- 
ma brezplačnost za last- 
nike sezonske karte za Knighta. Bistvo bo raziskova- 
nje, saj je Temni vitez vendarle izvorno detektiv. Pred- 
stavitev se je pričela v jami, kjer si je Bruce počasi in 
'ročno' nataknil vse kose kostuma, nadaljevala pa na 
kraju zločina. Na presenečenje vseh je bil žrtev Bat- 
manov prvi oproda, Dick Grayson. Preiskovanje je bi- 
lo videti slišno onemu iz zadnjega Arkhama, torej raz- 
lični 'pogledi' in rekonstrukcije dogodkov, ter z upo- 
rabo gibalnih lizik lepo paše v navidezno resničnost. 
Le premikanje med lokacijami v izogib slabosti ni bilo 
zvezno. O zgodbi in drugih likih molčijo, niti niso deli- 
li slik iz dogajanja, le na gospodiča Cobblepota so na- 
mignili. Oktobra, potemtakem. 


Pajkomož za novo generacijo 

Batman tukaj, Batman tam, kaj pa Marvel? Ljubitelji 
Stanovih junačkov hlačkov boste kmalu prišli na svoj 
račun. Studio Insomniac, ki nas je dobro desetletje 
razveseljeval s pustolovščinami Regljača in Žvenka, 
namreč na polno dela na novem Spider-Manu za play- 
station 4. Ničesar otipljivega niso pokazali, kaj šele 
nasprotnika, rekli so le, da bo igra predstavila novo 
Pajkomoževo zgodbo brez povezave s filmom. Doga- 
janje bo postavljeno v odprt New York, po katerem se 
bo pajac guncal na svoj prepoznaven način in z iz- 
strelki zapestnega močefita lovil lopove. A poudarjena 
bo prav tako rešifantova človeška plat, zato bo nema- 
lo Petra Parkerja in njegovih najstniških težav. Za pro- 
jektom stoji Marvel, ki želi z njim spočeti kakovosten 
niz maščevalskih prigod. O datumu niti špekulirajo ne. 


Google uči programiranja 


V prihodnosti bodo roboti postopoma zamenjali vse 
človeške poklice - razen tistih, ki bodo kovinkote ses- 
tavljali in programirali, hehe. Da bi bili primerki člo- 
veške vrste že od malega vajeni kovanja kode, se širi- 
jo igrače, ki tovrstne osnove v otipljivi obliki približajo 
že najmlajšim v vrtcih in osnovnih šolah. O njih, na 
primer Cubettu in robotu Kibu, smo v reviji že večkrat 
pisali, zdaj pa je svojo iniciativo predstavil še labora- 
torij velikana Google. Project Bloks gradi na podobni 
osnovi kot omenjeni izdelki: dele programa, kot so 
zanke in ukazi, predstavi s fizičnimi koščki, ki jih lah- 
ko otročad ročno sestavlja v smiselno navodilo. Tako 
otroci razvijajo ročne sposobnosti in 'programirajo' v 
družbi sovrstnikov, namesto da bi bili prilepljeni ob 
zaslon. Toda Bloks ni mišljen kot končni izdelek, mar- 
več odprta strojna platforma, ki bi drugim podjetjem 
omogočila preprosto in hitro snovanje igrač. Zato so 
njegovi sestavni deli zelo prilagodljivi. 


V plastičnih znakcih se skriva vezje, na katerega 
spravijo navodilo za bazično ploščico - štirioglate 
kose naprave, ki se z vtiči spajajo v zaporedja. 


Sistem ima tako tri osnovne vrste gradnikov. Najprej 
programabilne znakce, v katere je moč zapisati po en 
preprost ukaz, na primer 'prižig' ali 'obrat'. Tega skozi 
bližinski senzor prebere drugi gradnik, bazična ploš- 
čica, na katero gumb pritrdijo. Ploščice se nato sesta- 
vi v zaporedje, ki ga prebere in raztolmači možgansko 
vezje, tretji gradnik, ter ga brezžično ali kako drugače 
sporoči cilju, na primer robotu, da navodilo izvede. Iz 
gumbov, osnovnih in možganskih ploščic nato firme 
sestavijo raznorazne igrače. Bodisi pustijo dele ločene 
in napravijo izdelek, kjer otroci zlagajo same ploščice. 
Oziroma kose zapakirajo v skupno ohišje - kot primer 
so pokazali napravo, s katero je bilo moč prek nekaj 
knofkov usmerjati risarskega Mirobota. Podpore za 
takšne programabilne napravice nekaj že je, tudi za 
Legov WeDo 2.0. Kmalu je bo še več, kajti s predsta- 
vitvijo je Google nagovoril podjetja in naznanil razpo- 
ložljivost razvojnih kompletov za konec poletja. 


m — See 


Primeri naprav kažejo, kako prilagodljiv princip je 
Bloks. Rdeča zadeva dela muziko, spodnja usmerja 
robota, desna pa pobira podatke s termometra in 
glede na vnešena navodila utripa z žarnico. 

Novi kvartopirščini 


V Witcherju 3 je moč početi marsikaj in številni so ne- 
zdravo količino ur namenili igri s kartami gwent. Ta 
bo v samostojni in načeloma brezplačni, free 2 play 
obliki luč dneva ugledala še to leto in se zgledovala 
po obstoječi. Tako kot v Wild Huntu se bomo trudili v 
treh rundah potolči sovražnikovo armado. Na bojno 
polje bomo s pisanimi podobicami klicali tri vrste enot 
- za boj od blizu, strelske in oblegovalne -, in tako kot 
tam bo omejitev kart krepka, zato bo treba biti pri po- 
laganju pazljiv. Za samostojno verzijo avtorji napove- 
dujejo večjo zalogo enot in s tem pristopov ter taktik, 
plus več razlik med frakcijami. Nove igralce kanijo 
med drugim privleči s tem, da gwent ni narejen po že 
klasičnem kopitu Magic: The Gatheringa in Hearth- 
stona. Ni mane, več šteje položaj kart na bojišču in 
poudarek je na vojaških zvijačah ter prevarah. Ob tem 
naj bi igra vsebovala konkretno enoigralsko plat s stri- 
povskimi animacijami in raziskovanjem dežele. Beta 
za PC štarta septembra, dočim izdelek velikopotezno 
pride še na PS4 in XBO. 


Nekaterim se zdi gwent najtežji del W3, saj je tre- 
ba biti za zmage temeljit pri nabirki kart in iznajd- 
ljiv v boju. Kako bo šele proti živim nasprotnikom? 


Kakor bo Gwent temeljil na Witcherju in Hearthstone 
črpa iz WoWa, bodo Elder Scrolls: Legends bazirale 
na proslavljeni seriji, iz katere rasteta Oblivion in Sky- 
rim. Tudi v Bethesdini igri bomo morali z bitji in copr- 
nijami ob sproti naraščajoči mani uničiti nasprotnega 
maga, a karte bomo postavljali na levo in desno stran 
bojišča. To odpira nove strateške možnosti. Seveda 
bo imela igra še mnogo drobnih razlik, med drugim 
celo določene poteze znotraj nasprotnikove poteze. 
Seveda ne bodo umanjkali poklici oziroma rase iz 
dežele Tamriel, gradnja lastnih kupčkov, neobvezno 
in lestvinsko ubadanje ter nabiranje kart v uveljavlje- 
nem brezplačnem modelu. Prva beta je že mimo, igra 
pa poleg za PC izide za Applove mobilije, kar je bolj 
daljnovidno od Gwenta. Hearthstone je recimo eks- 
plodiral šele, ko se je preselil na prenosne ploščice. 


Princip kreatur z napadom / obrambo in urokov, ki 
delajo škodo, bo v Legends sličen HS. A videz bo 
nekam bolj resnoben, pri tem pa obiloval z učinki. 


julij 2016 


Cozmo, nova igrača 


Psa Aiba in zavra Plea ni več na policah, dočim ak- 
tualnim roboigračkam manjka osebnosti. To kani po- 
praviti čudežni Cozmo ameriške firme Anki. To je tisti 
krožek doktorjev robotike, ki je izgruntal samovozno, 
umetnopametno avtocesto ankidrive. Za svoj novi iz- 
delek pravijo, da bo "čarovnija naprednega robotske- 
ga značaja, da se bo povezal z ljudmi okrog sebe, da 
bo postal član familije in da se bo ves čas razvijal." 
Ob tem ne pozabijo pripomniti, da izvede več opera- 
cij na sekundo kot vsi marsovski roverji skupaj in da 
so roboti s sličnimi sposobnostmi le v laboratorijih. 
Človek bi pomislil, da bo to najmanj nadgrajeni an- 
droidek Nao. Ampak v resnici gre za manj kot deset- 
centimetrsko gosenično viličarsko čudo z displejem. 


Ri 


Tole je Cozmo, veliki robot v majhni embalaži. Če- 
prav bomo o simpatičnosti in zmožnostih sodili je- 
seni, oblika ni taka, da bi zmene pri priči osvojilo. 


Toda kakor neugledna je igrača na prvi pogled, zna 
mnogo. Zaveda se prostora in izredno obvlada moto- 
riko, zato se premika natančno, ne pade z mize in se 
ob prekucu postavi nazaj na gosenice. Z vilico more 
prevračati ovire in dregati ljudi, s kamero prepoznava 
obraze, bistvo pa je na zaslonski mimiki. Cozmo nam- 
reč po zgledu Wall-Eja čustva izraža z očmi. Menda 
so za stotine pikslastih animacij in robozvoke najeli 
kar ljudi iz igričarske panoge. Marsikateri slovenski 
otrok pozna tako življenjskost pri Furbyju, tole pa bo 
šlo še nekaj nivojev dlje. Tako zaradi premičnosti kot 
bolj izrazitega grajenja osebnosti. A kakor avtocesta 
tale onegaj nima kaj prida lastne pameti. Vse izraču- 
ne, z obrazno razpoznavo vred, namreč izvaja telefon, 
s katerim bo moral biti neprestano povezan. Zato bo- 
do njegove finte in fore lahko vseskozi elegantno nad- 
grajevali prek aplikacije. Bodo že morali, kajti zabava 
s takimi igračami je praviloma kratkotrajna. Kar pri 
izdelku za 180 evrov ni najbolj dopadljivo. 


Avto-avtomobilske kronike 


Samo vprašanje časa je bilo, kdaj bo 'avtonomna' 
vožnja terjala človeško življenje. Ta neslavni dosežek 
gre Teslinemu modelu S, ki je enostavno spregledal 
prečkajoči šlepar, zapeljal pod njega, dekapitiral voz- 
nika in sebe spremenil v kabrioleta. Menda zato, ker 
je kamera sinjo barvo zamešala z nebom, radar pa ni 
odreagiral, ker je videl pod prikolico in sklepal na nad- 
cestni znak. Resnici na ljubo je kriv voznik, zlasti za- 
to, ker so očividci potrdili, da je gledal film. Vedeti je 
treba, da je Teslin avtopilot privzeto izklopljen in ga 
lastnik aktivira šele s strinjanjem, da gre za pomagalo 
v beta fazi. Toda pri Američanih velja biti previden z 
besedami, kajti avtopilot zanje ni nič manj kot avtopi- 
lot. Elon Musk je takoj tvitnil, da so njihovi avtomobili 
v samodejnem načinu prevozili 210 milijonov kilomet- 
rov in da je stroj že danes bolj zanesljiv od človeka. 


vetrojeb 2016 


Res, toda vsakdo je zase prepričan, da je najjači šofer, 
računalniki pa itak prijavljajo modre zaslone. Tesli je 
delnica strmo padla in ameriška agencija za cestno 
varnost je tehnologijo vzela pod drobnogled. 
Dogodek je dal misliti celotni industriji. Da hoče avto 
zapeljati pod prikolico, je nekam bosa. Imajo avto- 
mobili premalo tipal? Je treba zvišati varnostne para- 
metre, kar zna botrovati skrajnostim na drugem kon- 
cu, recimo nenadnemu zaviranju brez pravega raz- 
loga? Kaj bo šele s samodeji, ko bodo zapeljali izven 
sončne Nevade in Kalifornije, kjer se taka vozila zve- 
čine testirajo, v zasneženo Avstrijo in deževno Angli- 
jo? Volvu je očitno izziv ravno to, zato večino preizku- 
sov opravlja doma. Pri tem Švedi avtonomnost jemlje- 
jo dobesedno: človek je le potnik. Njihov edinstveni 
projekt, v katerem bo sto modelov XC90 samih od se- 
be šofiralo po goteburških cestah, se bo pričel ob letu 
osorej. To bo prvi javni preizkus popolnoma robotske 
vožnje z navadnimi uporabniki. S tem, da je tovarna 
hrabro najavila prevzem celotne odgovornosti. 


Kakšne roke na volanu neki! Volvo s prihodnjelet- 
nim poskusom cilja na čisto avtomatiko. Seveda ne 
povsod, marveč le na določenih cestah Goteburga. 


Nič manj pogumna ni nedavna napoved BMWja: nji- 
hov docela avtonomni avtomobil dospe leta 2021. To 
je prvi konkreten časovni prislov katerekoli od fabrik, 
oznanilo pa je nastalo v sodelovanju z Intelom in Mo- 
bileyejem. Slednji je izraelski izdelovalec kamer, ra- 
darjev in drugih senzorjev, s katerim pravzaprav dela 
večina industrije. Kaj vse bo počelo njihovo vozilo čez 
pet let in s čim bo opremljeno, niso povedali, le da bo 
obvladalo samovožnjo brez človeškega nadzora. Pri 
tem bodo umetni pameti v pomoč karte Here, ki so 
jih BMW, Audi in Deimler kupili lani. Sočasno je min- 
kenski šef Harald Kruger obljubil, da bodo njihovi av- 
tomobili imeli še lep čas volan in druge elemente 
'vmesnika', kajti vožnja bo kljub avtomatizmom še 
vedno užitek. Projekt se imenuje iNext, s čimer želijo 
malce pokaditi Applu, ki takisto razvija robomobil. 
Skice in oblike tega znanilca future še ni, šlo pa bo 
seveda za luksuzen model nalik sedmici. Ta se bo 
nedvomno napajal iz linij koncepta Vision Next 100, 
ki so ga pokazali ob stoletki bavarske motodelavnice. 


Vetrobran je obenem OLED-displej, volan se ob av- 
tomatiki zloži, avto zna sugerirati udeležencem v 
prometu, karoserija se dinamično spreminja, če- 
mur pravijo živa geometrija ... Vision Next 100 je 
študija tehnologij oziroma vozila prihodnosti. 

Pomlajujejo System Shock! 

Ljubiteljem System Shocka, legendarnega spoja prvo- 
osebne streljanke in ZF-frpjke, igrata obe kibernetski 
srci. Potem ko je ameriški studio Might Dive kupil pra- 
vico do imena, je lani najprej izdal inačico Enhanced z 
višjimi ločljivostmi in ostrejšimi teksturami. Nakar so 
na Kickstarterju obelodanili korenit rimejk, enostavno 
imenovan System Shock. Špil skušajo z grafičnim po- 
gonom Unity prenesti v moderno obliko, zvesto origi- 
nalnim stilskim zamislim, za kar so v hišo pripeljali 
prvotnega risarja Robba Watersa. Srhljiva umetna pa- 
met Shodan pa bo iz ust prvotne čebljavke Terri Bro- 
sius dobila nove verbalne grožnje. Poleg grafike bodo 
posodobili nadzor in inventar, pri čemer pomaga vete- 
ran Chris Avellone. Žicanje je uspelo in v Citadeli se 
bomo predvidoma spet zbudili jeseni prihodnje leto. 


Pozor, spletna loterija za CS:GO zna biti prirejena 
V skupnosti Counter-Strike: Global Offensiva skoraj 
ne mine več mesec brez škandala. Najnovejši se tiče 
spletnih loterijskih portalov s tombolo za CSjeve 
kožice. Na spletno mizo vržeš evre, kolo se zavrti in 
srečnež odide z bleščečimi skini. Tržna vrednost neka- 
terih je ocenjena na več tisoč evrov! Posledično ta me- 
sta sučejo dosti zelencev in tu začne smrdeti. Prišlo je 
namreč do razkritij kaznivih oglaševalskih praks, kjer 
sta servisa Steamloto in CSGO Lotto spletnim strea- 
merjem, ko so tam igrali, umetno nastavila dobitek. 
Tako se je ustvaril vtis, kot da na njih zlahka kaj prej- 
meš. Ampak kot vemo, 'hiša vedno zmaga', in ti por- 
tali so enaka brezna za novce kot vsaka druga loterija. 
Hkrati se je boleče pokazalo, kako zlahka špilavski 
streamerji za cekine žrtvujejo integriteto, saj je šlo za 
dogovor med obema stranema. Beri raje cajtenge. 


Evolve je na PCju zastonj! 

Štirje lovci na pogonu za enim plenom se sliši nepra- 
vično, toda v primeru Evolva so tarče kot hiša velike, 
renčeče gore mišic in zob! Asimetrična večigralska 
streljanka, kjer skupinica futurističnih človeških lov- 
cev zasleduje eno pošast pod nadzorom igralca, je la- 
ni vnesla sveže vetrc v postan zadah nalinijskega re- 
šetanja. Dobro premiso pa je skazil predvsem ode- 
ruški pristop z DLCji, ki je skupnost očitno dovolj raz- 
drobil, da si letos na PC-strežnikih hkrati našel kveč- 
jemu kakih sto prisotnih. Tegobo so v začetku julija 
razrešili na klasičen način: Evolve so na Steamu evol- 
virali v F2P-naslov. V bistvu bo prehod postopen, za- 
radi česar ta hip v igri še ni mikrotransakcij in je po- 
vsem zastonj. Ljudje 'novo' beštijo preizkušajo v tru- 
mah in tudi sami jo v tej obliki priporočamo. O more- 
bitnem podobnem posegu na konzolah še ni vesti. 


LE gen. 
Skyrima specialna izdaja 
Prvoosebna frpjka Skyrim je ena najbolj obširnih enoi- 
gralskih dogodivščin, ki ji po skoraj petih letih po za- 
slugi odprtosti za mode še ne zmanjkuje sape. Neda- 
vno je recimo nek krožek smelo najavil celoten Obli- 
vion, torej celoten prehoden špil, izdelan kot dodatek 
za Skyrim. Dolgoživosti pa bo zdaj konkretno pripo- 
mogla še Bethesda z oktobrskim Special Editionom. 
Ta bo na voljo za PC, xbox one in playstation 4, vse- 
boval pa bo seveda vse tri razširitve: vampirski Dawn- 
guard, furanje lastne bajte Hearthfire ter zmajerodni 
Dragonborn. Poleg tega bo grafika nadgrajena z 
množico novih učinkov, od vodne gladine in snega 
prek igre svetlobe pod drevesnimi krošnjami do za- 
megljevanja daljave. Razlika napram izvirniku je v 
predstavitvi res očitna. Zanimivo VRa ne omenjajo, 
dasiravno bo sorodni Fallout to opcijo dobil in Skyrim 
se zdi pravšnji zanj. Niti niso najavili nove igralne vse- 
bine, pa bi se kakšna krajša odprava spodobila. No, v 
vsakem primeru igranja zaradi odprtosti za izdelke 
skupnosti zlepa ne bo zmanjkalo in to pot bosta zanje 
dovzetni takisto konzolni igri. S tem, da bodo v novi 
izdaji delovali tako vsi obstoječi dodatki kot shranjeni 
položaji. Ampak vsak pravi ljubitelj Tamriela bo ob tej 
priložnosti kajpakda izdelal novega Dovahkiina. 


Na vrhu lestvice končno novi superračunalnik 


Kar tri leta je kitajski superkompjuter Tianhe-2 vladal 
lestvici najmočnejših tovrstnih mašin na svetu in brž- 
da se ga spominjaš iz vedeža v Jokerju 243. Šele 
prejšnji mesec ga je prehitel takisto kitajski Sunway 
TaihuLight. In to skoraj za trikrat! Tianhe-2 zmore sla- 
bih 34 petaflopov, torej milijonov milijard inštrukcij 
na sekundo, dočim jih novinec šopa kar 93. Sesta- 
vljen je iz 40.960 čipov s po 260 jedri, skupna količina 
pomnilnika pa znaša skromnih 1,3 petabajta. Najbolj 
pomenljivo je bržda, da ti RISC-čipi z nazivom SW- 
26010 prvič ne prihajajo iz Amerike, marveč so plod 
kitajskega znanja! To je nenazadnje posledica lanske 
ameriške prepovedi izvoza najmočnejših procesorjev 
na Kitajsko, ki je preprečila načrtovano nadgradnjo 
Tianheja-2. TaihuLight naj bi sicer uporabljali za si- 
mulacije vremena, biologije in proizvodnje. 


Sega sega med računalniške strategije 

In sicer resno. Nekdaj proslavljeni proizvajalec lastnih 
konzol in iger zanje — pomniš mega drive, dreamcast 
in Sonica? — si že lasti dvoje avtorskih hiš, ki izdeluje- 
ta PC-strategije, Relic in Creative Assembly. S tem 
ima v portfelju serije Dawn of War, Company of He- 
roes in Total War. Vendar jim to še ni bilo zadosti, kaj- 
ti prisvojili so si dodatnega tovrstnega developerja, 
francoski Amplitude. Ime je manj znano kot njihovi iz- 
delki iz serije Endless, kot sta fantazijski Endless Le- 
gend in vesoljski Endless Space, ki se uvrščajo v špi- 
co strategij 4X. Slednji izraz pomeni 'explore, expand, 
exploit, exterminate' in označuje kompleksne širitve- 
ne igre v slogu Master of Orion in Galactic Civiliza- 
tions. Odslej bo pred marsikakšno Segin logotip. 


Pohod Pokemonov 


Žepne zverinice, ki jih je treba na vsak način poloviti, 
so vse prej kot pozabljene. Očitno je recept taktičnega 
bojevanja s kreaturicami in razvoja lika večno priv- 
lačen in dvajset let starosti jim ni poslabšalo zdravja. 
Še več, japonski 'pocket monsters' so te dni deležni 
Pokemona Go, zanimive izpeljanke za Android in iOS. 
Špil s telefonovega GPSa izve, kje si, in po okolici raz- 
postavi navidezne pokemončke. Ko si na pravem kra- 
ju, jih potom kamere zagledaš postavljene v okolico. 
Zaredijo se lahko kjerkoli, od grmovja prek šoping 
centra do sekreta. Gre torej za geolokacijsko AR-apli- 
kacijo (obogatena resničnost), ki razkriva Nintendovo 
željo po širitvi v mobilni prostor. Vendar se Go od kla- 
sičnih pokemonščin razlikuje po enostavnosti, saj spa- 
kice loviš s preprostim arkadnim frcanjem pokekro- 
gel. Na ta rovaš je moč dokupiti zapestnico, na kateri 
za zajetje pošastka zgolj pritisneš gumb. Brezplačno 
igro so najprej splovili na japonsko-avstralsko-ame- 
riškem koncu, toda vmes bi že morala priti do nas. 


Go je takoj doživel velik uspeh — samo v ZDA sta si 
ga prenesla dva milijona ljudi. Dosti je mikrotran- 
sakcij, Nintendove delnice pa so zrasle za 25 %. 


Toda Pokemon Go kljub utiranju novih poti ni del 
osrednje serije. Ta se bo nadaljevala šele novembra 
na namenskem ročnem sistemu 3DS z obletniškim 
dvojcem Pokemon Sun in Pokemon Moon. Skladno s 
tradicijo se bosta razlikovala po nekaj nakazicah, 
dočim bodo začetni pokemoni travni Rowlet, vodni 
Popplio in ognjeni Litten. Tokrat se bomo znašli na 
Havajem podobnem, pisanem in židanem tropskem 
otočju, dočim je igranje zazdaj videti zelo slično mi- 
nulim delom, seveda z obveznimi novimi sposobnost- 
mi, kot so berserk, dazzling in comatose. Frišnih mon- 
strumčičev ipak ne bo manjkalo, veliki ljubitelji serije 
pa se veselijo tega, da bo moč skozi nalinijsko 
odložišče v Sun in Moon pripeljati zverinice iz števil- 
nih minulih delov. Celo iz starodavnih Red, Blue in 
Yellow za virtualno konzolo! 


Lunič in Sončič od uveljavljenega recepta ne bosta 
odstopala, saj Nintendo potrebuje solde. Je pa hec- 
na PEGljeva opredelitev za 7 let. Čemu le? 

Avtomobilsko deljenje 
tudi pri nas! 


Tako imenovani car sharing, hitro izposojanje avto- 
mobilov nalik ljubljanskemu Bicikeljnu, je v preneka- 
terem velemestu že uveljavljena oblika premičnosti. 
Počemu drago lastništvo, ki poleg nakupa pločevine 
zajema še ukvarjanje s servisi, preobuvanje gum, 
točenje goriva, nakup vinjete, zavarovanje in najem 
parkirnega mesta, če ti je kakovostno vozilo brez- 
skrbno na dosegu roke, ko ga dejansko nucaš? Pre- 
nekateri Zemljan, Slovenec pa sploh, si seveda ne 
predstavlja, da lastnega avta ne bi imel sleherni odra- 
sel član gospodinjstva. Štirikolesnik je tako elemen- 
tarna dobrina kot spodnje gate, teh pa si vendarle ne 
izposojamo! A vremena in z njimi razmišljanje se spre- 
minjajo. Zato se podjetje Avantcar podaja v pogumen 
projekt avtomobilskega deljenja, zaenkrat v Ljubljani, 
nekoč po vsej Sloveniji. 


O 


€. vantc: 


Dnevno koriščenje gar zoe sharinga v Ljubljani sta- 
ne 25c na kilometer in 7c na minuto. Greš za dve 
uri v šoping: 8 evričev, lahko manj. 


Avant2Go, kakor se sistem imenuje, štarta konec ju- 
lija in bo vključeval floto štiridesetih električnih vozil 
(BMW i3, renault zoe, smart) ter dobrih ducat odjem- 
nih mest. Eno bo na letališču, ostala znotraj ljubljan- 
ske obvoznice, vsa pa bodo kajpakda opremljena s 
hitrimi polnilnicami. Uporaba terja enkratno izobraže- 
valno članarino 59 evrov in androidni oziroma jabolčni 
telefon. V aplikaciji preveriš proste avtomobile oziro- 
ma si ga rezerviraš, nakar ga fonično odkleneš in že 
se pelješ. Cena bo seštevek minutaže in kilometrine, 
pri čemer se postavke razlikujejo glede na model in 
čas dneva. Kilometri so od 20 do 30 centov, nočna 
tarifa za smarta je cent na minuto, dnevna za BMWja 
pa deset centov na minuto. Da Ljubljančan gosposko 
pelje punco zvečer v Kolosej, ga torej stane manj kot 
sedem evrov, vključno z uro mečkanja. Prevoz s Puč- 
nika v center pride prav tako enomestni znesek, torej 
vsaj polovico ceneje od taksija. Energent je v večini 
primerov zastonj, avto pa je treba pustiti na eni od po- 
staj, ne kjerkoli. 

Vsi, s snovalci vred smo radovedni, kako se bomo na 
novo, revolucionarno storitev odzvali Ljubljančani. 
Marsikdo jo bo nedvomno pozdravil in si olajšal življe- 
nje, zagotovo pa bodo izkušnje tudi slabe. Resda je 
električni avto cenejši za vzdrževanje in nima toliko 
motorolomnih kosov, a vedno se najdejo mikro- in 
makrovandali, ki se požvižgajo na tujo imovino. Bodo 
določeni kraji vselej prazni ali, še slabše, zasedeni, da 
ne boš imel kje pustiti vozila? Vsekakor upamo, da 
bo servis uspel in se razvil. Predvsem bodo morali 
čimprej dodati postaje, kajti mreža ni uravnotežena. 
Največ jih je v centru in v BTCju, medtem ko sta jug 
in zahod zapostavljena. V prihodnosti si Avant2Go za- 
nesljivo zasluži izkustven članek. 

BREZ OKOVOV. 

MEHANIČNA GAMING TIPKOVNICA BREZ OKVIRJA 


Na eni strani imamo gamerje, ki želijo opremo z vsemi 
lučkami, zvoki ali drugimi efekti. Na drugi strani imamo 
puriste, ki si želijo čisto, neokrnjeno zmogljivost. Suora 
piha na dušo slednjim. Filozofija tipkovnice temelji na čistih 
linijah brez okvirja, kar se odraža v izjemno učinkovitem 
dizajnu. Brez naslonjala, brez debelih robov, brez bližnjic 

MEHANIČNA GAMING 
TIPKOVNICA BREZ OKVIRJA 


pri palcih in brez media tipk - samo visokokakovostna 
mehanična tipkovnica, ki z okvirjem iz aluminijeve zlitine 
samo poudari svojo robustnost. V kolikor želite, lahko 
tipke osvetlite s prepoznavno ROCCAT" modro in 
tako poskrbite, da bodo tipke dobro vidne tudi v temi. 


VEČ NA: 
WWW.ROCCAT.ORG/ SUORA 

E3 clio: RANJENA BESTIJA 


Med 14. in 16. junijem, točno ob izidu 
prejšnjega Jokerja, se je odvil letoš- 
nji osrednji sejem videoigerne bran- 
" že, Electronic Entertainment Expo. 

se na glavo vrže med bombas- k 
tične špile, prenovljeno strojno op- 24... 
remo in nakokane silebritije. ; 


RAPORT 


$" ELECTRONIC ENTERTAVNMENT 
ExXPO m 


THE GAME AWARDS 2016 


s ume 
Los Angeles Convention Center se vsako leto odene v barve najbolj 
pričakovanih iger oziroma hardvera in tako okrancijan pričaka naval pokli- 
cnih članov industrije. So pa letos prvič doslej vzporedno z glavnim sej- 
mom organizirali manjši dogodek za plebs, E3 Live. Drugod v LAju so lah- 
ko tako neposvečeni preizkušali taiste igrice in pripravice. 


je nastal iz ponosa in nuje. Skozi celotna osemdeseta, ko je 

industrija iger rastla po konopljino, so bile igrice na velikih 

sejmih računalništva in elektronike prisotne kot obrobnost, 

kot kuriozitetna fusnota za čudake. 'Resni računalničarji' so 

jih stalno delegirali v ozadje, manjvredne hale in kleti, česar 
so imeli ameriški igralski velmožje naposled dovolj. Leta 1994 so usta- 
novili združenje IDSA (Interactive Digital Software Association), ki pod 
imenom ESA še vedno deluje. Leto pozneje se je na sejmišču Los Ange- 
les Convention Center od 11. do 13. maja že prigodil prvi Electronic En- 
tertainment Expo z noro udeležbo blizu petdeset tisoč. Cifra na ravni da- 
našnjih je tolikanj bolj impresivna, če vemo, da niso navalili ljudje z uli- 
ce, marveč tisti z dokazili sodelovanja v industriji - avtorji, založnikarji, 
novinarji, trgovci. Isto pravilo velja še zmerom, dasi je precej ohlapno. 
Tisto je bil čas Raymana na Atarijevem jaguarju, za katerega so pokazali 
celo VR-vizir (kasneje je ideja propadla kot mariborska univerzijada), po- 
ligonske grafike s teksturami, ki so danes videti kot drek na palici, Nin- 
tendovega megažura, na katerem je žgolel popularni Seal, licenčnih iger 
(Batman Forever! Judge Dredd!) in velikanskih napovedi. Sega je prihod 
svojega naslednjega sistema, saturna, zakoličila za september s ceno 399 
dolarjev, nakar je Sony izvirni playstation oznanil z naslednjo znamenito 
cifro: "299." Bitka je bila dobljena, še preden se je začela. V zakotju prve- 
ga E3ja pa je model po imenu John Wayne Bobbitt podpisoval DVDje 
pornografskega filma Uncut. Ironija? To je taisti tipček, ki je zaslovel, ker 
mu je baba med spanjem odrezala joystick, nakar so mu ga prišili nazaj 
tako uspešno, da je lahko kavsal na traku. 


TISKOVK PRITISK 


Ustrezno bizarne zgodbe letošnji E3 ni zabeležil, je pa bila štimunga taka 
kot vsako leto, izvzemši 2007 in 2008. Tedaj so organizatorji spektakel 
zauzdali, prireditev preselili v kalifornijsko zakotje in prisotnost omogočili 
le povabljencem, kajti 'elito' je motila prisotnost kupa blogerjev, proda- 
jalčkov in sličnega plebsa. A zamisel se je izjalovila in smenj se je povrnil 
k staremu formatu, ki z manjšimi spremembami še vedno drži. Kleč je v 
spektaklu in odmevnosti izdajateljev in izdelkov, saj o dogajanju na E3ju 
poročajo tako specializirani kot splošni mediji in se o njem govori od San 
Diega do Moskve, od Osla do Johannesburga. Že nekaj tednov prej zabr- 
nijo žice od bojda nehotenih razkritij, nakar se vročica le še stopnjuje. 

Višek prireditve, ki je letos privlekla 50.300 obiskovalcev (malce manj 
kot lani), so konference, ki se odvijejo na njenem začetku ali celo pred 
njim. Rečejo jim 'tiskovne', kar naj bi pomenilo naravo občinstva. Vendar 
njihovo bistvo že davno ni več v informiranju sedme sile, ki s sedežev v av- 
ditoriju besno livebloga, temveč v neposrednem internetnem prenosu na 
vse konce sveta. Ne gre za nikakršno sedenje za mizami in poslušanje kra- 
vatarjev z diapozitivi, temveč za živo predstavo na odru z orjaškimi ekrani. 
Tam raznorazni velmožje, nastopači in igralci obeh vrst predstavijo svoje 
največje adute za jesensko-zimsko obdobje ter onkraj. Nekaj časa so kon- 
ference organizirali le 'veliki trije', torej Sony, Microsoft in Nintendo, nakar 
je slednji odnehal in se omejil na spletno oddajo in prenos igranja v živo. 

1 ui pal he zu SA ai k: 
Preprosti, barviti frp World of Final Fantasy za PS4 in vito bo mladeži rabil kot vstop- 
na točka v svet FFjev oziroma videoiger. Hecna Sguarova odločitev, da pod strop 
montira oglase ravno za ta otroški naslov. Nemara so ciljali na množico fotrov in ma- 
mic med udeleženci oziroma so hoteli poživiti kovinsko-stekleni kolos. 

Pri nekaterih založnikih lepe igrice preizkusiš enostavno tako, da prideš mimo razstav- 
nega prostora in se moško ustopiš ob konzolo ali PC, nakar bazdljivo prdneš, zmaješ 
z glavo proti enemu od nedolžnih in zasedeš izpraznjeno mesto. Ce je prostor zaprt (v 
tem primeru je pred njim običajno vrsta), je takih mest veliko. 


RUBVUNDe 


Microsoft je bil pozornosti deležen že na 'tiskovki'. Njegovi velmožje so predstavili 
obetaven nabor softvera, kot je zmajščina Scalebound. Plus dvoje novih xboxov in vez 
konzolnega ter računalniškega sveta. Raztural je tudi razstavni prostor, kjer so imeli 
omejenega Lamborghinijevega centenaria LP 770-4 z nove Forzine naslovke. 

AN A Rock Band kljub slabi prodaji tako igre kot plastičnih inštrumentov zanj še kar vztraja. 
R IE! |. Zašpil so imeli urejen konkreten oder, na katerem so fani čupali in slemali, oblečeni v 
o ii m pi | p J h b ; 

; Z s TNE zv] Z al Z IONE dinozavre. Ne, res. Pokazali so tudi novo brezžično kitaro fender jaguar izdelovalca 

V playstationovi obetavni ekskluzivi Horizon Zero se bomo kot rusolasa lovka / PDP, ki bo nasledil MadCatz - ta je z Rock Bandom utrpel veliko izgubo. 


lokostrelka Aloy trudili preživeti v divjinskem svetu, polnem krvoločnih robotov. 
Napadali jih bomo tako neposredno kot tiholazno, grafično impresivni špil pa bo 
umeščen v odprt svet. Zal so naslov prestavili na februar. 


Toda zdaj poleg Sonyja in Microsofta konferencirajo še Ubisoft, Bethesda, 
Electronic Arts ... Glasno in bombastično so vobča publika in 'privilegiranci', ki 
to že dolgo nismo več, izvedeli o novem Battlefieldu in Call of Dutyju, prenov- 
ljenem in nadgrajenem xboxu, Last Guardianu, novih Gears of War in Dishono- 
redu ... Takisto se je pod okriljem revije PC Gamer odvil 'PC Gaming Show', 
kjer namesto tradicionalne konzole prestol zasede gnada računalnik. 


ROPOTAJOČI IN SOPIHAJOČI BATI 


Letošnji E3 je spet pokazal, da gre pecejaški nadrasi vse bolje. Na mnogokate- 

rem razstavnem prostoru, tudi največjih firm, je bilo namesto PS4 in XBOja vi- 

deti mogočna in slastna osebna računala z ultrawide ter 4K-monitorji. Tako so M 
se založniki in proizvajalci izprsili, igre pokazali v kar najboljši luči in (marsi)-  Mlegureku og tt iu ue ei ra aaa a ate 
koga prepričali, da si je izpraznil bančni račun in nabavil pošten gamerski PC. MuEUuN ou ua are ae aa ae ali 
Ali vsaj srednje močnega, na primer takega z novo AMDjevo kartico radeon RX SUMU razborito rovko v glavni vlogi. Samo za PSA, ker PS3 in vita 
480. Ta za manj cekina omogoča zmogljivost dražjega R9 390 in predstavlja (kuli ceu ilu LEA uk nee ie 

ne več tako drago vstopno točko za navidezno resničnost. Niso pa imeli osta- 
lih modelov, niti ni novosti predstavila Nvidia 

A bolj kot tisto, kar je bilo, na primer v trikotno šatuljo vdelana naveza treh ge- 
forcev 1080 - ker pač lahko! -, je v oči bodla odsotnost. In sicer donedavna 
razvpitih 'steam machines', vnaprej izdelanih gamerskih računalnikov za v 
dnevno sobo, ki obratujejo na Valvovem operacijskem sistemu SteamOS. 
Kakšen trušč so še lani delali okrog njih, edinstvenega kontrolnika steam con- 
troller (Joker 270) in vmesnika, ki ne zahteva miške ... Nakar je bila na to- 
kratnem E3ju komaj kakšna parna mašinca. Vendar to ni čudno, če vemo, da 
so na dan prišle številke o največ kakih petsto tisoč prodanih kosih. Windows 
pač v igričarstvu povsem šiša Linux, na katerem temelji SteamOS, in slednji se 

Oknom kljub razširjenosti Valvove spletne trgovine ne more upirati. Še teže se 

jim bo odslej, ko je Microsoft PC-igranje končno vzel nekoliko resneje. o? 


V. PlayStationVR 


OCTOBER 13, 2016 
$399 USD 


Trinajsti oktober je torej dan V(R) za playstationova očala. Oglaševana postavka, v Ev- 
ropi 400 evrov, zajema le čelado. Komplet s kontrolniki in kamero bo namreč 500. A 
še vedno ima zaradi nizke cene celotnega sistema največ možnosti, da tovrstno igra- 
nje razširi po dnevnih sobah. Le nabor softvera ni bil prepričljiv. Spodaj pa podoba iz 
vmesnega dela Sonyjeve konference, ko je filharmonični orkester godel ganljive melo- 
dije iz iger. Izkustvo v živo je neponovljivo. 


GOD()WwaR 


Lepo presenečenje je bila najava novega Preyja, ki je vstal iz trupla ukinjene 
dvojke. Dražilnik je pokazal drugačno zasnovo, saj se bomo zbudili na vesoljski 
ladji Talos 1, ki jo napadejo nezemljani. Z domišljeno rabo veščin in okolice bo 
šla igra v smer Dishonoreda, namečkoma pa obljubljajo fajn psihološki triler! 


V prejšnjemesečnem privjuju smo sporočili, da bo nadaljevanje prvoosebne akcijske 
šunjačine Dishonored vsebovalo novo, sončno prizorišče, dvoje protagonistov in hu- 
de veščine. Na E3ju so pokazali prve igralne prizore, ki so na Bethesdini konferenci 
prisotne spravili v delirij. Nas je navdušil dizajn okoliša. 


Tradicionalno vsakoletni in vsled Livove bednosti brezkonkurenčni NBA 2K bo imel v 
inačici 17 na naslovki regularne izdaje Paula Georga iz Pacerjev, legendarno pa bo 
oglaševal Kobe Bryant. Hecni izbiri, saj so Pacerji ostali daleč od naslova, dočim v igri 
ne bomo deležni 'Kobrinega' zgodbenega modusa. Škoda. 


Zadnje čase na vsak E3 privlečejo bolj ali manj slavne ljudi iz šovbiznisa. V preteklosti 
je bil to Steven Spielberg, dočim je letos EA dal cekin, da so v omreženem Battlefieldu 
1 sodelovali škisi, kot sta mišičnjak Terry Crews in rasta Snoop (na slikah), šopek ra- 
perjev in naključna manekenka. Nihče ni imel kaj dosti pojma, zato so znanje na boj- 
nem polju nadomeščali s tistim, kar znajo — guncanjem afen. 


RAPORT 


Kot lani smo bili zopet deležni le drobtinic o naslednjem Mass Effectu, Andro- 
medi. V dotični galaksiji bo nova druščina z junakom Ryderjem iskala naseljive 
planete, štorija prvih treh delov pa na to ne bo vplivala. Furali bomo novo ladjo 
Tempest in avtek Mako, podražili pa so s šik zaobljenim bojnim skafandrom. 


PG-RENESANSA 


Tosmerne obljube sicer poslušamo vsako leto, a kot kaže, se je velekorpora- 
cijski tanker končno obrnil v pravo smer. Ne, ne bo prišel nov Games for Win- 
dows Live, niti sveže poneumljeni free-to-play Age of Empires. Na odmevni 
konferenci je redmondsko podjetje odločno zbližalo svoja igralska ekosistema, 


okenskega in xboxovega. Korake v to smer smo že videli v obliki izida nekaj 
velikih iger za xbox one na Windows 10 - Killer Instinct, Forza 6 Apex, Guan- 
tum Break, Gears of War Ultimate. Toda v prihodnje bo povezava še močnejša, 
kajti Microsofove lastne in založene igre bodo istočasno izhajale za obe platfor- 
mi. In to ne kakršnekoli, temveč velikokaliberne, kot so Gears of War 4, Forza 
Horizon 3, Halo Wars 2, Dead Rising 4, Scalebound, ReCore, Sea of Thieves in 
menda celo Halo 6. Čas bi že bil. 

Ob tem bodo številne del programa Xbox Anywhere, kar pomeni odklep obeh 
inačic, tako xboxove kot računalniške, z enim nakupom, in deljene položaje ter 
dosežke. Igraš na xboxu, nakar brezšivno nadaljuješ na računalniku. Marsikdaj 
bo deljeno tudi večigralstvo, čeprav ni nujno. Vsekakor odmevne in dobrodošle 
novice, ob katerih so se vodje posuli s pepelom glede kilave splovitve peceje- 
vega Guantum Breaka in obljubili, da se blamaža ne bo ponovila. Še več, pri- 
znali so bednost okenske štacune, najavili spremembe v tej smeri in omenili 
začetek prodaje Microsoftovih iger na Steamu. Modrijansko so zamolčali sko- 
rajda zamrlo okolje Windows Phone in pozornost usmerili v bogate načrte gle- 
de sobnega igranja, ki zajema predvsem dobro staro televizorsko zabavo v 
prenovljeni in močnejši obliki. Lekcija s kinectom je očitno zadostovala. 


XB-BAROK 


Ker xbox one v konzolni dirki z dobrimi dvajsetimi milijoni prodanih kosov že 
orenk zaostaja za PS4, ki je pri štiridesetih, je moral izdelovalec posredovati. 
To je storil z napovedma, ki sta na vsem E3ju poželi največ splošne pozorno- 
sti. Prva je obelodanjenje prenovljenega modela S z naslednjimi ključnostmi: 
štirideset odstotkov manjša škatla bele barve, vdelan napajalnik, HDMI 2.0, 
predvajanje 4K-filmov z ultra blu-rayev in streamersko z interneta, upscaling 
iger v 4K, podpora barvnemu razponu HDR. Spremljal ga bo bel joypad z 
boljšim oprijemom po zgledu modela elite in dodano povezljivostjo po bluetoot- 
hu. To med drugim pomeni daljinsko povezavo s pecejem brez dragega vmes- 
nika. Kupec si bo lahko celo naročil pad z lastnimi barvnimi kombinacijami in 
napisi, kar je Američanom že na razpolago, dočim Evropa pride na vrsto na- 
slednje leto. Obstoječi črni XBO je zaradi skorajšnjega belčkovega prihoda mar- 
sikje naprodaj po znižani ceni. Sicer strojček zaradi manka hotnih ekskluziv in 
manjše moči ni tako zaželen kot PS4, toda cifre se gibljejo okrog 200 evrov. 
Med naštetimi pojmi v povezavi z modelom S je bržda najmanj znan HDR. Kra- 
tica pomeni 'High Dynamic Range' in označuje večji nabor barv. Aktualnega 
HDRJa ne gre zamenjati s starim, ki ga PC pozna že lep čas (z njim je davno te- 
ga navduševal že Half-Life 2: Lost Coast), saj deluje na ravni strojne opreme in 
ne programov. Za bolj žarko in barvito izkušnjo potrebuješ zaslon, ki HDR pod- 
pira, in pripravljeno vsebino, naj gre za film ali igro. Obojega je zazdaj malo, 
vendar v to smer dosti obljubljajo tako filmarji kot pretočniki (Netflix in Ama- 
zon Video imata orjaški seznam), igralkarji in proizvajalci televizorjev. Kar se 
špilov tiče, bosta bolj farbovita Gears of War 4 in Forza Horizon 3, prodaja 
HDR-ekranov pa naj bi do konca leta 2019 dosegla 32 milijonov kosov. 

Najava Ouake Champions je dvignila na noge veteranske streljače — in jih nato 
kanec ohladila, kajti špil razvijajo v smer herojske večigralske streljanke, kot je 
Overwatch. Liki bodo sicer vihteli railgune, bazuke in ostale Potresne krepalice, 
gibanje pa bo z verno fiziko zelo spretnostno naravnano. Toda sleherni junak bo 
imel lastno veščino, kot je teleportiranje. Igranja še nismo uzrli, le dražilnik. 


BODLJAJ PRIHODNOSTI 


Toda v zvezi z xboxom prihaja še en S, ki ne pomeni slim oziroma small, tem- 
več scorpio. To je delovno ime pošteno nadgrajenega XBOja, ki pride na jesen 
prihodnje leto. Microsoft pravi, da bo to 'najmočnejša konzola vseh časov', kar 
je precej samoumevno. Vemo, da bo škorpijon vseboval osemjedrni procesor, 
šest teraflopov grafične moči (to je toliko kot geforce 980 ti - model 1080 jih 
recimo zmore devet) in pomnilnik s hitrostjo 320 gigabajtov na sekundo. S tem 
naj bi glede grafike presegel nadgrajeni playstation 4 in dosegel cilj - nativno 
4K-igranje s 60 sličicami na sekundo. Toda podatki so ohlapni in zdi se, da še 
Microsoft sam ne ve natanko, kaj scorpio bo. Najprej so zatrdili, da bodo igre za 
xbox one na njem enake in da ne bodo "nikogar pustili zadaj," nakar je bilo v 
intervjujih slišati, da bodo špili na škorpijonu pa mogoče vseeno boljši in lepši. 
Roko na srce, čudno bi bilo, če bi bilo drugače; navsezadnje bo že XBO S pri- 
speval upscaling in HDR. Prav tako omenjajo pripravljenost na navidezno re- 
sničnost, kar daje misliti priklop rifta, saj se imata Oculus in Microsoft rada. 

Ampak VR na xboxu je še pošteno oddaljen. Na konferenci ga sploh omenili 
niso; odsoten je bil celo v preteklosti omenjani Microsoftov hololens, ki okolico 
dopolnjuje z umetno vsebino. Nasploh je bila virtualna realnost na E3ju medla. 
Poleg rifta in viva je Razer pokazal naslednjo inačico svojega vizirja OSVR, a 
pretresljivost to ni bila in VR so na konferencah bolj omenjali kot postavljali v 
ospredje. Še največ pozornosti je bil deležen pri Sonyju, kjer dosti stavijo na- 
playstationov šlem. Tega so dopolnili s kontrolnikom aim, ki je, kot si lahko 
misliš, plastično držalo, v katerega vtakneš liziko move in se pretvarjaš, da si 
rešetač teroristov, alienov in zagovornikov brexita. Natanko tako reč za PS3 
imam še vedno nekje v predalu in ne bi bil presenečen, če bi šel aim prah na- 
birat enako hitro. Zasilna in delna VR-podpora nekaj velikim špilom, kakršna 


Orenk gorskih iger že nekaj časa nismo ugledali in to kani TI Ubijev Steep. 
V realističnem, odprtem svetu švicarskih Alp in aljaških vršacev se bomo 
srečevali z drugimi igralci in se s smučkami, boardi ali krilci družno podili raz 
pobočja. Nato bomo vratolomne podvige delili s skupnostjo. 

Če slučajno pozabiš, da je E3 ameriška predstava, te na to spomnijo megablastične 
predstavitve iger, kot je simulacija tamkajšnjega fuzbala Madden. V inačici 16 so pri- 
redili tekmovanje in zmagovalcu nadeli orjaški zlat pas, kakršnega nimajo niti v UFCju. 
Seveda so napovedali tudi sedemnajstico, ki bo udarna in neponovljiva. 


E3 nikakor ni meka za domače cosplayerje, saj generalna publika nima vstopa. Posta- 
vajo pa naokoli profesionalneži in uradneži, ki jih najamejo firme, kot je tale nadvse 
prepričljivi Geralt iz Rivie z babama. Tovrstne šeme hitro najdejo pot v medije in za 
promocijo naredijo več kot sto izpod stropa visečih bander. 


Po silnem trušču okrog VR-vizirjev na lanskem sejmu je letos marsikdo razočaran 
opazil, da založniki za rift in vive niso napovedali titul velikega kalibra. Orenk špil bi 
lahko denimo bil Epicov Bullet Train (zgoraj), kjer junak na železniški postaji obračuna 
s kontingentom soldatov. A firma je hitro pristavila, da je to samo tehnološki demo za 
razkrivanje potenciala navidezne resničnosti. Spodaj je za 2017 napovedana črnobela 
srhljiva drama Wilson's Heart, ki bo kanalizirala Hitehcocka. 

RAPORT 


24. januarja izide novo Prikrito zlo, ki se bo vrnilo h koreninam preživetvenega horor- 
ja. Opustilo bo zaljubljenost v streljanje ter OTEje in izkušnja bo bistveno ožja, saj div- 
jina ameriške države Lousiane ne bo prostrana. Za PS4 so izdali prvoosebni demo, ki 
pa ne predstavlja končnega izdelka, le njegovo P.T.jevsko štimungo. 


Gran Turismo Sport za PS4 naj bi z osredotočanjem na e-športno udejstovanje 
pomenil novo prelomnico v tej vozniški franšizi; tudi to je razlog, da ne nosi za- 


poredne številke 7. Novi demo, ki so ga pokazali, je bil bistveno lepši od obelo- 
danitvenega izpred nekaj tednov. Grafika na nivoju PS3 je končno preteklost, 
podpora VR-vizirju igralne postaje pa samoumevna. 


sta Final Fantasy XV ter Resident Evil 7, se je izjalovila, in na spregled ni bilo 
nobenega udarnega, težkokategornega naslova za navi-resničnost. Namesto 
tega se nadaljuje trend enostavnejših zadevic, ki sicer niso miniigre, vendar tu- 
di ne kompleksne in take, da bi zaradi njih koj zdirjal po svojo kacigo. Naj gre 
za Batman VR, Star Trek: Bridge Commander, Serious Sam VR, Battlefront: X- 
Wing VR Mission ali Minecraft VR, naj je ob njem še tako svetil Carmack. A tak 
razvoj dogodkov je smiseln: smo v prvi generaciji, ki je draga in nepopolna, 
potrebuješ krepak računalnik, cenejšega playstation VRa pa še ni. V Evropi ga 
bodo lansirali 13. oktobra za 400 evrov brez kamerice in kontrolnikov move. 
A 


4 SA 3% ŠE NA MNOGA ČUDAŠKA LETA 


Razerjev odprtokodni VR-vizir se kliče OSVR in zanj lahko podjetja svobodno ust- 
varjajo dodatke in softver. Skupna ločljivost zaslončkov je 2160 x 1200, naprava pa 
omogoča ostro sliko brez očal ljudem z dioptrijo od 44,5 do -2. Cena bo menda okoli 
400 dolarjev, a najbrž brez leap motiona, dodatka, ki zaznava premikanje rok. 


Kot igralca, ki ne mara za marketinške trike in ga zanima neplitka, globlja vse- 
bina, me je na letošnjem E3ju navdušila predvsem Sonyjeva konferenca. Tam 
so praktično zavrgli govorance in postregli le z dolgo vrsto igralnih ter filmč- 
kastih predstavitev naslovov za PS4 in PS VR (vita ne uživa več zaupanja ma- 
tične tvrdke). Microsoft je bil sicer deležen največ pozornosti zaradi xboxov in 
Oken, toda kar se iger tiče, je krono odnesel azijski Sony z nekoliko drugačno 
estetiko od direktno bombastične zahodnosti. Zdi se mi, da so dosegli dober 
kompromis med spektaklom in zanimivim, globokim igranjem. Ter z naslovi, 
kot so Horizon Zero Dawn, Last Guardian, Detroit in Days Gone, postavili al- 
ternativo ropotu na prvo žogo, ki ga simbolizirajo Battlefield One, Call of Duty: 
Infinite Warfare in FIFA 17. Pri tem jim je štango držal Nintendo, ki pa razen 
poetično svobodnjaške Zelde letos ni pokazal dosti. Vseeno wii U kljub napo- 
vedim ni mrtev - ima Tokyo Sessions, Mighty No. 9 in novi Lego Star Wars, 
nanj pa še letos prihajajo Severed, Just Dance, Paper Mario: Color Splash, 
Dragon Ouest X, Skylanders Imaginators ... 


Nintendo je imel bržda najbolj impresiven prostor na sejmišču. Urejen je bil kot Zeldin 
tematski park, kot pravljična dežela Hyrule, kjer se je bilo moč slikati pred Linkovim ki- ; 
pom, tacati po pravi travi, se bati goblinov kakor Shigeru Miyamoto (zgoraj desno) ter 
obiskati legendarni Tempelj časa. Ostale igre, na primer Tokyo Mirage Sessions XFE 
za wii U (spodaj), je Breath of the Wild potisnil v ozadje. 

, now 


Takole bela in pokonci postavljiva bo nova inačica xboxa one, imenovana S. Za 
skoraj polovico manjša škatla bo vsebovala napajalnik, kar pa napoveduje večjo 
hrupnost od aktualnega, prostornejšega modela. XBOS pride v štacune avgu- 
sta in bo stal 300 evrov s 500 giga diska oziroma 350 s terabajtnim. 


RAPORT 


Ta desna sta Matt in Trey, avtorja South Parka, ki sta predstavila smešno dogo- 
divščino Fractured but Whole. Po njunih besedah je tako hotel Marvel oklicati svoj 
zadnji film, a so bili oni prvi. Ni pa hec, da se bo špil najbolj delal norca prav iz Civil 
Wara in služenja novcev z licencami. In iz gejev. V špilu bo gay fish, ki ljubi fish sticks. 


ža p - ; << RE 

ZNE, : zak. a 
Ghost Recon: Wildlands je dobil obilico pozornosti, a povedano poznamo že od 
lani. Španciranje četverice Duhcev po Boliviji v primežu mamilarskih kartelov bo 
odprto, kar serijo pelje v smer Far Cryja. Pri soočanju z izzivi bo dosti svobode Mi 
in z zvitim odbiranjem tarč bo moč potetovirane nevarne može celo spreti, da se 
bodo potolkli med seboj. Špil je z Božiča žal padel na marec 2017. 


In prav pri odsotnosti bajeslovnega NXa, njihove naslednje sobne konzole, se s 

pročelja aktualnega E3ja začnejo luščiti bleščice. Pričakovali smo, da bo NX Vi 

na E3ju - ni ga bilo. Pričakovali smo, da bodo pokazali okrepljeni playstation 4 

'neo' - niso ga. Pričakovali smo tradicionalno udeležbo največjih izdajateljev - 

vendar svojih prostorov na showflooru niso uredili Activision Blizzard, EA, Dis- 

ney, beloruski gigant Wargaming, indie silnež Devolver Digital. Nekateri so la- PN 
stne dogodke postavili drugod, drugi so izostali ali se šlepali na konference. j ; 
Delni razlog za to je cena, ki za najmanjši štant v izmeri 18 kvadratnih metrov 

znaša okrog deset tisoč dolarjev - cena robe, ki jo vanj prineseš, 4 stroški za 

elektriko in ostalo. Lanski razstavni prostor Electronic Arts je meril 400 kvad- 

ratnih metrov, zdaj pa računaj. Delno pa je razlog spremenjena narava posla, NMedretegučje ui ag eo ara eelo 
kjer se ogromno stika s strankami opravi brez posrednikov, od družbenih me- vanih titul. Zal o novem projektu Ouantic Dreams, dušnem nasledniku Heavy Raina in 
dijev do YouTuba. Na ta rovaš imajo tuji specializirani igričarski tiskani mediji MUH ui vlogah futuristične štorije bosta dva androida, 
tako malo oglasov iz branže, da je prav groteskno - ni samo Joker v liliputan- možnosti, vplivov in vejitev bo nemalo, način igranja pa nepoznan, a lahkoten. 

ski Sloveniji tisti, ki so spopada s tovrstno erozijo. Prav tako E3 ni edini tovrstni 

šov in založniki proračune dodobra tehtajo. Tako je nemški Gamescom, odprt 

splošni publiki, lani utrpel odsotnost Sonyja, ki je dal priložnost ne tako uvelja- 

vljenemu Paris Game Weeku. Ziher so dobili skonto. 

Če se bo trend uhajanja največjih imen nadaljeval, je težko reči. A kakor mi je 

E3 z rigidno strukturo in prodajnimi puhlicami že malo zoprn (se zgodi po dvaj- 

setih letih!), bi ga zaradi širših koristi ipak pogrešal. Ja, je zlagano bleščav, 

predvidljiv, hecen s slečenimi hostesami in sredi sejmišča parkiranimi tanki ter 

trapast s poudarjanjem zvezdnikov, ki nimajo pojma, kaj špili sploh so. Gleda- 

ti Jamieja Foxxa, Zaca Efrona in Snoop Dogga, ki so prišli strelske igrice re- 

klamirat zadeti kot mambe (osnovni vic je v tem, da likom posojajo glasove), 

je bilo zame dosti bolj boleče kot zabavno. A industrija potrebuje osrednji vsa- 

koletni dogodek take baže in takega dometa. Iz ponosa in nuje. 


Hideo Kojima je zvezdniku TV-serije Walking Dead Normanu Reedusu (oba vidiš na 
slikah) namenil glavno vlogo v dražilniku za novi špil Death Stranding. Ta ni ničesar 
povedal naravnost, a je pokal po šivih od simbolike in skritih sporočile, nakar so se 
oboževalci trudili izluščiti pomen. Kakšna je vloga dojenčka in sumljivih brazgotin na 
trebuhu junaka? Bo tematika okoljevarstvena? Verska? Nedvomno bo temačna in ja- 
ponskemu avtorju primerno čudaška. 


Peskovniška sestavljanka Lego Worlds je v early accessu dobro leto. Čeprav jo 
stalno redijo, nove funkcije prihajajo počasi. Šele v času sejma so dodali 
večigralstvo za dva, kjer lahko vstopiš v prijateljev svet, skupinskih strežnikov pa 
še ni. Tole je otipljiva maketa, ne kak projekt za hololens. Prisežemo. 

V DIGITALNEM ZD A 


ZELDA: BREATH OF THE WILD 


Ker Nintendo na E3 ni pripeljal svoje nove konzole 'NX' ali svežega Maria, je 
bila zvezda njihovega domišljijskega štanta naslednja Zelda. In to ne v obliki 
kakšnega filmčka ali ozko odsekanega izrezka, temveč je bilo moč po demu 
postopati dobesedno več ur in nenehno uzreti kaj novega. Namreč zato, ker bo 
Breath of the Wild naposled spet Zelda, umeščena v docela odprt svet, tako kot 
proslavljena in prelomna enica za NES. Od nje mineva natanko trideset let, za- 
to je neoviranost, po kateri se je izvirnik med drugim proslavil, tolikanj bolj pri- 
merna in pričakovana. 

Divjina, po kateri bo postopal tradicionalni vilinček Link (nekaj časa so raz- 
mišljali, da bi v vlogo osrednjega lika postavili kraljično Zeldo, a iz te moke ni 
bilo lembasa), je tako ključen gradnik, da se je zapisala kar v naslov. Ti so pri 
Zeldah običajno rezervirani za bistvene predmete, objekte ali osebe - Ocarina 
of Time, Spirit Tracks, Skyward Sword, Adventure of Link -, tokrat pa bo v 
ospredju dežela. Kakopak se bomo vnovič znašli v pravljični dimenziji Hyrule, 
ki pa se bo raztezala, do koder bo neslo oko, in še čez. Bila naj bi vsaj dvanaj- 
stkrat večja kot planjava v Twilight Princess, pri čemer bo neprimerno bolj 
naphana z votlinami, skrivnostmi in večjimi ter manjšimi ječami. Templjev naj 
bi bilo naokoli raztresenih več kot sto, in to ne praznih in bojevniških, marveč 
ugankarsko naravnanih. Kamorkoli bomo stopili, bo brusil sekiro kak znan ali | 
neznan sovrag in se bo nekaj lesketalo. Med drugim številna oblačila, saj zele- 
na tunika ne bo več edina noša in se bo treba za hladni sever toplo odeti. Na- 
sploh bo treba k igranju pristopiti nekoliko drugače, kot smo vajeni, saj ne bo- 
mo mogli več žeti trave za denarne kristale in pobirati srčkov za obnavljanje 
energije. Le-to si bomo povrnili s peko mesa v divjini, poleg njega pa bomo na- 
birali gobe, zelišča in žuželke ter iz njih cimprali eliksirje. Se vidi vpliv Monster 
Hunterja in serije Xenoblade - ne zastonj, kajti pri izdelavi pomagajo avtorji 
slednjega, Monolith Soft. 

Dobivali bomo klasične naloge oziroma kveste, h katerim bo moč pristopati na 
številne načine. To pa zato, ker bomo imeli enako številne sposobnosti. Plezal- 
no se bo moč povzpeti po skalah in osvojiti vršace, katedrale in celo nekatere 
orjaške sovražnike, se spustiti globoko v magmatsko notranjost, drseti po zra- 
ku, plavati in se potapljati ter naposled skakati. Orožja se bodo kvarila, a stalno 
bomo pridobivali nova, dočim bodo posebne sposobnosti, ki so jih poprej daro- 
vali ločeni predmeti (kavelj, kompas ...), združene v magični tablici 'sheikah 
stone'. Več igre kot bomo videli, več veščin bo zajemala, od magneta za prite- 
' govanje oddaljenih objektov prek bomb do zamrzovanja okolice. Celo v take 
| podrobnosti bo zašel špil, da se bodo sovražniki ob različnih urah dneva ob- 
našali samosvoje - nekatere bo bolje napasti ponoči, ko bodo spali, toda drugi 
bodo ravno takrat postali močnejši in bo potrebnega dosti deodoranta, da izpred 


-.. zaslona ne bomo odšli docela prešvicani. Kajti čeravno realnočasovno akcijsko 


bojevanje ne bo izredno globoko, bo vseeno terjalo izmikanje, blokiranje in se- 
kanje ob pravem času. Kanaljam bo moč odvračati ščite, z magnetom vanje 
metati ustrezne predmete iz okolice in uporabljati mahedranje v upočasnjenem 
času, ko bo merilnik moči poln. Nedvomno bomo deležni težjega načina, kjer 
bodo capini odpornejši in bodo naši srčki brzinsko pojemali - tak modus je re- 
cimo Wind Wakerja spremenil iz lahkotne v precej zahojeno igro. 

Zelda torej z Wildom prehaja v novo generacijo, pri čemer dosti vprašanj osta- 
ja neodgovorjenih. Med drugim ta, kako zapletene bodo po novem temnice - 
vemo sicer, da bo pri reševanju miselnih orehov več poudarka na dinamični fi- 
ziki in da naj bi bilo zaradi tega rešitev danih problemov več. Ničesar pa noče 
Nintendo povedati o dejanskem obsegu teh ključnih zeldaških lokacij. Ne ve se 
niti, kdo bo Linku pomagal, če sploh kdo. Se bo vrnila Navi, če se že k nam 
noče? Ali pa bo edini spremljevalec volkec, ki naj bi ga sprožil ustrezni amiibo, 
nakar bo taval z nami, napadal sovražnike in nam renčal na uho? Odkrivanje 
odgovorov bo slastno, še bolj pa, ko bomo Breath of the Wild naposled zaigra- 
li na wiiju U in na 'NXu', kjer naj bi bil vsebinsko enak. (sn) 


Ico in Shadow of the Colossus sodita med najbolj 
kritiško cenjene igre iz generacije PS2. Toda ko ju je 
nenavadni in odmaknjeni avtor Fumito Ueda do- 
končal, se je do nadaljnjega umaknil izpod žarome- 


tov. In ta 'do nadaljnjega' traja že več kot deset let. Z 


A čudeži se dogajajo in njegov tretji špil za Sony, 
Last Guardian, očitno le ni izmišljotina, niti se ni 
osemletni razvoj za vedno ustavil pri preskoku s 
playstationa tri na štiri, kot se je marsikdo bal. Po- 


slednji varuh bo jeseni namreč meso postal. Zivljenj- | 


sko, živo in živalsko meso. 


Na površju je tretjeosebna mešanica skakanja, razi- (4% 


j 


skovanja in reševanja ugank videti dokaj samoume- 4. 


vna. V vlogi dečka bomo skušali zbežati iz turobne 
utrdbe, ki je v svoji samotnosti, pastelnosti in raz- 
drapanosti taka, kakor bi jo vzeli naravnost iz Colos- 
susa in lca. Na poti bomo srečali veliko skrivnostno 
bitje, pol mačka pol ptiča z imenom Trico. Naziv ima 
več plasti, od 'toriko', kar v japonščini pomeni za- 
pornika, do združka besed tori (ptič) in neko (ma- 
ček). Pobič bo pomagal zbežati prav tako ujeti spa- 
ki, s katero lastniki niso ravnali prav lepo, nakar se 
bo hecni duet podal na dolgo pot iz tajinstvenega 
gradu. Rajža bo nenavadna predvsem zato, ker Tri- 


co ne bo ne posebej prijazno, ne izdatno poslušno | 


bitje. Fumito Ueda pravi, da hoče ustvariti izkušnjo, 
kakršne še nismo igrali - s kreaturo, ki ne bo nujno 
naš pomočnik, ki nam ne bo vedno pripravljena po- 
magati in ki jo bo treba včasih dobesedno prositi, naj 
kaj stori. Nakar naš bo čisto po mačje zignorirala. 
Ima kdo sveže ledvičke? 

Del igranja bo tvorilo tiho izogibanje stražarjem, ki 
bodo fantiča občasno dohiteli. Če ga bodo ujeli, se 
jim bo treba pravočasno iztrgati. Toda dosti bolje bo 
že prej spretno tiholaziti, se huliti po temnih kotih in 
ne vzbujati pozornosti z ropotom. Orožij, ki bi jih vih- 
teli, predvidoma sploh ne bo, toda določeno moč bo 
odraščajoči posedoval: zrcalni ščit, s katerim bo lah- 
ko v neko točko odbil svetlobni curek iz Tricovega 
repa. S tem bo lahko podrl načet zid, sežgal leseno 
steno, rešil uganko, koga pokončal in podobno. A 
poba bo pri želji, da bi Trica uporabil kot orodje ali 
orožje, naletel na njegovo spremenljivo in svojstve- 
no čud, ki bo prepreka sama po sebi. Kako ga pri- 
praviti, da bo nekam stopil? Mogoče z lučanjem so- 
dov, ki bodo pritegnili njegovo pozornost? Ali pač 
ne? Kako ga zajezditi, ne da bi se nas takoj otresel? 
Morda s preverjanjem njegovega razpoloženja, ki ga 
bo sporočala barva oči - vijolična za razpištoljenost, 
rumena za previdnost? Z dobrikanjem? Hrano? Ali 
kako drugače? Umetna inteligenca naj bi bila tako 
kompleksna, da naj bi imel vsak igralec s Tricom la- 
stno izkušnjo, in prav vanjo je romal levji delež dol- 
goletnega truda pri razvoju. Toda nič bati, sčasoma 
se bo med malim in velikim spletla prijateljska vez in 
beštija se bo bolj pokoravala našim ukazom. Dasi 
nikdar ne povsem zanesljivo in čisto tako, kot smo si 
zamislili. Mačja svojeglavost, pač. 

Last Guardian bo bržda preveč pesniški, umetniški 
in nenavaden, da bi postal izredna prodajna uspešni- 
ca. Čeprav sta Colossus in Ico privlekla nedeljeno 
pozornost kritikov, pri blagajni nista razturila. Za kaj 
takega sta bila vse pretirano samosvoja in pustega 
videza. Toda sladokusneži bodo v njem našli svojst- 
veno lepoto - če v drugem ne, v izredni animaciji li- 


kov, po zaslugi katere nenavadni mačkotič s svojimi ( 


drobnimi premiki in nagibi glave, elegantnim giba- 
njem telesa in mršenjem dlakoperja deluje resničen. 
Kakor predhodnika zna ta naslov pomagati pri pre- 
stavljanju meja svojega žanra ter videoiger na sploš- 
no. (sn) Sony za PSA, 25. oktobra 


wi 


% GEARS OF WAR 4 Četrt stoletja po trojki, v kateri 


smo uničili tako zverinske Locuste kot mutantske 


- Lambente, se ljudem na planetu Sera še vedno ne piše 
v dobro. Ozračje je podivjalo, prebivalci obzidanih mest 


in divjine so skregani, tehnologija je bistveno bolj 
omejena kot prej in pojavili so se novi sovražniki, zna- 
ni kot Roj, The Swarm. Kot ponavadi bodo ti imeli več 
oblik, od hitrih neoboroženih do počasnejših, ovešenih 
s krepelci. In kakor običajno bo tudi Gears 4 tretjeo- 
sebna streljanka s tičanjem v zaklonu ter rezanjem so- 
vragov na polovičke z motorko. Le da bomo tokrat to 
počeli kot sin Marcusa Fenixa, JD Fenix, ki se s prija- 
teljema znajde na odprtem in mora preživeti. Novi av- 
torji, kadanski The Coalition, ki so poskrbeli za HD- 
inačico prvenca, trdijo, da se hočejo glede vzdušja in 
tempa vrniti k slednjemu. To pomeni manj poudarka 
na bombastičnem spektaklu in več na temačnosti, 
Mi preživetveni grozi, gotskem okolju in razsvetljevanju 
črnih kotičkov z baterijsko svetilko. Predvidena sta 
širok tekmovalni in sodelovalni multiplayer, igra pa bo 
cross buy in cross play - z enim nakupom bomo dobi- 
li tako verzijo za xbox one in Windows 10 ter se med 
njima križem večigralsko udejstvovali. Grafika naj bi 
bila na xboxu one S malce boljša (4K upscale, HDR). 


oi v 


SEA OF THIEVES Črna zastava, naropan zaklad, vrč gro- 
ga in sod pulfra - to so ključni elementi karibskega gusar- 
stva. Vsaj tistega, ki so nam ga skozi romantične pripovedi 
predstavili filmi. Piratske igre se ravno tako ne grejo 
hištorične verodostojnosti, marveč sledijo h'woodskemu 
šimeljnu. Taka bo tudi prihajajoča ekskluziva za Microsofto- 
va sistema, v katero bo zmetano vse, kar nam pride na pa- 
met ob pomorskem plenjenju, od kljuk in prevez prek papig 
in morskih psov do ukletih ladij in bajeslovnega krakena. 
Kanonirali bomo, pehali na brv ujetnike, se mečevali z oko- 
stnjaki, preučevali zemljevide z rdečimi iksi in jemali cveto- | 
ve guvernerjevim hčeram. In vse to v odprtem, množičnem 
4 svetu. Pri tem Sea of Thieves ne bo zajeban MMORPG, mar- 
več hitro dojemljiv družaben peskovnik za igranje z nekaj 
prijatelji. S tem špil morebiti otvarja novo sorto lahkotnega 
henganja v digitalnih onkrajih. 
V demonstraciji se je četverica zapodila na karavelo, eden 
je poprijel za krmilo, drugi je razvil jadra, tretji napolnil to- 
pove in četrti popil preveč ruma ter pijan cepnil s krova. Po- 
tem se je pojavila nova topnjača in začelo se je obstreljeva- 
nje, po zmagi pa je posadka razgibala noge na otočku in 


A 


mimogrede odkopala starodavni artefakt. Vse to se sicer 
bere kot parminutni dolgčas, v resnici pa je šlo za simpa- 
tično ter humorno dogajanje, podkrepljeno z mornarskimi 
kletvami in heja bumbaraso. Vokalna, mikrofonična komu- 
nikacija med pajdaši bo namreč sestavni del risankastega 
piratiziranja. Avtorji, britanska skupina Rare, obljubljajo 
široke možnosti udejstvovanja, recimo prosto stikanje za 
raznoterimi skrivnostmi, plezanje na palme in obmetavanje 


| s kokosi, opravljanje kvestov, kvartopirstvo ter zopersta- 


vljanje drugim posadkam. Ker je izid še leto dni daleč, mno- 
gokaj ni znanega, a že vnaprej jamčijo še nevideno pri- 
ložnostno zabavnost, daleč od sličnega, a trdojedrnega po- 
morstva v Black Flagu. (If) 


AYI 


AGENTS OF MAYHEM Naslednji Saints Row bo zaradi od- lei 
lične prodaje serije (13 milijonov!) gotovo dočakali. Dotlej bo- 

| mo obešenjaško norungo zganjali v tejle akcijadi, ki jo takisto 
delajo Volition. Preselili se bomo v Seul, po katerem švigajo su- 
perjunaki, superkriminalci ter obiskovalci iz vesolja. Ne preveč 
različno od že tako stripovske štirice, torej, le da še za stopnjo 
bolj pritegnjeno. Postali bomo agent organizacije Mayhem - 
Multinational Agency of Hunting Evil Masterminds (lol) in se s 
podobno malo brige za okolico ter civiliste lotili preganjanja 
zlobnežev. AoM bo nudil več globine v boju, več orožij in spos- 
obnosti, ki jih bo moč zanimivo kombinirati - mina bo sovraga 
recimo odfedrala proti zračnemu vrtincu ali na šibrovko. Na mi- ;"% 
sijah bomo imeli ob sebi kolege, v katerih kožo bomo preska- 
kovali. Prismuknjena zgodba in straniščni humor sta privzeta, 
tako kot pisan, barvit, bogat urbani svet brez umetnih omejitev / 
gibanja. (sn) 

FIFA 17 Leto je naokoli in čas je za šajtrgo obljub o 

A FIFA 7 revolucionarnosti nove Fife! No, cinizem na stran, 
nekaj se premika v deželi kanadski. Glavna novost je 
premik na pogon Frostbite, ki žene levji delež EAje- 
vih iger, od Battlefielda do Dragon Aga. To ne pome- 
ni le prepoznavnejših igralcev, lepše publike in bolj 
impresivnih štadionov, marveč več sprememb v pri- 

' stopu k digitalnemu žogobrcu. Pri kotih bo moč na- 
s posled natančno meriti, kam bo šla žoga, dočim po- 
ZJAFA kazatelja pri najstrožji kazni ne bo, se pa bo mogoče 
gibati levo in desno pri teku proti žogi. S tiščanjem 

petelina na joypadu se bo moč prerivati in ščititi žogo 

| ter s pravočasnim pritiskom na lastno pest odrejati, 

ali bo strel nizek ali visok. Takisto naj bi soigralce pri 

utekanju vodila boljša umetna pamet. Izven igrišča 

pak dosti stavijo na sveži zgodbeni modus, klican The 

Journey. Kot neprivilegiran fant Alex Hunter se bomo 

skušali kot član enega od klubov v angleški prvi ligi 

uveljaviti na britanskem in mednarodnem prizorišču 

(Lige prvakov ne bo, saj ima to licenco Konami). 

Žarometi bodo usmerjeni tako v dogajanje na zeleni- 

ci, kjer bomo nadzorovali zgolj Hunterja, kot zunaj 

nje. Deležni bomo številnih vmesnih, filmskih se- 

kvenc v slačilnici, na letalu in tako dalje, kjer se bo- 

mo z izbiranjem odgovorov iz masseffectovskega ko- 

lača odzivali situacije in si utirali pot naprej. Prihajali 

bodo družinski člani, soigralci bodo tečni, mediji bo- 

do blejali. Modus, ki bo za Fifo prvi tovrsten in naj ne 

bi bil le spremenjen be a pro, je slišati sličen tistemu 

v NBA 2K. A nadejamo se, da bo boljši kot tam, z več 

izbirami in predvsem manj lesenosti. K temu zna pri- 

pomoči prav Frostbite, dočim so glede scenarija so- 

) delovali z Biowarom, ki tako niso prispevali le izbir v 

debatah. Za konec se bo tekem udeleževala dvajsete- 

rica znanih trenerjev, kot je Mourinho, in prvič bosta v 

Fifi prisotna japonska prva liga ter njihov pokal. (sn) 

MOUNT 8. BLADE 2: BANNERLORD Turški studio TaleWorlds si je z nizom svobodnjaških srednjeveških sekljačin Mount 6 Blade pridobil vojsko nav- 
dušencev in zanje so na sejmu prirejali polurne naskoke na gradove v prihajajoči dvojki. Utrjeni predeli bodo naposled spoznali trdoto kamenja, saj jih bo 
moč z dobro merjenimi zadetki katapultov zrušiti. Igralec, ki bo lahko tako navadni prašinar kot gosposki poveljnik, bo imel to pot precej več nadzora nad 
oblegovalnimi napravami. Juriši na obzidja bodo s stotnijami bojevnikov še bolj množični, najbolj pa naj bi izboljšali umetno pamet, da ne bodo soldatje po- 
stopali pod roji puščic. Orožje se bo zgledovalo po zgodnjem srednjem veku, kajti Bannerlord za zgled jemlje propad rimskega cesarstva, Zato bomo sprem- | 
ljali padec Imperija igrine izmišljene dežele Calradije, iz katerega se dvesto let kasneje oblikujejo kraljevine, znane iz enice. (ag) 

SOUTH PARK: THE FRACTURED BUT WHOLE 
Stick of Truth ni bil southparkovska igra - to je BIL South 
Park. Projekta se namreč niso lotili neki obrtniki, marveč sa- 
| maavtorja risanke, Matt Stone in Trey Parker. Zato je bilo do- 
| gajanje videti, slišati in čutiti kot zelo dolga, posrečena epizo- 
da. Uspeh ni izostal, saj je to dotično igranje smešnih vlog po- 
kasiralo same pozitivne ocene in se prodalo petmilijonsko! 
Prdenje na jajca nacizombijevske princese in sprehod skozi 
ritno luknjo gospoda Sužnja bodo slehernemu navdušencu 
nad straniščnim humorjem ostali v neizbrisnem spominu. Prav- 
ljična tematika se bo v nadaljevanju umaknila superjunaški, 
kajti scenarij temelji na epizodi The Coon (S13E02). Fat fuck 
Eric bo torej preoblečen v rakunastega nočnega maščevalca 
Coona, čemur bodo sledili ostali 'četrtarčki': Kenny postane 
Mysterion, Butters je Professor Chaos, Kyle Human Kite ... 
Pripoved bo otvorila Cartmanova ideja za snemanje superju- 
naškega filma, kar bo parodiralo Marvelov in DCjev filmski 
univerzum. Druščina pri tem ne bo sklepčna, zato bo prišlo do 
razkola med junaki. Čeprav so izid sprva planirali za lani, so 
scenarij tekom razvoja spisali nanovo in vanj vključili Civil 
War ter delanje norca iz neuspeha BvS. In točno to pri South 
Parku najbolj obožujemo: mojstrsko vključevanje aktualnih 
dogodkov in popkulture v lastno rdečo nit. 
Osrednji lik bo vnovič 'new kid', čigar superjaz bomo seveda 
izdelali čisto po svoje. Mogli bomo ustvariti brzca, hulkasto K ENA ANANNNI 
mogoto ali joškačo z ikoničnim analnim topom, nakar se bo poi Pe or 
treba pridružiti eni od dveh frakcij, Coonovi ali Mysterionovi. 9 COF 
Igralnost ostaja podobna, torej prosto raziskovanje proslavlje- ; $ AR] 
nega koloradskega mesta, nadlegovanje krajanov, opravlja- ; 
nje priložnostnih kvestov in potezno mikastenje ter rafalno 
deljenje prdcev. Druščinsko bojevanje z brezdomci, potrebni- 
mi psi in pijanimi lovačami je po demu sodeč videti precej 
nadgrajeno, predvsem v smislu izkoriščanja prostora. Po no- 
vem se bo mogoče premikati, iskati zaklon ali uporabiti oko- 
lico za orožje. Mnogo več kot prej bo takisto usmeritev, veščin 
in kostumov. Terranca in Philipa sicer ne omenjajo, toda Ka- 
nada pač ne more izostati. Prihaja pa PC Principal, ki nami- 
guje na izdatnejšo dozo šolskega dogajanja, ki smo ga v pred- 
hodniku pogrešali. Obljubljajo še gejevsko ribo in več ritnih 
lukenj, če je slednje sploh mogoče. Napovednik deluje za po- 
pizdit smešno. (1f) 


id bide IK 3 
ld dd] , SE DEAD RISING 4 Za novo leto ljudje dobimo darila, zombiji pa kroglo 
u izi uj v glavo. In macolo v mednožje. In puščico v drob. In verigo motorne 
žage v torzo. Vse to in še mnogo več bo uporabljal žurnalist Frank 
West, ki se bo za snežne praznike vrnil v mestece Willamette in nale- 
M| tel na novo masovno kadavrsko okužbo. Ampak za razliko od resnih 
%, preživetvenih hororjev, kjer ga protagonist najebe, bo moč znova na | 
s bo / | naši strani, kot je za Dead Risinge značilno. Vic bo v iskanju kreativ- 
; nih in nenavadnih načinov klanja kadaverskih hord, kajti kot orožje bo 
moč uporabiti malodane vse iz okolice. Če drugega ne, borno iz tal iz- 


ruvali parkirno uro in z njo okrog čefare mahnili najbližjega oživljenca, 
ali uporabili kar dobre stare pesti. Iz kamiona bomo v zombaklje lan- 
/ k, a e sirali, em, zombaklje, kajti kot vemo, se truplo s truplom zbija, in s št- 
. 9 romom napolnili sekiro ter se z njo podali na sredino gomazeče ulice. 
4 Božične lučke, iiii! (sn) 


ali 


HALO WARS 2 Glavna odlika Halo Wars izpred sedmih let presenetljivo ni bilo to, da je realnočasovno | 
strategijo dobro prilagodil xboxu 360, marveč, da je še danes najboljši enoigralski posnemovalec Star- |, 
crafta. Domišljene misije, kjer si se denimo z vso vojsko izmikal laserju megahodca, so bile delo studia MA 
Ensemble, ki so ga po izidu igre zaradi blesave Microsoftove politike zaprli. Halo Wars 2 tako delajo 343 
Studios v navezi s Creative Assemblyjem (Total War), pri čemer želijo ohraniti dobre plati izvirnika. Vno- 
vič bomo ukazovali s sunki gobic po krožnih menijih, s čimer bomo odrejali tako proizvodnjo enot kot 
sposobnosti vojaštva. Nadzorniška novost v dvojki bo samostojno določanje skupin soldatov, ki ga na 
PCju poznamo kot 'ctrl t cifra'. 

HW2 bo nadaljeval ekspedicijo človeške vsemirske križarke Spirit of Fire s kapitanom Jamesom Cut- 
terjem na čelu. Posadka se bo osemindvajset let po koncu predhodnika prebudila iz kriospanca pod | 
obokom še neznane konstrukcije starodavnih Forerunnerjev. Ne vedoč, da se je vojna s Covenanti že za- 
ključila - takrat teče epilog Hala 5! - bo trčila na odpadniško frakcijo alienov The Banished pod vod- 
stvom zločestega Bruta Atrioxa. Med enotami smo v demu uzrli mnogo znanih naprav, od letečih bans- 
heejev do tankov scorpion, ki bodo imeli v dvojki kar nekaj težjih podsort. Kodiak bo na primer artileri- 

ja. Atriox bo pripeljal dosti insektoidnih nezemeljskih naprav, kot je raketomet blisterback v podobi šest- 
nogega robotskega hrošča. UNSC in Banished bosta kakopak igralni frakciji v večigralstvu, ki bo po- 
streglo z nekaj svežimi modusi. Na sejmu se je igralo način stronghold, v katerem so morali igralci za- 
sedati strateške položaje. Omeniti pa velja, da bomo sicer z enim nakupom dobili tako inačico za PC kot 

za xbox one, da pa med sistemoma ne bo podprt navzkrižni multiplayer. Pa prav pri strategiji ne, Prerok 
jih nima rad! igra ne bo cross buy. Pa prav strategija ne! (ag) 


BATTLEFIELD 1 Majska naznanitev Battlefielda 1 je 
-" navdušila ljubitelje streljank in hkrati sprožila vpraša- 


7 nje, kako se bo serija lotila gnitja v blatnih jarkih prve 


svetovne vojne. EA je odgovoril s spopadom štiriin- 
šestdesetih ameriških znanih imen, kjer je Snoop Dog 
—, fural tank. Bitke se očividno ne bodo dosti spremenile, 
| saj bodo igralci še vedno dirjali zasedat strateške točke. 
Dogajancija bo kljub starinski tematiki celo bolj dina- 
mična kot poprej, saj bo plezanje po ruševinah lažje in 
bomo z ročnimi mlatilci v enem mahu podrli vrata ter 
potolkli nasprotnika. Teren bo najbolj uničljiv doslej, 
saj so si za zgled vzeli Bad Company 2. To se bo odra- | 
zilo v destrukciji spod svinca megaorožij, kot so cepe- (| 
lini, bojne ladje in oklepni vlaki. Sleherna karta bo ime- 
la svojega. Moč jih bo tako krmariti kot uničiti in ko je 
balon v množični pobijanciji goreč zgrmel na tla, je 
upepelil vso vas! (ag) 


CALL OF DUTY: INFINITE WARFARE Razodetje najbolj futurističnega Call of Dutyja doslej je v besnem pritoževanju 
združilo tiste, ki serije že dolgo ne marajo zaradi vsakoletnega štancanja premočrtnih akcijskih toboganov, in nekdanje ljubite- 
lje, ki si želijo vrnitve h koreninam specialcev, kot je stotnik Price. Toda sejemski demo je pokazal, da bo to bržčas najbolj sa- 
mosvoj Call of Duty! Z vesoljske ladje bomo lahko odbirali med več lokacijami napadov in v prezentaciji so denimo izvedli de- id k 
sant na sovražno ladjo v orbiti. Bojevniki v skafandrih in eksooklepih so se najprej rešetali v brezzračnem prostoru, nakar so pre- 

bili oklep ladje z eksplozivom in vdrli v notranjost. Med luštno orožarsko pornografijo so izstopale gravitacijske granate, ki so 
može dezorientirane pošiljale letet v vse smeri. Laserjev pa kaj dosti ni bilo, eh. (ag) 

BOUND Mnogokaj smo že videli v igrah, a balet ni pogosto na 
sporedu. Na elegantnem plesu bo temeljila domiselna trirazsežna 
ploščadnica Bound, kjer bomo skozi minimalističen, nizkopoli- 


gonski svet vodili plesalko. Vrtela se bo, lovila ravnotežje na 
brveh, skakala in delala salte, pa tudi plezala ter reševala miselne g 
zagonetke. Ponekod celo s pomočjo drugih igralcev, čeravno gle- 
de večigralske plati ni znanega dosti. Junakinja se bo znala bra- 
niti, bržda s piruetami, a tepeža ne bo dosti. Skozi stopnje bo 
bežala pred zlom in podoživljala spomine iz otroštva, ki ga je 
| očitno preživela v abstraktni deželi vselej spreminjajoče se geo- 
metrije. Avtorji so navdihe črpali iz moderne umetnosti in seveda 
baleta, zato so vestno posneli sleherni gib prave balerine in vse- 


e 9, 9: pb, 

aii W BE | skozi tesno sodelovali s koreografom. Menda bosta v užitek že | udi 

gij ( A: premikanje in poplesavanje skozi pisani svet, ob čemer obljublja- b—— ss 
govi: Eni jo odraslo štorijo in konkreten izziv. (kv) IS zd 24. 


NE Nm /% 
| BATMAN Do kraja leta bo kar precej Batmana. Pride risan- 
ka Killing Joke, štarta tretja sezona Gothama, prvič bomo 
šišmišili v navidezni resničnosti in za nameček nam zgodbo 
pripravlja Telltale. To zgodbo bomo seveda oblikovali po 
svoje, saj bo igra sledila proslavljeni hišni zvrsti interaktivnih | 
HM pripovedi. Igranje bo torej sestavljeno iz izbiranja vrstic dia- | | 
loga in iz akcije potom GTE-sekvenc. Pri tem bodo odločitve | | 
imele posledice oziroma usmerjale rdečo nit. Čeprav bo 
mnogo klasičnega batmanovskega dogajanja, kot so bat- 
mobilski pregon, jadranje s stolpov in klofutanje pridaničev, 
avtorji poudarjajo, da bomo v polovici vsebine vodili Brucea 
Wayna. Pri tem mu bomo s takimi in drugačnimi potezami 
zgradili značaj - bodisi se bo obnašal kot milijonarski plejboj 
bodisi kot samopomilovalni sirotej. Superjunakova podoba 
bo sicer temeljila na New 52, a svet naj bi bil docela svež z 
originalnimi zasuki. Pokazali so tepež s Catwoman in pogo- 
vor s Harveyjem Dentom, medtem ko drugih štorijalnih de- 
tajlov nočemo izvedeti. Aja, namignili so, da bo igra skozi 
Mi pet epizod odkrivala, ali je Batman kriv za nastanek super- 
| zlobnikov. (1f) 


H 


MAFIA 3 Po nenadkriljivi enojki in slabši dvojki se gangsterski niz v tretje odmika od romantičnih sicilijansko-newyorških korenin. Nova pripoved bo postavlje- | 

na v New Bordeaux, verzijo New Orleansa, v poznih šestdesetih, protagonist pa bo temnopolti vietnamski povratnik Lincoln Clay. Ker italijanska mafija zavda za- 
morcem, gre fant na maščevalni pohod, nakar na ruševinah stare zgradi svežo kriminalno združbo. Pri tem bo lahko rekrutiral vrsto podšefov, med ostalimi osta- 

relega znanca od zadnjič, Vita Scalleto. Način igranja bo pretežno enak, torej cestno divjanje in prosto mestno čefurjenje z veliko nasilništva, po novem s fatali- 

tyji, aligatorji ter izpraševanjem. Za vsako misijo bo več pristopov, od rambovskega do tiholaznega. Dejanja pa naj bi nosila posledice, saj bomo lahko iz nev- [ 
tralnih združb naredili prijatelje ali sovražnike. Poleg serije osrednjih nalog bo veliko robnega početja po slikovitih ulicah in močvirnatem okolišu, tudi poslovna 4 PE 
plat zavzemanja in vodenja takih in drugačnih lokalov. Vse za kontrolo nad mestom. Špil po novem razvija nov ameriški studio in ne več češka ekipa, toda po 
videnem sodeč mu glasbenega vzdušja in očesne lepote ne bo primanjkovalo. Za igralnost pa stiskamo pesti. (lf) 

GOD OF WAR hekaj časa se je šušljalo, da bo naslednji 
God of War egiptovski in da bo imel cifro. No, res ni ne eno 
ne drugo. Še več, naslednji Bog vojne za PS4 bo namesto v 
grško umeščen v nordijsko mitologijo in v njem bomo vodi- 
li drugačnega Kratosa. Ne drugega, ampak drugačnega - 
po tistem, ko je opravil z olimpskim bogovjem in Titani, se 
je preselil daleč na sever. Tam v svetu pred Vikingi, ko zem- 
ljo še tlačijo njihova božanstva, na vasi skrbi za sina in 
skuša obvladovati svoj znameniti gnev. A tako kot jeza mu 
ne dajo miru niti pošasti in moral se bo spopasti z novo za- 
lego nadnaravnih sovragov, pri čemer ne bo šlo brez varo- 
vanja in vzgajanja potomca na robu najstništva. Mali nas bo 
spremljal tako izven boja kot v njem in včasih bomo prev- 
zeli nadzor nad njim. Znal bo streljati z lokom in pomagal 
pri premagovanju ovir ter reševanju ugank. Zasnova bo to- 
rej pretežno vzeta iz stare serije, vendar bo občutek precej 
drugačen. Bradatega, starega Kratosa bomo tokrat nadzo- 
rovali v pogledu izza ramen, kot v Unchartedu in novih 
Tomb Raiderjih. Tudi zato bodo tradicionalno zajetni so- 
vražniki, kot bo rogat trol, videti še večji, saj jim bo heroj 
segel kvečjemu do kolen. Osnovno orožje ne bodo več re- 
zila na verigah, temveč čarobna sekira, s katero bomo 
krvavo rezali ude, parali drob in česnili glave, jo metali ter 
jo klicali nazaj. Nato bomo lahko dano kanaljo zadovolju- 
joče nasilno pregarbali z golimi pestmi. Nasploh kani biti 
bojevanje še bolj grobo ter neposredno, sploh ko bomo 
sprostili nabrani popizditis in capina ugonobili s serijo mo- 
gočnih zamahov. Izkušnje pa bodo doprinesle k odklepanju 
Y novih sposobnosti ter nadgrajevanju obstoječih. Zgodba naj 
bi se bistveno bolj kot skozi vnaprej pripravljene filmčke 
odvijala skozi sprotne dogodke v igrinem svetu in pogovo- 
re. Bogatil pa jo bo odnos med Kratosom in sinom, do ka- 
terega mišičnjak resda ne bo nežen in uvideven. A vmes 
bodo trenutki očetovske topline in foter ga bo pač skušal 

pripraviti na zajebani svet. Tistega, v katerem nikdar ne boš [ 

vedel, kdaj bo izpod čudovite nordijske krajine planilo or- | 

jaško zmene in te hotelo zmečkati. (sn) J 


| LAWBREAKERS "Kako se Lawbreakers ra- 
zlikujejo od Overwatcha?" je bilo vprašanje, , 
ki ga je Cliff Bleszinski na E3ju mnogokrat 

| slišal. Tudi njegov špil bo herojska streljanka, 
kjer bomo nasprotnike luknjali z railguni in jih 
cvrli z električnimi udari. "Medtem ko je Over- 
watch hecen naslov v animejskem slogu, bo 
naš jemal iz Unreal Tournamenta in Cuaka," 
je odgovoril možakar. Sleherni lik bo imel sa- 
mosvojo gibalno specialko, ročno granato in 
ultimate. Raba švigalnih prijemov bo nadvse 

, pomembna, kajti vrženi bomo v futuristični 
svet, kjer zaradi katastrofe Zemlja trpi za gra- 
vitacijskimi motnjami, ki jih bo treba pridoma 

>. izkoristiti! Igralci bodo razdeljeni na varuhe | , 

—, zakona in malopridneže, kar bo določalo tudi [ 
razporeditev vlog. Sleherna stran bo imela 
enake poklice, ki pa se bodo zaradi svojstve- 
nih likov razlikovali v pihalnikih, gibanju in 
specialkah. (ag) 


7 ABZU Tole hecno podmorščino so prvič najavili na sejmu E3 pred 
dvema letoma. Razvijalski studio Giant Sguid je sicer novo ime, a 
mu poveljuje Matt Nava, ki je zaslužen za prelestno podobo genial- 
nih Journey in Flower. Videz globin je slično stiliziran, pisan in poln 
pastelnih barv. Po njih bomo plavutkali s potapljaško dečvo z ne- 
skončno zalogo kisika, tako da živčnosti glede zadušitve ne bo. Na- 
sploh naj bi šlo za ležerno in pomirjujočo igro, kjer bodo v ospredju 
raziskovanje, druženje in nežno sporazumevanje s podmorskim 
življem vseh barv, velikosti in oblik. Bojda jih bo na zaslonu hkrati do 

| deset tisoč, od tega nevarnih komaj za vzorec. Moč se bo pridružiti 
ribicam, kitom in delfinom ob plavanju in skakanju iz vode. O štori- 
ji in podoceanskih skrivnostih molčijo, ve pa se, da bo potapljačka 
obiskala jame, koralne grebene in poplavljene ruševine. Znabiti bo 
izkušnja transcendentalna, kot je bil Journey - Abzu namreč pome- | 
ni 'morje modrosti'. (kv) 505 G 


V Vegi: DA lai dev ud 

NIER: AUTOMATA Če nisi velik navdušenec nad japonskimi akcij- 
skimi erpegeji, bržda še nisi slišal za skrivni, kultni hitič Nier. Mi smo 
ga razkrili v Jokerju 202 pred šestimi leti, zdaj pa se mu končno obe- 
ta nadaljevanje, ki ga za Sguare Enix sestavljajo dežurni pridneži Pla- 
tinumGames. V njihovem portfelju so tako odličnice kot katastrofe, za- 
to si pridržujemo pravico, da nismo vnaprej navdušeni. Je pa podlaga 
vsekakor zadosti solidna in samosvoja, da je moč izdelati samosvo- 
jost, in za krmilom so mnogi izvirni ustvarjalci. Automata se bo vnovič 
odvijal na postapokaliptični Zemlji, kjer se ostanki človeštva borijo s 
krvoločnimi alienskimi stroji. Izmenično bomo nadzorovali več likov, 
med njimi bojnega androida, spremljali kompleksno zgodbo (zaradi 
tega ne bo pravega odprtega sveta, le večja področja za raziskovanje) 
in se v realnem času sekljaško 6 adrenalinsko bojevali s hordami na- 
vadnih sovragov ter veličastnimi šefi. (sn) 


RECORE Letos smo bili naposled deležni več 
podrobnosti o tej zanimivi tretjeosebni akcijadi, 
katere producent je Keiji Ilnafune, otec Dead Ri- 
singa in Onimushe, med razvijalci pa sedijo tudi 
ljudje, ki so delali na Metroid Primih in Batma- 
nih. Po futuristični puščavi bomo vodili obo- 
roženo dekle Joule, ki jo bo spremljal robotski 
pes. Osrednje početje bo bojevanje s kovinski- 
mi nepridipravi, od pajkov do letečih kač, ki jih 
bo treba s pametnim kombiniranjem napadov in 
izmikanjem poraziti in jim tako vzeti jedrca. Za- 
ključni šef jih bo gotovo imel šestnajst! Treba bo 
menjavati med raznobarvnimi orožji glede na to, 
kako bodo obarvani sovražniki. Pri obračunih 
bo v veliko pomoč kuža, ki se bo znal v kočljivih 
trenutkih samouničiti in se nato sestaviti nazaj. 
Dosti bo tudi skakanja in vihtenja s kljuko nad 
prepadi ter reševanja osnovnih ugank po bojda 
odprtem postapokaliptičnem svetu. (sn) 


FORZA HORIZON 3 Ljubitelji dirkanja čez drn in strn po odprtem svetu naj se veselijo novega Horizona, lahkotnejšega odvrtka šoferske linije. Zlasti bo to po- 
seben dogodek zato, ker bo serija naposled uletela na računalnik. Pri tem bo kupec z enim nakupom dobil obe verziji, za xbox one in za PC. Tudi na netu bodo v 
skupnih tekmah igralci z obema sistemoma. Tokrat ne bomo več v Ameriki in Evropi, temveč se bomo brez hujših omejitev zapodili po avstralski divjini. Vozni 
model bo precej sličen tistemu od prej, torej hitro dojemljiv, zabaven in z ravno toliko realizma, da ne bo šlo za popolno arkado. Bolj kot Burnoutu bo slična Dri- 
veclubu in Shiftu. Ustvarjalci pri hiši Playground so tokrat poskrbeli za bolj raznolike podlage, saj bo moč z asfalta in prahu pasti v blato in vodo. Ne bo se nam 

4 sicer dobro pisalo, če bomo v tako sranje zapeljali z lamborghinijem centenariom z naslovke oziroma kakim drugim superšportnikom. Med njimi bodo laferrari, 
4, koenigsegg regera in novi audi R8. A za take primere bomo sedli v bagije in ekstremna vozila za brezpotja, s katerimi bo šlo kot strela po gozdnih pobočjih nav- 
i izi zgor, po puščavskih navzdol ter po plažah pošrek. Celo prekopicevali se bomo po zraku, med pičenjem pa poslušali lastno glasbo. Nadaljnja novost je krovna, 
4 saj ne bomo več le udeleženec dirkaškega festivala, temveč njegov organizator. Za menedžersko simulacijo kakopak ne bo šlo, bomo pa lahko na ta rovaš do- 

! ločali pogoje dirke, od avtomobilov prek vremenskih razmer do vrste izziva, in jo delili z ostalimi po spletu. Morda bomo lahko tudi lastnoročno potegnili traso, 
kdo ve. Druženje pa bo podprto še z razdeljenim zaslonom za do štiri sodelujoče tako lokalno kot oddaljensko. (sn) 


V ET 


š, PO 3 Se, 
TITANFALL 2 
"Čemu je Titanfallu tako hitro pošla sapa?" je vprašanje, s 


katerim si je v industriji iger glavo razbijal že marsikdo, saj 
je bilo dogajanje okoli te prvoosebne streljanke presneto 


| neintuitivno. Ob nastopu predlanskega marca smo ga M. 


označili za biser med večigralskimi FPSji, saj je navdušil ta- 
ko z rabo impozantnih bojnih hodcev, titanov, kot rešetan- 
jem peš. Piloti mechov so v tem futurističnem svetu namreč 
soldatje, ki se morajo znati boriti tako v oklepljenih konzer- 
vah kot izven njih. In to kako! Raketni predpasniki omo- 
gočajo tek po stenah in skakanje po strehah stavb, kar je iz 
dirjanja po Titanfallovih stopnjah napravilo nor posnetek 
parkourja, ki ga je v zadnjih naslovih pričel posnemati celo 
Call of Duty. A najboljši trenutki nastopijo, ko iz ladje v or- 
biti na bojišče prikličeš postavnega dvonožnega kovinske- 
ga vojščaka z megakrepalico v šapah. Ti pridejo v različnih 
tipih, ki se razlikujejo v hitrosti in zaščiti. Ko udarijo na tla, 
v hipu spremenijo situacijo, saj lahko pometejo s pešaki in 
nasprotni pehotneži se morajo za njihovo uničenje pošteno 
potruditi. Bodisi biti ročni s protioklepnimi orožji, bodisi 
pretkano skočiti hodcem na hrbet in jim v rodeo jahanju 
poškodovati občutljive dele. Ali pa seveda priklicati lastne- 
ga, s čimer pride do spopada robot na robota, kjer se salve 
raket srečujejo z žarkovnimi snopi. Hudo. Zato še enkrat - 
čemu je torej Titanfall dve leti po izidu prazna lupina, kjer 
na strežnikih komajda koga najdeš? 

Najverjetneje se je združilo več dejavnikov. V hiši Respawn, 
ki je zrasla na odmevnem prebegu ljudi iz Activisionovega 
Infinity Warda, niso dobro upoštevali lastnih izkušenj s sno- 
vanjem CoDjev. Titanfall je igra z odlično mehaniko, toda 
- ob izidu je imela šibko omrežno hrbtenico. Igralci smo pa- 
dali iz partij in iskalnik soborcev je bil zelo primitiven. Hkra- 
ti je izvirni igri sledilo premalo dodatne vsebine. Kolikor ra- 
di zabavljamo nad tem, da sleherni Call of Duty in Battle- 
» field dobita vsaj pet predragih DLCjev, z njimi dospe veliko 
kart, orožij in novih izkušenj. Titanfall je dobil tri dodatne 
skupke s po tremi kartami, kar je bilo jako uborno, čeprav 
igra z mechi kar kliče po novih robotejih in težkem orožju! 
Ljudem je upadlo zanimanje in ko je zaradi manka igralcev 
začel kašljati še matehmaker, so se tegobe še zaostrile in 
igra je padla. Že tri mesece po izidu je izgubila dve tretjini 
igralcev! Zato je odločitev, da položaj 'resetirajo' z dvojko, 
nemara res najboljša. 

Luknje kanijo resno zaflikati, najprej z večplastnejšim bo- 
jem, kjer bomo uzrli prenovljeno ročno mikastenje. Titani 
bodo mogli na več načinov kresniti sovraga po kovinski 
čeljusti, najraje kar z meči in cepanicami. Boj med mechi 
bo zato brutalnejši, saj lahko s pomočjo reaktivnih skokov 
hitro premerjajo razdaljo in imaš nasprotnika v zobeh, pre- 


den se zaveš. Vendar titani ne bodo več mogli rokovati z ji 


vsemi velikimi topovi, marveč se bodo v slogu herojskih 
streljank bolj ločevali. »V enici so v mechu na neki točki vsi 


vihteli iste pihalnike,« ugotavlja vodja razvoja Mackey 


McCandlish. »Za nadaljevanje si želimo izkušnje, bližje stre- 


ljankam s poklici,« doda in čisto prostodušno pristavi, da ( 


veliko igrajo Overwatch. Dvojkini titani bodo imeli vrsto sa- 
mosvojih specialk, od valov napalma dalje. Vseeno pa bo 


hrbet še vedno njihova šibka točka - to pot še toliko bolj, | 


ker se bo pešak nanj lažje zavihtel. Sleherni pilot bo namreč 
opremljen s plezalnim kavljem, s katerim želijo avtorji 
močno povečati vertikalno gibanje. 

"Vse usmerjamo v ohranjanje igralcev," pove McCandlish, a 
o novem omrežnem orodju Network, ki naj bi preobrazilo 
oblikovanje partij, še ne more povedati več. Orenk so se lo- 


tili še ene šibkosti izvirnika: samotarstva. Dvojka bo imela 


obsežno, pripovedno gnano kampanjo, ki se bo lotila člove- 
kovega odnosa s titani, ki vsi premorejo primitivno obliko 
umetne inteligence, da lahko sami rešetajo falote, če pilo- 
tov ni poleg. V T2 se v primerku BT-7274 očitno prebudi 
nekaj večjega, kar bomo izkusili, ker bomo kot soldat Jack 


Cooper po sili razmer postali njegov pilot. BTjev prvotni je ( 


smert storil in dvojica človeka ter robota se bo morala glo- 


boko za sovražno črto spoprijateljiti, da konča pomembno ! 


tajno misijo. (ag) 

KOGA BOSTE 


IZGANJALCI DUH"V 


OD 28. JULIJA V KI! 


ZE PE aaa ES ONE m NET O MI BR HEa di ki 
AK LA ON nase A a EM 
ramo HRANE ls ali Hi mh sami HŠ ALNE MO MUK ELEK MURE EM 


ROADSNOW Somy Ozaaca . ' 
fe PICTURES CORPS prenese mm Ghostbusters gi E 


POKLICALI? 


Tretji največji neodvisni založnik zabavnega programja na svetu. Tri milijarde evrov let- 
nega prometa. Trideset studiev v devetnajstih državah. Trije legendarni liki — Altair, Ray- 
man in Sam Fisher. Deset tisoč zaposlenih. Lastna filmska družba. Francosko poreklo. 
Vse to je Ubisoft, o katerem Sneti spregovori ob tridesetletnici ustanovitve. Parbleu! 


zgodnji dobi videoiger marsikdo razmiš- 
O: kot o romantičnih, nedolžnih letih, ko 

se je vse počelo iz veselja in navdušenst- 
va, dočim zaslužek ni nikomur padel niti na pamet, 
kaj šele na bančni račun. Ampak to je naivno vide- 
nje, ki se tiče zgolj ustvarjalcev - programerjev, ri- 
sarjev, glasbenikov. Nekateri so bili resda sami 
svoji založniki, pakirajoč diskete ter kasete v pla- 
stične vrečke in prodajajoč jih po šolah, službah, 
uličnih vogalih. Vendar so zanje začeli hitro skrbe- 
ti trgovski posredniki, ki so v špilih zavohali denar 
in jim je bilo pravzaprav vseeno, kaj prodajajo, sa- 
mo da pri tem zaslužijo. Na ta način je nastala pre- 
nekatera 'softverska hiša' - med njimi je v osem- 
desetih vzniknil Ubisoft. 


BRSTENJE V BRETANJI 


Oče in mati družine Guillemot sta se v vasici Caren- 
toir v francoski pokrajini Bretanji ukvarjala s proda- 
jo kmetijske opreme. Obenem sta vcepljala zakoni- 
tosti trgovanja svojim petim sinovom - Christianu, 
Claudu, Gerardu, Michelu in Yvesu. Ko je začel pro- 
met usihati, so potomci poiskali nove posle. V vaško 
trgovino so privlekli hišne računalnike in programe 
ter igre zanje. Nudenje tovrstnega asortimana fran- 
coskim motikarjem se morebiti sliši hecno, toda za- 
služek Guillemotovega podmladka ni bil pičel. Nato 
so fantje ugotovili, da jih domači distributerji nate- 
gujejo. Cena istih iger je bila onkraj Rokavskega 
preliva za štirideset odstotkov nižja! Bratje so zato 
pričeli iz Londona tovoriti cele kovčke špilov firm 
Ocean, Gremlin, Sierra in Microprose. Kljub dajat- 
vam, kajti za kontrabant še niso slišali, so bili precej 
cenejši od obstoječih distributerjev. 

O bratski navezi se je razširil dober glas in z nekate- 
rimi angleškimi založniki so se dogovorili za uradno 
zastopništvo na francoskem trgu. Njihov tihi cilj pa 
je bil vseskozi izdelava lastnih iger. V oba namena 
so leta 1986 osnovali Ubisoft. Nekateri viri trdijo, 
da je prvi del imena kratica za 'Union des Bretons 
Independants', 'Zveza neodvisnih Bretoncev', drugi, 
da so ga sestavili iz inicialk deklet treh od petih usta- 
novnih bratov. 


Yves Guillemot je danes pri petinpetdesetih pred- 
sednik uprave in direktor podjetja, medtem ko so 
se ostali bratje raztepli. Michel je leta 2002 ustano- 
vil firmo Gameloft, znano po mobilnih inačicah kon- 
zolnih hitov. Temu ni botroval spor, temveč so bra- 
tje uvideli potencial interneta in se dogovorili, da ga 
bo Michel skušal izkoristiti. Yves je sicer najbolj pod 
žarometi, toda Michel velja za vizionarja iz ozadja, 
ki si je v zgodnjih dneh zamislil način dela z mladi- 
mi razvijalci iger. S tem je podjetje potisnil v tisto 
smer, kamor si je najbolj želelo - ustvarjalno. 


NA DEŽELO IN NAZAJ 


Od sredine osemdesetih do začetka devetdesetih je 
Ubisoft navzlic konkurenci, kot je Infogrames, pos- 
tal največji razpečevalec tujih videoiger na Franco- 
skem. Vendar denarja niso pretakali v nastopaške 
avtomobile in lastne vampe, temveč v izdelavo špi- 
lov. Deloma iz poslovne žilice in deloma narodnega 
ponosa, kajti Francija tistebodi kljub cvetočemu 
trgu ni imela ne izstopajočega razvijalca ne velike- 
ga založnika. Na ta rovaš so bili deležni tudi državnih 
sredstev, tako od matične Francije kot od Kanade, 
kjer imajo prav zato postavljen niz studiev. 


30 


Videoigernega kovaštva so se Gullemoti lotili širo- 
kopotezno. Namesto da bi razširili kaotični urad v 
Parizu, so najeli idiličen gradič v domači Bretanji. 
Tja so zvlekli najbolj obetavne avtorje, ki so prišli k 
njim v upanju, da bi jim izdali igro, in osnovali delov- 
no skupino pod vodstvom bratov Gerarda in Miche- 
la. V tako okolje so ljudi namestili iz dveh razlogov: 
da bi bili vsled edinstvene namestitve deležni medij- 
ske pozornosti in da bi imeli mlade ustvarjalce pod 
boljšim nadzorom. Žal se pravljična grajska zgodba 
ni izšla, saj so bili stroški previsoki. Le za ogrevanje 
ene od sob so plačevali tisoč dolarjev mesečno! Raz- 
vijalsko središče so zato leta 1994 prestavili bliže 
Parizu, v bližnje mesto Montreuil, kjer je še danes 
neuradno (bisoftovo središče (oficielno so prijavlje- 
ni v Rennesu). Tu so nastale zgodnje uspešnice, med 
katerimi izstopa prisrčni brezudi skakalnež Rayman. 


Med igricami iz ranih Ubijevih dni izstopa Zombi kot 
prvi založeni naslov (ja, aktualni prvoosebni Zom- 
bi(U) si z njim deli DNK). Šlo je za mešanico akcije 
in raziskovanja z ikonskim poveljevanjem. Kopija Fi- 
fe Action Soccer pa je njihov prvi avtorski špil. 


julij 2016 


Na krilih uspeha tega barvitega platformskega špila 
se je Ubisoft uveljavil kot izdajatelj lastnih naslovov 
in s cekini je prišel čas za nadaljnjo širitev. Šestin- 
devetdesetega je podjetje postalo delniška družba 
in s prodajo delnic od vlagateljev dobilo kapital za 
rast. Z osemdesetimi milijoni dolarjev so odprli pod- 
ružnice oziroma studie v Kanadi, Italiji, Španiji, Ma- 
roku, celo na Kitajskem in Japonskem, da bi bilo 
čimmanj zamud pri razvoju. 

Težava je ostajal dobičkonosni ameriški trg. Tja so 
se začetkom dvatisočih prebili tako, da so s 170 mi- 
lijoni delniškega kapitala kupili blagovno znamko 
tamkaj zelo znanega pisca vojaških trilerjev Toma 
Claneyja in z njim povezano razvojno grupo Red 
Storm. Iz nje je prej prišla kultna taktična streljanka 
Rainbow Six z močno internetno večigralsko platjo, 
kar je bilo natanko tisto, kar so Guillemoti videli kot 
naslednji korak - soldatsko streljanje in daljinski 
multiplayer. Z nadaljevanjem Ghost Recon je Ubi- 
soft vstopil v spletno dobo in izkazal lastnost, ki jo 
ima še zmerom: da je zraven pri vsaki novotariji. 
Njega dni so hoteli izdelati igro za super nintendo 
CD, ki ga sploh ni bilo na trg, bili so poleg pri Atari- 
jevem jaguarju in prvem playstationu, xboxu 360 in 
playstationu 4, na PCju imajo lasten servis Uplay, 
ki se trudi konkurirati Steamu in Originu, razvili so 
svoj pogon AnvilNext ... Trenutno imajo v paci dva 
naslovčka za VR-vizirje in ko naslednje leto pride 
sledeča Nintendova konzola NX, jo bo spremljal 
Ubijev softver. 


Odveč si je delati utvare, da je Jade Raymond medij- 
ske pozornosti deležna predvsem zato, ker je spos- 
obna. Dečva izgleda res dobro, kar je Ubisoft izkori- 
stil in jo predočil kot eno od svojih maskot. Bila je v 
Montrealu in Torontu, zdaj dela za EA. Ups. 


vetrojeb 2016 


Ko so to slavno tiholaznico začeli izdelovati, je bi- 
la sprva realnočasovna strategija in nato akcijska 
avantura na plavajočem otoku. Toda ko se po dveh | 
letih ni izcimilo nič, so razvoj preselili v Montreal 
in preklopili na vohunsko igro po okvirnem zgledu 


Metal Geara. Nadeli so ji značko Toma Clancyja, | 


sprogramirali pogon, ki je izkoristil razliko med | 
svetlobo in senco, in kot osrednjo platformo iz- 
brali prvi xbox, kajti Metal Gear je vladal na play- | 
stationu. Tako je nastala prvovrstna, edinstvena 
šunjačina z zapomnljivim junakom Samom Fisher- 
jem, ki je nindžarsko napadal iz teme in skoznjo 
videl s slovitim vizirjem s tremi zelenimi lečami. 


1 
Ghost Recon (2001) je bil dokaj kompleksna vojaška 
streljanka, ki je sledila Rainbow Sixu in Ubisoft uve- 
ljavila na trigger happy ameriškem trgu. Tudi Slo- 
venci smo ga imeli radi. Spomini na JLA? 


Zaveececi! Rabbidsi, ki so v Franciji dejansko znani 
kot 'prizadeti zajci" (Le Lapins Cretins), najraje pov- 
zročajo kaos in se derejo "BWAAAAH!" So v dru- 
žabnih, skakalnih in pretepaških igrah. 

MICHEL ANCEL 


Kar je za Nintendo Shigeru Miyamoto, za Id John 
Carmack in za Epic CliffyB, je za Ubisoft Michel 
Ancel, oče tako Raymana kot Beyond Good 8 Evi- 
la in Rabbidov. Mulc iz mesta Montpellier je začel 
programirati kot štirinajstletnik, pri osemnajstih 
pa je sestavil animacijo vpliva ozona na ozračje in 
jo poslal Ubisoftu. Na njegovo začudenje so ga de- 
jansko poklicali in spoznal je Gerarda Guillemota. 
Demonstriral mu je eno svojih igric Brain Blaster 
in Gerard je hotel, da jo dokonča za Ubisoft. Tako 
se je začel plodovit odnos, ki je proslavil tako za- 
ložnika kot avtorja. Ancel je od francoske države 
kot prvi izdelovalec videoiger dobil celo naziv vite- 
za umetnosti, kot dika področja pa si lahko pro- 
jekte izbira po mili volji in je pred dvema letoma 
ustanovil lasten studio, Wild Sheep. V njem za 
Ubisoft pomaga klamfati Beyond Good 8 Evil, za 
Sony pa oblikuje odprtosvetovno divjaščino Wild. 


BEYOND GOOD S EVIL (2003) 
Ko je Michel Ancel dokončal Raymana 2, se je lo- 
til lastnega izvirnega projekta. V njem je hotel zd- 
ružiti raziskovanje, skrivanje, bojevanje in reševa- 
nje ugank, to pa umestiti v živ, risankast svet, po- 
vezan v iskrivo zgodbo po zgledu studia Ghibli. In, 
kot je po izidu postalo jasno, Nintendove Zelde. - 


Nekateri BGRE pravijo 'zahodna Zelda'. V glavno 
vlogo je postavil dekle Jade, jo namesto s pištolo 
opremil s palico in kamero ter ji namenil prašičje- 
ga spremljevalca. Igra je bila tako nenavadna, da 
je bil odziv publike na sejmih nadvse medel. Uspeh 
je prišel šele sčasoma, v največji meri čez leta, ko 
so špil izdali kot digitalni dolpoteg za xbox 360, 
kajti medtem je BG8E pridobil kultni status. 


Po sistemu silne razpršenosti se je Ubisoft pred peti- 
mi leti podal celo v širši medijski svet. Njihovo pro- 
dukcijsko podjetje Ubisoft Motion Pictures je že ude- 
janjilo risanko Rabbids Invasion in istotako kunčevs- 
ko privlačnost v francoskem zabaviščnem parku Fu- 
turoscope. Toda za prihodnost imajo še bistveno bolj 
velikopotezne načrte. Letos pride film Assassin's 
Creed, ki je z Michaleom Fassbenderjem in Marion 
Cottilard videti daleč od bollovskega šodra. Za pri- 
hodnja leta pa že tržijo filmske pravice za ostale svo- 
je blagovne znamke. Podpisali so že pogodbe za fil- 
me Splinter Cell, Watch Dogs (oboje New Regency) 
in Ghost Recon (Platinum Dunes), tovrstne obdela- 
ve pa bosta takisto deležna Far Cry in The Division. 


ichael Fassben- 
der sploh sprejel ponudbo za ašašinski film, saj mu 
dela ne manjka. Tako lik kot zgodba bosta nova, do- 
gajanje pa bo večinoma teklo v današnjiku. 


Zanimivo, da je zvezdnik X-Menov 


MNOŽINSKO STU- 
DIJSTVO IN DELNIŠTVO 


Trideseterica Ubisoftovih razvijalskih studiev, ki so 
jih bodisi ustanovili bodisi kupili v že delujoči obliki, 
je posejana širom sveta. Največ jih je v Evropi, od 
tega kar šest v Franciji, pa Blue Byte v Nemčiji, Ma- 
ssive na Švedskem, Reflections v Angliji, RedLynx 
na Finskem, Ubisoft Kijev v Ukrajini, Milan v laliji, 
Barcelona v Španiji ... Druga najštevilčnejša država 
z njihovimi razvijalci je Kanada s petimi studiji, med 
njimi najslovitejšim montrealskim, kjer dela več kot 
dva tisoč ljudi. Od tam so prišli Assassini, Far Cryi, 
Prince of Persia, Splinter Cell, Raven Shield, Watch 
Dogs ... Verjetno ne veš, da so se Ubijevci zaredili 
tudi v Singapur, Filipine, Bolgarijo, Romunijo in za 
vsak primer še v Združene arabske emirate. Ter da 
so že zaprli oddelke v Maroku, Švici in Braziliji. 


dli. 
Kot da bi se zmenila, je Ubisoft izdal lasten 'need for 
speed" v letu, ko ga EA ni. The Crew je bil zelo ambi- 
ciozen projekt in sploh ne slaba dirkačina, le zasra- 
na z mnogo detajli, kot je obvezna povezanost. 


Taka orjaška količina ni megalomanstvo, temveč 
gre na rovaš davčnih olajšav in učinkovitosti. Pri ve- 
likih Ubijevih naslovih tipično sodeluje po več stu- 
diev, ki si delijo zadolžitve. Eden od njih vodi pro- 
jekt, drugi skrbi za večigralsko plat. Za nameček to- 
vrstna naveza omogoča štiriindvajseturno delo, kaj- 
ti ko gredo nekje spat, ljudje drugod že vstanejo. Pri 
Assassin's Creed: Syndicate je sodelovalo nič manj 
kot deset podružnic! A seveda ima tovrstna manu- 
fakturna delitev senčno plat, in sicer to, da le pešči- 
ca ljudi pozna celoten projekt, ostali pa kot delavci 
za tekočim trakom izdelujejo svoj delček mehaniz- 
ma. Za navdih, pretok idej in svežino tako ostane 
bolj malo prostora. 

Tak način dela je povsem usklajen z dejstvom, da 
je Ubisoft mednaroden konglomerat, ki se ubada z 
indie studiem neznanimi težavami. Spočetka je bil 
varno v rokah petih bratov Guillemot, toda za širi- 
tev so potrebovali kapital, ki so ga dobili tako, da 


Hekerska akcijada v odprtem svetu Watch Dogs ni 
povsem upravičila pričakovanj, a je vseeno podrla 
otvoritveni prodajni rekord in doslej našla pot v več 
kot deset milijonov rok. Letos pride sekvel. 

so postali delniška družba in prodali določen delež. 
Toda leta 2004 jih je odločitev skorajda ugriznila v 
rit, saj je dvajset odstotkov njihovih delnic kupil gla- 
vni tekmec Electronic Arts. Prevzem ni bil prijatelj- 
ski, saj Ubisoft nakupa ni odobraval, in je nad celot- 
no podjetje obesil Damoklejev meč, kajti nihče ni 
vedel, ali bodo nasprotniki nadaljevali s kupova- 
njem delnic ter jih sčasoma prevzeli. Poleg tega je 
šlo za trk filozofij, kajti v tistem času je EA slovel po 
tem, da jih zanima predvsem dobiček, medtem ko 
je Ubisoft še veljal za odbitega, napol umetniškega 
izdajatelja. A iz tresenja gore se je rodila miš, zgodi- 
lo se ni nič in leta 2010 je EA delež potihem prodal. 
Trenutno se Ubisoft trese zaradi drugega sovražnega 
prevzema, in sicer s strani prav tako francoske kor- 
poracije Vivendi. Ta je že pridobila večinski delež v 
Gameloftu, ki so ga prav tako osnovali bratje Guille- 
mot, in kupila deset odstotkov Ubijevih delnic. To se 
ti morda zdi kot nakladanje, toda lastniki večjih de- 
ležev dobijo stol v najvišjem nadzornem telesu. Kar 
pomeni, da neposredno vplivajo na to, kakšnih iger 
bomo deležni. Ko zažvenketa cvenk, ostalo utihne. 


Na sliki je pročelje Ubijevega najslovitejšega, mon- 
trealskega studia. Osnovali so ga daljnega leta 1997 
in je ena največjih ustanov svojega področja, kanad- 


ski pokrajini Ouebec pa nosi zlata jajca. 

LJUBI UBI 


Med aktualnimi založniki, ki niso proizvajalci hard- 
vera, je Ubijev nabor iger po mojem najbolj širok, 
pester in zanimiv. Sega od rešetačin do plesnih iger, 
od skrivalnic do strategij, od dirkačin do licenčnic, 
od brezplačnic prek neodvisnic do velikoplačnic. As- 
sassin's Creed, Far Cry, Prince of Persia, Splinter 
Cell, Might 6 Magic, Just Dance, Rayman, Settlers, 
Trials, Child of Light, Trackmania, South Park, Call 
of Juarez, Lumines, Anno, Silent Hunter, Chessmas- 
ter - težko je verjeti, kaj vse se je nakopičilo pod mo- 
drokrožno marelo. Ki je za nameček 'naša', evrop- 
ska: Sony in Nintendo sta japonska, Microsoft, EA 
ter Activision Blizzard ameriški. Ostali starocelinski 
krovni izdajatelji, od Focusa do Deep Silverja, krep- 
ko zaostajajo tako po prometu kot prodornosti. 
Glede na to, kako orjaški je Ubisoft, je pravzaprav 
občudovanja vredno, koliko izvirnih franšiz ('origi- 
nal IP') je izdobavil ali posredoval zgolj v tekočem 
desetletju - No More Heroes, Rocksmith, Zombiu, 
The Crew, Watch Dogs, The Division, Steep, Grow 
Up, For Honor. Ne pozabimo na številne zanimivo- 
sti ter veličastnosti, ki niso tako znane kot prej 
naštete serije: edinstveni prvoosebni streljanki Will 
Rock in XIII, vojaško taktiščino Brothers in Arms, 
wiijevo ročno sekljalko Red Steel, arkadni letalnici 
H.A.W.X. in Blazing Angels, božjo strategijo From 
Dust, ganljivo avanturo v prvi svetovni vojni Valiant 
Hearts ... Zate ne vem, ampak ob tem UBljalskem 
pregledu se mi milo stori in ga cenim bolj kot EAje- 
vega ter Activisionovega. 


Plesna serija Just Dance je pomagala malce spre- 
meniti dojemanje videoiger kot mirujočega, samot- 
nega početja. Kamerica ali gibalni kontrolnik beležita 
naša čudna trzanja na tancarske uspešnice. 


vetrojeb 2016 


PCovo mu 


lea 


PCMAC ses now 


- THE GREAT WAR - 


Šele ob podrobnem pogledu nazaj se zaveš, za koliko raznolikosti je Ubisoft poskrbel v tridesetih letih. Ven 
so dali stripovski XIII in številne kul neodvisnice, med katerimi izstopa avantura iz prve svetovne vojne Va- 
liant Hearts. Z nakupom sta Ubijevi postali tudi visokorodni seriji Settlers in Might and Magic. 


GRENKA LJUBIAV 


Vendarle se je firma marsikomu zamerila, češ, ubij 
Ubisoft! Po eni strani z okornim Uplayem in hrošča- 
tostjo številnih iger, naj bo to naslednjegeneracijski 
Assassin's Creed: Unity ali staromodni Might 6 Ma- 
gic: Legacy, ki ju niso mogli do kraja zglancati niti s 
številnimi popravki. Po drugi pa s preprostim dejst- 
vom, da so zadnje čase veliko manj iskrivi, prodor- 
ni, izvirni in odbiti, kot so bili njega dni. Tista težko 
določljiva francoskost, ki je prežemala izdelke v 
dneh B.A.T.a in Raymana, je izpuhtela. Zadnja pa- 
riška prismojenost, ki so si jo privoščili, so bili neu- 
gnani kunci Raving Rabbids. Prva polovica minule- 
ga desetletja, ko so bili najbolj inovativni in prodor- 
ni, pa je že krepko oddaljena. Mogoče temu botruje 
ponikavost mladostne zagnanosti, mogoče je firma 
postala prevelika ali pa so se spremenile zahteve 
odjemalcev, ki z denarnico povedo, kaj bi radi. 


ui A 
The Stick of Truth je Ubisoft dobil zadnji trenutek, 
saj so ga southparkovci in ekipa Obsidian razvili sa- 
mi, nakar jim je dogovorjeni založnik THA propadel. 
S posrečenim naslovom so se bogato omastili. 

Kljub nekaterim indie naslovom je sodobni Ubisoft 
tipičen globalni zalagatelj 'varnih' naslovov. Znano 
in logično je, da večje kot je podjetje, manj rado tve- 
ga. V free to play so bolj kot ne samo pomočili pa- 
lec, na mobilnih platformah pa je veliko bolj uveljav- 
ljen Gameloft, ki jim ga je odtujil Vivendi. Zato bo- 
mo od njih v bližnji prihodnosti deležni streljanj po 
odprtem svetu (z novim Ghost Reconom hočejo kon- 
kurirati Battlefieldu in Call of Dutyju), licencijad, eks- 
tremnih športov in v multiplayer usmerjenega sred- 
njeveškega garbanja, ki kanalizira navdušenje nad 
Igro prestolov. Nabor, pripravljen za prodajo, ki bi 
ga zlahka pripisali Electronic Arts, Activisionu ali Mi- 
crosoftu. Ašašine so nehali vsakoletno štancati šele, 
ko so zaznali res slab odziv, marketinško težko opre- 
deljivi Beyond Good 6 Evil 2 pa skrivajo kot kača 
noge in prestavljajo kot mačka mlade. Hja. Včasih 
je Ubisoft določal naravo posla - zdaj slednja do- 
loča Ubisoft. 


R oa m" 4 
For Honor je eden od Ubijevih naslovov iz letošnjega 
portfelja. Iz pogleda od zadaj bomo kot vitez, viking 
ali samuraj uničevali pripadnike ostalih frakcij. Kam- 
panja bo, toda poudarek bo na večigralstvu. 


Zakaj mamilaši ostanejo brez zob? 

Igralec Charlie Sheen je znan po divjih zabavah. Z ve- 
liko žlico ni zajemal le življenja, ampak tudi mamilje. 
Danes je njegov obraz uvel in njega nasmeh umeten. 
Prave zobe je izgubil, česar niso preprečili niti najbolj- 
ši zobozdravniki. Charlie spada med odvisnike, naj 
bodo revni ali bogati, ki radi zlorabe substanc fašejo 
dentalni problem. Razlogi za propadanje čekanov pri 
tej skupini pa so manj intuitivni, kot bi pričakovali. Iz- 
kaže se, da je za zdrave zobe potrebna slina. Če sled- 
nja ne opravlja svojega dela, škode ne bo preprečilo 
niti divje ščetkanje petkrat na dan. Je namreč prva li- 
nija obrambe, del kompleksnega mehanizma s kopi- 
co nalog, ki jih lahko izpolnjuje kakovostno - ali zanič. 
Znano je, da na slino vpliva kup dejavnikov, med dru- 
gim jemanje zdravil. Zato imajo stari ljudje, ki morajo 
jesti cele koktejle pilul, pogosto suha usta. Podobno 
učinkujejo droge. Opiati upočasnjujejo prebavo, ki se 
začne v ustih, pri čemer spremenijo tako sestav iz- 
ločka žlez slinavk kot količino. Kaj to pomeni za zobe? 
Slina je njihov varnostnik. Ustvarja zaščitno prevleko, 
ki upočasnjuje izgubo kalcija in drugih pomembnih 
snovi. Nevtralizira ali redči kisline, ki razjedajo skleni- 
no. Koristne vrste bakterij pušča pri miru, za škodljive 
pa ima pripravljena specializirana protitelesa, da jih 
tamanijo. Brez sline se ravnovesje podre v prid zlo- 
čestim mikrobom. Slednjim sluz aktivno preprečuje 
oprijemanje in s tem ustvarjanje zobnih oblog, plaka, 
ki je ključnega pomena pri propadu zobovine. Ker spi- 
ra koščke hrane po obedu, bakterijam odreka nutrien- 
te. Če ob vsem naštetem slina odpove sodelovanje, je 
do proteze le še korak, na dušo položijo zobozdravni- 
ki. To med drugim dokazuje Sjogrenov sindrom, kate- 
rega žrtve nimajo dovolj sline. Praviloma vse izgubijo 
zobe. Skrajno neugodna je tudi slinska suša po obse- 
vanju zaradi tumorjev na področju glave. 

Od drog so še posebej nevarni metamfetamini, ki tak- 
isto sušijo usta. Za nameček povzročajo zapiranje ust- 
nih žil in redna uporaba lahko pripelje do propadanja 
dlesni ter ostalih podpornih tkiv. Zobje brez dlesni pa 
so kot drevo brez tal. Problematične so nadalje prime- 


Metamfetamini zbudijo občutek sreče, zato zasvo- 
jijo skorajda instantno. A kot kaže tale nesrečnik, 
pripeljejo v zanesljiv propad. Tudi čeljusti. 


d GR 
leta MMV V 


Črnikaste luknje v MeMungov zob niso izvrtale ma- 
mile. A tako boli, da se čas in prostor kar krivita. 


si oziroma nečistosti v drogi. V krek zamešajo kisline, 
ki skozi kajenje neposredno razžirajo lep nasmešek. 
Še posebej preteče področje so tako imenovane nove 
droge, spojine od 'sladoleda' naprej, ki vznikajo kot 
gobice po dežju. Skorajda neraziskane so, zato pa hu- 
do priljubljene pri slovenski mladeži. In druge mami- 
le? Te so griznemu aparatu manj škodljive oziroma 
učinka še niso neposredno dokazali. Pri kadilcih trave 
so denimo bolezni dlesni pogostejše, a ni nujno, da je 
za to kriv THC ali samo kajenje tobaka. Lahko je kaj 
drugega - morda življenjski slog. 

Zasvojenci pogosto razvijejo kolateralne slabe nava- 
de. Z roko v roki z zadetostjo često hodi hrepenenje 
po sladki hrani in mehurčkasti pijači. Številni začnejo 
stiskati čeljusti in škripati z zobmi, kar jih še struktur- 
no načne. Da obsedenost, ki žrtve stane celo služb in 
družin, na stranski tir potisne skrb za higieno, pa je sa- 
moumevno. Sploh tistim, ki jim zaradi mamil dobe- 
sedno gnije telo, vključno z usti, kot je v primeru dro- 
ge krokodil. A opozorilo velja tudi širše. Kdor si pri- 
vošči šestnajsturne gejmerske seanse, se pri tem baše 
s sladkarijami in nato neumitih ust zakomira za prav 
toliko časa, kmalu ne bo preveč različen od Charlija. 
Le da ima slednji več denarja za proteze. 


Kaj so gravitacijski valovi? 

Za vedenje o obstoju zvezd, galaksij in ostale vesoljs- 
ke robe se lahko zahvalimo skoraj izključno fotonom 
elektromagnetnega valovanja. Februarja letos pa se 
je to spremenilo. Človeštvo je dobilo nov čut, novo 
okno v vsemirje. Ameriški observatorij LIGO je zaznal 
gravitacijske valove, pojav, ki so ga pred več kot sto- 
letjem napovedali ata Albert Einstein. Z najdbo se je 
začela nova era astronomije, v kateri bomo lahko 'vi- 
deli' tja, kamor s pomočjo radijskih, svetlobnih in dru- 
gih EM-valov nikoli nismo. 

Einstein je pravilno naumil, da vesolje ni statičen 
oder, v katerem se odvijajo kozmični dogodki, temveč 
da je vse relativno. Na čas in prostor, ki sta v osnovi 
eno, vpliva sila težnosti. To so že zdavnaj dokazali. Na 
GPS satelitih dvajset tisoč kilometrov nad površjem, 
kjer je težnost švohotnejša, čas teče drugače kot na 
tleh, zato jim morajo periodično usklajevati ure. Masi- 
vna telesa torej okrog sebe ukrivljajo tkanino prosto- 
ra-časa. Ko pospešujejo, skoznjo pošiljajo motnje. To 
so gravitacijski valovi, komaj zaznavna pokrčenja in 
raztezanja prostora-časa v smeri izvora. Poenostavlje- 
no se jih da primerjati z učinkom potega roke po vod- 
ni gladini. Ustvarjate jih tudi sami že s tem, če obrne- 
te stran v reviji, le premedli so, da bi na karkoli vpli- 
vali. Gravitacija je pač daleč najšibkejša med silami 
vesolja. Težnostni val torej ni primerljiv z metrskim 


pljuskom na morski obali, ki bi privihral in popačil 
našo stvarnost, temveč s tem, da se prostor med dve- 
ma milijonoma kilometrov oddaljenima objektoma 
skrči za milijoninko milijoninke metra oziroma za dro- 
bec drobca atoma. In še manj. 

V izjemno zahteven izziv zaznave je že pred desetletji 
zagrizel LIGO. To je par podolgovatih stavb v ZDA, 
pravzaprav štirikilometrsko ravnilo, ki ves čas laser- 
ne. Šele lani so prvič zadeli na loteriji. V manj kot se- 
kundi trajajočem pokrčenju prostora so uzrli črni luk- 
nji 1,4 milijarde svetlobnih let stran od Zemlje, ki sta 
se po vse hitrejšem kroženju ena okoli druge združili. 
LIGO je še videl, da sta vsebovali po 29 in 36 mas 
našega Sonca ter da se je za tri sončne mase snovi 
neposredno pretvorilo v energijo. Izjemno, sploh če se 
spomnimo razdejanja atomske bombe nad Nagasaki- 
jem. Tam se je sprostil uboren gram plutonija. 


Masa upogiba prostor-čas, Sončeva bolj kot Zem- 
ljina. Ce bi ju pahnili iz smeri, bi objekta po tkani- 
ni poslala valovite motnje. Gravitacijske valove. 


Kako so vse to izvedeli? Pospeševanje je razburkalo 
prostor-čas vse do našega planeta in naprej. Gravita- 
cijski valovi pa vsebujejo - tako kot svetloba - valo- 
vno dolžino, amplitudo in polarizacijo ter nosijo infor- 
macije o svojem izvoru. Hkrati imajo še eno prednost. 
Elektromagnetno valovanje vmesna snov ustavlja ali 
popači. Človeštvu zaznavni težnostni valovi pa gredo 
skozi vmesno snov skorajda tako, kot da je ni. Je ni- 
hanje vesoljskega odra, ki ga akterji načeloma ne mo- 
tijo. Tako so znanstveniki videli divji ples črnih lukenj, 
ki bi sicer ostal vekomaj skrit. In še bolje bo! Zdaj že 
načrtujejo ogromen observatorij v vesolju, tri sonde, 
oddaljene milijon kilometrov, ki bodo prav tako do 
pičice atoma natančno preverjale medsebojno razda- 
ljo. Zaznale naj bi celo manj silne zadeve od črnih lu- 
kenj. Le na težnostna očala ne gre računati - to bo za 
vedno domena megalomanskih opazovalnic. 

' Te grozne igrice 


joooj, kako sem se naposlušal te mantre. 

Začelo se je že v osnovni šoli, ko sem do- 
bil bajeslovnega ZX spectruma. Mlajšim, ki 
še niso videli naših številnih oltarskih analov, 
naj razložim, da je bil to trideset centimetrov 
širok hišni računalniček z gumijastimi tipka- 
mi in 48 kilobajti pomnilnika, v katerega si igri- 
co, včasih celo zgolj nivo, s kasetofona pre- 
takal cirka pet minut. Mislim, da je bilo to ok- 
rog leta 1784, nisem pa ziher. Lahko, da se 
je pripetilo dvesto let kasneje, kdo bi vedel. 
Kakorkoli, jamrarija se je začela s trenutkom, 
ko je neznansko futuristična naprava prispela 
v hišo. Temeljni argument proti njeni čezmer- 
ni rabi je bil, da bo pokvaril televizor. Sicer 
tedaj nisem bil serviser in še zmerom nisem, 
a nekako se mi je zdelo celo v rosnih letih 
čudno, da bi povsem legalen antenski signal 
iz naprave na nek čudežen način postopoma 
tako zavdal črnobelemu ekranu, da bi ta na- 
posled odpovedal. Ksihta Tomaža Terčka in 
Mita Trefalta z RTV Ljubljana pa bi ne imela 
enakega učinka. Ravno tadva bi zaslon prisi- 
lila v prerano smrt! 
Mladostni sumi glede družinskega telefunkena 
so se naposled izkazali za pravilne, vendar to 
ni bil edini argument proti radostim s črnim 
polpetom. Kmalu je prišel znani "igrice ti ško- 
dijo," kakopak nepodprt s čimerkoli oprijem- 
ljivim. Ne rečem, moj vid res že od otroških let 
ni twenty twenty, toda zavdal sem mu bistve- 
no prej, ko sem voraciozno goltal bukle iz me- 
stne knjižnice celo ponoči pod odejo z brlivko, 
danes nevredno najslabšega mobitela. Strme- 
nje v mavričino megleno sliko s cvetočimi ar- 
tefakti in puhastimi robovi (učinek je moč po- 
ustvariti v mnogih emulatorjih) je le še prililo 
olja na ogenj. Nadalje so bile igrice nenadoma 
krive za sila relativen neuspeh v šoli in, ob po- 
manjkanju drugih večjih osebnih grehov, vre- 
menske razmere, dolge vrste v trgovinah ter 
mir v Jugoslaviji. 
Ko sem zrastel in zakoračil v beli svet, ki je od- 
tlej dlačevju ustrezno siv postal, sem odkril 
presenetljivo korelacijo med mnenjem očakov 
iz gospodinjstva in splošnim odnosom do igric. 
Kakšnih vse pametovanj kot udeleženec po- 
dročja nisem bil deležen od glavnotočnega ti- 
ska, politikov, učiteljev, samooklicanih medij- 
skih strokovnjakov in ducatov drugih modrija- 
nov! Igrice povzročajo odvisnost, navajajo k 
nasilju, omogočajo strelske pohode. Razvpiti 
ameriški odvetnik Jack Thompson je proti 
njim izvedel pravi križarski pohod in poslanka 
Hillary Clinton, zdaj edina kolikor toliko nor- 
malna kandidatka za predsedniški položaj, je 
vložila predlog zakona, po katerem bi z dra- 
konsko globo kaznovali vsakogar, ki bi nasil- 
ne igrice prodajal premladim osebam. Tresla 
se je gora, rodila se je miš, iz tega ni bilo nič in 
Thompson, čigar zgodbo smo videli v nedav- 
nem filmu Gamechanger o Grand Theft Autu, 
se je umaknil izpod žarometov. Čudno to ni bi- 
lo, kajti ne on ne ostali nasprotniki videoigric 
niso mogli predložiti nobene resne znanstvene 
študije o dejanskih slabih učinkih tovrstnega 
udejstvovanja na um ino razum. S tem so bili 
na nek način enaki kot moji starši pred toliko 
leti: dobronamerni, a pretirani v mnenjih in 


reakcijah. No, razen Hillary, ki je znana opor- 

tunistka in bi v nekem drugem času bržda pod- 

prla uplinjanje Judov, če bi ji to prineslo poli- 
tične točke. 

Osnovno težavo z vsemi glasnimi zagovorniki 
teorije o groznih videoigricah, pa tudi z njiho- 
vimi verbalno-vokalnimi nasprotniki, vidim v 
pretiravanju. Vsakemu tepcu je jasno, da raz- 
lične stvari na različne ljudi vplivajo različno. 
Nekdo z veseljem golta pikantno omako, ki 
drugemu na mestu ubije čreva. Nekdo si na 
čeber povezne VR-vizir in brez vsakršnih ka- 
pric zakorači v navidezni prostor, drugega ne- 
mudoma obideta slabost in omotica. Nekdo v 
igricah vidi sprostitev in zabavo, drugi vanje 
pretoči svoje siceršnje težave, nakar ga vidiš 
čez toliko časa vandrati po ulicah z repetirko 
oziroma vse dni tičati v kleti ter drkati pri- 
našalne kveste v popularnem ememoju. Stva- 
ri niso tako jasne in glasne, kot bi jih radi pred- 
stavili aktivisti te ali one strani, ki se na Twit- 
terju in drugih omrežjih trudijo biti čimbolj 
vreščavi, da bi jih ja kdo opazil. Prav nič dru- 
gačni in bolj verodostojni niso kot njega dni 
Thompson in kompanija, le medij podajanja 
se je spremenil. Ob tem zaupanja vredne štu- 
dije še vedno ni. 

Pa tudi za osebno odgovornost gre - za pojem, 
ki je v današnji pomehkuženi, z obiljem prežeti 
zahodni civilizaciji vse manj aktualen. Duše- 
brižniki bijejo plat zvona, češ, kako videoigre 
in internet spreminjajo mišljenjske vzorce in 
način konzumiranja vsebin. Svojčas je bilo 
normalno brati dolge knjige in kilometrske 
članke, zdaj marsikdo ni sposoben prebaviti 
niti treh kratkih odstavkov besedila. Raje si 
ogleda spastičen video in še tisti ne sme biti 
predolg, kajti možgani so sedaj vajeni infor- 
macije obdelovati istočasno, po koščkih in 
plitko, ne več zaporedoma, sceloma in poglo- 
bljeno. Ampak vsak, ki se prepusti temu 'in- 
ternetnemu' načinu razmišljanja, to stori sam, 
ne da bi mu pripadnik ISIS stal za hrbtom z 
ogoljeno sabljo, grozeč, da mu nemudoma 
odrobi glavo, če ne bo požrl sleherne novičke 
o Kim Kardashian ter poklikal vsakega click- 

baita na Planetu Siol. Skrb za sočloveka je si- 

cer na mestu, a na kraju se slehernik sam 
odloči, ali bo šel med drevje in ljudi, pa četudi 
le na rovaš Pokemona Go, ali pa bo sameval v 
kevdru in s čedno vilinko klal vepre. 


Sneti 


Dostikrat, ko je treba nabrati točke pri ne- 
poznavalskih volivcih, se začne omenjati 
nasilne igrice in žlobudrati "Za otroke gre!" 

sem že bil deležen, ko sem pred naključnimi gledalci 

igral tole farbovito, animejsko sekljačino. Češ, čudna 
reč je samotarsko nažiganje enega knofa v pogledu od strani, 
saj smo vendarle v dobi trirazsežnih večigralskih špilov. A se 
to sploh da kupiti pri nas, mi je zabrusil predstavnik enega 
naših gamerskih trgovcev. Na odgovor, da pač kupiš na dalja- 
vo in digitalno, se mu je čelo nagubalo od nerazumevanja we- 
eaboojev in temačnih misli na izgubljeno maržo. 
Kar predstavljam si reakcijo, če bi obelodanil pravo nrav Odin 
Sphera za PS4, PS3 in vito! Gre namreč za predelavo izvirnika, 
ki je pred nič manj kot osmimi leti vzburjal tokiofile na play- 
stationu 2. A vedeti je treba, da je Leifthrasir bistveno več od 
klasičnega zlitja barv na star(insk)o osnovo. Prvotni razvijalci 
so vzeli v roke tako sebe kot original, preuredili njegove števil- 
ne vidike in izdobavili privlačno, igralno ter posrečeno akcija- 
do, ki vleče levji delež od svojih štirideset in več ur. Resda ve- 
lja polno ceno, kar je za potomko Golden Axa in sličnih eno- 
stavnih starin nenavadno, a je je vredna. 


N erazumevanje. Začudenost. Celo zgražanje. Vsega tega 


Petero junakov 


Kot je značilno za igre, ki temeljijo na nordijski mitologiji, se 
bliža konec dni, Ragnarok, in svet je v potočki zijalki. Na tem 
odru se za nadzor nad bajeslovno napravo spoprimeta pra- 
vljični deželi 'demonskega kralja' Odina in gozdnih vilinov, 
medtem ko ostale življenjske vrste, kot so kuharski zajci (ne, 
res), s strahom opazujejo spopad titanov. Celotno pripoved 
zapored izvemo iz zornih kotov petih zaporednih likov, ko kot 


Leifthrasir je solidna frpjska sekljačina, ki kljub eni sami ravni premikanja ! 
dostavi nemajhno globino. Poteze in specialke se sčasoma nagrmadijo. 


OU 


nedolžna deklica v topli, prijazni domači knjiž- 
nici v spremstvu črne mačke zapored beremo 
njihove knjige - zgodbe. Ko pridemo skozi vsa 
poglavja, vzamemo v roke naslednjo. Je punč- 
ka, upoštevaje barvo živalske kompanjonke, 
bodoča coprnica? In koliko je vseh knjig? Res 
le pet, kolikor je osrednjih nastopajočih, ali 
kakšna več? Morebiti celo dve? 

Štorija se sicer odstira zelo počasi v obliki tek- 
stovnih oblačkov. Vendar je nenavadno zani- 
miva, sploh za ta žanr, in polna šekspirjanske 
tragedije. Naj gre za začetno valkiro, ki se trudi 
ugajati brezbrižnemu očetu, vilinsko princeso, 
ki v boju za oblast trebi lastno žlahto, ali senč- 
nega viteza, ki v zameno za nadnaravno moč 
podpiše hudičevo pogodbo s kraljico podzem- 
lja - igra obiluje s težkimi temami in žalobnimi 
trenutki. Seveda jo zanese v melodramo in vča- 
sih je nakladancije toliko, da vse skupaj raje 
preskočiš. Toda usode navidez lutkastih in ri- 
sankavih likov se te kljub temu dotaknejo. Če 


bi bila to knjiga iz žanra visoke fantazije ali ani- 
miranka, bi jo z nekaj gledanja skozi prste z ve- 
seljem použil. 


Ni tako ajnfoh! 


Ali toliko kot besede in zgode vleče igranje, ki 
ancientno zlatosekirno zasnovo povleče neko- 
liko naprej. Zgleduje se po frpjski nadgradnji 
tega recepta, kot sta ga udejanjili znameniti ho- 
di-v-desno sekljalnici z licenco Dungeons 6 
Dragons - Tower of Doom in Shadow over My- 
stara (Joker 240). To pomeni, da običajno op- 
letanje z orožjem po elfih, demonkah, prikaz- 
nih, vitezih in slični zalegi dopolnjujejo številne 
veščine, uroki in napitki, s čimer se bojni sis- 
tem dodobra razširi. Spočetka je posel kot obi- 
čajno, saj za garbanje z valkirino sulico upora- 
bljaš en sam gumb. Poleg tega se ne premikaš 
ne gor ne dol, temveč si obsojen na gibanje v 
eni sami ravnini. 


Manj kot za stalno izmenjavanje tehnik gre za njihovo ponavljanje v smisel- eš. 
nih okoliščinah. Če nekdo veselo nastavlja ščit, mu velja spodsekati noge. ž 

Muggle Confit 
Churro 


Ice Cream 8 Coylis 
Crepe 
Turny Movsse 
Pancakes 


Najboljše jedi iz nabranih sestavin in receptov dobiš v restavracijah. Na ta na- 
čin si deležen občutno več izkušenj, kot če bi surovine použil na bojnem polju. 


Vendar hitro ugotoviš, da vse ni tako enosta- 
vno. Lik je izredno gibčen, kar zagotavlja dina- 
miko spopadov. Sposoben se je dobesedno 
spreletavati naokoli, napadati od zgoraj ter dvi- 
gati sovražnike v zrak in tam z njimi žonglirati. 
Nadalje rezljanje, ki ne nudi dosti kombinacij, 
obilno dopolnjuješ s posebnimi veščinami. Naj- 
deš jih v skrinjah ali kot skrivnosti oziroma si 
jih deležen v obliki nagrad za opravljene naloge 
in poražene šefe. Segajo od ledenih neviht do 
serijskih zbodljajev in jih je toliko, da jih lahko 
pripneš ne le na eno od smeri križca in gobice, 
temveč na kombinacije njih, recimo gor, dol x 
krožec. Poleg tega se razlikujejo od lika do lika, 
ki ne vihtijo enakih orožij, marveč imajo tako 
samosvoja krepelca kot veščine. Kot ugotoviš 
kasneje, krmariti frčalno samostrelko pač ni 
enako kot nadzorovati coprnico ali viteza. 


Si pa vsi vojščaki in vojščakinje delijo spekta- 
kularnost deljenja udarcev, kajti zaslon brsti in 
cveti od svetlečih zarez ter ognjevitih eksplozij. 
Sličic animacije je resda nekam malo, tako da 
je občutek starinski. Vendar to sodi k vtisu, da 
prisostvuješ slikanici v okvirnem slogu anime- 
jev in mang. Še tretjo dimenzijo garbanja pred- 
stavljajo napitki, zlasti magično napadalni, ki 
ustvarijo vihar, steber plamenov, zastrupljeno 
območje in tako naprej. Sam se odločiš, kateri 
plati sistema boš namenil več pozornosti. 


Serenada lačnih ust 


Igro tvorijo poglavja - bojišča, sestavljena iz 
posameznih lokacij, med katerimi se seliš sko- 
zi prehode in vrata. Ker se po njih giblješ v ra- 
vni črti, vendar s tem po njih krožiš, je vtis 


Na dolgi rok se šefovje, kot je ta pozoj, morebiti malo prevečkrat ponovi. A 
ker sta mnogih novih veščin deležna tako ti kot oni, to ni nek bistven minus. 


Čeprav se nekaj časa ne zdi tako, je sčasoma in zlasti s telesno 
šibkejšimi liki nadvse pametno uporabljati blok. Bibibibi! 


sprva čuden, a se navadiš. Prav tako se ti nekaj časa (in 
občasno vmes) zdi, da zgolj na slepo opletaš z orožjem in ka- 
nalje padajo. To je sicer do neke mere res, vendar s tem 
ni posameznega obračuna namreč dobiš vse najhudejše dra- 
gotine in predmete, ki jih potrebuješ za vstop v dodatne soba- 
ne, kjer je še več fine robe. Zato to ni tlaka, marveč stremenje 
k popolnosti, kot si morebiti vajen iz Bayonette. 

Navlake, kot so raznorazni amuleti, sicer ne potrebuješ, če si 
nadvse spreten. Toda običajnemu igralcu bižuterija pomaga in 
ker si je moč nadeti le tri kose naenkrat, je treba med njo pa- 
zljivo izbirati. Takisto je moč na poti najti številne skrivnosti 
(nekje se pomanjšaš na velikost čebelice, da se lahko stlačiš v 
tajni prehod) in prostore za počitek. Tam čakajo trgovci z upo- 
rabnostmi in ciganska kuharica, pri kateri lahko v skladu z na- 
branimi recepti dobiš želeno jed, če imaš surovine zanjo. Du- 
hamorno klasično craftanje iz frpjev namreč v Leifthrasirju 
zmutira v hecno vzporednost. Vseskozi nabiraš čebulice, mle- 
ko, jajca in podobno, nakar iz tega v restavracijah dobivaš hra- 
no, s katero si višaš izkustveno stopnjo. Oziroma to počneš z 
goltanjem sadežev, katerih semena zasadiš, nakar zel kot kak 
zblaznel pravljični botanik futraš z energijo iz poraženih capi- 
nov. Pristop je včasih zamuden, vendar svež in tako odbit, da 
si ne moreš kaj, da ne bi zmerom znova hodil k debelušni zaj- 
klji po čokoladni sufle in pečeno kračo s feferonom. 


Nordijsko je kul 


Mestoma se Leifthrasir nekoliko vleče, predvsem zato, ker je 
zgolj enoigralski in ker njegovi običajni sovražniki na normal- 
ni težavnosti dostikrat ne predstavljajo izziva. A če si car, lah- 
ko vedno prestaviš na višjo, naokoli pa je skritih zadosti po- 
sebnih sovragov ter (mini)šefov, ki terjajo obilico rabe veščin 
ter dobrega gibanja. Med njimi niso le zmaji in podobne kli- 
šejskosti, temveč škratovska leteča ladja, rogat jeti in še mar- 
sikaj. Nasploh je zaloga raznolikih nivojev, od globokogozd- 
nega zelenja prek vulkanskega podzemlja do gradov, občudo- 
vanja vredna. Vsebine pa je še in še, zlasti ob zaključnem še- 
fovskem sosledju, več koncih in odklepljivi najzahtevnosti. 
Količina novosti glede na izvirnik se razkrije šele tedaj, ko ga 
greš igrat - to ni težava, saj je priložen. Še zmerom je lep, a 
kmalu uvidiš, koliko uravnotežanja in piljenja so Vanillaware 
udejanjili v novi inačici. Naj govorimo o nanovo domišljeni al- 
kimiji, odstranitvi umetne omejitve udarcev, pretresenem si- 
stemu razvoja lika ali večjem inventarju. Svežina igro preveva 
na vsakem koraku in če se ti je Odin Sphere njega dni zame- 
ril, mu velja nameniti še eno priložnost. Če pa ga ne poznaš in 
te tovrsten slog obračunavanja z risankastimi hordami ko- 
ličkaj mika, ti ga priporočam. Bova že dva čudaka, ki v Slo- 
veniji igrata take nezaslišanosti! 


si veli speči robidov štrudelj, posejan s 
štrclji sovražnikove morale. Ham! 


Vanillaware / NIS za , PS3 in vito 

Technomancer je tretjeosebni akcijski rpg z aktivnim premorom im likom; iki v 
enem združuje tako fizičnest kot magijo. Lahko tepe strelja in cimpra compra. 


narejenih iger izpod rok mojstrov. A korito je 

širno in želja po karieri v igroklamfaštvu prisot- 
na pri marsikom, naj bo odličnik ali ne. Zato nekate- 
ri izdelovalci prodirajo in zapravljajo bogate solde, 
drugi pa sledijo in so omejeni z manjšim proraču- 
nom ter talentom. Tak je mali francoski studio Spi- 
ders, kjer za plačilo položnic radi sodelujejo z drugo- 
razrednim založnikom Focus Home Interactive in se 
zgledujejo po velikanih. V svojo prejšnjo igro, nič- 
prida srednjeveško-pravljični frp Bound by Flame, 
so namešali zlasti Witcherje, Amalur, Dark Souls in 


S: si vsi želimo zgolj kakovostnih, s srcem 


Ulice marsovskih 
čudakov. Škoda, dagso t 


Igro prestolov. Enako tretjeosebnega, striktno sa- 
motarskega Technomancerja pa so krepko prepoji- 
li z Mass Effecti. 


Oče Janeza Krstnika 


Adut igre je lasten univerzum, ki se naslanja na ti- 
stega iz prejšnje ZF-igre istih avtorjev, Mars: War 
Logs. Dvesto let po človeški kolonizaciji rdečega 
planeta se na slednjem vnamejo vojne za vire. Te- 
mačnemu, zajebanemu svetu vladajo korporacije, 
ki z železno roko nadzorujejo mesta in se med sabo 


nu, l Z 
mitk hi an in polne beračev, mutantov ter 
ako'neživljenjs prijateljic noči ne moreš licitirati. 


stv 


pehajo za oblast. Bajeslovna ost njihovih oboroženih 
sil so technomancerji - posebneži, ki mojstrujejo 
številna orožja in so iz teles sposobni sproščati elek- 
trični tok. Nastopimo kot eden od njih, zelenec Zac- 
haria, ki se javi na službovanje v metropoli Ophir. 
Čistil bo ulice sumljivih elementov, lovil nasprotnike 
režima, špilal postreščka in skakal po puščavski 
okolici. Povsod bo srečeval človeške in alienske so- 
vražnike, predvsem pa bo spoznal blišč in bedo tu- 
jeplanetne družbe prihodnosti. Tiste, ki je daleč od 
usmiljenja in obilja ter se osredotoča na surovo, 
živalsko preživetje. Je bilo na modrem planetu res 
tako hudo? 

Pripoved spočetka ne deluje privlačna in se, roko na 
srce, kot celota ne bo vpisala v anale. Zaharija dol- 
go ostane junak brez lastne osebnosti, ki ga stalno 
pošiljajo na prinašalne kveste, da se ti od enih in 
istih ulic že malo blede. A kasneje se zgodi prese- 
nečenje, ki razdre gosto napletene mreže, in niti pri- 
peljejo do več koncev. Z vandranjem in branjem 
konkretnih količin teksta (če nisi čitalsko razpo- 
ložen, jih lahko preskočiš) si razširiš obzorja, dou- 
meš ljudi ter dobiš vpogled za zavese. Tam se odvi- 
ja širša bitka, ki vključuje tako frakcije in techno- 
mancerje kot domorodni, bolj ali manj pošastkasti 
živelj. S sprejemanjem odločitev, ki še zdaleč niso 
črne in bele, oblikuješ junakovo osebnost. Če bi rad 
vodil barabina, ki se ne ozira na moralo, usmrčuješ 
potolčene ljudi, s čimer si slabšaš karmo, a debeliš 
bančni račun, in zganjaš nemoralnosti. Priložnosti za 
to imaš v masseffectovskih dialogih ničkoliko, ko 
denimo vodjo teroristov izpustiš, pridržiš ali ugono- 
biš. Odvisno od tega se bo v prihodnosti nekaj pri- 
petilo - lik se bo morda vrnil, dobil boš alternativen 
kvest in dogodki se bodo razpletli drugače. Takisto 
se določenim frakcijam zameriš in drugim prikupiš, 
kar spet vodi do določenih prigod. Pri tem nasprot- 
nike razumeš, saj imajo lastne interese, v igri pa vla- 
da moralna sivina. Nekako tako kot pri Sithih v 
Knights of the Old Republic, kjer temna stran Sile ni 
bila več videti tako črna, ko si vanjo dobil vpogled. 


Odmev biološke robe 


Ljubitelji židanih, veselih iger naj se Technomancer- 
ju na daleč ognejo, saj večje turobe že dolgo nisem 
izkusil. Marsovska mesta so narejena iz same kovi- 
ne in betona ter so ne glede na čas dneva potoplje- 
na v večno poltemo. Po ulicah sicer hodijo in stojijo 
ljudje, vendar so na moč lutkasti in daleč od tega, 
da bi jim lahko sledil po vsakdanjih opravkih. Kljub 
visokemu stropu, ki ščiti notranjost pred neugodni- 
mi zunanjimi pogoji, imaš močan občutek stlače- 
nosti in statičnosti. Tisto prvo je za ljubitelje namor- 
jenosti dobro, toda nerazgibanost in praznina sta ta- 
ki, kot bi igral deset let star špil. Ob to se morda ne 
bi spotikal, če te ne bi kvesti nenehno pošiljali od 
Poncija do Pilata na raznorazne konce, pri čemer 
ene in iste predele prečkaš tolikokrat, da si jih že 
pošteno sit. Svet namreč ni odprt, marveč ga tvori 
niz ostro ločenih lokacij, od urbanih do zunanje- 
puščavskih, med katerimi strmiš v nalagalni zaslon. 
Zatemnitve so celo med vstopanjem z ulic v stavbe 
in prehajanju med nadstropji. Glede na to, da ne la- 
ziš po vesolju kot v Mass Effectu, bi se lahko s tem 
bolj potrudili. 

Dejansko je Technomancer nekakšno ljubavno pismo 
Biowaru, saj se po njihovi vsemirski in zmajski sagi zgle- 
duje na vsakem koraku. Detektivske naloge? Kljukica. 
Sotrpini, ki odobravajo tvoja dejanja oziroma jih ne, s 
katerimi pleteš globlje, sčasoma celo ljubezenske vezi, 
in ki znajo pobrati šila in kopita z dragoceno opremo 
vred? Kljukica. Rasizem, le da so namesto vilinov v ne- 
milosti mutanti? Kljukica. Prisežem, da sem vsebino do- 
ločenih zadolžitev že videl v ME in DA, naj je šlo za pre- 
močrtno rdečo nit ali na ducate neobveznih poslanstev, 
kjer sem vohljal za kameradi, raziskoval izginotja, branil 
znanstvenike, se preoblačil v beraške cunje ter se veliko, 
veliko bojeval. 


Moja mama je strela 


Avtorji sicer trdijo, da je moč špil obrniti brez trohice 
konflikta, zgolj s pogovori in šibanjem mimo kočljivosti. 
Toda za kaj takega se bodo odločili redki, sploh zato, ker 
so Francozi v obračunavanje vložili kar nekaj truda. V te- 
melju je Technomancer akcijski frp z realnočasovnim bo- 
jem, kjer večinoma deluješ kot enomožna banda. V teh- 
nomancerskem telesu združuješ kar tri orožarske sloge in 
še štromarsko copranje povrhu. Moč se je šopiriti s pišto- 
lo v eni in bodalom v drugi roki, poprijeti za dvoročno pa- 
lico ali zgrabiti buzdovan ter ščit. Slednji slog je najbolj 
obramben, palični sredinski in strelski najbolj napadalen 
ter usmerjen v kritične zadetke. Tehnomancerija pa je 
namenjena jedijskemu cvretju capinov s prasketavimi 
žarki, elektrifikaciji hladnih orožij in sličnim podporno- 
stim. Ja, futuristični bojni mag si! 

Z vlaganjem izkušenjskih točk se lahko specializiraš ali si 
punčka za vse, kakor ti drago. Stil pa lahko kadarkoli me- 
njaš, odvisno od situacije. Nemara naletiš na trd oreh v 
obliki kovinskega zaščitenca, ki terja večjo mobilnost, ali 
te napade horda alienskih žužkov, pred katerimi se je mo- 
dro zakriti z jekleno pokrovko. Če ti gre za nohte ali je tre- 
ba menjati tarčo, kar med divjanjem ne deluje najbolje, 
sprožiš aktivni premor, med katerim odrediš zaužitje 
zdravila in sprožiš to ali ono veščino. Celo spat je treba iti 
od časa do časa, drugače se giblješ počasneje in si ob 
bonuse. Take gradnike so moderne igre zavrgle, Franco- 
zi pa jih še zmerom obrajtajo. 


Zadenem, malo zgrešim 


Sliši se komplicirano in do neke mere tudi je, zlasti če si 
daš opravka z nadgrajevanjem in izdelavo (craftanjem) 
robe. Višjo težavnost kot izbereš, več pozornosti moraš 
posvetiti garderobi, več šteje pravočasno izvajanje akcij 
in bolj si kaznovan za neumnosti. Knofodrk te namreč ne 
pripelje daleč, kajti nasprotniki znajo tako blokirati kot 
se izmikati in vmes menjavati orožja. Če izbereš hitri 


Šefovje, kot je mati bogomolka, udari silovito in kliče kamerade, a ne posedu- 
je kakšnih posebej domišljenih ali izvirnih vzorcev. Ranljive točke so očitne. 


.. 


Domorodske-žverce-so seveda, kot taki nizkorodni vrsti ZFja pritiče, insektoidne 
sorte./Znajo pa presenetiti s kakšno domislico, kot je skupni električni napad. 


slog, se moraš dobro ogibati, pri počasnem pa 
blokirati. Za nameček barabe na vročih točkah, 
kjer jih srečuješ, napredujejo skladno s teboj, 
tako da more biti usoden sleherni spopad. 
Spremljevalcem žal ni mogoče ukazovati in ni- 
so bistri, a vseeno znajo pripomoči v obračunih 
proti uličnim roparjem, vojakom, nabildancem, 
drugim tehnomancerjem in marsovski žuželč- 
njadi, ki te zastruplja ali elektrokutira. Kakopak 
naletiš tudi na šefe, od insektoidne matere do 
smrdljive megaličinke, ki bi te nadvse rada 
speštala pod belim trebuhom. 

Občutek pri tepežkanju je na splošno v redu in 
nabor sovražnih veščin spodoben, saj ti znajo 
med drugim prekinjati napade. Je pa res, da na- 
grad za odličnost v tem pogledu špil ne bo po- 
bral. Za kaj takega je preveč neroden, s pretira- 
no osnovno animacijo in mankom fines. V gar- 


Če hočeš, lahko pri branjh konkretne količine teksta preživiš ure. Od kvesto- 
dajalcev in drugih oseb izveš kopico podatkov.ovljudehysvetu in kapricah. 


banju preprosto ni zadosti elegance in inteligence, 
kar vidiš že po tem, da lahko dosti capinov stun- 
lockaš z zaporedjem udarec s ščitom - udarec z buz- 
dovanom. Ko jih zaradi splošne lesenosti kasiraš po 
prašnikih tretjič zapored, nisi navdušen, tako kot ne, 
ko globoko v igri naletiš na identične sovrage kot 
spočetka, le da žvajznejo močneje. Tudi skrito plaze- 
nje nič hudega slutečim kanaljam za hrbte je skrajno 
osnovno in na silo vstavljeno. Škoda, kajti z nekaj 
več pozornosti, nadarjenosti in denarja bi lahko bilo 
metanje črev na plot zelo zelo solidno. Je v Franciji 
res tako težko najti sposobneža, ki bi to uredil? 


Kriv je kapitalizem 

Natanko to velja za vso igro. Marsikod se ji vidi, da 
so jo delali s srcem, in še zdaleč ni brez odlik, naj bo 
to presenetljivo v redu zgodba, impresivna okolica, 
v redu speljan moralni relativizem in svoboden raz- 
voj lika v poljubno smer. Ampak nič ni vrhunsko in 
brez kapric - fabula zgrabi šele čez dosti ur, svet je 
razsekan in skrajno turoben, tepežu manjka prefi- 
njenosti in raznovrstnosti. Nivo kratkomalo ni bio- 
warovski in igro bodo veliko bolj kot splošna publi- 
ka cenili zagrizeni ljubitelji nekoliko staromodnega 
igranja vlog v znanstvenofantastičnem okolišu, ki 
pogrešajo tako Mass Effect kot Knights of the Old 
Republic. Prav oni so tisti, ki posedujejo zadosti po- 
trpljenja in osredotočenosti za prebitje mimo napak. 
Nasvet takim: počnite to šele, ko bo cena znašala 
polovico trenutno zahtevanih 40 evrov. 


Tehnomaličer ali Tečnomancer? — 
Hjah, nialo obojega, pravi |. 

Adr1ft 


vesolju se vse odvija grozno počaaasi. Debe- 
le obleke za zunanje pohode so okorne; sle- 


herni gib vklepa v zavirajoč primež. Tudi znot- 
raj postaj so astronavti vajeni z rečmi rokovati po- 
čaaasi in z občutkom. Zaradi manka upora in gravi- 
tacije pot nadaljuje vse, kar poleti, in nevarno šviga- 
jočih predmetov si sredi neprijaznega brezzračnega 
prostora ne smeš privoščiti. Tam se možje in žene 
naučijo gibanje obrniti sebi v prid: z rahlimi sunki 
pošiljajo zavojčke sodelavcem in grižljaje v usta. 
Počaaasi. Tako počaaasi kot v Adrlftu, prvoosebni 
simulaciji lebdenja v tihi praznini. 


Nasedla v vesolju 


Leta 2037 je nekdo slabo upošteval navodila, kajti 
ko se prebudiš iz nezavesti, raziskovalna vesoljska 
postaja Northstar IV v nizki Zemljini orbiti ni več v 
enem kosu. Tvoja obleka je naluknjana in njen po- 

gon ne deluje, zato moraš za gibanje ponucati krat- 

ke curke kisika - taistega, ki ga potrebuješ za življe- 

nje, ja. Na srečo je katastrofični dogodek naokoli 
raztresel kantice s kisikom, ki so jih očitno imeli pod 
vsako klopjo. Ravnanje z dragocenim plinom je naj- 
pomembnejši igralni element: sleherni premik v ne- 
raziskano smer pomeni veliko tveganje, sploh zunaj 
nepoškodovanih prostorov, kjer kisik uhaja hitreje. 


SKOZI VR- NAOČNIKE 


Opazovanje orbitalne katastrofe je edeni od lansir: 
nih naslovov za Fift. Raba čelade doda nove zmož- 
nosti, saj Alex tako "znotraj skafandra obrača gla- 
vo, česar drugače ne moreš izkusiti. Panično po- 
gledovanje proti robovom vizirja z merilnikom ki- 
sika gotovo doda nekaj vzdušne klavstrofobičnos- 
ti! Takisto prizori stalno obilujejo s predmeti, ki ti 
stereoskopsko šibajo mimo glave. Je pa hkrati to 
velik izziv za želodec. Spričo gibanja po vseh oseh 
je igralčev center za ravnotežje nenehno na preiz- 
kušnji in je v VR-načinu špil težko igrati dlje časa 
naenkrat; redni premori so nujni. Drugih funkcij 
očala ne dodajo in celo gibalni kontrolerji ne bodo 
podprti, dasi špil kmalu izide tudi za vive. Ob popi- 
sanih šibkostih Adr1ft res ni 'ubijalska aplikacija". 


4 | Karta za orientacijo je slabo narejena in bolje je uporabiti smernike na Ubiju: 


»4 A celo tedaj znaš zatavati, ker so si nekateri deli postaje vse preveč podobni. 


. — a Na NI "MMR." 


Razen teh sobic za posadko in oddelkov za gojenje rastlin je Northstar IV ne- 
kam pusta okolica. Knjige in predmeti se odbijajo od tebe, ni pa jih moč prijeti. 


ME cnnenostai in dhevniki so govorjeni odlično ter dobro ponazorijo osebno- 
sti članov posadke..Pozneje je iskanje posnetkov edina reč, ki te vleče dalje. 


o LU 


Voke jesena od treh anten, ki jih je treba rekalibrirati za soeais vzpostavitev 
zveze z Zemljo. Vsako popraviš samodejno, na povsem enak način. Ungh. 
nim 


a —i m. 


če'nisiveteranvesoljskih letalščin, zna gibanje v vse; 3 
irismeriterjati/hekaj privajanja?A zaradi'počasnosti 4 ] 
zlepa'ni/tako kaotično kot v/hitrejšem/Descentu. ' 


— Pn 


Poganjaš se s curki plina v vse smeri in se sučeš po treh 
oseh. Ker ni upora, moraš upoštevati vztrajnost in pre- 
hitevanja objektov, zato te lovljenje pločevink brž nauči, 
da se v vsemiru reči dela počaaasi in premišljeno. Vse- 
kakor terja nekaj spretnosti, da ne pristaneš s čelado v 
steni (kar poškoduje skafander) ali splavaš mimo kan- 
tice. Tudi zato, ker je glavna junakinja nadarjena za to, 
da z roko zgreši zaboj, čeprav se ji drgne ob vizir. 

Adr1ft je v osnovi raziskovalni špil, kjer buljiš v presun- 
ljive scene uničene postaje na kulisi modre Zemlje. Z 
Unrealovim pogonom so Three One Zero izdolbli nav- 
dušujoče panorame razdejanih okončin konstrukcije. 
Toda dosti časa za prodajanje zijal ni, kajti treba je us- 
posobiti reševalno kapsulo in pobegniti na rodni planet. 
In obenem pogruntati, kaj se je zgodilo z ostalimi petimi 
člani posadke. Oziroma, kaj se je sploh zgodilo. To ugo- 
tavljamo z najdenimi zapiski, od koder izluščimo, da 
smo načelnica postaje Alex Oshima. Pričevanja z vsa- 
kim kosom postajajo bolj osebna in če jih najdeš do- 
volj, se ti razkrije fejst psihično načet zbir ljudi, ki so šli 
naravnost v pogubo. Pripoved briljira tudi zato, ker je 
krivec za nezgodo na koncu zanimiv in da misliti. 


Gravitiranje v dolgcajt 


Toda bolje, da si zares mahnjen na luštne prizore in 
zgodbo, kajti na igralnem področju je Adr1ft izjemno ki- 
lav. Lovljenje kantic za kisik in izmikanje nevarnim de- 
lom na poti je edina reč, ki jo moraš zaobvladati. Pa še 
tu se nadzor ne odlikuje. Za popravilo rešilnega čolniča 
moraš drugače enostavno pretakniti več ducatov kno- 
fov, ki so raztreseni po vseh koncih postaje. Pri čemer 
je vračanja v že obiskane prostore toliko, da določene 
scene ponavljaš trikrat! Že če bi lahko dirkal skoznje, bi 
bilo to tečno, toda tu se vse odvija tako počaaasi. Ploš- 
čadni deli niso navdahnjeni, omembe vrednih ugank pa 
tudi skorajda ni, čeprav popravljanje orbitalne pos- 
tojanke kar kliče po njih! Zgrešena priložnost. 
Namesto tega si vsakih petnajst minut napraviš send- 
vič, da lahko nekaj glodaš, medtem ko Alex tiho lebdi 
od ene ročice do druge. Vzdušje, ki je sprva lepa meša- 
nica prelestnih panoram in klavstrofobije, duhamorno 
ponavljanje precej pobije, iskanje kisika pa kmalu po- 
stane večja nadloga kot izziv. Najbolje, da se napohaš 
in ob lebdenju meditiraš. Tako vsaj pozabiš, da so špil, 
ki bi ga drugače končal v dveh urah, s počaaasnostjo 
raztegnili na dva večera. Ali tri, če želiš najti vse pred- 
mete, pošto in zvočne beležke. Samo za zagrizene ljubi- 
telje ljubitelje raziskovalnih avantur. 


Aggressor od dolgčasa odjadra v brezzračno praznino 
in postane umeten Zemljin satelit. 


prelestna podoba v fajn pripoved v tes- 
nobno vzdušje z rabo VR-očal v duha- 
morno ponavljanje x plitkost igranja x 

Ob Adriftu se 4ggressor loti kratke razlage, zakaj se možje in žene v belih 
vesoljskih skafandrih gibljejo kot v upočasnjenih akcijskih sekvencah Matrice. 


unaj Zemljine atmosfere so razmere za bi- 
pa vanje nemogoče in biološki organizmi po 
hitrem postopku vzamejo konec. Kisika ni 
in človeku brez dihalnih naprav bi ga zmanjkalo v 
kakih petnajstih sekundah, nakar bi nastopila ne- 
zavest. "Ampak jaz v bazenu sapo držim tri minu- 
te!!" praviš. No, to početi v vsemirski črnini bi bilo 
nespametno, kajti zaradi tlaka blizu ničli se tam 
plini razširjajo in zadržani zrak bi z napihovanjem 
pljuča hitro poškodoval. Če se ti slučajno pripeti, 
da brez vesoljske obleke zaplavaš skozi loputo ve- 
soljske ladje, je prvo pravilo, da izdihneš! 


3RE22RAČNE SRHLJIVKE 


Po nekaterih filmskih prizorih sodeč to ne bi poma- 
galo, ker bi te od vrenja krvi razgonilo ali pa bi hip- 
no postal ledena kocka. Vendar to ne drži. Tekočine 
bi se zaradi nizkega pritiska res pričele uparjati, a 
razmeroma počasi, z nastankom mehurčkov. Koža 
je dovolj elastična, da se ne bi pretrgala. Zato bi ne- 
srečnež v dveh minutah postal po vsem telesu moč- 
no zabuhel in bi nabreknil na dvojno velikost. Vse- 
kakor bi šlo za izjemno bolečo izkušnjo, zaradi česar 
morajo nad Armstrongovo mejo na slabih devet- 
najstih kilometrih od Zemljinega površja ljudje ob- 
vezno uporabljati obleko z umetnim pritiskom. To- 
da kot kažejo nesreče ob potapljaških dekompresi- 
jah in poskusi na šimpanzih, si je telo zmožno od ta- 
kih grozljivk opomoči. V možganih bi do nepoprav- 
ljivih poškodb zaradi pomanjkanja kisika in dekom- 
presije prišlo po kakšnih dveh minutah. 

Kar se nizkih temperatur tiče, v vesolju dejansko 
močno nihajo, odvisno od obsevanosti. Na osonče- 
nih straneh planetov je treba satelite hladiti in tam 
bi bile večji problem opekline. Telesno toploto bi iz- 
gubljali šele v temi. A ker v brezzračju ni snovi, sko- 
zi katero bi toplota s prevajanjem lahko uhajala, in 
ne vetrca, ki bi povzročal konvencijo, bi moral člo- 
vek vso izsevati. To pa poteka dovolj počasi, da bi 
mnogo prej podlegel čemu drugemu. Ob izpostav- 
ljenosti Soncu bi bili resna nevarnost UV-, rentgen- 


a 

Prvo popravilo s pomočjo skafandra so poleti 1973 izvedli Američani, ko so sprostili 
ob vzletu zataknjene sončne celice postaje Skylab. Danes jih uporabljajo za večino zu- 
nanjih popravil na postajah in satelitih, kot je bilo slovito reševanje teleskopa Hubble. 


Drugi vesoljski izlet Alekseja Leonova je bil takisto 

zgodovinski, saj je načeloval sovjetski strani misije 

Apollo-Sojuz. V tej sta se kapsuli spojili in naznani- 
li sodelovanje obeh blokov v vesolju. 


ski in gama žarki, ki bi ob nekajminutni 'pripeki' 
kasneje botrovali raku. Do danes so na zgoraj opi- 
sane načine podlegli trije vesoljci, vsi Sovjeti z misi- 
je Sojuz 11, ko jim je malo pred vrnitvijo odpovedal 
tlačni sistem kapsule in so se zadušili. 


DEBELA OPRAVA 


V izogib podušitvi astronavte ter kozmonavte pri iz- 
hodu iz plovil, čemur s tujko pravimo EVA - Extra- 
Vehicular Activity, odenejo v skafandre. Njihov raz- 
voj so pognali Američani ob načrtih za polet na Me- 
sec v začetku šestdesetih. Preizkusi so potekali v 
programu Gemini, Sovjeti pa so sledili z Voskho- 
dom. Prav 'rdečim' je sprehod v praznino uspel pr- 
vim, kajti 18. marca 1965 je Aleksej Leonov dva- 
najst minut španciral zunaj Voskhoda 2. Njegova 
tlačna obleka se je zaradi nepreizkušenosti tako na- 
pihnila, da se je komaj zrinil nazaj skozi loputo! Na 
ameriški strani mu je 3. junija sledil Edward White z 
Geminija 4. Oba sta bila na kapsuli privezana s po- 
vodcem, da ne bi odplavala v praznino, White pa je 
imel še preprost ročni dušikov 'jetpack'. Gibanje v 
teh skafandrih je bilo zaradi togosti in nabreklosti 
tlačnega sistema zelo naporno. Eugene Cernan z 
Geminija 9A je moral od utrujenosti ter od potu za- 
rošenega vizirja denimo predčasno prekiniti nalogo. 
Šele Buzz Aldrin, sicer drugi človek 


na Luni, je zaradi potapljaških izkušenj v taki obleki 
delal učinkovito in izpopolnil podvodne treninge za 
njihovo rabo! Od tu izvira počasno gibanje v ska- 
fandrih, drugače se vesoljec utrudi in zašvica. 
Lunin program Apollo je že imel naprednejšo raz- 
ličico, dočim so danes uporabljani ameriški skafan- 
der, Extravehicular Mobility Unit ali EMU, razvili v 
osemdesetih za rabo na space shuttlu, vesoljskem 
čolniču. (Na Mednarodni vesoljski postaji imajo po- 
leg njega še rusko inačico Orlan.) Astronavt si naj- 
prej nadene obleko LCVG (Liguid Cooling and Ven- 
tilatiton Garment) za vodno hlajenje in zračenje tele- 
sa. Sledi skafander, sestavljen iz enajstih plasti ume- 
tnih tkanin. Te imajo nalogo telesno toploto in zrak 
zadržati notri, nevarne leteče delce pa zunaj. Ti ne- 
kaj milimetrov veliki mikrometeoroidi stalno frčijo 
skozi orbito in so nevarni neokrepljenemu skafan- 
dru, zato med materiali najdeš kevlar in razne izve- 
denke najlona. Potlačena je takšna obleka debela le 
pol centimetra, toda pred izhodom jo napihnejo, da 
se zadebeli. Na hrbtu ima enoto za oskrbo s kisikom 
in pitno vodo; zaloge je za osem ur. Celokupno oble- 
ka tehta petdeset kilogramov, ki pa jih v mikrogra- 
vitaciji astronavt seveda ne občuti. 

Pogona EMU v osnovi nima. Američani so pri odpe- 
tih izhodih iz čolniča uporabljali Manned Maneuve- 
ring Unit (MMU) z dušikovim pogonskim nahrbtni- 
kom. Danes niso več v rabi, toda iz njih je izšel sis- 
tem Simplified Aid for EVA Rescue ali SAFER. Gre 
za pogonske pihalnike v obliki nahrbtnega sklopa, 
ki ga pritrdijo na EMU. Zaloga goriva je majhna in je 
zato namenjena izključno rabi v sili, če se astronav- 
tom strga varnostni povodec in hkrati izgubijo opri- 
jem na ročkah, ki jih najpogosteje uporabljajo za 
delo izven postaje. Doslej jim ga še ni bilo treba za- 
kurblati. Če bi astronavt navkljub varnostnim ukre- 
pom odplaval v praznino, bi ga morali rešiti ljudje s 
postaje. Z mahanjem se v vesolju ne moreš poga- 
njati, na Zemljo pa zaradi vpetosti v krožnico tudi 
ne bi padel tako hitro, niti iz nizke orbite na dobrih 
400 kilometrih, kjer je ISS. ln čeravno bi, bi zaradi 
trenja zgorel v atmosferi. 


Če človeka v taki obleki prime scat, seveda ne mo- 
re na vece pavzo. Zato nosijo hitech plenice Maxi- 
mum Absorbency Garment, ki vpijajo seč. Naloge 
načrtujejo tako, da jih običajno ni treba izkoristiti. 

dvajset doslej in jih bo bržda še mnogo po- 

slej. Prisrčnost, nizka težavnost in uživaško 
uničevanje skockanega okoliša so njihove temelj- 
ne sestavine, ki kljub pretiranemu stopicljanju na 
mestu vedno znova pritegnejo. Vse to, torej tako 
instantna zabavnost kot že videnost, velja tudi za 
Prebujeno silo, že četrti legovojnozvezdni špil. Nje- 
gova vsebina je sceloma poznana, saj nas niz po- 
glavij premočrtno popelje skozi filmsko zgodbo od 
pustinjskega Jakooja prek zelene Takodane do 
napada na bazo Starkiller. Večinoma so na zaslo- 
nu možički in tetke, ki uganjajo vse sorte norčij, 
par nivojev pa je letalskih. Kot vselej je dogajanju 
kos še tak sprtež z joypadom, kajti redki crkoti so 
nekaznovani in ne terjajo nikakršnega ponavlja- 
nja. Priložnostno igralskim mamam in mali deci je 
takisto dopadljiv sodelovalni način, ki dinamično 
razdeli zaslon. 
Premikov v mehaniki, ki jo je leta 2005 definirala 
prva moderna igra z lego strički, ni. Vodimo druž- 
bice znancev, ki z različnimi veščinami premagu- 
jejo prepreke. Ray uporabi palico za gimnastične 
trike, BB-8 gre skozi jaške in upravlja z računal- 
niki, Chewy je močan in luča bombe, Han najde 
šibke točke struktur, Leia rekrutira vod pomaga- 
čev ... Spotoma je obvezno razbijanje objektov, 
kar sproža curke čepkov, glavne valute za odkle- 
panje nagrad, likov in vozil. Sem in tja je treba s 
tiščanjem enega knofa sestaviti kakšno strukturo 
ter občasno vskočijo miniminiigre, ki pa so zveči- 
ne bedne. Raznolikih ovir in s tem sposobnosti je 
precej, zato je marsikaj v štorijalnem skozihodu 
nedosegljivo. Za dodatno odkrivanje se je treba 
vrniti v svobodnem načinu z drugimi junački. Finta 
teh dogodivščin je namreč v iskanju skritih kock, ki 
aktivirajo četverne novce, detektor skrivnosti in 
slične bonusa. Skratka, nekomu, ki je igral vsaj eno 
legovščino, nisem povedal ničesar novega. 


T: je lego arkada, kakršnih je bilo skoraj 


Vse po starem 


Ta 'nič novega' serijo najeda že lep čas, ampak ji 
vsakič malo pogledam skozi prste. lpak je skupaj 
vzeto vse tole legovanje tako dobro utemeljeno, da ta 
boljše izdelke - City Undercover, Dimensions in 
Beyond Gotham - še vedno rad zaigram. Frizuro dol 
razvijalcem! A četudi se lego privlak drži tudi Epizode 
VII, je ta od vseh aktualnih izdelkov najslabša. Prven- 
stvena težava je vnaprej poznano odvijanje. V mojih 
očeh je taka igra že v štartu bistveno manj vredna od 
sveže pripovedi. Vem, da so bili avtorski lego naslovi 
pravzaprav v manjšini. Toda Avengerji in Jurassic 
World so vsaj črpali iz mnogih filmov, kar je dalo več 
razgibanosti, medtem ko je tukaj pomanjkanje igrifi- 
kacijskega temelja precej očitno. Osnova je sila krat- 
ka in že to so morali zelo razširiti. Celo poglavje traja 
potemtakem Rayino brskanje po odpadu, Hanovo 
ukvarjanje z ratharji, vzpenjanje na Lukov hrib ... Ob- 
čutek je prenategnjen, zlasti ker so nivoji precej ne- 
domiselni in glavne figure ene in iste. Žal gremo po 
rdeči niti le skozi oči upornikov, kar je škoda. Novih 
igralnih prijemov domala ni, vse je reciklirano. 

Avtorji so se zavedali pičlega jedra, zato so igro nap- 
hali z dodatno vsebino. Tajn je čuda, par planetov 
ponuja svobodnjaško stikanje, razbijanje inventarja 
in tradicionalno nerodne dirke skozi obroče, galerija 
vsebuje prek dvesto frisov iz celotnega univerzuma in 


» 

Transport Pilot: Stili got a Iot-of Fighters on our case. here 


plovilc je brezštevno. Ampak kot vedno je naknad- 
no pehanje za zlatimi in rudečimi kockami ter ko- 
pičenje milijona čepkov nepolnovredno oziroma 
zbiralniško zabijanje časa. Tudi omenjena peskov- 
niška središča niso višek zanimivosti. Večja dodana 
vrednost je šesterica naknadnih stopenj, ki so po- 
stavljene v čas pred filmi, denimo Poeovo reševanje 
kalamarskega admirala, Hanov lov na tentaklaste 
pošasti in boj kapitanke Phasme z uporniško zale- 
go. Ne razumem, zakaj jih niso umestili v glavno 
kampanjo, s čimer bi jo popestrili in nekaj dodali k 
bajeslovju. Disneyjeva kaprica? Itak od igre ne gre 
pričakovati Snokove ali Kylove predzgodbe. 

Kot vse lego predstave skuša biti tudi Force Awa- 
kens humorna čez in čez, največkrat z zelenjavo, 
sladolednimi forami in jurišniki s sombreri ter bana- 
nami. Ti heci poskušajo prekriti dejstvo, da je pre- 
težno početje streljanje in ubijanje, kar ne gre vkup 
ne s filozofijo podjetja Lego, ne s primernostjo za 
najmlajše. Dejansko je glavno orodje blaster. Obreg- 
nem se takisto ob videz, katerega nadgradnjo sem 
terjal že več iger nazaj, pa se ni prav nič spremeni- 
lo. Grafika je pretirano računalniško plastična in na- 
pram Lego Filmu deluje kot začetniški render s 3D 
Studiem izpred desetletja. 

Glede na spletne rivjuje se z mano vsi ne strinjajo. 
Vendar trdno stojim za mnenjem, da je kljub na prvi 
pogled standardni pisanosti in simpatičnosti Force 
Awakens ob koncu dneva licenčnica bolj po sili kot 
po Sili. Zaradi ponavljanja mnogih sestavin me je 
razočaral že film, zdaj pa sem vse to ponavljanje po- 
navljajoče ponovil še v špilu. Ta se bo po mojem 
prodajal zaradi dveh priljubljenih blagovnih znamk, 
ne spričo kakovosti. So boljši lego naslovi. 


s pištolo v eni in kornetom 
v drugi roki šica vesoljske nacije. 


Zadeva: analiza artefakta 'Stellaris' z naj- 
dišča XB205 v sistemu Sol. 

Ozadje: objekt najden na datum 7735.23. 
47 na kraju ancientnih ruševin, starih pri- 
bližno dva tisoč let. Razmeroma ohranje- 
na lokacija kaže na dvonožno sentientno 
vrsto, ki je znala cepiti atom, ni pa še raz- 
vila pogona, hitrejšega od svetlobe. 
Narava artefakta: Stellaris je virtualna si- 
mulacija galaktične države, namenjena 
poganjanju na primitivnih računskih stro- 
jih predkvantne sorte in prikazu na plo- 
skem kemičnem prikazovalniku. Pripad- 
niki starodavne kulture so jo verjetno upo- 
rabljali za zabavno in razvedrilo. Poleg 
smo našli še nekaj podobnih primerkov. 
Sledi podrobnejša mehanična in družbeno 
orientirana analiza. 

Podpisani: glavni raziskovalec Bamf Bal- 
mazzar, vdani podložnik cenjenega galak- 
tičnega imperatorja Blorga, naj mu utrinki 
vselej krasijo nebo. 

tellaris uporabnika postavi na čelo poljubne razmišlju- 
joče biološke vrste, ki je ravno razvila potovanje med 
zvezdami. Univerzum velikosti od nekaj deset do več 
stotnij osončij predstavi z dvodimenzionalnim zemljevi- 
dom, upravljanim s primitivnim fizičnim vmesnikom. Tok ča- 
sa je prilagodljiv in ga je moč zaustaviti, a medtem še vedno 
sporočati ukaze. Glavna dejavnost na karti sestoji iz usmerja- 
nja vesoljskih plovil in gradnje kolonij na naseljivih planetih. 
Tam s postavljanjem stavb krepimo industrijski in družbeni iz- 
koristek. V menijih ob zgornjem robu slike je dosegljivo nasta- 
vljanje državniških funkcij, od izbire cenjenega vladarja in ad- 
miralov do diplomatskega udejstvovanja ter odrejanja znan- 
stveno-raziskovalnih projektov. 
Cilj upravljanja nacije je njena nezadržna širitev po igralnem 
polju in zavojevanje konkurenčnih civilizacij po vladarjevi zve- 
ličavni želji. Pogoj za zmago je dosežen zgolj ob ekspanziji do 
začrtanih meja, kajti drugih načinov prevlade v Stellarisu ni. 
Je pa asimilacija vrst možna brez boja, saj so diplomatske op- 
cije raznovrstne. Nižje razvite rase je moč očetovsko vzeti pod 
presvitlo okrilje kot protektorate in jih kasneje vsrkati v impe- 
rij. Šibkejše sosede se da prisiliti v status vazala, ni pa mož- 
nosti miroljubne preprodaje ali izmenjave sončnih sistemov, 

Zgolj sedež oblasti je tisti, ki na planetu vpliva na sosednje stavbe, zato njihovo pedantno kombiniranje ni tako 
pomembno kot v Galactic Civilizations. Tu si namesto tega več opravka daješ z ideologijo in zadovoljstvom bitij. 


IGROVJE 


kar daje slutiti, da so bili snovalci kanec omejenega 
duha ali hrabrosti. Naravne surovine, praktično zre- 
ducirane na energijo in minerale, se posledično pre- 
taplja zlasti v nove postojanke in številčne vojaške 
flote. Te se spopadejo na centralnem zemljevidu v 
realnem času, ne spremenjenem pogledu kot v pri- 
merkih 'Endless Space' in 'Sword of the Stars'. 


Narava začetka 


Stellarisovo galaksijo poseljuje impresivna zbirka 
bitij, ki je navdušila vse člane raziskovalne skupine. 
Segajo od neolitskih kultur in polsentientnih ameba- 
stih medzvezdnih nomadov do nevarnih ostankov 
starodavnih imperijev. Slikovitost bioloških organiz- 
mov se prenese v družbeno dinamiko, tako da ima- 
jo naprednejše vrste dosti tipov prepričanj in držav- 
nih oblik. Te je moč spajati malodane poljubno in 
tako recimo ustvariti raso individualističnih ksenof- 
obnih gliv, nagnjenih k pacifističnemu izolacioniz- 
mu. To daje slutiti prepoznaven tip humorja pri 
obravnavani civilizaciji in nakazuje, zakaj so lahko 
njeni pripadniki artefakt uporabljali za kvalitetno za- 
bavo. (Opomba: podpisani poudarja, da ne dvomi v 
imperatorjevo mnenje glede najustreznejše oblike 
vladanja; ceni zgolj mnoštvo hipotetičnih možnosti 
v preučevanem objektu.) 

Stellaris je zaradi omenjenega spočetka navdušujo- 
če skrivnostna izkušnja, ki je pri več članih razisko- 
valne skupine povzročila pretiravanje s preučeva- 
njem. Širom osončij je treba pošiljati raziskovalne 
ladje, da preskenirajo nebesna telesa. Ob tem nale- 
tijo na intrigantne anomalije, s čimer so poimenova- 
li naravne ali civilizacijske ostanke. Prav take, kakr- 
šen je obravnavani artefakt. Znanstveniki morajo to- 
vrstne primerke pregledati in iz njih izluščiti koristne 
podatke. Pri tem je treba paziti na zahtevnost izziva, 
kajti nekaterih reči se ni pametno dotikati. Ob ne- 
uspehu je moč izgubiti ladjo ali nad univerzum celo 
spustiti zlo nevarnost! Drugekrati tajinstvene najdbe 
sprožijo dolge verige nalog, ki postrežejo z zanimivi- 
mi pripovedmi. Na enem planetu smo odšli lovit 
psionično divjad, na drugem smo civilizaciji poma- 
gali spod jarma opresorja. (Opomba: ekipa se zave- 
da, da je takšna dejavnost v imperiju dovoljena iz- 
ključno v seminarske namene.) 


Narava ekspanzije 


Ob širitvi države uporabnik Stellarisa sreča druga bi- 
tja z zavestjo in preide v nadaljevalno fazo izkušnje. 
Ta je za naše razmere primitivna, kar izvira iz vezave 
na predkvantno strojno osnovo. Toda v krogu takra- 
tnih virtualnih svetov je morala zasedati visoko me- 
sto, saj noben od drugih najdenih primerkov, kot so 
'Galactic Civilizations 3', 'Distant Worlds' in prej 
omenjena, ne premore takšne kompleksne obravna- 
ve bivanja kultur. Z genskim inženiringom je moč 
razviti primitivne civilizacije in jih povzdigniti v na- 
predne delovne stroje. V velikem imperiju lahko ob- 
ronki nacije dobijo drugačna etična prepričanja, zato 
oblikujejo odpadniške politične stranke ali teroristič- 
ne celice! Kot povedo izkušnje našega cenjenega im- 
peratorja, je v takšnih primerih najboljše zaprtje pro- 
blematične populacije v koncentracijska taborišča in 
v najslabšem primeru iztrebljenje celotnih planetov. 

Takšne kuriozitete polnijo kasnejše dogajanje, dos- 
tikrat namerno, sproženo s strani simulacije. Iznena- 
da lahko delovni roboti prejmejo zavest in sprožijo 
pangalaktični upor umetne inteligence. Nenehna 
nevarnost so ostanki padlih cesarstev, ki prežijo na 

3 Narava propada 
me Zaradi osvajalske orientiranosti bojne flote zasedajo 
važno mesto. Plovila nastanejo v oblikovalniku, kjer 
A se v ohišja korvet, rušilcev, križark in bojnih ladij 

'eno' ja največji evolucijski cilj, kenede. Zato si izmenjujemo žaljivke. Dokler si ne pričnemo izmenjevati jedrskih bomb. 

montirajo bojni ter podporni sistemi, od pogona do 


oklepa. Spopadanje sloni na kombiniranju različnih 
ubojnih principov, kot so žarkovna, kinetična in tudi 
bolj eksotična orožja. Z vsemi je cilj prodreti skozi 
obrambo nasprotnika - energijske ščite ali topove 
za bližinsko obrambo. Pristop je uveljavljen v najde- 
nih primerkih virtualnih svetov in terja stalno prila- 
gajanje orožja. Toda ekipa se je pritožila nad po- 
manjkljivim nadzorom vojaštva. Flotam ni moč 
odrejati natančnejšega obnašanja, denimo trenutke 
umika ali izbiro tarč, dočim smo zunaj bitk pogrešali 
bojno špijonažo in sabotaže. Zaključujemo, da v tem 
segmentu ne gre za preveč solidno izkušnjo. 

Dodatna težava je bila zabeležena pri razpoložljivosti 
tehnologij. Raziskovanje se odvija skozi tri ločena 
drevesa: fizikalno, biološko-družbeno in inženirsko. 


Ob sleherni odkriti postavki Stellaris naključno ge- 
nerira tri nove možnosti. Posledično življenjsko 

SIVI ČET zi važna tehnologija dostikrat ostane izven dosega, kar 
986 RAI: 61: kvarno vpliva na izkušnjo. Po analizi sorodnih vir- 
IE vis tualnih okolij ekipa zaključuje, da so ustvarjalci 
Ge takšno obliko izbrali z namenom poživitve, kajti sta- 

———— ..- tično raziskovalno drevo hitro izgubi svežino. Toda 
prora Ge z, a d gajo stem so mnenja smo, da to ne funkcionira in bi se moralo iz- 
SNE pa ši 48% Di me «x) peljati drugače. Kot zadnji moteči element na spi- 
KT Y. APLE x ga Te pe sku kolegi omenjajo slabo pregledne pokazatelje 

ea AI K: š gos] sa stanja imperija, zlasti nahajališč surovin in nasploh 
Ge A A pe kai peš spe mnogih malenkosti. Zavedamo se, da je to morda 

JO A a Special Volves posledica predpsionične narave primitivnega prika- 


improved Detlectors 


Sleherni razred bitij, kot so plazilci, ptičjemoži, glive in drugi, ima samosvojo podobo plovil. A to je kozmetika, ki nima 
Važna razlika je le način medzvezdnega frčanja, ki ima tri začetne tipe. 

večjega vpliva na prostor za fuzijska torpeda. 


Trojico raziskova 

PRA 


a, c 


najmočnejše tekmece v ekspanzijski igri. Njihov pri- 
hod oznani nastanek krize, ki se ji morajo posvetiti 
celotna zavezništva. Toda če je uprabnik pridno ko- 
pičil bojne enote, takšne invazije niso prevelik zalo- 
gaj. Sklepamo, da so skušali snovalci Stellarisa na 
ta način poživiti kasnejše odseke simulacije. Delo- 
ma to uspe, a člani raziskovalne skupine so po- 
grešali še kakšen drugačen izziv. (Menimo, da smo 

lnih možnosti za znanstvenike je moč pozneje malo razširiti. A kljub temu se ti še vedno rado zgodi, 
da zelo važnih tehnologij, kot je na primer warp drive, večkrat zapored noče biti. Sosedje te tačas prehitevajo po desni. 

s 476 x 106 preigravanji našli vse možnosti, ki ob- 
stajajo.) Zanimiv je poskus računalniške pomoči pri 
organizaciji imperija. V neposredni oblasti imamo 
lahko največ okoli polducata sistemov, naknadne 
pa je treba odložiti v samoupravne sektorje, kjer 
grajenje odreja računalnik. Težnja je imela dober 
namen, a vdelana umetna inteligenca je tako primi- 
tivna, da nalogi ni čisto vselej kos. 

zovalnika, a naš računalniški pomočnik je z analizo 
dognal, da obstajajo boljše možnosti. 


Narava skupine 


Stellaris je v ekipi postal cenjen kot dober primerek 
primitivnih načinov razvedrila in nekaterim članom 
je bilo treba celo s silo omejiti izpostavljenost arte- 
faktu. Moštvo navaja slikovitost okolja in nagnjenost 
k sunkovitim bizarnostim kot glavne odlike. Uporab- 
nik ni nikoli vsemogočen in se mora za doseganj 
hegemonije pošteno truditi. Za nadvlado sosedov 
lahko uporabi tudi nezadržne migracije svoje popu- 
lacije, s katero preplavi domorodce! Vendarle zna bi- 
ti izkušnja dosti odvisna od računalniškega nasprot- 
nika, ki je včasih zagrizen in pretkan sovražnik, dru- 
gič pa neizrazit. Zato je bila priljubljena oblika razi- 
skave simulacija z dvaintridesetimi člani ekipe, kjer 
je vsak upravljal svojo raso. Enostavno smo jo orga- 
nizirali po mrežni povezavi in omogočala je celo 
vskok sodelujočih sredi teka, pa seveda hrambo po- 
ložaja. Menimo, da je to ob razpoložljivih virih naj- 
boljša oblika izkušnje. Intrigantna je oznaka 1.2, ki 
nakazuje zgodnjo inačico simulacije. Raziskovalna 
ekipa naslavlja na terensko arheološko moštvo zah- 
tevo po iskanju morebitne razvitejše verzije artefakta 
Stellaris. Zgolj za seminar, se ve. 


Aogressor s kliko fanatično spiritualnih kljunašev. 


raznese zen po vsej galaksiji. 
kvesti v ogromno možnosti invazije v 

nost nepregleden vmesnik x proti koncu malo 

raziskovanje po kartirv vzdušje in 

me ji je Faith, Vera, in njena služba je teči. Ne, več kot služba 
| je to. Vse v njej in na njej je podrejeno teku. Atletska je in gra- 
ciozna, drobna in žilava, vzdržljiva in hitra. Za nameček jo 
duševna travma iz preteklosti stalno žene naprej, kot bi imela za 
petami peklenske pse, ki jo grizejo po gležnjih. Kako strašno ji je 
potemtakem moralo biti, ko je zaradi zgrešene naloge pristala v 
zaporu! Mirovati v celici - kaj je hujšega za zapriseženo tekačico? 
Le skozi majhno lino je opazovala Glass, čisto in zloščeno vele- 
mesto prihodnosti. In le v domišljiji je še drvela čez strehe stolp- 
nic, ki jim zaradi gladkih steklenih površin pravijo 'rob ogledala', 
se ogibala stražarjem oligarhičnega konglomerata ter se trudila 
dostaviti robo za črnoborzijanskega šefa. 
: Mo V letu dni čemenja na hladnem je dostikrat podoživela svojo člo- 
ico raziskovanja odprte- — večnost, ko je iz obžalovanja nalašč zajebala pošiljko in se pre- 
ihj LO račnimi silami. ) dala oblastem. Se je zaradi tega tepla po glavi in odklanjala za- 
: k porniško hrano? Ne. A znabiti jo bo sedaj, ko je prišla iz čuze in 
se takoj znašla v starih mrežah. Država Kaskadija, ki ji vlada tri- 
najstero združenih velekorporacij ... družba Kruger Holding, ki je 
prevzela celoten varnostni aparat in sedaj vlada Steklu ... inter- 
netu podobna Mreža (Grid), v katero so priklopljeni malodane vsi 
državljani ... ljudje brez statusa državljana ... tekači, ki opravljajo 


pe . 4x: nečedne posle in so se ravnokar znašli na udaru Krugerjevega K- 
'—Aan. SR, << Seca ... bivši zavezniki, novi sovražniki in obratno ... Same ovire, 
. iz V -a nepotrebne in tečne, kajti Faith bi rada le šibala. Če bi ji to omo- 

gočili, bi bil drugi Mirror's Edge boljša igra. 

a » 4 , V | Na steklenem robu 


Catalyst ni nadaljevanje kritiške uspešnice iz leta 2008, temveč 
njegov poizmislek, kot bi utegnili reči reimaginingu. Dogaja se v 
uveljavljeni metropoli in junakinja je taista privlačna Aziatka z 
značilnim tatujem pod očesom, ki rabi kot igrin logotip. Toda po- 
h h anta ni več v neraziskanem umoru, temveč v načrtih za kočljiv 

se Mm predmet, ki pristane v Verinih rokah. Kot si lahko misliš, drek pri- 
Cruz a ee aja. "ti v ventilator in začne frčati v vse smeri, tako kot naboji po sle- 


vočasnega napadanja, ostajaskljub nabranim potezam okortiovin zateženo. deh preganjane Faith. Prav tako ne gre več za premočrtno igro, 
h marveč je rdeča nit potegnjena skozi odprt svet s številnimi ne- 
obveznimi opravili. Če se nam mudi skozi štorijo, se je držimo, v 
Š nasprotnem primeru se lotimo številnih dirk čez umetne vršace, 
Najvišje merilo pri premagovanjuvovir je neprekinjenost, ki daruje ščit pred iskanj čipov in v zraku visečih informacijskih skupkov, brskanj 
kroglami. Faith bo pristala na sovražniku in brez oziranja oddirjala dalje. po odmaknjenih kotičkih, zasedanj varnih hiš, med katerimi se 

3 IE — lahko v ogib stalnemu vandranju teleportiramo, in sličnega. 

Mirror's Edge se je torej približal aktualnim industrijskim smerni- 
cam, a temu navzlic ostaja nemudoma prepoznaven. Oko se 
stežka upre prečiščeno stilizirani podobi, ki brez risankavosti na 
svojstven način prikazuje utopijo jutrišnjika. Mesto je polno ostrih 
robov, pravih kotov in čistih ploskev, ki so za lažje iskanje poti 
naprej obarvane rdeče. Slog z japonskim minimalizmom in ureje- 
nostjo (ne igra Faith kar tako starodavne namiznice go, niso 
črnilske slikarije notri v tri krasne!) tvori veličastno antitezo jud- 
gedreddovsko usranim velemestom prihodnosti, ki obilujejo v 
znanstveni fantastiki in s tem videoigrah. Faith pa se ne svaljka 
po ulicah z občasnimi izleti na nebotičnike kot Trevor z druščino, 
marveč domala stalno živi nad petinosemdesetim nadstropjem. 
Med golobi in samoto, ki ji omogoča tuhtanje in samotarjenje. 

Jaz in moja 


Še bolj je presenetljiva igralna zasnova, ki ponavlja tisto izpred 
osmih let. V času neznansko priljubljenih mob in fif je Mirror's Ed- 
ge vnovič ploščadna arkada, in to prvoosebna. Faith ne gledamo 
v hrbet kot Ezia in druščino v Assassin's Creedih, temveč na svet 
zremo iz njenih oči. Med rahlo tresočim tekom vidimo njene roke, 
ki mahedrajo na levi in desni, in če se ozremo navzdol, ugledamo 
noge s stopali. Ko drvimo skozi prostor, je občutek poseben - ne 
povsem realističen, a vsekakor bistveno bolj kot pri fantazijskem 
Mariu in tudi pri Ašašinih. 

Ravno perspektiva prispeva k temu, da sta parkoursko gladko in 
brezšivno drajsanje pod ovirami ter skakanje čeznje sveža in vz- 
dušna, dasi pravzaprav ne počnemo ničesar posebnega. Tečemo, 
skačemo, vihtimo se, padamo. Ampak ključna razlika je biti Faith 
namesto opazovati jo. Odriniti se z roba stolpice, preleteti zeva- 
jočo globel in onkraj pristati v mačji preži ali s prevalom naprej ni 
le del igranja in igralnosti, temveč izkušnja, ki ne zastara. Vzpe- 
njati se po žlebovih, po ceveh se vihteti okrog robov ali preprosto 
stopiti na rob v nebo vzpenjajoče se umetne osti in se zazreti dol, 
dol in še bolj dol. Na ostale strehe in daljne ulice, po katerih nepri- 
zadeto polzi promet, medtem ko tam zgoraj tišino moti le vetrič. 
Takega prizora, takšnega vtisa ni nikjer, niti v trirazsežnih Metroi- 
dih, od koder Catalyst dosti črpa s počasnim, sprotnim odklepa- 
njem veščin in opreme. Na primer kavlja, s katerim se Faith kas- 
neje na vnaprej določenih mestih vleče k oddaljenim policam. Ne- 
katerim frpjsko odklepanje spretnosti, kot je preval, ne bo všeč, 
vendar so DICE to vdelali zato, da začetniki ne bi imeli preveč 
težav. Tovrstno gibanje iz prve perspektive zna biti namreč kljub 
tutorialu za marsikoga problematično. 


Na nebu ni pištol 


Ampak ko enkrat doumeš, kako se streže gladkemu premikanju, 
sledi tekaška uživancija. Le-te ne prekinjajo niti spopadi z obo- 
roženimi in pendrekastimi stražarji, saj lahko na poti do nalog pre- 
prosto odnoriš mimo njih. Pri tem te ščiti 'focus shield', avra, ki se 
naredi okrog tebe, če zapreke premaguješ brez ustavljanja. Ja, 
vem. Igra, pač - neka nagrada za turbokobacanje mora biti. Glav- 
ne in stranske naloge vse bolj bogatijo nabor potez in vodijo zme- 
rom više. Ne le peš, ampak tudi z dvigali, da na velikem ekranu 
brez VR-vizirja doživimo strah pred padcem. Ta je narejen izredno 
učinkovito - ob zvoku drvečega zraka in lovljenja sape nekaj se- 
kund strmoglavljamo, dokler se vse ne stemni. Krvošpric in javk 
bolečine nista potrebna. 

Prav tako se z lepim flowom ob spremljavi zanimive elektronske 
glasbe pritajeno širi nabor zahtevanega. Od začetnega teka vzdolž 
po zidovih preidemo na šibanje navzgor in odrivanje na nasprotno 
steno, na prečkanja širših prepadov in bolj komplicirana zapored- 
ja ovir. Nadalje smo deležni razširjenega nabora bojnih potez, od 
bre v glavo do hitrih kombinacij udarcev s pestmi. To je važno 
predvsem zato, ker lastnoročnega streljanja v Catalystu zaradi za- 
klenjenosti orožij na lastnike ni. In ker sčasoma pridejo močnejši 
podaniki K-Seca, kot so karatejsko nadarjeni hunterji, ki naše la- 
stne poteze uporabljajo proti nam. Tako razkrivamo vse več zgod- 
be in Verinega karakternega ozadja, spoznavamo nove, dostikrat 
duševno načete osebe (ena bi ti rada polomila gležnje, druga živč- 
no trza ...), zavdajamo korporacijski Hidri ter razkrivamo, kakšna 
zarota se skriva za vsem tistim lesketavim šipovjem. 

Uslužbencem K-korporacije se ne da zapleniti strelnega orožja in palic, zato si 
obsojen na deljenje udarcev ter bre. Lahko pa zbežiš, pri čemer ti sledijo iz zraka. 


Catalystovi najbolj veličastni in izpolnjujoči trenutki'se skrivajo medvakcijo."Ta- s% 
krat, ko si vzameš trenutek, da stopiš na rob nebotičnika'in se zazrešvv globel. 


Marsikam nimaš vs 
netiš uslužbence in stanovalce. Toda žive duše so redke in predvsem soldateske. 

Ampak ta ugotovitev bi zlahka veljala tudi za izvirni Rob zrcala in 
dejansko tale nova inačica ne ve čisto natanko, kako bi nadgradila 
minimalistični, a dodelani in zanimivi prvenec. Faith sicer dobi ne- 
kaj novih sposobnosti in napravic, a nič pretresljivega in tako bi- 
stvenega, da bi njeno vratolomno premagovanje ovir v silnih vi- 
šavah delovalo posebej sveže. Preveč fantazijska ne sme postati, 
sicer bi špil hitro mutiral v nekaj drugega, in ker je Vera običajen 
človek in ne kiborg, ji ni moč podeliti pretirano norih lastnosti. Zato 
so avtorji recept skušali spreminjati drugod, a ne preveč uspešno. 
Umeščenost v odprt svet je sicer dobrodošla, vendar ne gre za or- 
jaško metropolo, po kateri bi z veseljem švigali in se čudili mnogim 
raznolikim četrtim. Nasprotno: tako po videzu kot sestavi je Glass 
uniformna lokacija, katere razdelki se domala ne ločijo med sabo. 
Ker je menjavanje dneva in noči skriptano, vremenske razmere pa 
so nedinamične in neraznovrstne, za zanimivost čez čas skrbijo le 
še notranjosti nebotičnikov, kjer smo deležni številnih samosvojih 
prostorov. Seveda redno neobljudenih, kajti umazani ljudje bi ško- 
dili zveličavni zen estetiki! Tudi naloge, ki se jih lotevamo, so pre- 
težno standardne, zlasti stranske, ki se začno z vztrajanjem na dir- 
kanju med točkama A in B hudo ponavljati. Iskanje čipovja in 
sličnih neobveznosti pa je nenavdihnjeno in repetitivno. Svet je to- 
rej odprt in podprt z lastnim mitološkim ozadjem (korporacije, nad- 
zor, Mreža ...), a v resnici ozko odmerjen in precej prazen. 

Slično velja za zgodbo. Fabula v enici ni bila epska, a je vsebovala 
jasno razločljivo idejno poanto. Bila je topla, 'ženska' (spisala jo je 
Rhianna Pratchett) in samosvoja. Catalystova standardna, hladna 
in 'moška' pripoved se dosti bolj osredotoča na usode likov, kar ji 
škodi. Osebe namreč, čeprav je med njimi dosti močnih žensk, ni- 
so posebej zanimive, življenjske ali resnične. Dogodki pa so 
zvečine boleče predvidljivi in brez enako izrazitega socialno-poli- 
tičnega komentarja kot prej. Sicer je vsega več, tudi impresivno 
narejenih, filmskih vmesnih sekvenc, in ohrani se bistvo - dihoto- 
mija med osebno svobodo in nadzora polno državo (ali korporaci- 
jo), med 'employi', ljudmi, ki so zasužnjeni po svoji volji, in svo- 
bodnimi tekači. To je kakopak prispodoba naše sodobne družbe. A 
žal je to podedovano od enice, dočim nadaljevanje vsebuje manj 
odrasle poante in smisla. 


Sipa 

Najbolj zoprno pa je, da so se švedski ustvarjalci (bržda pod priti- 
skom šefov pri EAju) skakalno osnovo odločili 'zabeliti' z izrazito 
merico pretepanja. Z večjo količino ustreznih gibov so nadomestili 
streljanje, ki ga v prvencu ni bilo tako malo. Zamisel, da mora biti 
Vera za uspeh hitra, udarjati po izmikanju in uporabljati skoke na 
ljudi od zgoraj, je sicer pohvalna. Vendar je garbanje nerodno, na- 
porno in nevzdušno. Faithina siceršnja eleganca gre pri prvooseb- 
nem iskanju sovražnikov in zadajanju švohotnih udarcev po gobe, 
zmeda pa je precejšnja. To ne bi bila prevelika težava, če bi igra 
spopade znala omejiti ali jih narediti opcijske; morda jih dopolniti s 
količkaj izpiljenim skrivanjem. Namesto tega se za slednje ne zme- 
ni in vsebuje več situacij, kjer je treba kratko in malo nujno porazi- 
ti kontingent soldateske. Tu mi je novi Mirror's Edge z nepreciz- 
nostjo in okornostjo požrl daleč največ živcev. Nenehno sem si 
želel vrnitve na vršace iz stekla ino jekla, kjer bi užival v teku, na- 
mesto da sem se ubadati s štorastim preštevanjem reber. 

A vsakič, ko sem špil domala v gnusu odložil ob posebej zoprni igri 
mačke z mišjo, sem se k njemu vrnil. Ni sicer blazno kakovosten, 
saj je njegov odprti svet zasilen, dosti je ponavljanja, zgodba bi de- 
finitivno lahko bila boljša in prvenca ne nadgradi v bistvenih pogle- 
dih. Ta je kljub večji zajebanosti še zmerom svež in na Originu za 
PC stane petaka, dočim Catalyst velja poln sold. Kljub izboljšani 
grafiki in privlačnemu podiranju rekordov s primerjavami na lestvi- 
cah in pošiljanji izzivov prijateljem je tak strošek nekoliko prevelik. 
A vseeno smo deležni vzdušne prvoosebne platformijade, kateri po 
igralni in stilistični plati domala ni primerjave. V vsakem primeru 
upam, da bomo Faith videli znova. Zasluži si še boljšo igro. 


Sneli je iznenada ves poskočen, kot ptič frli prek 
streh. Se vidi, da je v igri. 

Vera zlagoma razširi nabor veščin in laže premaguje ovire. Tako se zna s kavljem 
€/ na žici zavihteti čez prepade in se instantno povzpeti po prej nedostopnih pročeljih. 

EXORDIUM 


Po vedno bolj razpasli navadi je Mirror's Edge | 
Catalyst dobil spremljajoč strip. Gre za šestdelno 
serijo založbe Dark Horse, ki beleži Faithino 
življenje, odkar se je odločila, da bo ptica trkači- 
ca, oprostite, tekačica. Risba je čista in zgodba 
lepo teče, Faith postane bolj življenjski lik in sre- 
čamo številne osebe iz igre. Cena 4 dolarjev za 
25 strani posamičnega zvezka v digitalni obliki je 
standardna, zdi pa se mi grdo, da Exordiuma ne 
dobiš poleg igre. Navsezadnje zanjo plačaš pol- 
no ceno in čeprav ne tržijo DLCja, je ločeno pro- 
dajanje stripa čisto zaslužkarstvo. V njem izveš 
dobesedno polovico zgodbe, ki je drugače orisa- 
na bolj na grobo, kajti šesti del se zaključi z Veri- 
nim odhodom v ječo. Če ne pljuneš cekina, eno- 
stavno nisi deležen bolj podrobnega uvida. 


Misijodajalcev in komentatorjev ni tako malo, a so vsi čudno,statični, kot da 
» nimajo drugega dela, kot da čepijo na enem mestu in ti molijo robo za prenos. 

Naroči se na JOKEr 


S tem dobiš tudi brezplačen dostop do tablične izdaje. 

Prenosna baterija 
za mobilnike 
s kapaciteto 2600 mah 

Deus Ex 3 Lego Harry Potter Bioshock Krajša zgodovina 
(PS3) Years 1-4 (PC) Infinite (PS3) časa (knjiga) 


Naročilnico in vse informacije najdeš na www.joker.si 

hardkor igralci zgodovinskih strategij za izziv lote- 

vamo s katerim od šibkejših narodov. V seriji 
Hearts of Iron, ki se že od enice vsakič ukvarja z obdob- 
jem kljukcev s križi, lahko zagrabiš katerokoli državo iz 
tistega časa. Jaz zaradi komada od skupine Sash pona- 
vadi Ekvador. Tako se lepega januarja 1936 oziram po 
Južni Ameriki, vendar z mano noče trgovati nihče, ker 
sem majhen, ubog demokrat. Jim že pokažem! Z nekaj 
nastavljenimi možici državo obrnem v fašizem in kmalu 
smo brati z enako mislečima Perujem ter Venezuelo, kar 
okrepi industrijo in vojsko. Leta '39 Brazilijo nekaj piči, 
da gre žokat Špance v Ekvatorialno Gvinejo in pusti 
vnemar domače meje. Zato je kmalu ni več, je pa večji 
fašistični Ekvador! ZDA se začno okrog tega pošteno 
usajati, zato novo priključene teritorije usmerim v razi- 
skave jedrske bombe. Še pred dnevom D nad Washing- 
tonom zrastejo radioaktivne gobe, Nemčija sploh ne ka- 
pitulira in mi v zahvalo odstopi kos Francije, kamor 
grem na dopust. Ekvadorja ne bo anben zajebaval! 


Od Vardara do ... Bihača 


Serijo Hearts of Iron marsikdo igra prav zaradi takšnih 
zblojenih prigod, medtem ko je drugim bližji verodo- 
stojnejši zgodovinski potek. Dilema med svobodnim 
puščanjem alternativnih tokov zgodovine in ujetostjo v 


Z avojevati svet z velesilami je preprosto, zato se tr00 

"Všeč mi je, ko se v načrtu vse poklopi." HG je videti uspešen zaključek batileplana, kjer divizije so- % 
A vraga skoraj samodejno zdruznejo v nič. Na karti vidiš teren, ki ga je treba pri ekspedicijah upoštevati. , 

zabeležene dogodke je stara domala toliko kot žanr 
sam in so se je naslovi lotevali na mnogo načinov. 
Hol4 uvede novega: nacionalni fokus. Gre za neke 
sorte politično raziskovalno drevo, koder sprožaš 
družbene in gospodarske iniciative, ki močno po- 
večajo možnost, da bo prišlo denimo do Stalinovih 
čistk. Ni povsem nujno, da se bodo dogodki pripe- 
tili, in z Nemčijo se ti lahko anschlussi izjalovijo že 
pri Českoslovaški. Lahko pa reči tečejo dlje in do- 
biš brez boja celo Slovenijo. V osnovi zelo posrečen 
sistem, dasi mu manjka lošča, ker včasih sproži 
smešne situacije. 

Druga fejst noviteta je način gradnje vojaških enot. 
Te v igrah ponavadi naročaš v tovarnah, tu pa na 
proizvodnih linijah gradiš zgolj opremo. Divizije or- 
ganiziraš z urjenjem, nakar v skladiščih same pobe- 
rejo puške, tanke in zajemalke za poljske kuhinje. 
To je bolj življenjsko in tudi nadgrajevanje poteka 
pristneje, saj divizija pograbi, kar je na voljo. Če ti 
gre hudo za nohte, se bo pač mlatila z bajoneti. Na- 
mečkoma tovarne potrebujejo čas, da priredijo te- 
koče trakove, če se spomniš namesto tovornjakov 
nenadoma graditi jurišne bombnike. Hudo. Seveda 
je tak pristop zapleten, toda štirica ima intuitiven in 
razumljiv vmesnik, ki se ga priučiš prej kot v dnevu. 
Še vedno terja nekaj zavzetosti in kdor ima alergijo 
na razpredelnice, verjetno že v slike na tej strani 

Antarktike. Vzeti je moč res sleherno deželo, med 
njimi Mongolijo, Gvatemalo in Savdsko Arabijo. 
m AO SR 4/24 


težko gleda brez vrtoglavice. A vztrajnost se 
splača, kajti primerjalno gledano je tole med eden 
preprostejših naslovov med grand strategijami. 
Tudi razločna podoba menijev in reliefnega zem- 
ljevida je privlačnejša za prišleke kot ona iz trojke. 


Kri, znoj in solze 


Ker smo umeščeni v časovni okvir med letoma 
1936 in 1948, ko je po svetu veliko pokalo, je 
igranje še zmerom osredotočeno na boj. Gromo- 
zanskih razporedov (order of battle) vojaštva iz 
trojke ni več, kajti sile so organizirane preproste- 
je. Divizije pospraviš v armado, na njeno čelo po- 
sedeš generala in mu naročiš splošni plan. Ta 
običajno pomeni vlečenje velike rdeče puščice k 
nasprotnikovi prestolnici. Potem izklopiš dejavno 
pavzo, nastaviš hitrost poteka in opazuješ diren- 
daj, ko divizije potujejo med provincami, na kate- 
re je razdeljen zemljevid sveta. Takšni 'battlepla- 
ni' so takisto usmerjeni v kompaktnejše vodenje 
ofenziv glede na prejšnje Heartse. V grobem delu- 
jejo, ne pa vedno, saj računalnik vmesnih ciljev 
naskokov v načrtu ne odreja vselej optimalno. K 
sreči je moč divizije grabiti ročno in jih usmerjati 
po starem, a se včasih zaradi načrta skregajo s 
štabom in jo ucvrejo po svoje, kar ni kul. 

Realnočasovni zemljevid obsega vso oblo razen ' ""- 

Hearts of iron IV 


m 


sfža 


o skibnaiše države imajo samosvoje nacional Miki 
ne fokuse, dočim imajo manjše nekaj uli. 
in moraš za prilagojene poiskati modifikacije. 


m 
-—, — pa Mih Kraljevina Jugoslavija je kot mnogo manjših držav podatkovno podhranjena. Pavel Karadordevic j je res- Z 
da na čelu in ima nekaj verodostojnih pomočnikov, nakar se seznam konča. K sreči že obstajajo modi. 

Na splošno je strateško izigravanje nasprotnika iz 
trojke in dvojke zdaj nekoliko plitvejše, saj je po- 
membnost vpadov iz različnih smeri manjša ozi- 
roma jih je teže pravilno uskladiti, četudi imaš na 
čelu von Mansteina. Špil skuša to v neki meri na- 
domestiti z ročnim sestavljanjem divizij. Te zgra- 
diš iz različnih tipov enot, od pehote do različnih 
tankov in protiletalske obrambe. Zamisel je lušt- 
na in se z raznovrstnimi idejami kar igračkaš. To- 
da v končni fazi bo večina kot pri kupčkih za 
Hearthstone s spleta pobrala najučinkovitejše re- 
cepte in to bo to. Bi pa pohvalil nov vmesnik za 
odrejanje letalskih nalog. Lovcem in jurišnikom z 
lahkoto določiš provinco, kjer naj pazijo na svoje 
sile in jim pomagajo s kakšno bombico. Pomor- 
ske eskadre so nekje vmes: ukažeš jim širši tea- 
ter delovanja, kjer se načeloma znajdejo same, a 
imaš nad njimi bolj švoh mikronadzor. 


Rambo Ghamberlain 


Boj so, tako kot mnogo drugega, v štirici torej do- 
sti poenostavili, kar bo veterane bržkone razhudi- 
lo. Toda načeloma to ne more biti znatnejša za- 
mera, ker je bil namen avtorjev pri Paradoxu, da 
k seriji privabijo nove ljudi. Poglavitni problem pri 
razpostavljanju oklepnih divizij in usmerjanju 
Rommla prek Beneluksa je drugje: v povsem ne- 
realnem odporu, ki ga srečaš. Umetna pamet je 
tako lobotomizirana, da smo v skupnosti debati- 
rali, ali sploh obstaja. Uvodni preblisk Brazilije je 
še nedolžna reč. Ko vidiš računalniški rajh serij- 
sko napovedovati vojne vsem naokoli, medtem 
ko ima čisto vse armade na jugu Afrike, se ti 
začne svitati, da nekaj ne štima. Sploh zato, ker 
ne bi nihče sploh hotel v Afriko, ker je v tem špi- 

» Takšen j je nov izdelovalni. vmesnik: izbereš vojaško tehr tehniko in in število tovarn ali Edith ki naj jo izdelujejo, 
Upa je proizvodna linija VEN, Potem kot umazan naci upaš, da ti industrije ne zbombardirajo v prah. 


lu surovinsko podhranjena. Nekdo ga je pri vdelanih 
parametrih precej polomil, kajti nacisti so denimo 
prešibki, dočim se Britancem trga in Chamberlain s ci- 
garo v ustih obrani Poljsko prav do Mongolije. Ja, 'min- 
kenski' Chamberlain. 

To so sicer rešljive težave in ako je ne bi Švedi koj po 
izidu igre podurhali na dopust, bi mogoče že imeli po- 
pravek, saj za vse Heartse velja, da se jih iz škatle še 
drži nekaj popkovine. In posteljice. Če bodo pamet po- 
pravljali dlje časa, se lahko zamotiš z večigralstvom, 
kjer morejo do 32 držav prevzeti človečki, ki takšnih 
blesarij ne počno. Kot pri Stellarisu so igre pohvalno 
stabilne in jih na uradnem strežniku najdeš dosti, pod- 
pirajo tudi vskok med tekočo igro ter kakopak shranje- 
vanje položaja. Toda vojaške elemente razen tega pe- 
stijo čisto neresne dizajnerske odločitve. V prvi vrsti 
dejstvo, da vozila ne porabljajo nafte. Brez heca. Tu 
greš lahko Stalinu na vrata trkat z dvestotimi divizija- 
mi, ki jo prešerno mahajo čez belo stepo, ker tanki 
očitno šibajo na sneg. To podre prepričljivost marsika- 
tere osvajalske ekspedicije, saj logistika povsem od- 
pade. Nasploh surovin ni mogoče kopičiti. Nafto, jeklo 
in razne redke kovine iz virov v provincah zvezno pre- 
tapljaš v oklep, motorje in slično, dočim za skladišča 
civilizacije v tej igri še niso čule. Krneki. 


Arzenal čudnosti 


Posledično je Hearts of Iron 4 čorba na eni strani 
odličnih prebliskov in na drugi prav neverjetnih mimo- 
sunkov. Vemo, da je igro skovalo drugo Paradoxovo 
moštvo kot trojko, in pomanjkanje izkušenj se pozna. 
Skušali so napraviti 'Hol za množice', kar jim je delo- 
ma uspelo. Mislim si in odzivi to potrjujejo, da se tisti, 
ki se s takšno grand strategijo srečujejo prvič, prav 
prešerno zabavajo nad smešnimi 'zgodovinskimi" si- 

tuacijami. Toda veterani, ki so tovrstnih štorij uzrli 
že dosti in vidijo globlje, bodo opazili dosti lukenj že 
v čelnem oklepu. Poleg naštetega manjka vohunje- 
nje. V drugih državah je moč sprožati državne udare, 
kar urejaš skozi diplomatsko okno, ni pa več kraje 
informacij in znanstvenih dokumentov, atentatov ter 
sovražne propagande. To sem res pogrešal. Vsaj di- 
plomatskih ukrepov je še vedno dosti vrst in takisto 
možnih sort zavezništev. 

Za konec pobentim še nad pobebljenim raziskoval- 
nim drevesom, kjer raziskuješ vse mogoče, od raket 
V2 do radarjev. Okej, mogoče je bilo ono iz trojke 
včasih nepregledno, toda štirica ima linearne poti, v 
katerih je prelahko imeti vse. Tudi jedrsko bombo s 
Tibetom, če se potrudiš. Hkrati se nekateri tehno- 
loški trakovi končajo že pred letom '48, zato na 
množico eksperimentalnih orožij pozabi. Že tako se 
mi zdi kriminal, da je končna letnica spet postavlje- 
na tja, kar precej omeji trajanje hipotetičnega konf- 
likta ZDA in Sovjetske zveze. Mar bi šli do recimo 
'53, tako pa nas bodo spet cuzali z DLCji. 

Hearts of Iron 4 je v tem hipu špas za začetnike v tej 
zvrsti iger, stari mački pa naj raje še malo počakajo. 
Novincem celo raje predlagam predelavo dvojke 
Arsenal of Democracy, ki jo na Steamu dobiš za de- 
setaka. Kupi tisto, hvaležen mi boš. 


se v Ardenih nič ne ustavlja, ker nje- 
gove silne panzerje poganja Kar zrak. 


zabaven spoj zgodovinskega in izmiš- 


ljenega v posrečena proizvodnja ofen- 

zive za začetnike v množica držav 
obupna umetna pamet % gorivo, kaj je to? x švoh 
špijonaža in znanost Paradox 

raljica zločina Agatha Christie je spisala kar triin- 

trideset romanov s Herculom Poirotom v glavni 
vlogi in eden od njih je The ABC Murders iz leta 1936. 
Sloviti belgijski detektiv med bivanjem v Londonu pre- 
jema anonimna pisma z napovedmi umorov v krajih 
po abecednem redu. Dejanja se nato tudi zgodijo: naj- 
prej najdejo truplo stare prodajalke čikov v Andovru, 
nato jo skupi mlada natakarica v Bexhillu, pa plemič v 
Churstonu ... Morilec, ki znamenitega preiskovalca 
očitno izziva, na žrtvah pušča železniški vozni red, ki 
so mu tisti čas v Angliji pravili preprosto ABC. Detek- 
tivka, ki jo je pod naslovom Umori po abecedi možno 
prebrati v slovenščini, je zdaj dobila interaktivno pre- 
delavo. 
Špil od priložnostnega igralca zahteva, da preveri vse 
indice na krajih zločina, torej pregleda okoliš in truplo. 
Potem se je treba pogovoriti s svojci ali pričami, nakar 
Poirot veli uporabo malih sivih celic, da iz pravilno po- 
vezanih dokazov ter izjav nastanejo zaključki. Igra 
spominja na Sherlockove primere in si z njimi deli celo 
tipične hecnosti, mimo katerih se očitno pri tejle sorti 
ne da. Detektiv recimo noče naprej, dokler ne najde- 
mo vseh sledi. Ali otročje terja, da kliknemo na pepel- 
nik, čike in rumene prste, iz česar 'sklepamo' na ve- 
rižnega kadilca. A predstava je precej bolj lahkotna od 
omenjenih Holmesovih iger. Še največji izziv so števil- 
ne logične zagonetke, ko je treba recimo s kombinaci- 
jo simbolov odpreti zaklenjeno šatuljo ali dešifrirati 


Murders 


Videzu navkljub to: 
vanje in pogovarjanj 


sporočilo. Žal pa ne pozna nikakršnih stranpoti. Resda 
lahko zasliševanje zavije v to ali ono smer in kakšno 
dejanje je opcijsko, toda potek je vkovano premočrten 
in fabula le ena. 

Predvsem slednje je privzeta težava izdelka. Medtem 
ko so interaktivnice z Doylovim preiskovalcem sveže, 
avtorske zgodbe, tale dopičično sledi knjigi vse do 
poznanega storilca. Obstaja sicer alternativen konec, 
ki pa je komajda omembe vreden. Knjižni molj, ljubi- 
telj žanra ima zato od špila precej manj, kajti 'kdo je 
storilec' je vendarle največja draž Agathinih zgodb. Ni 
mogoče osumiti napačnega, niti ni dodatnih umorov, 
če denimo ne bi pravočasno spoznali morilca. Knjigi 
enaki so celo izustki prijatelja Hastingsa in Poirotovo 
nečimrno ukvarjanje z brki ter pobarvanimi lasmi. Za 
tiste, ki angleške pisateljice niso brali, pa je detektiv- 
ka po mojem pretirano počasna v dogajanju in okor- 
na v nadzoru. Videz in vzdušje sta resda zvesta literar- 
ni podlagi, a za današnje čase je vse skupaj preveč 
umetno in teatralno. Spočetka nastavljenih 30 evrov 
tole nikakor ni vredno, znižanega desetaka pa. A želj- 
nim starinskih umorov prej priporočam boljšo podob- 
nico The Raven (J242, 70) z originalno zgodbo. 


si ob zadavljeni mladenki 
popravi brke in izusti "Mon dieu!" 

Igra bi bila solidna interaktivna povest z ugankami 
in šnofanjem, če bi bila Sveža. Tako pa je zgodba 


poznana. Načitanci od detektivke nimajovdesii: 


ZA BREZSKRBNO IN 
VARNO VOZNJO 
Avtoinštalacija 
in Avto držalo 


Hi 
1 


SHRANITE ZAJEMITE 

VAŠE SPOMINE VAŠE SPOMINE 

OTG USB Brezžična 
Bluetooth 


Adopter 
Selfie palica 


ZA NEMOTENO UPORABO 
MED GIBANJEM 


h Športne torbice 
a : za okoli posu 


VSA DODATNA OPREMA ZA VAŠ PAMETNI TELEFON NA ENEM MESTU 


Maloprodaja: Trgovina Mobi Miška Slovenski trg 8, 4000 Kranj 


Veleprodaja: ŠUMI ELECTRONICS d.o.o. Poslovna cona A 22, 4208 Šenčur e-pošta: prodaja(dvsezamobi.com - tel.:04 20 14 470 


julij 2016 


rovin. Da preživim in pridem do dna nepojas- 

njenemu izumrtju, postanem jastreb na sme- 
tišču postkataklizmičnega univerzuma. Skenerji za- 
znajo zapuščeno ladjo, zato tja napotim ekipo dronov. 
Prvi poskrbi za napajanje, drugi s senzorjem premika- 
nja preverja bližnje kajute, saj v nekaterih prežijo ne- 
varne mehanske kreature, tretji grabi nadgradnje in 
gorivo. A zdi se, da mi je tokrat nekaj ušlo. Bemtiš, 
vse hujši trušč iz ventilacijskega jaška najavlja nevar- 
nost! Robotka skušam panično speljati nazaj na var- 
no, a zaman. Kovinski stvor je prehiter in že se masti z 
njegovim vezjem. Zapečatim vrata in z nagrabljenim 
poklapano odrinem proti naslednji postaji. 


0: sem sam sredi etra in plovilu zmanjkuje su- 


povelj v ukazni vrstici. Vpis "navigate all rž; motion; 
gather all" recimo spravi vse robote v sobo številka 
tri, prične skenirati in pobere vse, kar pride prav. Sis- 
tem ni popoln, saj se znajo nerodneži zatakniti drug 
ob drugega in v ožje prehode. Je pa nabor ukazov in- 
tuitiven in s prepakiranjem več dejanj v kombo par 
besed prihrani obilo časa. Tega posvetim analizi do- 
gajanja na karti, kjer preučujem razpored prostorov, 
morebitne pasti in ključne kraje, do katerih moram 
priti. A še tako dober plan se sfiži. Zasujejo me plohe 
asteroidov, naprave mi zatajijo in tehtnost zamenja 
krčevit boj za obstanek. V navezi s sliko, ki oponaša 
star monitor, in minimalistično zvočno kuliso zatišja 
pred neurjem mi utrip narašča bolj, kot bi si želel. 


Drone vkrcujem-v zapuščene ladje in jih z vpisovanjem povelij v ukazno vrstico nadziram med zbiranjem surovin. 
Name prežijo zbezljani stroji, ki jih lahko uženem le'z uigrano rabo sposobnosti, lastnih vsakemu robotku. 


Takšna je običajna misija v Duskers. Križarim med 
osončji in galaksijami ter plenim opuščene, prazne lu- 
pine, v katerih name prežijo smrtonosni stroji. Temelj 
početja je strateško, realnočasovno usmerjanje dro- 
nov po ladijskem tlorisu in izmikanje neposrednemu 
soočenju z varuhi. Čimprej moram pobrati tisto malo 
uporabnih delov in šibati naprej. Vsak izmed voda ro- 
botkov, ki jih vodim na brlikavem zaslonu, ima nabor 
sposobnosti. Ključ do uspeha je njihovo premeteno 
kombiniranje. Resda lahko včasih sovraga zgolj z od- 
piranjem vrat po pastirsko spravim do sobe z zračno 
loputo ter ga izpljunem v vesolje. A praviloma je zah- 
tevane več domiselnosti. Z enim trotom na primer na- 
stavim vabo in z drugim mino, nakar opazujem radar 
tretjega, kdaj je pravšnji čas za detonacijo. 

Dobrodošla posebnost je svojevrsten nadzor nad po- 
magači, ki z izjemo vožnje v celoti poteka s tipkanjem 


Vedno znova-iščem nagradenje, ki najbolje učinkuje- 
jo skupaj. Radar in sposobnost pobiranja sta nujna! 


- - - 

Če robotov ali goriva zmanjka, se moram skozi pro- 
ceduralno generirano vesolje podati znova. Slednje 
zna najedati, saj kombinacija spočetka dodeljenih 
nadgradenj in ladij v raziskovanem sistemu ni vedno 
smiselna. Včasih obiščem več lokacij zapored, kjer 
modul, ki ga nimam, pomeni razliko med bogato bero 
in praznimi rokami. Drugič nakopičeno gorivo pre- 
prosto ne zadostuje za nadaljevanje mojega boja za 
obstanek. Da se mi take naključnostne kaprice ne za- 
merijo preveč, skuša poskrbeti zgodba, predočena 
skozi dnevniške zapiske obiskanih ladij, ki tudi ob 
vnovičnem začetku ostanejo v mojem arhivu. Žal je 
preveč razdrobljena in eterična, da bi zares pritegnila. 
Igro dosti bolj odkupi dizajn stopenj, ki mi vedno zno- 
va izzove sive celice in mi ne pusti dihati, tudi ko je 
zrak zgledno čist. 

V Duskers sem se večkrat počutil ogoljufanega. Brez 
svarila so se vdala vrata in na radarju prazna soba je 
naenkrat vzbrstela od prvič videnega roja napadalnih 
rdečih pikslov. Konkreten zaključek zgodbe se mi je 
izmaknil ali ga sploh ni, kar mi je skalilo radost ob 
nadmudrenju posameznih situacij. A po osmih pre- 
igranih urah me še zmerom vleče nazaj. Del mene 
uživa v suspenzu čakanja na krizo, kjer bom moral 
pokazati, iz kakšnega testa sem. Sestavljanje učin- 
kovitih kombinacij trotov, bredenje po galaksijah in 
razmišljanje, kako se znebiti kovinskih tečnob, zasvo- 
jijo. Pred glasnejšim priporočilom je največji zadržek 
kar visoka cena 20 evrov. Ključni besedi: Steamova 
razprodaja. 


Trier se podi po vesolju v upanju na 
j 0 boljši jutri. A že samo jutri bo dovolj. 

GHRONICLE: 
RUNESCAPE LEGENDS 


IN: teden, nova načeloma brezplačna igra z digi- 
talnimi kartami. Ampak tale se za spremembo ne 
šlepa (povsem) na Magic: The Gathering oziroma 
Hearthstone, marveč vpelje izviren koncept. Karte iz 
ročno izdelanega kupčka rabijo kot pomoč pri luštni 
dirki fantazijskih likov. Čarodeja, ki si stojita nasproti, 
se sicer bojujeta, a ne neposredno, marveč vsak prek 
svojega junaka. Oba hočeta priti v cilj prva oziroma 
zmagati v neposrednem obračunu. 


(> Os» 
4 


Takole je videti ozemlje ene od petih faz, skozi katere 
je treba z junačkom ali junačkinjo pripehati do konč- 
nega cilja. Na drugi strani vidiš nasprotnega maga. 


Po mizi lahko sprejahamo viteza, čarodeja ali krvose- 
sa in vsak herojev poklic ima sebi lastne karte in pri- 
vzete pluse ter minuse: en hitro vleče dodatne karte, 
a nima dosti energije, drugi je silovito oborožen, a ima 
šibkejše podobice, in tako dalje. Kleč je v poteznem 
premikanju po vnaprej zastavljeni poti, kjer se na red- 
no nanizanih vročih točkah pojavljajo nevarnosti in 
prijetnosti, bonusi in malusi. Dvigne se zombi, oko- 
stnjak ali zmaj, prejmeš novo zalogo življenjske moči, 
deležen si oklepa ali zlata in nagajaš tekmecu. V ta 
namen uporabljaš karte iz decka, ki jih v vsaki fazi 
tekme naključno prejmeš v roko. 

Bolje kot si ga sestavil, več možnosti je, da boš ob 
pravem času deležen pravih podobic. Seveda se lah- 
ko ogneš vsem obračunom, vendar s tem tvegaš po- 
manjkanje drugih dobrin, od moči do zaščite, in obrat- 
no. Odločitev je tvoja in jo sprejmeš v skladu s preje- 
timi kartami, ki jih dobivaš iz pakeljcev, junakovo 
službo in trenutnim položajem na 'odru'. Nenavadna 


Ko se faza začne, se preseliš v pogled blizu heroja. Z 
rabo kart mu zapoveduješ, kaj naj stori — gre naprej, 
požlampa refošk, udari. Boljši kot je kupček, laže je. 

beseda v povezavi z računalniškim špilom, toda upo- 
rabil sem jo zato, ker je Chronicle dejansko postavljen 
nanj. Projekt so začeli kot otipljivo družabno igro in 
zapuščina je vidna v samosvoji estetiki. Zdi se ti, kot 
da si stopil pred mizo, na kateri so razporejene plas- 
tične in kartonske miniature. Liki so bodisi v obliki fi- 
guric, ki se premikajo samodejno in opotekavo, bodi- 
si dvorazsežnih papirnih izrezkov, ki se na vzmeti dvi- 
gnejo s podlage. Izredno očarljivo in samosvoje. 
Sumim sicer, da bo Runescape Legends kljub koreni- 
njenju v nekdaj znanem masovnem internetnem špi- 
lu, izvirni zasnovi in udarni podobi kmalu zamrl. Tudi 
zato, ker je le za računalnik in ne tudi za mobilije, kjer 
množice pravzaprav igrajo take grižljajčkaste naslo- 
ve. Toda vsaj preizkus je na mestu, navsezadnje si 
darežljivo obdarovan tako s kartami kot učenjem in 
enoigralsko vsebino kot pripravo za udejstvovanje na 
spletni lestvici. Sneti 

Jagex za PC e zastonj 


TABLE TOP RAGING: 
WORLD TOUR 


| zpuh Mikro mašinc je dolg, saj kloni in izvedenke te 
četrt stoletja stare serije arkadnih dirkačin še kar iz- 
hajajo. Vendar redkokateri uspe ujeti duha in vzne- 
mirljivost navidez preprostega špilčka, o katerem smo 
anale priobčili v Jokerju 257. Igralnost je bila na 
višku, proge pa izredno zanimive in originalne, saj so 
se vile po kuhinjskem pultu, mizi za biljard in sekret 
školjki. Hecno potemtakem, da ravno tu časovno od- 
daljeni sorodnik Table Top Racing tako pogrne. 


zada) SNI 


pne 


Mk: 


Razredi avtomobilov se po voznih lastnostih seve- 
da razlikujejo, vendar ne toliko, da bi bilo moč go- 
voriti o globini. Dogajanje spremlja v redu glasba. 


Pogled sicer ni več iz ptičje perspektive, temveč od 
zadaj, ampak smisel je enak: z malim avtočkom pre- 
magovati podobno drobne nasprotnike v domačijs- 
kem okolju. Vozni model ima nekaj krovnih fines, ki 
pa gredo v glavo in prste bistveno hitreje kot precizni 
drift/pospešek v Mario Kartu. Ogrodje je standardno 
- uspehi prinašajo denar za nova prevozna sredstva 
in njihove nadgradnje, od hitrosti do držanja podlage, 
ter zvezdice, na podlagi katerih se odklepajo nasled- 
nja tekmovanja. Škoda za rigidno strukturo, kjer je 
sosledje tekem domala linearno in te igra ne spusti v 
višji razred, čeprav je zadosti cvenka za naprednejše 
štirikolesnike. Med njimi so težki, a zdržljivi kombi, 
lahki bagi, ameriški mišičnjaki, azijski naspidiranci ... 
Med vožnjo je pametno pobirati bonuse in orožja, kot 
so turbo, rakete, bombe za zasledovalce in zaledeni- 
tev spredaj drvečih. Med dogodki pa so taki, ki vse to 
ukinejo, običajne dirke, dohitevanje oddaljenega vo- 
dje, driftanje in eliminacija zadnjega v vsakem krogu. 
V skladu z mikromašinsko tradicijo dirke tečejo po 


Malce o končnem vrstnem redu odloča dinamična 
fizika, ki kotali naprstnike in konzerve ter povzroča 
karambole. Toda pod črto je tega bolj za okras. 


kuhinji in garaži, pa tudi skladišču, pristanišču in pik- 
nik placu. Koristno je na stezah najti bližnjice, sploh v 
večigralstvu, kjer so nasprotniki ostrejši kot ne ravno 
bistra ter podjetna umetna pamet. 

Žal je prav multiplayer kot ključni element tovrstnih 
iger okrnjen, saj lokalne variante sploh ni (?!!!), med- 
tem ko spletni iskalnik naključnega nasprotnika naj- 
de na vsake kvatre enkrat. Ostane torej daljinsko dir- 
kanje proti prijateljem, ki je zabavnejše od enolične 
triurne kampanje. A celo v tem modusu TTR ne more 
skriti ključne pomanjkljivosti: duhamornih prog. Od 
nepretresljivega občutka hitrosti prek ubite barvne 
palete do upokojenske speljanosti in dolgocajtnega, 
statičnega, dejansko prav grdega okolja - redkokate- 
ra steza mi je ostala v spominu in sem jo hotel peljati 
večkrat. Premalo se vijejo, vzpenjajo in padajo. Edini 
plus so objekti, ki se zaradi dinamične fizike nepred- 
vidljivo kotrljajo po asfaltu. 

Čeprav špil zna biti kratkočasen, je dvajset evrov bi- 
stveno preveč, pa še ekstra avte oderuško tržijo za 
petaka. Če te daje žanrska nostalgija, počakaj na 
orenk razprodajo, ubodi BlazeRush ali Toybox Turbos 
oziroma pricini emulirane Micro Machines. Sneti 
Playrise Digital za PC e 20 EUR 


THE WITGHER 3: 
BLOOD 8% WINE 


rugi dodatek, s katerim se izteka witcherska saga, 

Geralta postavi v vinorodno pokrajino Toussaint s 
središčem v idiličnem mestu Beauclair. Nov, kar ob- 
sežen zemljevid ponuja desetine novih lokacij za razi- 
skovanje provansalsko obarvane pravljične dežele, 
kjer se cedita kri in neizmerne količine vina. Raznoli- 
ka pokrajina je polna nastopaških vitezov, ki blago- 
rodnim damam v zameno za naklonjenost obljubljajo 
glave monstrumov, in je dejansko najzanimivejša v 
obširnem čarovnikarjevem svetu. Rumenooki vešč se 
udeleži lova na skrivnostno vampirsko pošast, Zver iz 


Že takoj ob prihodu v Toussaint smo priča donkiho- 
tovskemu mladcu. Ta s kopjem pikira proti mlinu 
na veter, izza katerega se prikaže tale orjak. 

Če že Toussaint ni dovolj barvit, obiščemo pravljično deželo in zahajamo enega od samorogov, ki ga ro- 
mantični Geralt kajpak poimenuje Roach. Zal je rožnati samorog rezerviran za spremljevalko. 


Beauclaira, ki kolje viteze in njihova trupla javno raz- 
stavlja na ogled. Prebivalci Toussainta belolasca pri- 
čakajo kot junaka in odrešitelja ubožcev izpod terorja 
mogočnega krvosesa. Geralt v dar kmalu prejme las- 
ten vinograd, ki ga je možno nadgraditi v zameno za 
cekine. To ne prinese dosti več od pridelave vina in 
možnosti razstavljanja zbirke orožja, oklepov ter trofej 
s turnirjev, je pa čisto fajn. In Skyrim to ima. 

Enako kot pri predhodniku Hearts of Stone je po- 
daljšek moč odigrati samostojno, tako da začnemo 
na stopnji 35. To zna povzročiti nekaj težav, saj šefi 
visokega ranga pridejo že po nekaj minutah. A na 
splošno Blood 6 Wine omogoča dosti lagodja, saj nas 
z novim orožjem, opremo in jedačo zalaga na vsakem 
koraku. Tudi po hišah se splača brskati, saj skrivajo 
polno dragocenosti, ki jih je moč pri bogato založenih 
trgovcih menjati za zlatnike. Nabrati cvenk za nad- 
gradnjo lika in domovanja tako ni prevelik problem. 
Druga pomembna novost je razvoj novih Geraltovih 
mutacij, ki pa niso pretirano uporabne. Poleg tega, da 
jih ni moč aktivirati več hkrati, je za razvoj potrebna 
ogromna količina mutagenov, dobljenih s pobijanjem 
pošasti, in veščinskih točk, če jih nismo porabili za 
druge spretnosti. Zgolj v dodatku jih enostavno ni moč 
pridobiti zadosti. 

Zgodbena rdeča niti o vampirski zaroti ni najbolj pre- 
pričljiva, a je vseeno zanimiva. Podaljšku pa čar daje- 
jo neobvezne naloge, ki se jih najbolj veseli marsika- 
teri sobni witcher. Že rahlo utrudljiva detektivska brs- 
kanja in pogodbe so zmanjšana na minimum, v za- 
meno pa so avtorji sprostili humor. Geralt se udeleži 
viteškega turnirja, išče s kipa lokalnega junaka ukra- 
dene 'družinske dragulje' in postava na banki, kjer ga 
uslužbenci pošiljajo od okenca do okenca. V enem od 
stranskih poganjkov glavne narative srečamo celo ne- 
kaj predstavnikov klasičnih pripovedk, recimo dekli- 
co z vžigalicami, ki prodaja cigarilose. Med tavanjem 
po pokrajini naletimo na lepo število opasnih novih 
sovragov: v goščavi prežijo panterji, na jasi so strup 


Geralt prevzame vlogo pravljičnega lovca in veli- 
kemu hudobnemu volku, preoblečenemu v babico, 
s srebrnim witeherskim rezilom razpara trebuh. 

bljuvajoče mesojede rastline in pod zemljo lazijo or- 
jaške stonoge. Poleg znanih lopovskih taborov je mo- 
goče osvobajati centralne postojanke banditov, ki nad 
nas pošljejo horde nepridipravov. Med lovi na zaklade 
najdemo diagrame za najboljšo opremo, 'master witc- 
her gear', vseh zaklinjevalskih šol, vendar jih zaradi 
ogromne količine XP iz kvestov hitro prerastemo. Kaj 
kmalu jih preseže običajen turnirski oklep. Za ljubite- 
lje igre s kartami gwent pa so vpeljali povsem nov 
deck Skellige, kjer zbiranje kart omogoči obsežen 
stranski kvest. 


Domače posestvo poleg glavnega poslopja in vin- 
ske kleti vključuje stajo za Roacha in vrtiček z ze- 
lišči. To vsaj malo olajša oskrbovanje z zalogami. 


Blood 8 Wine je kakor predhodnik možno kupiti v fi- 
zični obliki, vključujoč kodo za dolpoteg, vodnik po 
gwentu in dva kupčka kart. V digitalni pa ga tržijo v 
kompletu s prejšnjim dodatkom ali z vključeno te- 
meljno igro. Tako ali drugače stane 20 evrov, kar je 
dobra cena, saj s kakimi petintridesetimi urami igra- 
nja in samostojnim zemljevidom deluje kot komple- 
ten špil, medtem ko z ambientom in razgibanostjo 
preseže osnovni Wild Hunt. Dostojno in hvaležno slo- 
vo od belolasca iz Rivie. Besni Dante 

CD Projekt Red za PC, PS4 in XBO e 20 EUR 


ORDER OF THE THORNE: 
KING'S CHALLENGE 


Moe Infamous Guests (prej Infamous Adventu- 
res) je zaljubljen v stare Sierrine naslove. Sprva so 
predelali King's Ouest ll in Space Ouest ll, nakar so 
po zgledu niza Guest for Glory razvili avtorski Guest 
for Infamy. Drugi njihov lastni in komercialni špil je 
pravljična pustolovščina King's Challenge. Ta na Kra- 
ljeve kveste ne spominja le po pikslasti grafiki in te- 
matiki, marveč tudi po načinu igranja. Za razliko od 


večine današnjih pustolovščin, retro ali modernih, igra 
ni ukalupljeno premočrtna z le nekaj dosegljivimi lo- 
kacijami in gromozansko malho narabutanih predme- 
tov. Tu je obratno: inventar je pičel in dežela odprta. 
V prvi uri ali dveh le raziskujemo kakšnih trideset kra- 
jinskih zaslonov in se pogovarjamo z okoliški liki. Na 
mostu je trol in v gozdu palčkov zaklad, na jasi stoji 
čudaško drevo, nekje rastejo vrtnice in drugod so do- 
ma vile. Središče pa je mesto s krčmo, štacuno in 
kloštrom. Točno tako kot v starih Grahamovih prigo- 
dah, le brez znamenitega restore, restart, guit, kajti 
umiranja tod ni. 


Pisklasta grafika orodja za izdelavo pustolovščin 
AGS pri večini sodobnih ljubiteljev zvrsti ni pretira- 
no čislana. A vmesnik je v redu in govor govorjen. 


Štorija se to pot ne vrti okoli hudobije. Zdolgočaseni 
vilinski kralj organizira tekmovanje, kdo bo prej našel 
skrito kraljico, in izziv sprejme tudi bard Finn. Čeprav 
je igranje ljubitelju starinskosti čisto prijetno in je 
vmesnik sodoben ter dogajanje dobro ozvočeno, pa 
skupaj vzeto King's Challenge ni prav nič posebnega. 
Splošen minus je njegova kratkost, in to kljub odveč- 
nim pešpotem, saj hitrega premikanja po zemljevidu 
ni. Naslednja težava so brezvezne uganke. Takih v 
pravem pomenu besede sploh ni, dasi bi v okoliš čisto 
pasale kakšni besedilni orehi ali logične zanke, med- 
tem ko je uporaba predmetov takisto podhranjena. 
Zvečine gre za niz kurirčkastih nalogic v slogu "nu- 
cam gobo" in "povej dekli, da jo ljubim". Fant sicer 
nekatere prepreke preči z brenkanjem na lutnjo, kar 
poudarjajo kot posebnost, vendar bi bila lahko ta do- 
mislica bolje osmišljena. Loom to vsekakor ni! 
Nasploh celotno igro preveva neizkoriščen potencial. 
Kot da razvijalci kratkomalo niso imeli idej za dobre 
pustolovske elemente. Švoh prepreke oziroma rešit- 
ve, nerazgibana pokrajina, malo dogajanja, nobenih 
posrečenih domislic, nič zanimivih obrobnosti ... De- 
setak ni velik denar, toda zanj ali celo zastonj se da 
dobiti boljše dogodivščine. LordFebo 

Infamous Ouests za PC e 10 EUR 

Gold Co6in 
V naravi je mnogo lokacij praznih in generičnih. 


Glede na plačljivost bi se morali avtorji bolj potru- 
diti tako v pestrosti zaslonov kot pri ugankah. 

dene potreba po vrnitvi v nedolžnejšo dobo. Vendar menim, 
da je drugače pri arkadnih dirkačinah. Malo jih izhaja in še ti- 
ste, ki pridejo, so prežvečene ter brez idej, kakor denimo zadnji Need 
for Speed. Seveda je moč enako trditi za številne hite včerajšnjika, ki 
niso več tako impresivni. Naslovi, kot so Virtua Racing, Screamer in 
Hang-On, da počastimo še motocikle, so dandanes zelo osnovni. 
Vseeno pa so nekateri presenetljivo dobro prestali test časa. Na primer 
zasanjani Outrun 2006: Coast to Coast, razsuvaški Carmageddon in 
udarni Burnout 3. Ta ostaja brizg adrenalina naravnost v žilo, ki je v 
Jokerju 134 dobil 93, hkrati pa je zgled, kako izdelati arkadno divjanje 
par excellence. Tako, ki zaradi jajcastisne napetosti in izvirnih prijemov 
ostaja sveže celo po dobrem desetletju. 


MA, ZALET' SE! 


Takedown je domala perfektna kristalizacija recepta, ki ga je angleška 
softverska hiša Criterion Games še v samostojni obliki (ravno tistega 
leta jih je kupil EA) zastavila z Burnoutom 1 in 2. Že tam je bilo srž od 
zadaj gledano, ridgeracerjevsko šibanje z avtom po mestu in okoliški 
naravi, pri čemer so se ustvarjalci trudili, da bi občutek hitrosti slačil 
gate. A prav v trojki je vse klapnilo. Turbo, ki si ga nabiral z vožnjo po 
nasprotnem pasu, tesnimi prehitevanji in demoliranjem konkurenčnih 
dirkačev, te je izstrelil do epske brzine. Na cestah pa so poleg tekme- 
cev, pripetih na elastiko (če si zaostajal, so vozili počasneje, če si pred- 
njačil, so umetno pospešili), tekel običajen promet v obliki vagnov za 
špecerijo, avtobusov in tovornjakov. Torej: bolj ko si bil vratolomen, 
več nitra si zbral in hitreje si se znašel na cilju, po drugi strani pa si več 
tvegal in se večkrat razkantal. 

Ustvarjalci niso pustili pri miru niti tega elementa. Iz pasivnega opazo- 
vanja animacije razbunčenega, po zraku frčečega in gorečega pleha so 
ga spremenili v aktivno posredovanje. Nekaj sekund si lahko namreč 
upočasnjeno krmilil razbitino ('aftertouch') in jo tako po možnosti 
usmeril v kakega konkurenta. Toda premor je bil kratek in urno si se 
spet znašel na cestišču, šibajoč novim uspehom naproti. Ta ritem 
drvenja in sesutja je bil vpet v solidno podobo, ki je pri 60 sličicah v se- 
kundi pred noč in neon postavila sonce, modro nebo in razpotegnjeno 
svetlobo. Ter v žgalni soundtrack s tedaj popularnimi numetalci in čve- 
kavim radijskim didžejem, ki je pomagal ustvarjati svojstveno vzdušje. 
Je koga brigalo, da ni bilo moč v garaži zganjati avtomobilskega fe- 
tišizma in da ni bilo licenčnih krip ter policistov po zgledu NFS? Mene 
ni. In me še vedno ne. 


D a so stari časi dobri, nemalokrat velijo rožnata očala, ki jih na- 


Nitro si zbiral praktično nenehno. Če ne z ne- 
srečami in vožnjo v nasprotno smer, pa z driftom. 

Ker so bili 


ZEMLJEVID 
UZITKA 


Danes igrati Burnout 3 je posebna izkušnja. 
Po toliko letih žanr še vedno ni dostavil pri- 
merka, ki bi tako perfektno zadel točko, kjer 
je šibanje s tristo na uro komajda, a še zme- 
rom obvladljivo. Ko gromovniško pičiš mimo 
stolpnic in pod slavoloki, skozi predore in čez 
mostove ter gor in dol po klancih, kjer neneh- 
no povzročaš veličastne karambole, drzno 
slajdaš in se za las ogibaš civilom, te razum 
zapusti. Nadzor prevzame džanki, ki nenasit- 
no žlampa bencinsko-adrenalinski koktejl. 
Igra ti ne meče polen pod noge, saj so proge 
široke in brez ostrih robov, bočno zaletavanje 
v ograje pa ne botruje nesreči. Vseeno pa 
zmage terjajo veščino in pomnjenje cest, raz- 
metanih po Ameriki, Evropi in Aziji. 

Steze so speljane uživantsko in vabijo z iska- 
njem bližnjic, Takedown pa se ravno po za- 
slugi po meri ukrojenih cest dvigne nad slo- 
vitega naslednika, Paradise. Slednji je bil si- 
cer prvi Burnout za PC in je formalno napred- 
nejši, saj je umeščen v odprt svet. Vendar so 
njegove generične ulice manj raznovrstne in 
privlačne od 173 nelinearno razporejenih iz- 
zivov, kolikor jih vsebuje trojka. Škoda le, da 
je založnik že odklopil strežnike, tako da in- 
ternetni multiplayer ne deluje več. Hjah, pač 
priciniš lokalnega na razdeljenem zaslonu, ki 
je zaradi vpitja in suvanja še bolj zabaven. 
Ob čemer zajema kar pet modusov. 


ramboli pravzaprav srž dogajanja, jih nikakor ni bilo težko 
povzročati. Tekmeca si zgolj malo habnil in že je bil nared za odpad. H 4 

TA DOBRO 
IZGORETJE 


In še celo vse to ni kompletna maska Bur- 
nouta 3, kajti običajno norenje dopolnjuje 
razvpiti način crash. Tu je poanta v tem, da v 
omejenem scenariju uletiš na prometno cesto 
in povzročiš kar najobilnejšo nesrečo. Crashi 
so drobne uganke, kjer moraš ugotoviti, kam 
moraš prileteti, da bo v nastalo gužvo naba- 
salo čimveč jutranjih odhajalcev v službo, ter 
kako pobrati čimveč bonusov. S to popestrit- 
vijo so Criterion zadeli žebljico na glavico in 
ustvarili celosten paket za prste obliznit. Kas- 
neje so ga skušali oponašati mnogi, recimo 
Black Rock s Split/ Second, a neuspešno. Na 
HD-inačico zaradi Electronic Artsovega pre- 
ziranja poizdaj ne upam, dočim glede urad- 
nega nadaljevanja vlada molk. Se pa šušlja o 
spiritualnem nasledniku iz manjšega studia 
Three Fields, ki so ga osnovali ubežniki iz Cri- 
teriona. Pičččiiiiiii! 

Sneti 


Electronic Arts za PS2 in xbox, 2004 


Takedowna ne prodajajo v olepšani inačici. 
Digitalni nakup verzije za prvi xbox je na raz- 
polago za XB360 (brez spletnega muttija), 
kjer stane desetaka, medtem ko se na PS4 in 
PS3 ni pojavila izvedenka za PS2. Ostajata 
potemtakem izvirnik na tej konzoli ali raču- 
nalniški oponašalni program, kot je PCSX2. 

pon IT. 

spoznajte, osvojite in delite. 
> prenosniki Dell. 


Dell Inspiron 5559 


Prenosnike Dell poganjajo 
Intel? Core" procesorji. 


l the Intel Logo, Intel Inside, Intel Core, and Core Inside are trademarks of Intel Corporation in the U 


ISARSKE POSKOČ 


Predolgo smo čakali na zmanjšanje tranzistorjev v grafičnih čipih, ki bi spet 
živahneje pognalo zmogljivosti kartic. Zdaj so ga naposled udejanjili in rodili so se 
pa v poletju švica ob naspidiranih mašinah. 


novi geforci ter radeoni, 


jih ječi pod težo tehnoloških problemov s po- 

manjševanjem izdelave čipov, tako nekaj 
podobnega doživlja grafično področje. TSMCjevo 
28-nanometrsko linijo gledamo polpeto leto, kar je 
za to področje dolga doba. Manjšanje tranzistorjev 
je za krepitev zmogljivosti nujno, saj manjši grad- 
niki vezij omogočijo večjo gostoto računskih ele- 
mentov in večje frekvence izvajanja operacij. Veli- 
kemu trudu načrtovalcev procesorjev, ki so morali 
čarati z izboljšavami arhitektur, se imamo zahvali- 
ti, da je napredek tovarniškim zaostankom navkljub 
vendarle tekel dalje. Pri čemer grafične kartice po- 
speške zadnje desetletje že tako prejemajo počas- 
neje kot v davnih časih srditih 'grafičnih vojn'. 
Zdaj sta naslednika omenjenega procesa predstavi- 
la tako zeleni kot rdeči tabor - in prvič po trinajstih 
letih različnega! Pred tem je tajvanski TSMC čipe iz- 
deloval tako za Nvidio kot AMD, odslej pa bo skrbel 
zgolj za geforce v 16 nanometrih. AMD je namreč 
proizvodnjo zaupal Global Foundries in njegovi 14- 


| Či: Moorov zakon pri centralnih procesor- 


FET, kar pomeni pretikala, ki imajo posredi dvignjen 
rob - od tu 'fin'. Gre za čisto podobne sorte tehnolo- 
gijo, kot jo je uvedel Intel pred štirimi leti z razvpiti- 
mi tranzistorji tri-gate. No, za nas je važneje, da se 
bosta tekmeca odslej razlikovala ne le po arhitek- 
turnih rešitvah, marveč tudi proizvodnih. Nvidijina 
prva predstavnika sta geforca GTX 1080 in 1070, 
dočim je AMD na trg poslal radeona RX 480. Tudi 
to obeležuje zadnja leta bolj izjemo kot pravilo: da 
imamo hkrati na mizi tako nove geforce kot radeo- 
ne. Ampak to se sliši predobro, da bi bilo res, in v 
bistvu so naštete kartice neprimerljive: zeleni naska- 
kujeta vrh, dočim je rdečelična bolj stiskaška. Eh. 


Zeleni hrusti 


V naslovu niso renčeči orki, so pa grafične kartice, 
ki jih lahko veliko narišejo. GTX 1080 in 1070 sta 
prva člana iz družine pascal, naslednice maxwella, 
na katerem slonijo predhodniki serije 900. Nvidija 
ni uvajala drastičnih sprememb arhitekture, saj 
maxwelli slovijo po varčnosti. Zato so pomanjšanje 
pretikal enostavno skušali prevesti v čimvečje povi- 
šanje takta in število računskih gradnikov. Medtem 


ko ima geforce GTX 980 frekvenco jedra 1126 MHz, 
1080tka diha pri 1607, šibkejša sestra pa pri 1506 
megahercih. Medtem ko ima 980tka 2048 splošnih 
senčilnikov oziroma jeder CUDA, jih ima 1080tka 
2560 in tako dalje. Seveda so na mikroarhitekturni 
ravni mnoge manjše izboljšave, toda čez palec lah- 
ko rečemo, da so prvi pascali pošteno nabildani 
maxwelli. 

Z izjemami velja pričeti pri pomnilniku. Čeprav ima- 
jo konkurenčni radeoni fury že od lani naprednejši 
videoram vrste HBM (High-Bandwidth Memory), o 
katerem bo več govora v nadaljevanju, se Nvidijini 
inženirji zanj še niso odločili. Poglavitni razlog je ta, 
da je v svoji prvi inkarnaciji omejen na štiri gigabaj- 
te na kartico, kar furyje v nekaterih primerih že duši 
in bi pascale tudi. Standard HBM2, ki bo podpiral 
do 16 GB prostora, pa še ni dosegel tržno ugodne 
ravni. Zato so načrtovalci ubrali drugo pot. GTX 
1070 uporablja preizkušeni pomnilnik GDDR5, 
dočim je na 1080 (in bržda prihodnje, še močnejše 
izvedenke) pribit GDDR5X. Pod to oznako je Micro- 
nova najfrišnejša izboljšava GDDRA, ki je na mikro- 
ravni korenitejša, kot bi sklepali iz naziva. Podvoji 
količino podatkov, ki jo lahko pomnilnik zapiše na 
en cikel, kar teoretično prepustnost ramnikov GTXa 
1080 glede na 980 poveča skoraj za polovico. 


S pascali prihaja do sprememb v načinu SLI. Novi 
hitri mostič SLI HB na sliki zavzame oba vtiča na 
posamezni kartici in raba treh ali štirih terja počas- 
nejše enojne povezave. To je namensko: Mvidia se 
osredotoča na tandem kartic na račun več njih. 


Ob robu najave GTXa 1080 predprejšnji mesec so pri Nvidiji razkrili Ansel, napredno programje za snema- 
nje slik v igrah. Igralec lahko sceno poljubno zamrzne in namečkoma posname 360-stopinsko podobo. To- 
da igre potrebujejo ustrezno podporo. Mirror's Edge: Catalyst jo ima kot prvi, Witcher naj bi jo v teh dneh. 

Druga strojna zanimivost je vgrajena v vse pascale 
in sliši na ime simultaneous multi-projection ali SMP. 
Prijem omogoči kar do šestnajst hkratnih izrisov ene 
scene iz kanček različnih zornih kotov, ob minimal- 
nem dodatnem davku na hitrost. To je v dobi navi- 
dezne resničnosti in večmonitorskih sistemov nad- 
vse važno. Nič več ne bodo postavitve s tremi mo- 
nitorji trpele za tegobo, ko sta postrani postavljena 
stranska zaslona kazala zamaknjeno sceno, ker je 
GPU prizor risal s pogledom v eno točko. Predvsem 
pa zna SMP urno poganjati stereoizris - hkratno sli- 
ko za levo in desno oko. To zna biti za prodor VRa, 
kjer mora zgodnji uporabnik premoščati nemajhne 
hardverske ovire, izjemno olajšanje. 


Rdeči bikec 


Tudi arhitektura nove družine radeonov se začne na 
črko p - polaris. Toda z njimi je AMD ubral bistveno 
drugačno taktiko kot Nvidia, kajti to so procesorji 
za srednji in ne vrhnji del trga. Firma ima tudi na 
grafičnem področju vse večje težave z zaostankom 
za tekmecem. Z maxwelli jih je Nvidia pričela poš- 
teno nadigravati in zadnja leta rdeči tabor vztrajno 
izgublja tržni delež med namiznimi ter prenosnimi 
računalniki. Resda so zadeli dobitek pri konzolah, 
kjer so se radeoni naselili v pravzaprav vse moder- 
ne primerke. Toda pojma nimamo, koliko dobička 
AMD od tega dejansko prejme. Načelujoči so odlo- 
čili, da potrebujejo karseda hiter dvig prihodkov, kar 
so se namenili storiti s preusmeritvijo pozornosti na 
cenovni razred, koder je največ kupcev. In to NI pri 
karticah za 600 evrov. 


MDO NEKI 


Večina štirigigabajtnih radeonov za teste je imela v 

bistvu za 8 GB ramnikov, ki jih je bilo moč odkleni- 

ti. A to so bili novinarski primerki in ne gre se za- 
našati, da je takšna krepitev splošna praksa. 


Tudi polaris je arhitekturno razmeroma neprelomna 
rešitev. A ker je bil AMD poprej šlampast in so se 
njegove kartice grele ko sto mater, pomanjšanja 
proizvodnega procesa niso mogli izkoristiti za viša- 
nje frekvenc, marveč so ga za povečanje energijske 
varčnosti. S polarisi so rdeči naposled spet ujeli Nvi- 
dio pri razmerju inštrukcij na vat porabe. Radeon 
RX 480 je razen tega z 2304 AMDjevimi senčilniki 
oziroma stream procesorji po velikosti blizu prej- 
šnjemu R9 390. Dospe v dveh inačicah: s štirimi in 
osmimi gigabajti pomnilnika GDDR5. Prva je za 
AMD važna, ker je z njo lovil čezlužno značko dve- 
stotih dolarjev cene, kar se v oglasnih pamfletih fajn 
sliši - posebno če je reč podobno hitra kot stotaka 
dražje članice konkurence ali starejših serij. A so- 
deč po testih in julijskem stanju na trgu bodo osem- 
gigabajtne izvedenke številčnejša in smiselnejša iz- 
bira, četudi so petdeset evrov dražje. 

ukaznih zaporedij na enem GPUJu in s tem neke sorte virtualno večkarličnost Prijem je zaživel z DX12, saj prej 
ni bil praktičen. Uporabljata ga tako Nvidia kot AMD, toda slednji zaenkrat bolje, kar se v Ashes tudi pozna. 


Prvi polarisi nosijo podznačko 10, dočim bodo 
polarisi 11 šibkejši bratci RXa 480, ki dospejo v 
prihodnjih mesecih. Zgornji del trga in žuganje 
najnovejšim geforcem tako ostaja naloga obsto- 
ječih furyjev. In to presneto nehvaležna, saj so 
se že doslej zelo izenačeno bodli z GTXi 980 in 
980 ti. Spomnimo: glavni hec furyjev je omenje- 
ni pomnilnik prihodnosti, HBM. Gre za vezja, raz- 
porejena v nadstropja, ki so pričvrščena na isto 
pločico kot GPU. Odlika HBMa je absurdno širo- 
ka podatkovna pipica, ki v prvi inkarnaciji znaša 
4096 bitov, v primeri z običajnimi 256 do 512 bi- 
ti. To ob sicer nižji frekvenci pomnilnika še ved- 
no pošteno poveča prepustnost. Napovedi pravi- 
jo, da bo HBM z dvojko prešel v večino dražjih 
kartic - najprej v serijo vega, AMDjeve nasledni- 
ke furyjev. Kdaj, vesta le Bog in ciganka. 


( | 28nm GPUs 


AMD je imel sprva namen prihajajoči najhitrejši 
čip, vego, sploviti v začetku prihodnjega leta. 
Toda z uspehom geforcev bo primoran pohiteti 
in pravi, da jih morda uzremo že konec leta. 


Hiti počasi 

Omeniti velja osredotočanje obeh imen na HDR, 
High Dynamic Range Rendering, o katerem smo 
dosti čuli na nedavnem E3ju. S to tehnologijo 
prikaza bodo črne še črnejše in bele še bolj svet- 
le, saj obogati razpon jakosti in barvnih odten- 
kov prikaza. Potrebuješ pa zanjo namenski za- 
slon in takšne imajo trenutno zgolj profesionalni 
grafični oblikovalci z monitorji, ki poznajo deset- 
bitni prikaz na barvni kanal. Prvi tovrstni televi- 
zorji in plebejski računalniški monitorji naj bi do- 
speli pozneje letos. Razen HDRa in SMPja nihče 
od tekmecev ne pozira s kakšnimi razvpitimi teh- 
nologijami, ki bi se jih moral bralec učiti na izust. 
Opa, porečeš - kaj pa DirextX 12? "Sem slišal, 
da se novi radeoni tamkaj še posebno dobro ob- 
nesejo!" Hja, ja in (bolj) ne. Četudi je DX12 do- 
spel že lani z nastopom Windows 10, ta hip ob- 
stajata natančno dve igri, ki imata od njega kar- 
koli pametnega. Prva je Ashes of the Singularity, 

ki na DX12-rendru bolje prebavlja velike skupine enot, 
in druga najnovejši Tomb Raider, ki tako izriše nekaj 
dodatnih malenkosti. Ne eno ne drugo še ni ravno za 
dol past. Radeonov dober izkaz je posledica solidno spi- 
sanih gonilnikov za DX12, kar pa pomeni dvoje: prvič, 
AMD je za DX11 pisal švoh driverje, in drugič, Nvidia jih 
lahko hitro ujame. Dokler ne bo na voljo poštenega pro- 
gramja za zadnji Microsoftov API, je delati sklepe o zma- 
govalcu na tem področju preuranjeno. Prav od truda 
razvijalcev iger je vse odvisno, kajti glavni smisel DX12 
je, da programerju omogoči lažji dostop do strojnih vi- 
rov. To je, če je programer brihten in iznajdljiv. Kako 
vse bodo dizajnerji našteto izrabili, še ne vemo, gotovo 
pa kaže pri izbiri med dvema izdelkoma dati prednost 
novejšemu, da si bolje pripravljen na prihodnost. 


Ashes of the Singularity, 2560x1440, extrome guality, DX12 


Daleč najpomembnejši dejavnik, ki ga moraš pri izbiri 
kartice upoštevati, zato ostaja ločljivost zaslona, ki ga 
nameravaš z njo spariti. RX 480 je odlična kartica za 
1080p, kjer v sleherni moderni igri dosega luštnih šest- 
deset sličic na sekundo. Pri 1440p je že drugače, kajti 
FPSji se spustijo na okoli štirideset, kar je dovolj 
kvečjemu za občasne gamerje, resnejši pa bodo pri- 
morani v spust kvalitete slike. Spričo tega topleje pri- 
poročam izvedenko z 8 GB pomnilnika, saj je bolje pri- 
pravljena na večji monitor in nasploh futuro. Pri 300 
evrih je cenejša od R9 390 in GTXa 970, katerima se 
po hitrosti postavlja ob bok ali višje, in je s tem jako 
fejst izbira. Za nova geforca pa ne bi izgubljal preveč 
besed. GTX 1080 in 1070 pometeta z vsem, kar riše in 
gre, prva celo s titani. A cena je podobno galaktična: 
850 evrov za dotično in 550 za sestrico. 

Zaključek sem prisiljen pustiti odprt. Razlog je Nvidiji- 
na najava geforca GTX 1060 za izid 19. tega meseca. 
Novinec naj bi bil neposredni tekmec RXu 480, kar uteg- 
ne AMDju zmešati štrene in pošteno vplivati na prila- 
gajanja cen. Kljub opisani silni novi bleščeči kartični 
kovini in plastiki moram bralcu žal svetovati, naj z na- 
kupom počaka še en mesec. Šele prihodnjič bomo ugo- 
tovili, kdo je najboljši risar na vasi. 

v svojem domu s šlemom na glavi 


ON ARENO 
- S LZ h za > 
4 je minilo, kar je 
dnjič oponašalStevieja Wonderja. Herci in piksli so se odtlej namnožili, 


žnosti so obilnejše in navideznost še resničnejša. Smo potemtakem na pragu 


revolucije v dojemanju digitalnih svetov? Prihajajo tovrstni okularji v vsak dom? 


je sicer raztegljiv pojem, vendar v 
temelju pomeni nadgrajen način 
doživljanja umetnega sveta. Tak, 


pri katerem dogajanja ne opazujemo skozi okno, 
marveč smo z varanjem čutil neposredno v njem. 
V prvi vrsti to zahteva tridimenzionalno sliko, ki 
zasede celotno vidno polje, in obkrožujoč zvok. A 
stereo vid in sluh sama po sebi nista dovolj, zato 
naglavni prikazovalniki filmov in staro igračkasto 
kukalo 3D-diapozitivov view-master niso VR. Ob- 
vezno je še najmanj dinamično spreminjanje po- 
gleda glede na obračanje glave, torej mora sistem 
posedovati ustrezne senzorje (na)gibanja. Do sem 
sežejo aktualne variante za mobilnike, medtem ko 
prava navidezna realnost nastopi šele s prostors- 
kim premikanjem in z verodostojno, karseda 'roč- 
no' interakcijo. Ne z joypadom, marveč z namens- 
kimi igratorji, če ne kar s prostimi rokami. Po letih 
napovedi je taka oprema naposled na voljo. 

To 'naslednjo veliko reč', kakor radi pravimo obe- 
tavnim tehnološkim premikom, smo pričakovali, 
odkar je Palmer Luckey leta 2012 predstavil svojo 
vizijo prihodnosti, oculus rift. Za sodobno VR-čela- 
do je od javnosti nažical poltretji milijon dolarjev in 
na svojo stran pridobil eminenco Johna Carmacka. 
Tehnologija je počasi zorela, oblikovala se je vsebi- 
na in sčasoma so se VR-maniji pridružila še druga 
velika imena. Firmo Oculus je kupil Facebook in 
Valve je šel v pakt s tajvanskim HTCjem. Spotoma 
smo za hec preizkusili Googlov kartonko in se kan- 
ček bolj resno poigrali s Samsungovim gearom VR. 
Toda mobilniške priprave so kljub brezžični ergono- 
miji podhranjene in omejene. Najbolj verna ono- 
stranstva nam lahko pričarajo le najhitrejši grafični 
procesorji, zato bo vrhunec izkušnje vselej PC-reši- 
tev. Drugi vek virtual realityja je tako zares spočela 
šele nedavna splovitev rifta in viva. 


UH prazgodovina 


Princip navidezne resničnosti, kakršno si predstav- 
ljamo dandanes, pripisujemo ameriškemu ZF-av- 
torju Stanleyju Weinbaumu. Ta je v povesti Pygma- 
lion's Spectacles leta 1934 opisal navezo naočnikov 
s hologramskim prikazom in tehnikalij za vplivanje 
na ostala čutila. Na tej ideji je tri desetletja kasneje 
temeljila Sensorama, pionirski primer veččutnega 
kina. Uporabnik se je posedel pred velik kabinet, v 
njem gledal stereoskopski film, ki se je nagibal gle- 
de na glavo, pri tem pa mu je za večje vzdušje tres- 
lo rit, pihalo in celo smrdelo. Kljub svežemu doži- 


Sensorama (1962) je bila docela mehanska napra- 
va, ki je simulirala tresočo vožnjo z mopedom po 
mestnih ulicah. Gibljiva 3D-slika je zajemala celotno 
vidno polje in vgrajeni ventilator je skrbel za sapico. 
Kinematograf Morton Heiling je projekt osnoval kot 
kino prihodnosti, toda obtičal je pri prototipu. 


vetju investitorjev projekt začuda ni prepričal. Nas- 
lednji korak je naredil ameriški znanstvenik Ivan 
Sutheland z leta 1968 predstavljenim prvim čez- 
očesnim poveznikom, za katerim je stalo pravo ra- 
čunalo. Sistem je primitivno vektorsko grafiko žarčil 
na prosojne leče, zato je šlo bolj za obogateno (AR) 
resničnost kot navidezno. Predviden namen je bil za 
arhitekte, da bi si laže predstavljali opremo v golih 
prostorih. A Damoklejev meč, kakor so inštalaciji 
rekli zavoljo ogromnega stropnega nosilca, takisto 
ni prišel izven akademskih prostorov. Očitno so bile 
zamisli pred časom. 


Damoklejev meč, prvi nadresnični kukalnik, je imel 
ob strani majhni katodni cevi, katerih slika se je prek 
sistema ogledal zrcalila na leče. Gibanje glave je 
motrilo sprva mehansko, kasneje pa celo ultraz- 
vočno tipalo. Rezultat so bile črte, ki so se glede na 
obračanje dinamično risale čez resnično videnje. 

Tole je demonstracija eyephona in dataglova iz leta 1989. Uporabnik je na nizkorazločnih LCDjčkih videl so- 
govornikovega 3D-avatarja, ki je gestikuliral na podlagi kretenj. Kljub silnim napovedim, recimo nakupova- 
nju ali kirurgiji na daljinsko, sistem zaradi nerodnosti, počasnosti in desettisočdolarske postavke ni uspel. 


Z aktivnimi tekočekristalnimi displeji v osemdesetih 
so vzniknili načrti za zabavniški VR. Atari je v ta na- 
men ustanovil razvojni oddelek, a ga je velika kriza 
trga iger leta 1983 odžagala. Ideje in ljudje so od 
Atarija prišli v novo podjetje VPL Research, ki ga 
zgodovinopisje navaja kot prvega izdelovalca navi- 
deznoresničnostne opreme. Prav oni naj bi bili za- 
služni za besedno zvezo virtual reality, saj so z njo 
prodajali prvo komercialno VR-čelado eyephone, 
zraven pa še upravljalno rokavico dataglove. Na 
slednji je kasneje temeljil Nintendov power glove. 
Področje, dasi v povojih in zavoljo nezadostne ra- 
čunske moči zvečine teoretično, je bilo deležno ne- 
majhne medijske pozornosti. "Silni napredek raču- 
nalništva je omogočil, da človek lahko dobesedno 
vstopi v umetno generirane svetove," so bili navdu- 
šeni novinarji. Zagovorniki so tehnologijo slikali kot 
enega največjih premikov, govorilo se je o kirurških 
operacijah na daljinsko in vanjo so verjele celo sub- 
kulture. Kiberpunkerji so v umetni resničnosti videli 
most do družbenih sprememb, hašišarski umetniki 
pa so se veselili svežih izraznih možnosti. 


PFrua UH-doha 


Splošen ljudski preizkus navidezne resničnosti je 
prišel v začetku devetdesetih, ko so se v igralnicah 
pojavile inštalacije angleške firme Virtuality. Večig- 
ralska streljanka Dactyl Nightmare, fantazijski Le- 
gend Guest in razbijaško dirkalništvo Total Destruc- 
tion so kljub visoki ceni in neugledni poligonski gra- 
fiki postali instantni hiti. Novotarija je bila zaradi 3D- 
slike, obkrožujočega dogajanja in mahalnih kontro- 
erjev že sama po sebi privlačna, dodatno pa ji je 

nasi jih nadiSpen. Ki ni prisel. Kdo 


pripomogel še odmeven znanstvenofantastični film 
The Lawnmower Man. Tudi sam sem v te naprave, 
v katerih si bodisi sedel bodisi ograjeno stal, v lon- 
donski veleigralnici Trocadero zmetal prenekateri 
funt. Mašinerijo so eksperimentalno kupovale celo 
velike korporacije. Ford je denimo uporabil VR za 
predstavitev takratnega novega modela, medtem 
ko je British Telecom prek teh onegajev testiral vi- 
deokomunikacijo. Nekaj let kasneje je v igralnice 
prinesla navidezno resničnost še Sega, ki je sprva 
planirala VR-dodatek za megadrive. Tega so leta 
1993 predstavili z Virtua Racingom, vendar na kra- 
ju domače čelade zavoljo povzročanja slabosti niso 
nikoli splovili. Z enakim razlogom je headset za ja- 
guarja ukinil tudi Atari par let kasneje. 


z x 
Atari in Sega sta za jaguar in megadrive pripravljala 
VR-naglavnik (ločeno, se razume), a ga zaradi 
slab(ostn)ega odziva uporabnikov nikoli nista ude- 
janjila. Obstajajo pa prototipi za obe konzoli. 


ANKO VETJAN neš fanje tale par SImulatorjev avlo mobilskega žoganja | 


IM G 1 desetletjema obstajal v sil suo lil uSeRINE eži so | 
pra a (lija, Virtualityjevi namestitvi, jih postav 
ge. 


aa 
Film The Lawnmower Man (1992) oziroma po naše 
Kosec je spodbudil prvo generacijo VRa. Zgodba, 
ki pravzaprav nima ničesar skupnega z istoimens- 


ko štorijo Stephena Kinga, govori o tepčku, ki ga 
eksperimentanje z navidezno resničnostjo naredi 
superpametnega, telekinetičnega in na kraju kar di- 
gitalnega. Najbolj zapomnljiv je bil virtualni seks! 


Na krilih Kosca in navdušenja iz igralnic se je VR 
naposled napotil v gospodinjstva. Pohod sta vodila 
cybermaxx in VFX-1, prvi špilavski čeladi za PC. 
Prav dobro pomnim prizora skladovnic škatel v ne- 
ki minkenski računalniški prodajalni, kamor sva se 
leta 1995 s Sneto sekiro redno vozila po igre. Res- 
nici na ljubo pa se medijska galama okoli VRa ni 
odrazila v poslu. Navzlic naivni navdušenosti ame- 
riškega tiska so 2000 nemških mark dragi onegaji 
(protivrednost dvajsetih PC-iger, torej od prilike da- 
našnjega jurja) zvečine ostale v štacunah. Preizkusil 
sem oba modela in kasneje še i.glasses, izkušnja pa 
ni bila za pasti vznak od navdušenja. Težili so jo 
majhni in počasni ekrani, pikslasta, ozkokotna sli- 
ka, zamik gibanja in predvsem skopuška vsebina. 


Legendarni VFX-1 izdelovalca Forte je bil najboljši 

naglavni poveznik. Gledalni del si lahko dvignil kot 
vizir, edini je imel gibalni igrator cyberpuck in zas- 
lončka sta dajala relativno dobro 3D-podobo. Toda 
leče so bile slabe, besedilo nečitljivo in dogajanje 
zakasnjeno. Ob visoki ceni in manku kakovostnih 
vsebin je bila reč že ob rojstvu obsojena na propad. 

Generacijo računalniškega VRja iz srede devetdese- 
tih je mimo tehnične nezadostnosti pokopala tudi ne- 
podpora. Najboljši demo je bil Descent, prva premi- 
kalno povsem 3D-igra, v kateri ni ne tal, ne stropa, 
ne sten. In MechWarrior 2, kjer se je dalo z glavo ob- 
račati trup in je bil zamik celo verodostojen. 


Kljub polnim ustom obljub je bilo pravih VR-naslo- 
vov, takih s podporo stereoskopiji in premikanju gla- 
ve, komaj kaj več od MechWarriorja 2, Descenta in 
Magic Carpeta. Naše tistikratno mnenje zato ni vseb- 
ovalo hvaljenja revolucionarnosti, marveč smo no- 
vost preroško označili za "resnično neuporabnost". 
Kakor hitro se je virtualna realnost v prvi polovici 
devetdesetih razširila, je tudi naglo izginila. Naglav- 
niki so se izkazali za preuranjene, kajti tistikratna 
računska moč je zvečine risala le pikslaste večkot- 
niške zaplate. Taki svetovi niso bili prepričljivi, prav 
tako med različnimi PC-izdelki ni bilo združljivosti, 
saj enoten standard ni obstajal. Niti razvijalci niso 
kaj prida verjeli v svež pristop in v vsem času je do- 
delano podporo nudilo le kakšnih pet iger. Letalske 
simulacije, med njimi Flight Unlimited in Eurofigh- 
ter 2000, so denimo omogočale prosto oziranje po 
kabini, a brez globinske slike. Igračo je vsakdo rad 
poskusil, dolarskega tisočaka zanjo pa ni dal prak- 
tično nihče. Priponi 'virtual' ni koristil niti Nintendo, 
ki je najprej razočaral z neuporabno rokavico mo- 
gote in nato še z obupnim virtual boyjem, ki sploh 
ni bil zaresen VR. Je namreč zgolj slikal glavobolno 
rdečo stereoskopsko sliko, brez premikanja pogle- 
da. Navidezno resničnost so sicer v laboratorijih in 
za vojaške namene razvijali še naprej, toda v jav- 
nosti je izraz potihnil za skoraj petnajst let. Vse do 
Palmerja in njegove surove, z lepilnim trakom sku- 
paj dane okularne priprave ... 


(ii; Nofbcarr Appleaticm Derelopers 

Angleška firma Virtuality, ki se je proslavila z VR-ar- 
kadnimi avtomati, je leta 1994 za IBM pripravila pro- 
jekt Elysium, celostno rešitev kukala in računalnika. 
Ciljni uporabniki so bili arhitekti, zdravniki, 3D-obli- 
kovalci in učitelji. Preboja zadeva ni doživela. 

Rift in vive imata na pol razdeljen 90-herčni OLED 2160 x 1200, vidni kot 110 stopinj in vdelan mikrofon za 
čvek in potencialno domiselno rabo v igrah. Rift na sliki zmaga z izvirnimi in kakovostnimi slušalkami. 

Rift in vive v osnovi delujeta enako kot čelade prve- 
ga rodu. V 3D-občutek možgane pretenta razdelje- 
na matrika, ki vsakemu očesu riše rahlo zamaknje- 
na prizora. Premikanje glave po treh oseh pa zazna- 
vajo žiroskopi, kar se nato odrazi v navideznem sve- 
tu. A dvajset let razlike je tehnikalije močno nad- 
gradilo. Včasih so bili zasloni 2-centimetrski, 256- 
barvni in iz počasnih tekočih kristalov. Moderno ku- 
kalo ima 7-centimetrska ekrana s principom OLED, 
ki za razliko od počasnejših telefoničnih sliko os- 
vežujeta z 90 herci. Včasih je oko prejelo 263 x 230 
točk, danes je teh 1200 x 1080. Vidni kot je pri VFXu 
znašal plašničnih 50 stopinj, po novem je širok 110 
stopinj. Nekdaj parkiloherčna tipala zdaj odčitajo 
nagib glave tisočkrat na sekundo in da je naprava 
vseskozi umirjena, poskrbi absolutni magnetni sen- 
zor, ki zna najbrž zafrkavati le na tečajih. Poleg višjih 
številk pri vseh elementih, ki poskrbijo za jasnost, 
vernost in odzivnost, imata moderni izvedenki še 
novost: določanje položaja v prostoru. To pomeni, 
da sistem zazna, če igralec stopi meter naprej, se 
skloni ali skoči vstran. Za njegovo spremljanje skrbi 
dodatna, fiksna zunanja enota. 

Tega principa so se Oculus, HTC in Sony s prihaja- 
jočim playstationovim vizirjem lotili vsak po svoje. 
Rift je posejan z infrardečimi diodami spredaj in za- 
daj, pri čemer ima vsaka od njih lasten vzorec utri- 
panja. Njihovo delovanje oziroma nahajanje v sobi 
spremlja namizna IR-kamera. Vive to počne obrat- 
no: diode, tokrat laserske, so v dveh zunanjih eno- 
tah, ki jima pravijo svetilnika, dočim so senzorji za 
te nesmrtonosne žarke na glavi. Spričo tega je nad- 
zorovani prostor večji, 4,5 x 4,5 metrov napram tek- 
mečevi površini meter krat tri. Enotočkovna oculu- 
sova povezava je tudi hitreje prekinjena, če ti nekdo 
stopi na pot. A ker iger, ki bi tako sprehajanje izko- 
riščale, pravzaprav ni, in za nameček bo za rift mo- 
goče dokupiti še eno kamero, zaključkov o boljšosti 

pristopov na podlagi tabeličnih podatkov ni mogoče 
delati. Obe fabriki se hvalita s 'podmilimetrsko' na- 
tančnostjo in latenco 'blizu ničle'. Playstation bo po 
tretji plati prostorsko nahajanje določal z navadnim 
očesom, spremljajoč vidnosvetilne lampice na čela- 
di. Ima pa vive sebi lastno komponento, navadno 
kamero na ohišju. Ta v igrah zaenkrat nima funkci- 
je, njen namen je le, da uporabnik vidi, kaj se doga- 
ja okrog njega. 

Pomemben sestavni del izkušnje z umetno stvar- 
nostjo so ustrezni igratorji. Vožnja je najbolj verna z 
volanom, za pilotiranje je pravšnja palica, medtem 
ko prvoosebno sabljanje ali pištoljenje z joypadom 
ali miško ne izpade naravno. Že wii je dokazal, ka- 
ko zabavni so gibalni nadzorniki. Zaenkrat na tem 
področju vodi HTC, ki privzeto dodaja velika ročaja, 
posejana z enakimi senzorji za laserje kot čelada. 


Oba šlema gresta čez navadna očala, dasi ima vive 
več prostora. Nasploh je kljub nekam surovemu, vo- 
jaškemu videzu prijaznejši do več glav in oči. Fino je 
njegovo nastavljanje leč, ki ga rift nima. Na vive jih je 
treba priključiti naknadno, bodisi vuheljne priložene 
bodisi taogromne čezušesne. Manj elegantno. 

HTCjeva ročaja sta velika, toda učinkovita. Z njima je sabljanje, streljanje in risanje po digitalnih svetovih res 
svojevrstno, pri čemer so drsna ploščica, gumbi in petelin nezgrešljivo vzeti s Steamovega joypada. Vdela- 
na baterija zdrži več kot pet ur silnega rokovanja. Desno pa je oculus touch, malce drugačno VR-rokovalo, ki 
obljublja zaznavanje gibanja prstov. Seveda pa je še vedno moč poprijeti za katerikoli drug kontrolnik. 


Podoben bo jeseni občutek s playstationom, kate- 
rega VR-kontroler bo svetilna lizika move. Njeno 
simpatično spreminjanje v loparje, meče in svetilke 
poznamo že s trojke, kjer smo na tak način igrali 
mnogokatero priložnostno igro. Manj paličaste obli- 
ke je Oculusov upravljalnik touch, ki pa dospe šele 
na jesen, četudi ga na sejmih kažejo že lep čas. Ka- 
ko to, da ga niso splovili sočasno, marveč v paket 
zaenkrat prilagajo le xboxov plošček in daljinček s 
par gumbi, je nerazumljivo. Vsem tem ročnim na- 
pravicam, ki bodo delovale v paru, je skupno, da 
jih sistem zaznava v prostoru na enak način kot če- 
lado, in da vključujejo lastna triosna tipala obrača- 
nja ter merilnike pospeška. 


PRVI STrIX 


Zavoljo marketinških fotografij marsikdo misli, da 
sta naglavnika brezvrvična, toda v resnici prineseta 
konkretno žično metražo. Rift je s PCjem povezan z 
dobre štiri metre dolgim USBjem in HDMljem, plus 
USB za kamero. Vive gre še dlje: iz čelade gre v 
vmesno škatlico trojni petmetrski kabel in iz nje tri- 
je v USB, HDMI ter električno vtičnico. Njegova sve- 
tilnika ne komunicirata z računalnikom, med seboj 
pa sta sinhronizirana optično, zato povezovalne špa- 
ge nimata. Vseeno terjata lastno napajanje. Pod črto 
torej za vive nucaš troje električnih priključkov, do- 
čim se riftu uspe v celoti elektrificirati prek računal- 
nika. Druga prednost oculusa so vdelane slušalke. 
Tekmec jih nima, kar ne prinese samo dodatnega 
žičevja in ukvarjanja z nameščanjem ter snemanjem 
ozvočenja z glave, marveč ekstra težo. S tem, da je 
vive z dobre pol kile že v osnovi osem dek težji. 

Kot izdelek daje gladki rift bolj 'finaliziran' občutek, 
kajti HTCjeva priprava je napihnjena in zaradi vid- 
nih senzorjev deluje kot razvojni prototip. A resnici 
na ljubo je kukalo bolj ergonomično in združljivo z 
različnimi glavami. Lepše objame obraz, je prijaz- 
nejše do ljudi z očesno protezo in vključuje ekstra 
tesnilo za ozkoličneže. Velik minus rifta je odsotnost 
fokusnega nastavljanja leč, kar je razvojni model 
imel. Možno je edino spreminjanje njunega razma- 
ka. Mene je to kar motilo, saj v idealnem položaju 
slika ni bila ostra in sem bil primoran kukalnik ne- 
prestano popravljati. Vive nudi ročno približevanje 
vsake leče posebej in več prostora za očala. Se pa 
zdi HTCjeva optika kanček slabša, kar se pozna v 
robni zamegljenosti. Vseeno so razlike v prikazu za- 
nemarljive in načeloma je slika precej enaka ter za- 
dovoljiva, dasi je vidni kot še zmerom omejen. S 
4K-displejem sicer ne bi bilo nič narobe, vendar tu- 
di v tej ločljivosti mreža pikslov ni tako očitna kot v 
delovnih različicah in pri telefonskih rešitvah. Prav 
tako ni odločilnih odklonov med napravama pri sa- 
mi nošnji, saj so oboji trakovi in patenti v redu. 

Ko si vizir povezneš na glavo, si odrezan od zuna- 
njega sveta. Načeloma je zatesnitev popolna, tako 
da kukanja izpod njega ni. Zato se zna zgoditi, da 
pri izkušnjah, ki zahtevajo več prostorskega giba- 
nja, rukneš na gobec prijatelja, prevrneš dragoceno 
vazo ali daš čelno steni. Rift leka zoper take nezgo- 
de zaenkrat nima, medtem ko HTC sistemu varova- 
nja pravi Chaperone (gardedama). Ta deluje dvoni- 
vojsko. Ob uvodni namestitvi sistem veli kartiranje 
varne cone, kar pomeni, da s kontrolerjem obredeš 
uporaben prostor, ki ni nujno štirioglat. Ko se med 
skakanjem naokoli tej meji približaš bodisi z roko 


Takole se gredo VR norci. Na mizi na peclju je IR-kamera, ki čekira Snetijev rift. Lahko, da igra Bonecraft, ne 
vem. Za hrbtom Lundgrena Jr. je eden od HTCjevih svetilnikov. Ti žarčijo sobo z mrežo laserjev, ki jih zazna- 
vajo številni senzorji na Aggressorjevem vivu in ročajih. Fant se muči s prostorskimi Fantastic Contraptioni. 


vetrojeb 2016 


11 


Riftove igre so bolj statične, za sedež in joypad, pol- 
nomočni vive pa poudarja prednost naravnih vna- 
šalnih pripomočkov in posledično izkoristka pros- 
tora. Zato so njemu priloženi špili definitivno naj- 
bolj VR, naj si gre za zlaganje Fantastičnih naprav 
ali za skupek Valvovih eksperimentov The Lab. 


ot 

Nekaj primerov vivovega vmesnika, v katerem kont- 
rolerji delujejo kot laserski kazalci. Ob pritisku na 
namenski gumb je moč priklicati malo sliko zuna- 
njega dogajanja, kar je koristno, če ti hočejo oko- 
ličani dajati wienerje na ustna. Prav tako sistem 
omogoča pokuk na računalniški zaslon in dobro- 
došlo sprejemanje klicev z androidnega fona. 


EVE: VSaLXtTARIZ 


Čeprav je masovna vesoljada EVE ena najbolj kompleksnih predstavnic iger na 
splošno, je Valkira njeno čisto nasprotje. Ne gre za simulacijo, kot namigujejo 
slike, temveč za poenostavljeno vsemirsko arkado brez inercije. Na okruških 
zgodbe o umrli pilotki in njenem prenosu v navideznost se v pogledu iz kabine 
svojega lovca bojuješ z zlobnjaki. Luknjaš jih z laserji in klatiš z raketami, kate- 
rih namerjanje je še največja posebnost. Tarčo zajameš s pogledom, ki ga z vi- 
zirjem usmeriš neodvisno od smeri gibanja, nakar vanjo gromovito pošlješ iz- 
strelke. Občutek je nekaj časa izvrsten in prvi vtis spektakularen, ko se oziraš 
po gromozanskih križarkah okrog sebe ter vijugaš med mastnimi eksplozija- 
mi. Toda nato ugotoviš, da je Valkyrie prazna in plitka. Bojevanje postane na 
moč enolično in več se sukaš na mestu, kot da bi vzdušno švigal med asteroi- 
di. Računalniški nasprotniki so butasti, živi v večigralstvu osmih proti osmim, 
ki naj bi bilo najbolj privlačno, pa se raje zaletavajo kot dogfightajo, ker je to 
bolj učinkovito. Z ledeniško počasnim odklepanjem plovil, mankom lokacij in 
odsotnostjo kampanje, ki jo slabo nadomešča medlo odstranjevanje valov so- 
vragov, je Valkira na prvi uč prihodnost, toda njeno jedro je preteklost. In za- 
njo terjajo neupravičenih 60 evrov in ob tem nudijo mikrotransakcije. 


bodisi z glavo, se v navideznem svetu pojavi prosoj- 
na ograja. Že to je samo po sebi izredno dobrodošlo, 
dodatno pa k zavedanju okolice pripomore kamera 
na čeladi. Ta more skrbeti za neprestano majhno sli- 
ko zunanjega dogajanja ali se vklopi ob zaznavi pre- 
mika, recimo psa ali babice. V teoriji lahko dotično 
oko omogoča nadgrajeno resničnost, toda njegova 
kakovost v ta namen ne zadostuje. Poleg tega od 
sobnega, ovrvičenega ARja nimaš dosti. 

Riftov prvenstveni vmesnik je sila osnoven Oculus 
Store, nalik onemu na Samsungovem VRU. Špil ali 
nucnik moreš zagnati na monitorju in si nato povez- 
niti čeber ali neposredno v virtualnem okolju. Dru- 
ga možnost za rift in privzeta za vive je SteamVR, 
podaljšek priljubljenega Valvovega servisa. Tudi ta 
teče tako na velikem zaslonu kot skozi kukalo, kjer 
uporablja način big picture. Med VR-udejstvova- 
njem je računalo načeloma prosto za nezahtevno 
okensko delo, če recimo hoče fotr tipkati ali pregle- 
dovati splet. Dogajanje, ki ga spremlja čeladnik, je 
na monitorju praviloma zdruznjeno v nesorazmerno 
in neraztegljivo okence, tako da publika od igre ni- 
ma prav dosti. Robe na Steamu je količinsko precej 
in je odprte narave, a nekateri naslovi zahtevajo VR- 
kontrolerje, zato na riftu še ne delujejo. Oculus ima 
zaradi soinvestiranja ekskluzivne pravice za določe- 
ne titule, a jih je moč z nekaj muje po novem zai- 
grati tudi na vivu. Če bo v prihodnje softver spisan 
za vse tovrstne sisteme, ne potrdi nihče, a menda 
bo pravilo tako. Nihče si ne želi drobljenja že tako 
ozkega trga. Najbolj priljubljeni grafični pogoni že 
danes v štartu omogočajo vsakršen VR. 

John Carmack je pred časom obljubljal, da bo rift 
ob splovitvi spremljala dobra izbira kvalitetnih iz- 
kušenj. Na žalost je VR-vsebina celo dva meseca po 
pričetku prodaje klavrna in celotno področje nima 
niti ene same titule, ki bi bila 'system seller'. Trdi- 
tev, da gre le za celo vrsto izredno dragih demonst- 
racij tehnologije, ni daleč od resnice. Da po treh le- 
tih, kolikor se o noviteti govori na polno, niso znali 
zrihtati niti ene za VR razvite, kakovostne prvooseb- 
ne streljanke ali letalščine, je čudno. Velikih VR-na- 
slovov praktično ni, vsaj ne po proračunski in vse- 
binski plati - le po cenovni! 60-evrska riftova ek- 


skluziva Eve Valkyre, ki ponuja še naknadne mikro- 
transakcije, ni spektakularno vesoljsko letalstvo kot 
Wing Commander, marveč huronsko draga enostav- 
na arkada. Unchartedovski Edge of Nowhere stane 
40 evrov in ga je konec v točno treh urah. Tretje- 
osebna sekljačina Chronos za 50 evrov je s statični- 
mi kamerami in občo brezveznostjo čisti posmeh 
VRu. Tudi Crytekova simulacija prostega plezanja 
The Climb niti slučajno ni vredna petdesetaka. S 
tem, da je privezana na oculus, kar pomeni usmer- 
janje rok po skalah z joypadom. Še najbolj od ta- 
dragih se mi je dopadel AirMech: Command, zme- 
šanica RTSja in arkade, ki izgleda kot igranje na vo- 
jaški maketi, ampak tudi ta košta preveč. 


Vivov lasersko-senzorični sistem deluje odlično. Kontrolerje lahko vrtiš med nogami in za hrbtom, pa zazna- 
vanje ne bo jenjalo. Rift bo to moral še dokazati, res pa je, da bo z njegovimi kontrolerji prišla še ena kame- 
ra. Čas bo pokazal, ali bodo šle igre in izkušnje v smer bogatega prostorskega motoviljenja. 


Te 


julij 2016 


ai MM a — EH rej es m IA z aH SN 


Tale sestavljanka vozičkov je ena tistih VR-iger, ob katerih fašeš tre- 
nutek razsvetljenja, ko v virtualnosti dejansko nekaj postoriš na nov 
način. Kakor za Job Simulator potrebuješ gibalne kontrolnike. Z nji- 
mi na enem koncu igrišča grabiš dele konstrukcij, v glavnem kolesa 
in drogovje, ter jih na drugem koncu zložiš v vozilce. Le-to se mora 
odpeljati do cilja, ne da bi se zgrudilo samo vase ali občepelo na 
oviri. Igrišče baročno obsega večino vivovega delovnega prostora, 


zato brez zajetne sobe ne gre. Grajenje mehanizmov te namreč po- 
šilja mahat na vse konce in kraje ter še čepet, zato to res ni špil za v 
sede! Morda je tudi takšna akrobatika razlog, da ob uspešno sesta- 
vljenem umotvoru doživiš lep občutek uspeha. Zal pa odlično zas- 
novo kazi nezloščenost. V zahtevnejših stopnjah postane preprosto 
zlaganje nezadostno in potreboval bi naprednejši urejevalnik. Tudi 
fizika ga začne malček biksati. Tega si naslov, ki stane nemajhnih 36 
evrov, ne bi smel privoščiti. A vendarle je priporočljiv, saj pokaže, 
kako velik razkorak v izkušnji pomenijo gibalni igratorji! 


Največji delež ponudbe predstavljajo špilčki, ki so 
že na telefonskem gearu VR: vesoljsko streljanje Gun- 
jack, 'namizniška' miselnica Hitman Go, detektivka 
Dead Secret, arkada VR Karts, sodelovalno deakti- 
viranje bombe Keep Talking and Nobody Explodes 
in ducati drugih. Zvečine hočejo igre očarati s ste- 
reoskopsko grafiko ali srhljivostjo, a le redke od teh 
drobižnic so posrečene za kaj več od uvodnega pre- 
izkusa. Vse po vrsti pa so, kakor prej omenjene titu- 
le, precenjene. Navidezna resničnost je sveža teh- 
nologija in tisti, ki si kupi opremo, je lačen vsebin, 
kar izdajatelji izkoriščajo. Navsezadnje naj bi šlo za 
premik v dojemanju, saj doslej še nismo vseob- 
krožujoče in v 3D krilili po zraku. Te uvodne drobce 
novih doživljajev zato brez slabe vesti tržijo za pet- 
najst, dvajset in še dosti več evrov. Celo neintera- 
ktivno vožnjo z rollercoasterjem in opazovanje pod- 
morskega življa prodajajo za dvomestne zneske! Pri 
tem moram izpostaviti nezaslišanost, da niti ena sa- 
ma igra ali igrica nima zastonjskega dema, kar kaže, 
da se hočejo razvijalci čimbolj omastiti, dokler se 
lahko. Še dobro za zastonjčnice, ki pridejo vkup s 
hardverom. Na Oculusovi strani sta to 3D-ploščad- 
nica Lucky's Tale in raziskovanje flore ter favne po 
tujskih svetovih Farlands. HTC pa prilaga hecno 
prostoročno motivljenje Job Simulator in fizikalno 
sestavljanko Fantastic Contraptions. 

Obstoječi, trgovinski naslovi, ki s popravki marajo 
za polovično navidezno resničnost, so maloštevilčni: 
Elite Dangerous, Assetto Corsa, Project CARS, Dirt 
Rally in DCS World. Občutek svobodnega gledanja 
med vožnjo oziroma letenjem ni napačen in vzdušje 
je vsekakor višje. Toda bolje, da imaš za tak podvig 

namenski prostor. Volan, pedala, palica, čelada - 
zelo hitro dobiš gordijski vozel štrikov. Žal so obeti 
okoli podpore velikih založnikov pičli. Glede na zad- 
njeletni hrup okoli navidezne resničnosti bi si mislil, 
da bodo vsi primerni projekti, predočeni na E3ju, 
podpirali te okularje. Novi Mirror's Edge bi bil kot 
nalašč, prav tako prihajajoči Call of Duty, Battle- 
field in Titanfall ter vrsta drugih. Ampak EA, Ubi- 
soft, Microsoft in Activision VRa niso niti omenili. 
Pride nek Batman in Fallout 4, to je to od znanih 
imen. Obstaja sicer programček VorpX, ki z dolgim 
spiskom nastavitev večino trirazsežnih iger pripravi 
do zasilne stereoskopije in oziranja z glavo, od 
GTA5 do Skyrima. Ampak to ni tista prava uradna 
in netežavna podpora. 


Zgornji prizor je iz prihajajočega antizombijevskega 
Arizona Sunrisa, ki bo prva VR-streljačina, spodaj 
pa je The Climb, drago Crytekovo prosto plezanje 
za rift. Zaenkrat je premikanje rok joypadno, dokler 
Oculus ne izdobavi kontrolerjev. Nova tehnologija 
zagotovo prinaša sveže pristope in možnosti, ki jih 
morajo razvijalci še osvojiti. In igralci sprejeti. 


| 


Uporabniku wiimota ali playstation mova gibalni kontroler ni novost. Virtual reality občutek še nadgradi s 3D- 
grafiko in vseobkrožujočim prikazom, je pa dobro uporabljati zapestni trakec, saj znajo ročaji leteti naokrog. 
Kdo bi pomislil, počemu ni prostoročnega zaznavanja nalik kinectu. Ker ta preprosto ni dovolj precizen. 

OOXRAJ ZgAIZ 


Tako Facebook kot HTC poudarjata, da virtual rea- 
lity ni mišljen le za igre. Čeprav izrezovanja slepiča 
na daljavo to pot ne omenjajo, je oglaševanih pri- 
merov rabe cela vrsta: obiski muzejev in razstav, iz- 
leti v podmorje in vesolje, ogledovanje avtomobilov 
in nepremičnin ... Zaenkrat od tega ni prav dosti. 
Ikea je izdelala demonstracijsko aplikacijo za pre- 
gled prostorov in pohištva ter mogoče se je spreho- 
diti po galeriji ali dveh. Znabiti se taki potenciali ne 
bodo uveljavili niti ob petletju osorej. Če nekdo hoče 


odl 


ee NRMEZA COMMNAII 


- Airmech ponuca recept legendarne realnočasovke Herzog 


Zwei. Osrednja enota je tudi tu poveljniški transformer, bodi- 
si robot, bodisi letalo, s katerim se joypadasto arkadno mlati 
in raketira po nasprotniku. Po drugi plati pa se v centralni po- 
stojanki odreja proizvodnjo enot, označuje ciljne točke in celo 
avionsko prenaša tankce po bojišču. Ideja je VRu pisana na 
leče, saj se oziranje naokoli spričo majhnih kart dobro obne- 


,, se, izbiranje enot s pogledom na ikonico je tudi domiselno in 


celotno dogajanje izpade kot prisostvovanje akcijski vojaški 


| bitki miniatur. K vzdušju pridoda tudi risankasta grafika, mno- 


go vidnih učinkov in dovoljšnja uvajalna lahkotnost, saj si 


- večinoma v premoči. Drugače je Command VR-predelava free 


to play inačice Airmecha in tu za 40 evrov dobiš vse robote 
ter tanke, ki jih je moč tamkaj odkleniti, plus dodatno kozme- 


hi tiko. Dobra izkušnja, a kot pri vsem v VRU je cena prenavita. 


tujske svetove ali znamenitosti, jih lahko navsezad- 
nje hitreje in izčrpneje izkusi na monitorju. Enako 
velja za ogled medijskih vsebin. Interesantno je si- 
cer videti obkrožujoče fotke in filmčke, bodisi pos- 
nete z lastno sferično kamero, bodisi z YouTuba ali 
Facebooka. Tudi nekaj eksperimentalnih risank, ki 
so 3D in 360, je zanimivih za vse spole. In nenazad- 
nje je moč gledati filme, navadne in stereoskopske. 
Ampak to ne bo redno početje. Raje v družbi na TVju 
kot s teleščku motečo pripravo z relativno nizko raz- 
ločljivostjo. Holivudski izdelki, ki bi omogočali gle- 
danje naokrog, pa so zaenkrat neobstoječi. 


JI (% i 


Riftove igre so bolj statične, za sedež in joypad, polnomočni vive pa poudarja prednost naravnih vnašalnih 
pripomočkov in posledično izkoristka prostora. Zato so njemu priloženi špili definitivno najbolj VR, naj si 
gre za zlaganje Fantastičnih naprav ali za skupek Valvovih eksperimentov The Lab. 

V dvomih sem, da bo VR-izobraževanje kmalu zaži- 
velo, medtem ko večje obete polagam na kreativno 
izražanje. To plat izvrstno predstavi Googlov risal- 
nik po zraku Tilt Brush. Program zahteva VR-vna- 
šalnika, zato zaenkrat deluje le z vivom. En daljinec 
spremeni v orodjarno različnih čopičev, palet in 
učinkov, medtem ko drugi pušča neonsko sled po 
vesolju, ki je veliko toliko, kot omogočajo sobne 
razmere. Tu se pokaže vivova odlična zaznava pro- 
stora, saj ne glede na obračanje, motoviljenje v vse 
smeri in hitrost potez štirimetrske kracarije nastaja- 
jo gladko in brezšivno. Stvaritve bo kmalu možno 
videti kjerkoli, z računalnikom ali s kartonkotom. 
Sličen rokodelski nucnik Medium bo splovil Oculus, 
le da bo tehnika kiparjenje, oblikovanje materiala. 
Testni umetniki so mu že dali blagoslov. Takih pro- 
gramov bo v kratkem še nekaj in prostorsko ustvar- 
janje bo nedvomno spočelo novo sorto umetnosti, 
VR-art. 


— te — ao im. 
m — um 


Vive stane 900 evrov, rift brez nadzornikov 600 (boj- 
da bo par njihovih ročajev koštal naknadnih 200). 
K temu je treba prišteti 70 evrov za poštnino, pri 
čemer robe v Slovenijo ne pošiljata ne HTC ne Ocu- 
lus. Čakalna doba je okoli meseca dni. Ne vem, ka- 
tero čelado bi pravzaprav izbral, če bi moral dati 
svoj denar. Vsaka ima sebi lastne dobre detajle. Po 
eni strani so slušalke močan riftov adut, po drugi 
plati sem imel z vivom bolj fokusirano sliko. Vseka- 
kor slednji zmaga, če imaš dovolj prostora, a dokler 
Oculus ne izdobavi igratorjev, je sodba nemogoča. 

Takle kukalnik je 'osebna' naprava, saj se dotika 
tvojega obraza in pena z njega vpija pot. Zato ni pre- 
tiranega veselja do deljenja z drugimi. Le kdo si želi 
tujega švica, gob in prhljaja? Punce za nameček 
puščajo ličila. Odpade tudi žrtje med igranjem. 


Itak pa v danem trenutku nakupa sploh ne pripo- 
ročam, razen če nisi polnoriten gotovinar. Tu ne gre 
za mojo naveličanost ali geriatričnost, marveč za 
zdrav razum. Takole to argumentiram. 

Da imaš v vidnem polju namesto stelje na mizi, po- 
hištva, sosedovega vrta in družinskih članov zgolj in 
le fantastičen 3D-svet, vsekakor pripomore k po- 
globljenosti. Prvoosebnost, četudi risankasta, je na- 
ravna in dobesedna, simpatično pa izpade ravno ta- 
ko pogled od zunaj. Skokica Lucky's Tale in vojaška 
strategija AirMech: Command se recimo zdita kot 
slikoviti, animirani diorami, po katerih moreš svo- 
bodno špegati. Virtualno odzivanje na gibe je ins- 
tantno in za razliko od mobidičnih ter starejših reši- 
tev sta vive in rift vseskozi pravilno umirjena. Zara- 
di vdelanega kompasa se namreč ne zgodi, da bi 
začel seanso obrnjen naprej, končal pa proti steni, 
čemur se strokovnjaško reče drift. Sprva takle na- 
glavnik omogoči dovolj kakovostno frišno izkustvo, 
o tem ni dvoma. Uničevanje vesoljcev z obračanjem 
glave, prostorsko reševanje ugank in raziskovanje z 
resničnim gledanjem naokoli sprožijo prenekateri 
pozitiven medmet. Sploh z vivom, katerega kontro- 
lerji premikajo navidezne roke in vihtijo orožja. 

A kljub vsem priznanim plusom prvi sodobni gene- 
raciji navidezne resničnosti ne dvigam palca. Najbrž 
vsakdo pozna občutek s 3D-očali: v redu za poskus, 
drugače pa moteča cokla, ki ne odtehta učinka. 


—- 

Enako je z navidezno resničnostjo, s tem, da je tale 
pripomoček proti tistim naočnikom nič manj kot 
headcrab. Vroče ti je in temu primerno švicaš, slika 
zvečine ni kristalno jasna in glavobol je pri daljši ra- 
bi neizogiben. Resda naj bi zahtevana 90-herčnost 
preprečevala božjastne napade, toda kot potencialni 
kupec drage opreme nimaš jamstva, da ti bo zadeva 
dejansko sedla. ln v vsakem primeru nekateri prizo- 
ri prožijo VR-slabost, recimo sukanje okoli vzdolžne 
osi v vesoljskih igrah ali rollercoasterjevske sekven- 
ce. Špilanje na dolgi rok kratkomalo ni v redu in rad 
bi videl čezlesnega gamerja, ki bi si to nadeval sle- 
herni dan. Moteča je takisto lastna podoba. Ni pro- 
blema pred familijo obsedeno drkati špila na moni- 
torju, ampak s tem čebrom na glavi se že sam sebi 
zdiš kot kiberodvisnik, kamoli okoliškim opazoval- 
cem. ln niti ne bi rad tako gledal svojega otroka. 
Nezanemarljiv detajl je tudi, da je PCjev oltarček 
redko v primernem prostoru za okoliško poplesova- 
nje. Veliko iger je sicer zadovoljnih z vrtljivim sto- 
lom, premikanjem zgodnjega dela trupa in joypa- 
dom, vendar je prenekaterič bolje stati. Nasploh za 
pravo navidezno resničnost, ko bodo kontrolerji po- 
stali standard. Zaradi privzete lokacije v hiši ima naj- 
boljšo iztočnico playstation VR, saj je pred televi- 
zorjem vselej največ prostora. Sonyjev model bo v 
tehnikalijah nekaj slabši, a po drugi strani bo mno- 
go cenejši. Playstation 4, čelada in kontrolerji sku- 
paj veljajo 800 evrov; to je toliko, kot košta rift z 
igratorjema, vive pa še nekaj več, pri čemer je tre- 
ba upoštevati grofovsko računalo z najmanj trigiga- 
bajtno grafično kartico. Nadalje ima konzola preiz- 
kušen, enovit in razširjen ekosistem, ki bo nedvom- 
no deležen konkretne VR-podpore. Analitiki zato 
predvidevajo več kot poldrugi prodan milijon play- 
stationovih čelad do kraja leta, medtem ko so na- 
povedi za rift in vive nizke stotisočice. 

Vseeno so te napovedi zelo optimistične. Cena, ne- 
lagodnost, prepletenost kablov in čudaški videz za 
zunanjega opazovalca zlepa ne bodo nehali obteže- 
vati besedne zveze navidezna resničnost. 800-evr- 
ski produkt pač ni nekaj, kar bi kupil v tri dni za pre- 
izkus, brez kakršnegakoli jamstva tako glede vsebi- 
ne kot dopadljivosti. VR-šlem ni kot nova miška ali 
tipkovnica, ki se je pač navadiš. Nemara bo čez čas 
drugače. Zdi se, da moč vpletenih igralcev poskr- 
bela, da VR tokrat ne bo crknil, kot je v devetdese- 
tih. Toda velik firbec sem, kako jim bo uspelo pre- 
pričati rajo in preiti iz butičnosti v občo rabo. Upam, 
da upov ne polagajo na 'zabavo za odrasle". 


ae Mer o a 
Valve pravi, da je takle prostor optimalen za izlete v navidezne svetove. Karkoli manj je le beden nadome- 
stek. Če nimaš možnosti pred računalnikom skočiti meter na vsako stran, ne razmišljaj o nakupu. 

Po svetu se že odpirajo VR-arene, prazne dvorane, 
v katerih se igralci z računalniki na hrbtih medse- 
bojno streljajo. Take VR-ruzake, ki odpravijo spoti- 
kanje ob kable, so predstavili že MSi, HP in Zotac. 


Pred časom so testirali ploščico motion leap, ki z 
infrardečimi žarki in očesi zaznava mikrospremem- 
be do enega metra. Ta onegaj bo menda našel mes- 
to v navidezni resničnosti, saj zna zadovoljivo sprem- 
ljati roke in prste brez nuje po igratorjih. 


Za razliko od rifta in viva bo playstation 4 spremljal VR- 
igralca prek vidne svetlobe, ki jo bodo oddajali čelada, 
gamepade in ročaja move. Sony je že napovedal družabne 
špile, pri katerih bo imel en čelado, drugi pa televizor. 


HA $ — 

Še ena smer VRja je nožno premikanje. Temu rabi virtua- 
lizer, ki zaznava na drsanje nog po gladki podlagi, zaradi 
gurten pa omogoča še počepe. Takega vernega šunjanja 
nisem testiral, stane pa inštalacija 800 denarijev. 

Jon'Sneg kot Bruce Willis zakorači proti Ramsay- 
' ju zlokom. Njegovo orožje je ščit hiše Mormont. 


vanke o joških in zmajih, kot je v nekem in- 

tervjuju zarobantil kosmatojezični lan McSha- 
ne, ki je svojo neprekosljivo mimiko posodil svetu 
Zahodnjega za en del. Ampak ali je Igra prestolov 
res le nadaljevanka o joških in zmajih? Glede sled- 
njih lahko McShanu samo pritrdimo. Drogon je le- 
tos večji in silovitejši kot kdajkoli prej. Z malce za- 
krnelima bratcema, ki sta več kot sezono prebila v 
kevdru, leta po nebu, da se kar kadi. Računalniški 
animatorji so se potrudili, saj kadar Dany zajezdi 
zmaja, ne gledamo več arhivskih posnetkov iz Ne- 
skončne zgodbe, temveč kraljico, ki na zvestem 
jahancu vliva strah v kri nasprotnikov. Pa ženska 
oprsja? Tokrat jih je občutno manj kot prejšnja le- 
ta, sekspozicije (podajanja predzgodbe med dialo- 
gom, podkrepljenim z golimi telesi v kadru) ni več, 
razmerje med razkritimi dojkami in penisi pa še ni- 
koli ni bilo tako enakopravno. Edinole Tormund ga 
še ni razkril, ker ni kamere, ki bi ga lahko zajela v 
vsej divješki veličini. 


SEVERNA VSTAJENJA 


Največje vprašanje, ki je z gledalci bivalo od konca 
pete sezone, je bil seveda metabolni status Jona 
Snega. Po intervenciji rdeče svečenice, ki je vmes 
pokazala svojo pravo, zgubano podobo, je postriženi 


Pp: smo pričakali konec šeste sezone nadalje- 

Jon znova zadihal in se prebudil v svet, kjer ga niso 
več vezale zaobljube do Nočne straže. To je prepustil 
Edu Turobi, še prej pa ostro kaznoval zarotnike, ki 
so mu prešpikali prsni koš. Nasploh je bilo obešanje 
v tej sezoni najbolj priljubljena usmrtitev na drobno, 
medtem ko je za grosistične smrti poskrbel ogenj. 

Puščice in meči pa so kosili smrt v bitki pankrtov, ki 


je bila središčna točka letošnjih severnih zgodb. Lju- 


doderec Ramsey je po umoru fotra Roosa stopil v 
španovijo s pedofilskim Karstarkom in mladim go- 
spodom Umberjem, ki mu je dostavil Rickona ter 
Skuštrančkovo glavo. Spopad Jona Snega, divježev, 
enega velikana in redkih Severnjakov z Boltonovo 
vojsko je bil epski projekt tako za gledalce kot za 
ustvarjalce. Dirigent Miguel Sapochnik se je znova 
izkazal kot eden najboljših, če ne celo najboljši režiser 
serije. Le Rickona bi moral naučiti teči cikcak. Dru- 
gače je krvava jebačina potekala dokaj predvidljivo, 
vse do rohanovskega prihoda vitezov Dola pod Me- 
zinčkovim vodstvom. Za pomanjkanje nepričakova- 
nega smo bržda krivi gledalci sami, saj je na Redditu 
in drugod vsak teden vzniknil nebroj teorij, kaj se lah- 
ko zgodi. Za najbolj bizarno špekulacijo vseh časov 
poguglaj D -- D : T in meci čeljust po tleh ob doka- 
zih, da je Tyrion v resnici otrok Daenerys in khala 
Droga, ki je v maternico Joanne Lannister priletel 
skozi čas. George, daj nam knjigo, da ljudje ne bodo 
kvasili bedarij. 


sede okobal na 


Miagmorja n mu 
zlejefojgsljazljalo) Nar ot 
krepčilna mesna gal 


povrne moči. da: ni 


mu ne seve a ie na 
krokarjevske esemese s 
prošnjami po oživljanju. 


"ŠESTA SEZONA JE PREČ: 


Tyrion razklene okove zmajema, kar podžge teorije, 
da se tudi po njem pretaka targaryenska kri. 


In ko smo ravno pri črkovnih enačbah. Bran je v 
eni od vizij preteklosti pod mentorstvom Triokega 
vrana prisostvoval Nedu v Stolpu radosti, kamor 
se je pokojni ata Stark ob koncu Robertovega upo- 
ra odpravil po sestro Lyanno. Tam je videl, da nje- 
gove tete Rhaegar Targaryen ni ugrabil, ampak je 
odšla z njim prostovoljno in mu povila sina. In če- 
tudi imena zmajskega princa nismo slišali, smo do- 
bili potrditev za R 4 L - J, Rhaegar 4 Lyanna z Jon. 
Targaryeni so ravnokar dobili še enega, četudi 
pankrtskega člana rodbine. Oziroma bolj razumlji- 
vo: Jon je nečak od Daenerys. 

Za razliko od Jona, ki je počasi drsel v vse večjo 
depresijo in ga je volja do življenja zgrabila šele, ko 
je za las ušel mendrajočim tacam vojnega kaosa, 
je Sansa vseskozi kolebala med odkritostjo do pol- 
brata in zanašanjem na Mezinčka, ki je skušal za- 
sejati seme družinskega razdora. Sansa je doživela 
bržda najbolj navdušujočo osebnostno rast v šesti 
sezoni. Sodeč po nasmešku ob zvokih sestradanih 
psov, ki so trgali Ramsayja Boltona, plahe in krhke 
deklice, ki sanjari o princu na belem konju, do- 
končno ni več. Tudi vez med njo in Jonom se zdi 
najmočnejša doslej in bržda se bosta naslednje leto 
skupaj uprla Mezinčku. Ta se ni zdel nič kaj prida 
navdušen, ko so Jona razglasili za novega kralja na 
Severu v prizoru, ki je preveč spominjal na Robbo- 
vo kronanje, da bi nas navdajal z vedrino. 

A Sadistični psihopat Ramsey z Rickonom. Čez nekaj minut mu pošlje puščico v hrbet, sam 
A pa malce kasneje postane pasji doručak. Gledalci smo to sprejeli s stoječimi ovulacijami. 
4 4d 


DRŽ VRATA IN TREBUH 


Bran med vršakovimi koreninami ni spremljal samo 
družinske zgodovine, ampak ga je Trioki vran vpe- 
ljal v skrivnosti samega sveta in nastanka belih hod- 
cev, ki so jih za obrambo pred ljudmi ustvarili otroci 


gozda. Ker tradicija veleva, da mora mladi vajenec 
preizkušati svoje moči brez nadzora mentorja, je to 
storil tudi Bran in spotoma pokasiral znamenje Noč- 
nega kralja, zahodnjansko verzijo pijanskega tatuja. 
Beli hodci so tako z armado neživcev napadli po- 
stojanko otrok gozda in poklali vse po vrsti, gledal- 
ci pa smo s pomočjo večstopenjskega menokoštva 
izvedeli, kako je Hodor postal Hodor, in potočili naj- 
bolj iskreno solzo leta. 

Zadnja iz nabora Starkove dece, Arya, je na drugi 
strani ozkega morja poskrbela za največje razkora- 
ke med apn in carskimi prizori. Po razvlečenem ka- 
ratekidovstvu brez voska je dobila novo morilsko 
nalogo. Za fent je bila določena glavna igralka po- 
tujočih gledališčnikov, ki so v Braavosu predstavlja- 
li svojo interpretacijo Robertovih in Joffreyjevih kra- 
ljevskih let. Glumače so izvrstno izkoristili za meta- 
komentarje, njihovo odrsko udejstvovanje pa je po- 
skrbelo za nekaj najbolj iskreno humornih trenutkov 
cele sezone. A kaj, ko je šlo potem vse skupaj v 
franže s ponesrečenim spopadom med Aryo in Si- 
rotico, iz katerega je sicer zmagovito izšla prva, ven- 
dar za ceno množičnega majanja z glavami, da je 
preživela rane, ki bi bile pri večini drugih likov smrt- 
ne. Na srečo se je na koncu odkupila s Freyevo pi- 
to in rezanjem vratu staremu Walderju. 


PSI, LIGNJI, KAČE IN BAJS 


Kar težko je bilo verjeti, da je čudne braavoške pri- 
zore režiral isti človek, ki je poskrbel za poetično 
vrnitev Sandorja Clegana in njegov maščevalni mo- 
rilski pohod med odpadlimi členi Bratovščine brez 
bander. Zato smo malce zastrigli z ušesi, da se Mark 
Mylod vrača kot režiser v sedmi sezoni, medtem ko 
Sapochnika ne bo. V naslednjem letniku, ki pa bo 
malo zamudil, čakamo tudi na vrnitev novega glav- 
nega krakena, Eurona Greyjoya, ki je ubil Theono- 
vega fotra, na kraljevem shodu navdušil železorod- 
ne z obeti serviranja svojega mednožnega kalamara 

zmajski p'rincesi, zdaj pa ihtoma gradi novih tisoč 
ladij na otokih brez gozda. Če bodo v seriji vpeljali 
čarobni rog, s katerim lahko prikličeš zmaje, ki ga 
ima v knjigi, je to edina priložnost, da se Zahodnje 
kakorkoli upre Daenerys, ki je na poti domov. 

Na jugu kraljevine jo nestrpno pričakuje Ellaria Pe- 
sek, ki je s Peščenimi kačami v prvem delu poklala 
vse Martelle in prevzela oblast, nakar je Dornija - 
Sedmeri naj bodo večno hvaljeni - izginila z zemlje- 
vida do desetega dela. To puščavsko kraljestvo os- 
taja največja rakrana serije, s katerim ustvarjalci ne 
vedo točno, kaj bi, morajo pa nekaj, četudi bi za po- 
tek zgodbe povsem zlahka na prestolu ostal Doran 
Martell. Na jug je s severa takisto prispel Sam, ki je 
na poti poskrbel za najbolj nelagodno družinsko ve- 
čerjo vseh časov, vštevši letna srečanja rodbine Bol- 
ton in rdečo svatbo. Njegova vloga letos je bila očit- 
no zgolj kraja rodbinskega meča iz valyrijskega jek- 
la, ki zna priti prav v spopadu z belimi hodci. Prizor 
v citadeli pa je s humorjem mojstrsko olajšal težo 
zaključnega dela. 


LEVINJA IN LEV 


A humorja ni bilo v Cerseijini zgodbi. Od prvega tre- 
nutka, ko srečna pričakuje hčerino vrnitev, nakar 
izve, da je Jaime v Kraljevi pristanek pripeljal Myr- 
cellino truplo, se kraljica mati spusti po strmi spira- 
li v temino. Spletkarjenje s Tyrelli, da bi zrušili vse 
večjo moč vrabcev, ji spodleti, ko Tommen pod vp- 
livom preračunljive Margaery sprejme Vero kot ste- 
ber kraljevine. Njen ljubi sin za povrh prepove soje- 
nje s spopadom in s tem uniči Cerseijinega aduta, 
zombakljastega Gregorja Clegana. Bivša kraljica, 
da bi znova prišla do oblasti, ki ji je že povsem spol- 
zela iz rok, med sojenjem Lorasu Tyrellu tako z 
ognjico vrže v zrak Baelorjevo septo, v kateri je pol 
redne igralske zasedbe. 

Tommen v grozi, ko spozna, da njegove prikupne 
žene ni več med živimi, skoči v smrt, že povsem oto- 
pela Cersei pa se da okronati. Kraljevi pristanek 
čaka novo obdobje tiranije, dočim Jaime, ki se v 
prestolnico vrne ravno pravi čas, da vidi, kako moi- 
ster Oyburn, novi Roka, položi Cersei krono na gla- 
vo, ni videti preveč navdušen. Bo moral pokončati 
lastno sestro, kakor je že enega blaznega vladarja? 


Tormund se je po srednješolsko zatra- 
pal Brienne. Zal ima eno dlan preveč. 

Edine tri minute bukolične idile v celotni seriji. 
V Pes je nazaj, ampak mi bi še McShana. 

Branain Meero pred neživelreši izginuli in srednježivi | 
Benjen Stark. Škoda, da ne jaha vapitija kot v knjigah. | 


Mladi Hodor, ko je bil Wyllas ih mu 
Bran še ni podelil vratarskih zadolžitev. 

L 
Daenerys khala Mora in njegove krvne jezdece preseneti 
s tekočo dothraščino. A svobodo ji kupi šele piromanstvo. 

Visoki vrabec je zmanipuliral Tommena, daj je krmilo Sedmi kraljestev predal v roke 
Vere. Margaery se je skesala: le navidez, a vseeno sta-oba končala v.zelenih plamenih. 

Daenerys sledi pierokbi et Shop Boys: Go West! Na zač začetku sedme sezomes 
pričakujemo Dothrake z morsko boleznijo, ki jim spodrsava na lastnixbtu! 


Do tistega trenutka se lahko vsaj tolaži, da mu je 
uspelo zavzeti Rečnjavo skoraj brez žrtev. Srečanje 
z Brienne, ki je na Sansin ukaz prišla prosit Črno ri- 
bo, da pripelje Tullyjeve sile na pomoč Severu, pa v 
njem vzbudi občutke, ki jih je že skorajda potlačil. 


SLABE ŠALE IN ZMAJI 


Na drugi strani sveta so v Meereenu nestrpno čaka- 
li, da se vrne Daenerys, in medtem sklepali neus- 
pešne mirovne pakte ter si pripovedovali slabe šale. 
Tyrion se poveže s svečenico rdečega boga, da bi 
ljudem pridigala o Daenerys in tako vzdrževala njen 
kult osebnosti. Sprva jim to uspeva, mesto znova 
zaživi, a sužnjarji prekršijo dogovor in napadejo z 
mogočnim ladjevjem. Preden veliko piramido zrav- 
najo z zemljo, na Drogonu prileti Daenerys, ki ima 
po novem podporo združenih khalasarjev travnega 
morja. Njihove khale je zažgala v svetišču in sama 
ostala Ma v ponovitvi zaključnega pri- 
zora prve sezone. 

Zmaji se pokažejo za izjemno sredstvo prepriče- 
vanja in obleganje se kmalu konča. Ko v Meereen 
pripluje Greyjoyevo ladjevje z Yaro in Theonom, Va- 
rys pa priskrbi ladje Martellov in Tyrellov, Daenerys 
končno odrine proti Zahodnjemu. Tam jo bo nasled- 
nje leto pričakala krhka kraljevina, ki poka od not- 
ranjih sporov in navkljub navideznemu miru ne bo 
sposobna nuditi ostrega odpora. Naj se razčefuk 
prične! Vprašanje je le, ali se mu bosta pridružila tu- 
di Jorah Mormont, ki išče zdravilo za sivolusk, in 
Daario Naharis, ki mora skrbeti za Meereen. Znabiti 
zaradi neuslišane ljubezni presedla na drugo stran? 


KAJ BODO PISALI KRONISTI 


Prva sezona brez javne Martinove knjižne podlage 
je bila zelo valovita. Dobri deli so bili mana z neba, 
pri slabših pa ga je močno lomila. Sama zgodba se 
od knjižne zgolj zaradi šparovnega nabora nastopa- 
jočih oseb razlikuje že toliko, da gre za povsem svo- 

jo interpretacijo. To pa vseeno vodi k istemu cilju, 

kot ga pripravlja belobradi pisec. Theon in Yara s 
plovbo v Meereen tako prevzameta vlogo, ki jo v 
knjigah igra njun stric Victarion, Pycella v Kralje- 
vem pristanku ne zaštihajo Varysove, ampak Oy- 
burnove ptičice, Freyeve pite pa ne speče gospod 
Manderly (v knjigah največji obvladon igre presto- 
lov na severu, ki ga tu srečamo za pet minut kot 
skesanca, ki prvi podpre Jona Snega kot kralja na 
Severu), ampak Arya. 

Ravno zaradi sprememb se lahko bralci tolažimo, 
da nam serija ni postregla s kopico kvarnikov za pri- 

hajajoče Vetrove zime, ampak nam je predvsem na- 

mona smer, v katero bodo knjige zavile. Konec 
koncev je na papirju Shireen Baratheon še živa, ta- 
ko kot Doran Martell, za katerega si upam trditi, da 
ima Martin daljnoročnejši načrt. Njegov govor o 
maščevanju z ognjem in krvjo so v seriji porazdelili 

med vse prisotne v Dorniji, žalibogove pa je umanj- 
kal tudi govor septnika Meribalda o strtežih iz Vra- 
nje gostije. Upali smo, da ga bo povedal lan McSha- 
ne, toda so mu v usta položili druge besede, dasi je 
njegov lik osnovan tudi na Meribaldu. 

A vseeno ne gre zanemariti popkulturnega vpliva 
serije. Če bi pred desetimi leti kdorkoli dejal, da bo 
največji teve dogodek leta fantazijska nadaljevan- 
ka, bi se mu bržda režali v ksiht. Benioffu in Weissu 
s sodelavci je uspelo. Lahko bi jima želeli kanček 
srečnejšo roko pri izbiri kakšnega režiserja, a meša- 
nica epskih in intimnih prizorov, podložena z izjem- 
no glasbeno podlago Ramina Djawadija, bo nasled- 
nje leto spet ena glavnih kandidatk za nagrade. Na- 
kar nas čakata še dve sezoni. Sicer krajši, saj naj bi 
skupaj šteli le trinajst delov, vendar ustvarjalci pra- 
vijo, da imajo štofa le še za trinajst ur in da nočejo 
nategovati zgodbe. Tudi prav. Če se v teh trinajstih 
urah skriva veliko Dornije, jih lahko brez težav 


skrajšamo na ducat. 

Kot k dbajalec Mae tinovih o še nikoli: ni- 
'Sem dobil toliko vprašanj na tviterjih in fejsbukih 
kot'ob koncu petega dela, ko'se je razkrilo, od kod 
Hodorju'ime. Seveda so me vsi barali, kako sem 
oziroma kako bi to rešil sam. Iskreni odgovor je 
bil "Mimam pojma," kajti sumim, da bo knjižno raz- 
kritje "Hold the door" drugačno od televizijskega. 
Nedvomno pa bom skušal sklepati kaj z vhodom 
ali s hodci, odvisno od konteksta. 

Televizijski prevod se je sicer glasil: "Hodi, dobro 
drži vrata," prevajalka Karmen Dobrila, pa mi je 
zaupala, da si je s tem orehom dolgo časa razbija- 
la glavo, nakar se je zgledovala po hrvaškem pre- 
vajalcu, ki je našelelegantnejšo«rešitev. Nič ji ni- 
sem fovš in vem, da me ob naslednji knjigi (ali eni 
zatem) čaka orenk zagamano gruntanje. Tuhtam, 
če ne bi bilo laže reči založbi, da bi izdali preno- 
vljene prevode, v katerih bi-bil Hodor preveden kot 
Drat (Drži vrata!). 

Odkritje sezone je vladaričica Medvedjega otoka, ki sm 
M jo v podkastu Glave poimenovali mala io — Merkel. 

Arya očitno ni Starkova, ampak neza- ' 
konskahči Deadpoola in Wolverina. 


pokaže svoj pravi obraz. 

Jaime se sreča s Črno ribo in zdi se, da išče potrdi- 
tev očetovske figure. Ne dobi je. 

INDEPENDENCE DAY: 
RESURGENCE 


N sdsijevanje očarljivo butastega Dneva neodvis- 
nosti je v dveh desetletjih izgubilo očarljivost in 
ostalo le še butasto. Neumnost, ki od prve do zadnje 
sekunde preveva ves dveurni izdelek, vzbrsti že z za- 
četno mislijo, da se je človeštvo po uničenju alienske 
mamaladje z njihovo tehnologijo razvilo ter zgladilo 
spore. Ja, šur. "Saj smo vedeli, da prihajajo," šepne 
ostareli bivši prezident, ki mu teorije zarote in psiho- 
tične motnje ne dajo miru. Žal se kanon na Mesecu in 
orbitalna zaščita izkažeta za negodni, ko uleti Bitch v 
plovilu, ki "meri pet tisoč kilometrov!!!", se med silno 
destrukcijo parkira na Zemlji in jame vrtati v njeno 
sredico. Trigger happy predsednica strmi, generali 
debelo gledajo, drugi narodi razen Hillaryjinega le sle- 
dijo mogočnim ZDA, zato morajo neodvisnost zago- 
toviti čudaki, kajti tak je ameriški sen. Nekateri so 
znani od prej, na primer v usodo vdani znanstvenik 
(Jeff Goldblum), njegov foter (Dear John) in herojski 
ex-president (Bill Pullman). Drugi so novi - sin Willa 
Smitha, ampak ne Jaden, njegov drzni prijatelj, s ka- 
terim sta skregana, predsednikova ripleyjasta hči. Ne 
manjkajo niti gejevski znanstveniški par, ki goji orhi- 
deje in štrika jopice, molčeči afriški bojevnik in geek, 
ki rambo postane. 


Kar hudim prizorom uničenja botruje tujsko plovilo, 
ki je tako veliko, da ima "lastno gravitacijo." Začuda 
jih je malo in vse vidiš v trailerju. 


Ton Resurgenca so Roland Emmerich et consortes 
vzeli pri kultno neumnem zaključku prvenca, ko alie- 
ni konec vzamejo zaradi računalniškega virusa. Ki- 
rurško so izrezali sleherni drobec srca in pustili le ne- 
prekinjen adrenalinski tobogan za generacijo, ki ji po- 
zornost ne sme niti za trenutek popustiti, sicer odide 
iz kina in preverjajoč Tinder tava po ulicah. Stereo- 
skopija je fina in spektakel na nivoju, toda podstat je 
tako blesava, da si starejši od enajstih let že iz ponosa 
ne morejo dovoliti ogleda brez ciničnega nasmeška, 
vžganega v ksiht. Sosledje dogodkov je napisala se- 
nilna opica, dočim film niti pod razno ne spoštuje lo- 
gike in fizike, zato ga bolj kot pod ZF štejem pod F. 
Šimpanzom v Hollywoodu se je zdelo dobra ideja, da 
najmočnejše bitje v tem parseku zajebava šolski av- 
tobus z otročadjo, starcem in čivavo. Ker če se so- 
vražniku rogaš, je manj grozen! Ja, tak je pogled otro- 
ka - odrasli vemo, da te lahko tudi razstreli. A še slabši 
so liki brez trohice šarma. Enico pomnimo po Willu 
Smithu, Resurgence pa ne le, da nima sučne osebe in 
med njimi divje bega, marveč med obstoječimi z lučjo 
iščeš takega, ki bi ti bil ljub. Suhljata in zaljubljena 
predsednikova hči bi bila še najbolj primerna za veze- 
nje gobelinov, Kovačev sin pa je višek lesenosti in 
bledikavosti. Film katastrofe, zares. Sneti 

Edina dobra stvar v ID42 je ta kultna cifra. 

LEGO GOTHAM 
GITY BREAKOUT 


emni vitez besede 'počitnice' niti izustiti ne ume, 

kamoli jo udejanjiti. Pa vendar ga gothamski in jus- 
tični kameradi pregovorijo v izlet z Nightwingom in 
Batgirl. Naj ne skrbi, med dopustom bo na njegovo 
mesto pazil dobrodušni Superman. A Metromož hitro 
spozna, da so arkhamski povratniki, četudi brez su- 
permoči, zviti kot preste. Težave drugačne sorte pa 
na deželi netopirjevski druščini uganja Bruceov bivši 
kolega Slade. Tak je zaplet šeste, 72-minutne Lego 
DC izrisanke, ki smo se je jako veselili. Jasno, saj so 
bile predhodnice, še posebej spomladanski Cosmic 
Clash z Brainiacom, superhecne. S tem, da se je po 
naslovu sodeč obetala prizemljena, starošolska dogo- 
divščina brez vesoljskih nemez. In kar poldrugi ducat 
likov nastopa v njej, od Wonderbra do Beast Boya. 
Dodatno na geeke cika retro uvodni del z 'dinamičnim 
duetom' in 'fantom čudežem '. Lego kocke, superju- 
naški svetovi, risanke - to ne more iti narobe. 


"Bat Face' in 'Stroke Death' sta bila, kot zvemo iz ri- 
sanke, sošolca. Zanimiva ideja, toda izrisanka je 
mnogo bolj dolgočasna in neduhovita od prejšnjih. 


Na žalost je Gothamski pobeg najslabši v seriji. Su- 
perman, ki mu daje tinte piti Jokerjeva tolpa, izpade 
brezveze, medtem ko je pri Batmanu zanimiv le dro- 
ben del, ki se tika njegove preteklosti, vse ostalo pa 
je ravno tako neprivlačno. Razlog ni le v scenariju, 
dasi črede nekih novih nesimpatičnih rumenih bitij ne 
pripomorejo, ampak pretežno v dogajanju. Strički in 
tetke niso niti približno tako izvirni in duhoviti, kot 
smo jih bili vajeni doslej. Sicer furajo enake značaje 
in 'Bat Face' se kajpakda mršči sto na uro, vendar je 
vse skupaj mnogo bolj otročje. Morda je dejansko na- 
menjeno le otrokom, kajti prvič je film naphan z res- 
ničnimi modelčki. Mulac lahko zato takoj nafehta za 
Batsov gliser ali monster truck od Harley. A kot sta- 
rejši navdušenec za izdelek ne najdem ene dobre be- 
sede. Ekskluzivna figurica Nightwinga, ki pride ob 
blu-rayu, ne upraviči izdatka. LordFebo 

Risanka je ogledljiva pri Guglu, Eplu in na plošči. 


Superman misli, da bo gothamskim kriminalcem, ki 
so brez supermoči, kos z levo roko. Kar bi pravzaprav 
moral biti. Toda domačini ga uženejo v kozji rog. 

dgar Rice Burroughs si sprva ni mislil, da 
E bo postal pisatelj. Potomca angleških izse- 

ljencev v Ameriko je mikala vojaška karie- 
ra, toda zaradi prirojene srčne napake mu je služba 
soldata splavala po vodi. Kako nezadovoljen je mo- 
ral biti drugače virilni mladenič, ki je bil nato prisi- 
ljen leta in leta opravljati slabo plačana dela! Med 
drugim je tržil šilčke za svinčnike, kar je verjetno 
najdlje od tega, da bi s potegnjeno sabljo jurišal 
nad sovrage Washingtona. Nakar se mu je med is- 
kanjem novih priložnosti za zaslužek ob branju te- 
daj priljubljenih revij z vznemirljivimi zgodbami utr- 
nila zamisel - čemu ne bi česa takega spisal še 
sam? Bil je prepričan, da bi znal udejanjiti boljšo 
štorijo od tistih na pogrošnih straneh šundovskih 
cajtengov. Njegovi prvi prispevki so se godili na 
Marsu ali Barsoomu, kakor ga je oklical v razbur- 
kani domišljiji. Toda kmalu, leta 1912, je iz globin 
neuresničenega alfa moškega Edgarja vzniknil eden 
najbolj znamenitih literarnih junakov minulega sto- 
letja. Aaaa-uaua-uauauaaaa! 


Iprej ] 
imeni, med njimi sta bila Zantar in Tublat-Zan. Na- 


kar je lepega dne odložil pero, zamižal in ... Tarzan! 


Gliha vkup štriha 


Tarzanova zgodba je domala ponarodela. Kot malč- 
ka ga posvojijo opice in med njimi zraste v postav- 
nega korajžneža, ki prijateljuje z džungelskimi žival- 
mi in trebi Afriko krivic. Sčasoma se nauči človeš- 
kega jezika in izve za svoje imenitno poreklo, saj je 
potomec angleških aristokratov. Njegova večna lju- 
bezen je zahodnjakinja Jane in ob sebi ima naklo- 
njene beštije, kot je slon Tantor. Obvlada vihtenje 
skozi zrak po ovijalkah in iz grla se mu rado izvije 
zavijajoče tuljenje, ki predre goščo in sovragom na- 
pove skorajšnjo pogibel. Našteti elementi so se 

precedili in zmešali skozi številne knjige, stripe in 

filme - slednjih je več kot dvesto in so nastali na 

najrazličnejših koncih sveta, od Južne Amerike do 

Bližnjega vzhoda. Največji vpliv na mladi rod je 

imela bržda Disneyjeva risanka s konca tisočletja, 

v katero so stlačili več Edgarjevih povesti in v ma- 

niri pocukranih ljubičev sledili mehurčkasti roman- 
ci parčka 'jaz Tarzan, ti Jane'. 

Ampak udrihati po Disneyju, kako je uničil Tarza- 
na, ni umestno. Resda je mogoče v izvirnih roma- 
nih uzreti nekaj sveta s preloma stoletja, ko so se 
evropske velesile pehale za kolonijami v Afriki in jih 
nemilo izkoriščale. Prav tako določeni elementi po- 
nujajo razmislek o tistem času, na primer upodab- 
ljanje zamorcev kot "trzajočih čvekavcev" in dejst- 
vo, da se Tarzan kot belec ne speča s črnko ali, heh, 
opico, temveč počaka na belko. Vendar je Tarza- 

nov domet kratek. Burroughs ni bil nikakršen umet- 
nik in se za takega nikdar ni imel, temveč je eno- 
stavno znal povedati razburljivo zgodbo. Ni naključ- 
je, da njegova prva zgodba o Tarzanu, Tarzan of the 
Apes (Tarzan, sin opice), ni izšla v knjižni obliki, 
temveč ji je šundrevija All-Story namenila celotno 
številko. Knjige so prišle šele naknadno, ko so izda- 
jatelji zavohali denarce, saj ne uredniki ne kritiki ni- 
so bili navdušeni nad okorno prozo s kratkimi od- 
stavki, lesenimi dialogi in nevihto klišejev. "Kar ne- 
kaj ur je Tarzan potoval z njo po drevesih. Mudilo se 
mu ni nikamor. Hotel si je kakor dolgo mogoče pri- 
voščiti veselje s tako sladkimi rokami okrog vratu." 
Bog se usmili. V primerjavi z junaki, kot so Sher- 
lock Holmes, Frankenstein in celo Konan, je Tarzan 
z literarnega vidika na psu. 


KN; 


Edgar Ricej ME 


revijalni (desno) in nato knjižni obliki. V-njej'enolet: 
nemu malčku: mater vzame bolezen in očeta razbes- 
njeni gorilež, nakar ga vzredi opičja mati. 

a. y Wow 
ko ijo džun- 
glasa žejsto 


redile opice, je 
platnu. 


S Tarzanom drugam 


Ampak z (ne)kakovostjo Burroughsovih povesti si 
niso dajali opravka fani in on sam. Tip je natanko 
vedel, za koga piše - za množice, ki so si želele ek- 
sotične zabave, akcije in veličastja. V Tarzana je 
skanaliziral svoje odjemalce in samega sebe - bele- 
ga, ne ravno izobraženega predstavnika srednjega 
sloja, ki je bil prikrajšan za uresničitev srčnih želja, 
zato je sanjal. Tako kot milijoni drugih v tistem času 
katastrof, kot sta bili prva svetovna vojna in velika 
gospodarska depresija. Ljudje so potrebovali nekaj, 
da so pobegnili mrakobnemu vsakdanjiku, in pu- 
stolovske štorije so jim to radostno nudile. 

S tem v skladu je bil Tarzan brezhiben junak, atlet- 
ski, čeden in pogumen. Bil je etičen in načelen, za- 


V zelo znani Disneyjevi različici, od kateme" 

že sedemnajst let, Tarzanove starše ugonobi'leo- 
pard Sabor. Naziv so sneli iz Burroughsovih poves- 
ti, kjer je v jeziku opic pomenil leve. 

Filma Greystoke: The Legend of Tarzan iz leta 1984 
verjetno sploh poznaš ne. Junaka je upodobil 'hig- 
hlander' Christopher Lambert, edensod stranskih 
igralcev pa je bil celo nominiran za oskarja. 


ljubljen v eno samo žensko, ki ji je ostal za večno 
zvest, s posluhom za pravičnost, prijazen do prijate- 
ljev, benevolenten do domačinov in strašen do so- 
vražnikov, inteligenten ter sčasoma celo intelektua- 
len, ko je odšel v Anglijo in prevzel dediščino. Toda 
civilizacija ga je preveč dušila, zato se je vrnil v Afri- 
ko, kjer je življenje bolj preprosto, ločnica med do- 
brim in zlim pa ostrejša. Seveda bi lahko bralci zas- 
novo o otroku, ki ga vzgojijo živali, našli marsikod 
drugod, od bajke o ustanoviteljih Rima Romulu in 
Remu, ki ju je dojila volkulja, do Kiplingove Knjige 
o džungli, ki je izšla osem let prej. A kaj, ko je Tar- 
zan tako trgal gate. Oziroma ledveni predpasnik. 


Od strani do platna 


Burroughs, ki se je od očeta naučil poslovnosti, je 
Tarzanovo priljubljenost znal unovčiti. Napisal je 
oziroma botroval nič manj kot petindvajsetim opič- 
ječloveškim romanom in zbirkam kratkih zgodb, ki 
so izhajale še dolgo po njegovi smrti leta 1950. Ko 
je v prvih nekaj buklah, ki presenetljivo obsegajo 
po tristo do štiristo strani, vzpostavil lik in njegovo 
ozadje, je začel heroja izdatno sprehajati po ekso- 
tičnih lokacijah. Tam je spopadal z naravnimi (lev 
Belthar) in nadnaravnimi neprijatelji (mravljinčji lju- 
dje, štirikrat manjši od naravne velikosti), odkrival 
starodavna mesta in civilizacije ter celo služboval 
kot pilot v britanskih zračnih silah. V prvem planu 


sno) je kljub 
[ starosti filmov še zmerom najbolj vobče'prepozna- 
ven platenski Tarzan. V ducatu filmov je dobil Jane 
in našel sina, da je bila zelena familija popolna. 

Bržda meniš, daj je Georg iz džungle z lepim Bren- 
danom Fraserjem kot trapastim Tarzanom izvirna 
kreacija. Vendar-ni — temelji na risanki iz šestdese- 
tih, ki se je zafrkavala iz vsega tarzanskega. 


so bile vedno adrenalinske pustolovščine in ne kak 
globlji pomen. Nekaj teh knjig jih imamo V slo- 

tih letih minulega stoletja. 

Dvomim, da je to avtorju prineslo resnejše solde. Si 
je pa vsekakor napolnil bančni račun s filmi, za ka- 
tere je pravice prodal borih nekaj let po začetku iz- 
hajanja štorij. Začetni so bili nemi, s Tarzanom kot 
plečatim hrustom, dočim je znana serija dvanajstih 
črno-belih izdelkov trajala od 1932 do 1948. V njej 
je džungelčana upodobil čedni olimpijski plavalec 
Johnny Weissmuller in od tod prihaja dosti splošno 
znanih Tarzanovih gradnikov. V njih so dodali šim- 
panza Čito, ki ga v črkovnem izvirniku ni, in ozvočili 
kultni Tarzanov ruk, ki ga Burroughs knjižno opiše 
kot "zmagoslavni krik opičjega samca." No, najbolj 
znani Tarzan moderne dobe je poleg Disneyjevega 
neuraden - to je George iz džungle! Ne pozabimo ni- 
ti na kilometre stripov, gledališke predstave, radij- 
ske oddaje in občasno celo na kako videoigro, čep- 
rav je teh presenetljivo malo. 


Zumba za vekomaj 


Tarzan je junak iz drugega, preprostejšega časa, ko 
je bilo še moč sanjati o Afriki kot domu izmišljenih 
goril 'manganijev', ki so se v nasprotju s pravimi 
sposobne zibati na lianah, in opičje vzgojenih, pro- 
svetljenih aristokratov, ki se spopadajo z levi ter bra- 
tijo s sloni. Danes je svet za kaj takega vse preveč 
ciničen in dobro raziskan, vlogo pa so mu prevzeli 
stripovski in fantazijski junaki. Zato aktualni film de- 
luje staromodno in naivno, kar je po vsej verjetnosti 
vplivalo na njegov ne pretirano dober izkupiček in 
slabe obete za nadaljevanje. A nič bati, ne bo minilo 
dolgo, da se bo Tarzan znova pojavil v stari obliki za 
retronavdušence ali prenovljeni za nove rodove. Pre- 
več veličasten in vznemirljiv je, da se ne bi. 


ložniki, med drugim Marvel. Za nekoliko. boljše in 
zahtevnejše branje.svetujem:Tarzan Omnibus; kjer 
so združeni crtiči družbe DarkHorse: 

LEGEND OFT ABZAN:. 


Sto osemdeset milijonov dolarjev'so vrgli ja mizo. 
pri Warnerju za veličastno preobutje starodaljne 
zgodbe.o človeškem podtaknjencu.opičjemu 

du in pričakovali izdaten zaslužek. Kakor ah 
pri Johnu Carterju - prejšnjem spektakluyuteme%4 
ljenem'na delih' Edgarja Burroughsa - bodoypes 
vsejverjetnosti krepko popušili, kajti začetni zadi, 
služek je kilav. Delno staszarto po mojem kri$a | 
umeščenost v slabo pozrian čas'in medla poveza: : 


»va z občinstvom. Večina se težko poistoveti s Tar- 


zanom, ki vandra po Konguln skrbi za tamkajšnje 
domorodce'ter naravna bogastva. Preveč lokal- 
no, odmaknjeno in'staroversko je to, da bi vžgalo 
pri publiki, navajeni svet'rešujočih superjunakov, 
ki ne debatirajo z/živalmi in ne čislajo narave, 
temveč v imenu višjih interesov. požgejo vse pred 


Aleks je 8-packe ustvaril s 7000-kalorijsko dieto 
in je bolj nabildan kot stari Tarzani. Hkrati je'po- 
brit do zadnje dlačice. Taki rastejo v džungli. 


Poleg tega je Legenda o Tarzanu precej neurav- 
notežen, mestoma že prav zmeden film. Začne se 
jako dramatično.in pravzaprav napredno, s Tar- 
zanom aka lordom Greystokom v-Angliji, kjer je 
plemič z graščino in-poslanskim sedežem. Mane- 
kenski Šved Alexander Skarsgard (izgovori kot 
'skaršgord'): ga upodobi kot hladno, mogočno 
prezenco, ki raje opazuje kot, čveka:in še rajevde- 
luje:kot opazuje. Ameriški odposlanec (Samuel 
L. Jackson) ga pripravi do vrnitve v Kongo, kjer 
se odposlanec belgijskega kralja trudi, da bi. se 
dokopal do tamkajšnjih dragotin, pri čemer ne iz- 
bira sredstev. Ker ga igra Christoph. Waltz, vna- 
prej vemo, da je uglajen, a nevrotičen in globoko 
moten. Minulo Tarzanovo zgodbo:izvemo iz, vra- 
čanjv času, film pa teče počasirin se trudi vzpos- 
taviti naprednejše osebe ter vezi med njimi. Izsto- 
pa predvsem svetlolasa avstralska starleta Mar- 
got Robbie, ki upodobi nepričakovano gajstno in 
samostojno Jane; 'dočim'je geopolitično ozadje 
privlačno in obetavno. Toda levji delež niti ostane 


"neizpeljan in neodgovorjen;'ko,se Legend of Tar- 


zan v drugi polovici prelevi v, akcijski spektakel, 
poln spopadov.s-strašljivimi gorileži, liahskegač | 
vihtenja širom džungle in:streljanja zlih naj jem 
niških soldatov,'ki prihajajo ropat nedolžne Afa' 
ričane. Film je gledljiv in mestoma dobro posneta 
a slabo tempiran-in na kraju zaradi-pretiranč 
obujanja spominov nesposoben povedati kaj si 


vegavo Tarzanu:- Menim pa, da je za uspeh ndvih 


K! 


tovrstnih izdelkov nujno prav slednje" 4 


PA 


MM V? —N i 


VEČNI KPOKCI, 


si nadene zmečkan polcilinder in natakne prevelike hlače, 
a zavihti sprehajalno palico ter si pod nozdrvi prilepi kos sajaste krtače. 
Nato zavrti čas nazaj in zvedavo pokuka v črno-beli svet filmske burleske. 


a 


oo 


golidami kokakole in družinskimi čebri 

pokovke nažrto ruljo v kinokompleksih 

danes kratkočasijo vratolomna akcija, 

posebni učinki, dežurni slaboritneži, adre- 
nalinski pregoni, pravičniška izmenjava svinca in 
razgaljene, hotne bičez. Včasih pa je bila zabava 
za rajo drugačna, bolj žlahtna in polnovredna. Teh- 
nično sicer skromnejša, a pomensko in vsebinsko 
bogatejša. Zadostovali so premajhen klobuk, po- 
švedrani čevlji in veliko smisla za fizično komedijo. 
O čem gre beseda? O starih komičnih filmih, kate- 
rih kakovost slike je na meji gledljivega, v njih do- 
stikrat sploh ne govorijo, dogajanje je pohitreno, 
liki pa smešno kopitljajo naokrog in se obmetavajo 
s tortami ter ščipajo. In kaj za vraga so tisti napisi 
med prizori? 


Kako se je začelo 


V 16. stoletju so naši zahodni sosedje iznašli slavna 
potujoča gledališča, ki so bila poleg klasične grške 
drame menda ena od prvih poklicnih oblik glumašt- 
va. Tem predstavam so rekli commedia dell'arte. 
Burkači so v improviziranih skečih uprizarjali šaljive 
prigode s trapastimi liki, ki so se lovili, se prekopi- 
cevali in se vzajemno suvali v zadnjice. Nastopali 
so pred srednjeveškim mestnim življem in nemalo- 
krat jih je domov povabil kak odličnik ali vladar, na- 
veličan bradatih štosov dvornega norca. Toda sča- 


ZA 


soma so se njihovi situacijski in seksualno-stra- 
niščni gegi — ne, niso jih izumili Adam Sandler ali 
brata Farrelly — tiho preobrazili v pretanjeno poli- 
tično satiro. Zajebavali so se iz puhloglavosti aristo- 
kracije, absurdnosti državne administracije, pohle- 
pa bogatašev in obče človeške lahkomiselnosti. Pri 
tem so se večkrat poigravali s pantomimo. 


Žalostni klovn Pierrot in nabriti služabnik Harlekin, 

glavna lika iz burke cepcev sta zrasla v prepoznav- 

na gledališka arhetipa. Slednji je postal romantični 
junak, iščoč ljubezen zapeljivke Colombine. 


Eden najbolj priljubljenih komedijantov je bil maka- 
ronarski Arlecchino, v živopisana klovnska oblačila 
odet nagajivec. Harlekin je bil spreten in iznajdljiv 
falot ter prototip poznejšega romantičnega junaka. 
Razvpit je postal zaradi potegavščin in domislic v 
zadnjem trenutku, s katerimi je običajno iz zagate 
rešil svojega gospodarja. Nosil je krepelo, ki je rabi- 
lo kot sredstvo za ustvarjanje komične napetosti. 
Udrihanje po riti je bilo videti prepričljivo, bolj kot 
bolečino pa je zadeva povzročala glasen zvok. Tej 
leseni pripravi so špagetarji dejali batacchio. Mi bi 
ga tedaj verjetno poimenovali 'cepec' po orodju za 
mlatenje žita, dočim so ga Anglosasi prevedli v 
'slapstick' na podlagi medmeta 'slap', ki označuje 
zamolkel udarec pri šeškanju. Dotični je podelil na- 
ziv celotnemu žanru situacijske komedije — slap- 
stick comedy. Mi mu pravimo burleska, kar izhaja 
iz latinske besede za obešenjaško šalo, 'burla'. 


Kako se je nadaljevalo 


Potujoče burkače in njihove prismodarije je raztro- 
silo po vsej Evropi, pri čemer so se liki skozi čas 
prilagajali občinstvu. Pulcinella, v belo oblečeni 
klovn z dolgonoso masko in klobučkom, je med ze- 
ljejedci postal Kasper, v deželi tulipanov Jan Klaas- 
sen in v Angliji gospod Punch. Tam se je ta figurica 
razvila v razvpito marionetno predstavo 'Punch and 
Judy', v kateri sta se lutkasta zakonca na majhnem 

odru v vozu običajno klofutala z leseno palico. Bri- 
tanska znamenitost, ki je v sproščenem času po za- 
tonu režima zadrgnjenega puritanstva delovala kot 
politična satira in boj zoper avtoriteto, je dejansko 
preživela vse do danes. Turiste namreč še vedno za- 
bavajo lutke, ki se tepežkajo s kuhalnicami. 

Žanr je takisto posvojil Shakespearjev Vili in motive 
vključil v številne komedije zmešnjav. Njegove ve- 
seloigre se običajno končajo srečno, z množičnimi 
porokami med samskimi liki. Konec 16. stoletja je 
tako nastal pravljični Sen kresne noči. V istem času 
je bila živahna pantomima, ki so jo na karnevalih po 
vsem Otoku razvijale raznotere gledališke skupine. 
Sčasoma je komedija kot zvrst, namenjena lahkot- 
nemu razvedrilu svojati, pridobila na statusu in ve- 
ljavi. Zlasti v družbenopolitični funkciji, ki je razbre- 
menjevala nezadovoljstvo neuke raje in ga pre- 
usmerjala v izoblikovana strankarska stališča ubo- 
gljivih volivcev. Glumači so se z ulice selili med 
opečnate zidove kulturi namenjenih stavb. Od sredi- 
ne 19. stoletja so bili priljubljeni nastopi v britanskih 
teatrih, kjer so priključili še popevke, skeče, čaro- 
dejske trike in varietejske ter akrobatske nastope. 


Pantomima, ki v grščini pomeni 'vse-oponašanje', 
prav tako korenini v komediji dell'arte. Legenda go- 
vori o italijanskih Harlekinih v Londonu: ker niso 
znali jezika, Angleži pa niso hoteli poslušati maka- 
ronskega žlobudranja, so bili akterji pač tiho. 


Podobno obliko ljudske zabave so se šli Francozi v 
svojih kabarejih. Od tam se je razlegal kankan in vi- 
soko dvignjene noge plesalk so sladostrastno viha- 
le slinaste brke Jacguesov ter Pierrov v prvih vrstah, 
če niso ravno malicali rogljička in bagete z žabjimi 
kraki. Najslavnejši tak lokal je bil Moulin Rouge, s 
strešno maketo rdečega mlina na veter še danda- 
nes simbol malomeščanske dekadence in zabav- 
ljaškega razvrata iz obdobja 'fin de sičcle'. 

Čezlužci so v tem času poznali lastno inačico varie- 
tejskih predstav, klicano 'vaudeville', po naše vod- 
vil. Šlo je za naslednico 'minstrel showa' (komedije, 
v kateri so s črno prepleskanimi obrazi nastopali 
predvsem belci), saloonskih koncertov in razstav 
spačkov. 'Ameriška burleska', ki so jo upodabljali v 
vodvilu, je bila mešanica satire, umetniških perfor- 
mansov, glasbenih nastopov, striptiza in situacijskih 
smešnic. Slednje so postajale čedalje bolj priljublje- 
ne in z iznajdbo celuloida na prelomu 20. stoletja se 
je lahkotna komedija slednjič preselila še na filmski 
trak. Zaradi tehnoloških omejitev so bili tedanji sli- 
kosuki dolgi le nekaj minut, kar je komične skeče 
naredilo idealne za nov medij. 

Hecnež z nogami na 0 
in debeli ter suhi 


Nihče ni tako dobro izkoristil krasnega novega mno- 
žičnega medija — sprva nemega, pozneje ozvoče- 
nega — kot prvi burkači in pantomimiki, ki so se iz 
gledaliških nastopov v začetku 20. stoletja preselili 
v sedmo umetnost. Sir Charles Spencer Chaplin 
mlajši je nedvomno največja ikona fizične komedije 
vseh časov. Njegov lik Potepuha, glumaške figure v 
prevelikih hlačah, z okroglim polcilindrom in krivo 
hojo, verjetno poznajo še pigmejci. Ni čudno, da je 
bil v svojem času najbolje plačan Amerikanec in da 
so po njegovi podobi prodajali akcijske figurice. 


P) 

Hecno hodeči Charlie Chaplin (1889-1977) je bil 
pred sto leti največji svetovni celebrity. Za mnoge 
je še vedno neprekosljivi ustvarjalec vizualne ko- 
medije. Ni bil le igralec, marveč je svoje izdelke pro- 
duciral, režiral in montiral. Nemi film Luči velemes- 
ta je posnel v dobi, ko je bil zvok že običajen, pa je 
film kljub temu postal njegov največji uspeh. 


Chaplin se je, zaznamovan s težavno preteklostjo, v 
svojih burleskah zoperstavljal socialni nepravič- 
nosti, pohlepu in izkoriščanju. A poleg pomenljivih 
sporočil je bil prav tako neverjeten, neprekosljiv te- 
lesni performer. Dovolj je, če si ogledamo legen- 
darni prizor boksarskega dvoboja iz zadnje četrtine 
'Luči velemesta' iz leta 1931. V le nekaj kadrih pos- 
neta burkaška akrobacija je pravcata koreografska 
mojstrovina. 

Charlie je bil vendarle en sam in kmalu je postalo 
jasno, da komični liki kličejo po hudomušnem an- 
tagonistu ali butastem prijatelju in tovarišu v neum- 


poo. 
Suhcu Laurelu in okroglemu Hardyju smo v naših 
koncih rekli Stan in Olio. Skupaj sta se pojavila več 
kot stokrat, od tega v dvajsetih celovečernih filmih. 
Njun zaščitni znak je bila risankasta komičnost z 
brcanjem v zadnjice in vandaliziranjem tuje imovine. 

NEMA 
SUNKOVITOSIT 


Ridikulozno hitri gibi v nemih filmih so posledi- 
ca njihovega prikazovanja pri hitrosti, drugačni 
od tiste, za katero so bili posneti. Kleč je v tem, 
da njega dni ni bilo enotnega dogovora o tem, 
koliko sličic na sekundo naj šteje standard. 
Običajno jih je bilo šestnajst, včasih pa karkoli 
med dvanajst in štirideset, odvisno od leta in 
filmskega studia. Razen tega so ročico hitreje ali 
počasneje vrteli celo znotraj istega filma, pač gle- 
de na naravo prizora ali komični efekt prikazane- 
ga. Drugi razlog je bil gole estetske narave. Pri 
majhnem številu sličic je zaradi sprotnega za- 
temnjevanja svetlobnega vira platno mežikalo, 
kar je za oči utrujajoče. Tretji razlog pa je bil var- 
nostni. Z nitrocelulozo prepojeni filmski trak se 
je preveč segrel in občasno celo vnel, če je mi- 
mo močne projekcijske žarnice tekel prepočasi. 
Neme filme so torej tudi prednamci gledali po- 
spešeno in to so jemali kot nekaj povsem obi- 
čajnega. Sele pozneje dodana 

zvočna sled je prisilila 

trak k počasnejšemu, 

enakomernemu teku. 


nosti! Stan Laurel in Oliver Hardy, nerodni britanski 
suhec in debelušni ameriški cinik, sta bila znanilca 
angloameriške burleske v času zgodnjega Holly- 
wooda med dvajsetimi in štiridesetimi leti prejšnjega 
stoletja. Najbolj sta se uveljavila po letu 1927, ko 
so 'izumili' zvočni film. Fanta sta bila prvi primer 
'buddy' humoreske, ki še danes naplavlja filme s 
prijateljema ali policijskima partnerjema nasprotnih 
spolov oziroma ras. Tu mnogi humorni zapleti izha- 
jajo iz njune različnosti. Komedija Stana in Olia je 
temeljila na situacijskem humorju in klasični burle- 
ski nesporazumov. Če se nista pričkala med seboj, 
sta jo po načelu 'oko za oko' zagodla kakšnemu ne- 
sramnemu odličniku ali celo predstavnikom oblasti. 
Njuni gradbeni, poslovni ali obrtniški podvigi so se 
ponavadi končali z nepopisno zmedo in vsesploš- 
nim uničenjem - a vselej z navali glasnega smeha. 


Če se niso brcali v riti, 

ali si vlekli gat čez glavo, so se v burleskah najra- 
je obmetavali s smetanovimi tortami. To so počeli 
vsi brez izjeme, od Chaplina do Jacka Lemmona. 
Prizor je iz filma, posvečenega tej disciplini: The 
Battle of the Century od Stana in Olia. 

Harold Lloyd, ki visi s stolpne ure, je eden najbolj 
znamenitih prizorov črnobele komedije. Safety 
Last oziroma Varnost na zadnjem mestu je celove- 
černa komedija s prepoznavnimi burkami cepcev. 


Pavliharski trojčki 


Kar je dobro v dvoje, je še bolje v troje. Krohot ob- 
činstva je takisto spremljal predstave bratov Marx, 
ki se jih sedma umetnost spominja po smejalnih de- 
lih Monkey Business, Duck Soup in A Night at the 
Opera. Bratov iz priseljenske judovske družine je bi- 
lo sicer pet in vsi so se odrsko ter filmsko udejstvo- 
vali. A zares so zasloveli le najstarejši: Chico, Harpo 
in Groucho. Multitalentirani bratje so sprva nasto- 
pali na Broadwayu, nakar so v tridesetih letih s sil- 
nih uspehom prišli še v film. Chico je na platnu go- 
voril s popačenim italijanskim naglasom, Harpo je 
molčal in se kot čudak z lasuljo sporazumeval s tro- 
bljo, Groucho pa se je preobrazil v ciničnega gobez- 
dača z naslikanimi brki, cigaro in okroglimi naočni- 
ki. Slednji je bil obenem pionir konverzacijske ko- 
medije in suhega 'židovskega humorja', kar je poz- 
neje povzel Woody Alen. Mnogi njegovi citati so 
pravzprav Grouchovi. "Nikoli ne bi pripadal klubu, 
ki bi me sprejel za člana." Ali "Za vsakim uspešnim 
moškim stoji ženska, za njo pa njegova žena." ln še: 
"Nikoli ne pozabim obraza, a v vašem primeru bom 
z veseljem napravil izjemo." 


Slavoju Žižku simbolizirajo človekov 'jaz', 'nad- 
jaz' in 'id'. Lahko se zgodi tudi vam, zato se z nji- 
hovimi norčijami nezavedno poistovetite. 


Bratje Marx niso bili edini trio pavlih. Nič manj znan 
ni bil trojček The Three Stooges, ki se je koncem 
tridesetih let začel preizkušati v farsi in poznejši ko- 
mediji absurda, ki so jo spočela šestdeseta. Začelo 
se je kot del gledališke komedijantske druščine Ted 
Healy and His Stooges. S prehodom na film se je 
ekipa zmanjšala na tri člane in si nadela ime Trije 
burkači. Njeno srce sta ves čas tvorila Moe Howard 
in Larry Fine, medtem ko se je na tretjem mestu 
zvrstilo več obrazov. V četrt stoletja so nanizali sko- 
raj dvesto kratkih uspešnic, ki so bile v tistem času 
med najbolj priljubljenimi deli filmske umetnosti 
sploh. Žal se sami tega niso zavedali, kajti šef stu- 
dia jih je več kot dve desetletji nategoval z mizerni- 
mi honorarji. 


Trije debili, ups, burkači oziroma Moe, Larry in 
Curly v značilnem elementu: absurd, ki zbuja sal- 
ve smeha. Posnemali so jih trapasti italijanski film- 
ski orožniki ter francoski inšpektorji in žandarji. 


Gledališka in filmska burleska se je v petdesetih le- 
tih prevesila v obdobje, ko se je začel situacijski, fi- 
zičen humor umikati bolj satiričnim prijemom in 
ostrejšemu, sarkastičnemu tonu. To je bil povod za 
nastanek številnih drugačnih odtenkov komedije, 
takih, ki so temeljile na duhovitih dialogih, ne na ri- 
sankastem ščipanju, spotikanju in blebetanju. A de- 
diščina Charlieja Chaplina in drugih burkaških oča- 
kov je vseeno preživela in iz nje je v sedemdesetih 
izšel nov trend čezlužniškega zabavljaštva: predsta- 
ve stoječih komikov. Od tam prihajajo številni po- 
znani smejalni obrazi, od Georgea Carlina, Billa 
Cosbyja in Woodyja Allena do Eddieja Murphyja, 
Jerryja Seinfelda ter Robina Williamsa. (Vedež o 
stand-upu najdeš v oktobrski številki Jokerja.) 


Imen starošolske komedije je še nemalo. Eden 
njih je Buster Keaton, ki je gledalce nasmejal ta- 
ko nemo kot govorjeno, predvsem pa s svojimi 
fizičnimi" štosi. Slika je iz Generala, za nekatere 
kar najboljše burleske vseh časov. 

Zapuščina burlesk in 
sodobniki 


Pravzaprav je ves današnji situacijski humor de- 
diščina burlesk in nemih komedijantov, pač iz časa, 
ko se je bilo treba izraziti brez besed. Zato je tovr- 
stna komedija najbolj univerzalna med vsemi film- 
skimi zvrstmi. Obešenjaškim telesnim gegom se 
enako smejijo bušmani iz afriškega zakotja kot (do- 
volj brihtni) japiji na Wall Streetu. A obenem je bur- 
leskna pripoved najzahtevnejša, ker nima ustvarje- 
nega civilizacijsko-miselnega ozadja kot druge ko- 
medijantske zvrsti. Naj gre za socialno satiro, kon- 
verzacijsko črno komedijo ali politično farso, gleda- 
lec mora imeti vselej v zavesti primerjalno okolje, 
znotraj katerega se odvija humor. Drugače ne bo 
vedel, zakaj naj bi bil denimo karikiran prikaz druž- 
benih statusov ali verskih zapovedi v skečih Letečih 
cirkusantov sploh smešen. 


Dvomim, da ga ne poznaš: Benny Hill je v slavnih 
zvokih pop-džezovske skladbe 'Yakety Sax' da- 
našnjiku vrnil neme smešnice, podkrepljene z joški 
in duhovitimi seksualnimi namigi. 


Vsak stand-up komik lahko pove, da skrivnost sme- 
ha tiči v kontekstu. Situacijski humor ga nima ozi- 
roma je ves potreben kontekst vsebovan že v sa- 
mem položaju in likih. Za to pa potrebuješ sposob- 
nega ustvarjalca, ki jih bo znal karakterizirati, pove- 
zati in domisliti zanimive odnose med njimi. Tako 
se režimo situacijam, ki so (ne)pričakovane ali (ne)- 
prepoznavne, nesporazumom, dvojnim pomenom 
in besednim igram, pretiranim stereotipom ali paro- 
dijam, zabavnim zadregam ter razbremenitvi nape- 
tosti ob razkritju golih resnic. 


Fawlty Towers je imel resda obilo besedne komedi- 
je, toda smešnosti Johna Cleesa izhajajo tudi iz nje- 
govega 'telesa'. Zato Falični penzion, tako kot Joh- 
nov drugi projekt Monty Python, štejemo pod bur- 
lesko. O Letečem cirkusu je bil velečlanek v J235. 

Največji telesni komik sodobnega časa je Rowan 
Atkinson. Njegov redkobesedni gospod Fižolček 
je univerzalno smešen kot le malokdo. 


Kar zadeva igralce, slednji pogosto govorijo o umet- 
nosti 'komičnega tajminga'. To je občutka za prav- 
šnji odziv ali premišljeno pavzo v pravem času. ln 
spet smo pri kontekstu. Jasno pa je, da hollywood- 
ski kravatarji nimajo ne časa ne denarja, da bi iska- 
li in plačevali avtorje inteligentnih scenarijev, saj 
tamkajšnja produkcija po metodi najmanjšega ime- 
novalca in z vazelinom podmazana šiba naprej s 
svetlobno hitrostjo. Bling ka-čing! Dokler bo Adam 
Sandler studiem prinašal cvenk, ga bodo pač naje- 
mali. Tako preprosto je to. 

Med spodobne naslednike burkaških komedijantov, 
ki se bolj kot na besedne dovtipe zanašajo na mimi- 
ko in telesno izraznost, bi se med filmskimi glumači 
mogli uvrstiti Jerry Lewis, Peter Sellers, Lucille Ball, 
Benny Hill, Jack Lemmon, Whoopi Goldberg, Jim 
Carrey, Leslie Nielsen, Rowan Atkinson in še kdo. 
Toda žalostna resnica je, da umetnost burleske po- 
časi in zanesljivo izumira. To dejstvo gre na prvo 
žogo pripisati oportunizmu filmske industrije, ki z 
obračanjem po vetru šelestenja bankovcev siromaši 
vsebino in niža merila za svoje protagoniste. Druga 
možnost, da je današnje občinstvo sila nezahtevno 
in preprosto neumno, je namreč preveč strašljiva. 


TOM IN JEREY 


Lahkomiselni maček in iznajdljivi mišek sta brž- 
čas najslavnejši primer animirane burleske, ki je 
v zgodnjem obdobju televizije zasvojila mladež 
in starež. Princip je enak kot pri filmskih burka- 
čih, vse drugo so odtenki. Zdaj sta muc in miš 
smrtna sovražnika, zdaj začasna zaveznika, zdaj 
trdoživa tekmeca. Priljubljeno risanko sta ustva- 
rila William Hanna in Joseph Barbera za studio 
Metro-Goldwyn-Mayer. Med leti 1940 in 1957 je 
v izvirni seriji nastalo sto štirinajst kratkih pred- 
stav, ki danes veljajo za kultno robo. Risanka 
kaže, kako pomembna je bila v zgodnjih burle- 
skah glasba. Izraža čustva, sporoča komično na- 
petost, zaznamuje dramatične trenutke in v celo- 
ti nadomešča govor. Tom in Jerry sprva le pre- 
pevata, šele pozneje občasno spregovorita. A to 
je že tematski odmik od posrečenega izvirnika. 

JUNAK! 


BODI SUPERJUNAK 
IN Z ODGOVORNO PREKORAČITEV OMEJITVE HITROSTI 


Vi V NASELJU ZA SAMO 10 KM/H 
pore RUJ POVEČA VERJETNOST SMRTNEGA IZIDA 
- OB NESREČI ZA KAR 50 %. 


Vozi:mo 
Pametno 


AGENCIJA ZA VARNOST PROMETA 

Hb-ČAROBNA PALICA 


sova razmišlja, kako. neki je velikanu iz filmdi/Biv uspelo. napisati knjigo, ko pa se ves čas tako ne-, 
"rodno-izraža. Nato sešspomni, da je imel izjemnega literarnega očeta, ki je znal čarati s svinčnikom. 


hovi najboljši prijatelji so cigarete, kafetjera 

in glažek rujnega, največja razburljivost v 
življenju pa se jim zgodi, ko pravilno postavijo veji- 
co. A to ne velja za Roalda Dahla, slovitega va- 
ližanskega pisca, ki je poleg tipkanja uganjal vsa- 
kovrstne vragolije. Bržda njegova literatura tudi za- 
to ni le za mlečnozobe. Njegove norveške koreni- 
ne, radoživa osebnost in raznovrstni projekti so 
vsak po svoje prispevali motive za brezčasne zgod- 
be. Med njimi bržda poznaš Čarlija in tovarno čoko- 
lade, Poba, Matildo in Čarovnice. 


P pisateljev je nedružabnih čudakov. Nji- 


Roald Dahl je bil s 198 centimetri eden največjih pi- 
sateljev preteklega stoletja. Septembra se obeta glo- 
balno praznovanje njegove stote obletnice rojstva. 


Ko je bil Roald kratkohlačnik, se je šolal v interna- 
tu, kjer ga je palica naučila, da nekateri odrasli ne 
marajo otrok. Takim je kmalu znal vrniti milo za žaj- 
fo in že pri rosnih osmih je v lokalni trgovini žlehtni 
prodajalki med bonbone podtaknil mrtvo miš. Kar 
je opisal v priljubljeni povesti Poba. V zgodbah so 
mesto našli še tečni profesorji, ljuba babica in čoko- 
lada cadbury. Sorodniki so ga temeljito podučili o 
skandinavskih fantazijskih bitjih, ki jih je kasneje 
vtaknil v svoja dela, kot bi bili nekaj čisto normal- 
nega. Med drugo vojno, ko je postal britanski pilot, 
je spoznal še gremline, ki so bili po cehovski folklo- 
ri krivi za okvare na letalih. Te male pošasti je ob- 
delal v svoji prvi otroški knjigi, nakar zaradi njega 
leta 1984 zaslovele še v filmu. Vmes je služboval 
kot tajni agent MI6, napisal scenarij za Jamesa Bon- 
da in v prostem času pomagal izboljšati napravo za 
lajšanje pritiska v lobanji, znano kot ventil WDT. 


Tema in svetloba 


Kljub mnogim zabavnim peripetijam Dahlu ni bilo z 
rožicami postlano, če naj omenim le smrt hčerke Oli- 
vije. In taka, grenko-sladka, je njegova literatura. 
Čarli je poba iz dickensonsko revne družine, ki sanja 
o zlati vstopnici za ogled tovarne čokolade gospoda 
Majavška. Zadnja filmska verzija tega romana je iz 


Prvi filmski scenarij za Čarlija in tovarno čokolade je 
Dahl napisal kar sam, a mu končni kinematografski 
izdelek ni bil všeč. Verzije z Johnnyjem žal ni doživel. 


leta 2005, v kateri norega čokokapitalista pod Bur- 
tonovo taktirko igra Johnny Depp. Nadaljnja zani- 
miva lika iz Dahlovih romanov sta izjemno nadarje- 
na deklica Matilda in brezimni deček iz Čarovnic. 
Oba sta primera za socialno službo, saj se za punčko 
doma ne zanimajo, dočim je fantič starše izgubil v 
prometni nesreči. Dahl mladinskega branja ne olep- 
šuje, glavnim junakom pa namesto normalnega 
otroštva daje moč zdravega razuma in humorja, s 
čimer se primotajo do srečnega konca. 

Toda gremlini in Čarli niso edini, ki so s tiskanih vrs- 
tic skočili na odre in filmska platna. Vroča ta hip je 
Disneyjeva interpretacija romana The BFG oziroma 
VDV (Veliki dobrodušni velikan) iz leta 1982. Za pri- 
merjavo, kako daleč nazaj je to: takrat je publiko 
prvič razjokal E. T. In glej zlomka, scenaristka in 
režiser sta pri obeh filmih ista! Steven Spielberg je 
spet tu z očarljivo štorijo o prijateljstvu med otro- 
kom in nečloveškim bitjem. Junakinja Zofka je de- 
setletna sirota (še en primer za socialno), ki jo VDV 
ugrabi, ker ga je videla, kako otrokom prinaša sanje. 


Glavna junakinja povesti VDV je dobila ime po Dahlo- 
vi vnukinji. Zofka je pogumna deklica, ki prijatelju ve- 
likanu pomaga rešiti težavo z ljudožerskimi kolegi. 

A izkaže se, da je sedemmetraš za razliko od svojih 
dece lačnih kolegov izjemno prijazen vegetarijanec, 
ki ga z režiserjevim vesoljčkom povezuje še nekaj 
luštnih podrobnosti. Nežen, pravljičen film za vso 
družino je to. Če pa te mladinska literatura ne gane 
preveč, iz arhiva izbrskaj Tarantinovo bizarno ko- 
medijo Štiri sobe, ki se naslanja na Dahlove kratke 
zgodbe. Te odlikujejo črn humor, maščevalne go- 
spodinje in nenavadni konci. Zbrane štorijice so izšle 
pri založbi Sanje in jih je skupno več kot šestdeset. 


» Dahha 


ba 


Odwratne vime 


iotruted by Onentin Blake u] 


Ne glede na to, v katero knjigo boš pokukal, se boš 
znašel v čarobni deželi, kjer se uporablja 'gobble- 
funk'. To je Dahlov jezik, ki vsebuje tri tisoč skovank. 


Stric s stilom 


Deklič mežikne, se nasmehne mu oholo, 
iz spodnjih hlač potegne kolt, pištolo, 
nameri v glavo zoprne zverine 
in poka-pok! kosmatež brž pogine. 

Ta nesramno emancipirana Rdeča kapica iz Odvrat- 
nih rim je ogledalo Dahlove otroške navihanosti in 
kot britev ostrega uma. Njegovi teksti niso polni sa- 
mo odbitega humorja in absurdnih situacij, marveč 
tudi besednih iger. Pisatelj besedam zamenjuje in 
dodaja črke, zato v VDVju straši "velikanska trasa," 
ki goji "smrkumare." Takisto rad lepi besede in sta- 
vi na onomatopeje (posnemanje naravnih zvokov). 
Včasih je kak izraz kar težko razumeti, a mulariji gre 
to bolje od ušes kot odraslim. Na srečo slednjih je 
junija letos izšel Oxford Roald Dahl Dictionary. 
Dahlovo življenje je bilo nabito polno in še smrt je 
morala zanj izbrati posebno orožje. Umrl je za redko 
boleznijo, mielodisplastično anemijo, saj bi bila 
kakšna pljučnica preveč običajna. Kakor hecno je 
živel, tako se je od tega sveta poslovil. Kot se za 
norveškega potomca spodobi, so zanj pripravili vi- 
kinški pogreb. V valhallo je šel v spremstvu palic za 
biljard, flaše modrega pinoja, čokolade, HB-svinč- 
nikov in krožne žage. Trinajsetega septembra letos 
bi bil star sto let. Njegovo obletnico lahko obeležiš 
tako, da življenje živiš na polno in s ščepcem čarov- 
nije. Carpe diem! (YOLO za vas tamlade.) 

Diagnoza: računalni 


sakodnevno zijanje v zaslon ima zelo nepredvid- 

ljive posledice, je Guattro otvoril niz grozljivih bo- 
lezni, ki zavdajo računalničarju. Recimo migreno. 
("Predstavljajte si, da se v vaši glavi naenkrat razpo- 
či ognjemet, hkrati vam nekdo okoli tintare zateguje 
pas, tolpa razrajcanih sadistov pa vam v istem tre- 
nutku v možgane pika razbeljene igle.") Ali mož- 
ganski tumor. ("Ako vam brez tehnologije živeti ni, 
si glavo ovijte z aluminijasto folijo, na mobija pri- 
lepite tulce straniščnega papirja, sevanje monitorja 
pa izničite z bioenergetskimi zankami oziroma ma- 
gičnimi nalepkami.") In rahitis, kifozo, tretje oko, 
karpalni sindrom, fotofobijo, nintendov palec, epilep- 
sijo ter splošno bebavost. Ironično ni predvidel edino 
lastne pogube, srčne odpovedi, katere vzrok je bil 
takisto nezdrav računalničarjev življenjski slog. 
Julij dvatisočprvega je kljub poletnemu času obilo- 
val z igricami, saj smo jih poleg dolaj predočenih 
opisali še nemalo. Pritegnila sta nas vrhunska do- 
datka Throne of Bhaal za Baldurja 2 in Lord of Des- 
truction za Hudičevca 2, odbil pa ničvredni Blue 
Shi(f)t za Half-Life. Jokerjeva naslovnična fotka je 
šla na račun poslovne simulacije Pizza Connection 2 
in sličnega žanra so bili tudi Gansters 2 ter vesoljski 


V časih Ouaka 3 je bil Operation Flashpoint (92) 
čuden tič med prvoosebnimi streljankami. Poskako- 
vanje je zamenjal za verno simulacijo namišljenega 
hladnovojnega konflikta. Ena krogla in smert ter kli- 
nično resna pripoved sta poskrbela za še nevideno 
izkušnjo. Uspeh je češkemu studiu Bohemia utrl pot 
do nadaljevanj serije ARMA in slovitega moda DayZ. 


s PIŠ a š 


O svetu namiznih iger Battletech je dandanes vse 
tiho, a svojčas je bil poznan tudi med računalni- 
čarji. Ena beseda: MechWarrior. Iz te robotske si- 
mulacije so izšle tudi realnočasne strategije, med 
katerimi je izstopal MechCommander 2 (86). 3D 
teren, razgibane misije, opremljanje mechov in na- 
predovanja pilotov so sestavili res privlačen špil. 

lunapark Startopia. Koža se nam je ježila v Alone in 
the Dark 4 in malo manj v risankastem House of the 
Dead 2, prav nikomur pa soldat ni salutiral v gnojni 
pustolovščini Erotica Island, ki si je prislužila neslav- 
no oceno ena cela ena. Le 2,9 več smo prilepili isto- 
mesečnemu obupnemu Precision Skateboardingu. 
Omembe vredna je še figurična namiznica Mage 
Knight, preprostejša različica Warhammerja za siro- 
make. Menda še obstaja. 

Leta 2001 je bilo snemanje CDjev očitno zelo po- 
gosto početje, zato smo priobčili konkreten artikel o 
delanju varnostnih kopij. Na štirih straneh smo po- 
pisali čisto vse izkušnje, od različnih premazov plošč 
prek načinov preprečevanja napak do optimalnega 
pečenja glasbenih zgoščenk. Če si slednjo snemal 
prehitro, ni delovala v vseh predvajalnikih. Po zim- 
zelenosti je to znanje skorajda primerljivo s puca- 
njem kasetnikove glave zoper spectrumov tape loa- 
ding error. Enako ancientni sta danes kratici GPRS 
in HSCSD, ki smo ju na dolgo in široko predstavili 
kot najbolj vroči mobilniški tehnologiji. Šlo je seve- 
da za prenos podatkov 2G, ki smo se ga šli z apara- 
toma motorola T260 in nokia 6210. Par deset kilo- 
bajtov na sekundo! Zviz! 


tipa gOkeamAdE JASE 


REZOAANO ŽENJE RAČUNA 


pgosgevaai z pekača vseiio b 


Nadalje smo se poigrali z Lego Studios, kompletom 
kock, kamere in programa za snemanje stopmotion 
filmčkov ... predstavili legendarno serijo Futurama 
... testisirali pentiuma 4 1,8 GHz ... A malo verjetno, 
da se boste stari bralci spomnili Jokerja 96 po kate- 
remkoli prispevku. Se ga pa boste zavoljo tisti me- 
sec priloženega filma Poker, ki smo ga prav mi izda- 
li kot prvi slovenski film na DVDju. To je bila Anžlo- 
varjeva verzija Šunda z Veselkom, Ravnohribom, 
Magnificom in mnogo nepozabnimi dialogi. Analno! 


Vesoljska simulacija |-War iz leta '97 je briljirala s 
pristnim gibanjem, ki je upoštevalo vztrajnost v 
breztežnosti, česar X-Wing in druge arkade niso po- 
znali. Nadaljevanje Edge of Chaos: Independence 
War 2 (90) je temu dodalo večjo bero plovil za upra- 
vljanje in pa daljšo ter bolj raznoliko kampanjo, ki se 
je svobodnjaško spogledovala s Privateerjem. 


Velika so bila pričakovanja za naslednico slovitega 
Dune II, a kakor z Dune 2000 se je tresla sipina, ro- 
dila pa rovka. Westwood so sicer vdelali nelinearne 
kampanje za znane hiše in filmske sekvence — poza- 
bili pa so na zabavne, vznemirljive misije, lepo gra- 
fiko in zanimivo zgodbo. Emperor: Battle for Dune 
(68) je zato upravičeno utonil v pozabo. 

Z: Steel Soldiers (79) je bil akcijska strategija, a je 
izstopal iz vojske CeCjevih klonov. Tu ni bilo seka- 
nja drv in kopanja premoga, marveč smo cvenk za 
enote dobivali z zasedanjem kvadrantov. Več za- 
stavic je pomenilo večji prihodek, a obenem več 
težav z obrambo. Špilanje je bilo zato precej sveže, 
težile pa so ga nekam ponavljajoče se misije. 


RK RI, 

m k sei di: 
Technomage (85) ni bil deležen nesmrtne slave in 
nadaljevanj, vendar ga imamo igralci v lepem spo- 
minu. Šlo je namreč za posrečeno arkadno frpiko, ki 
je pritegnila tako z barvitostjo kot preproščino. Za 
dobro sveta smo malo reševali uganke, malo opra- 
vljali kveste in se veliko mečevali ter ognjevali. Nič 
novega, a dostavljeno v okusnem zeldastem paketu. 


PRIPRAVA | CESTNI | PODOBA 
ZA UGO- JALI ŽELEZN kepe 
TAVLJANJE| MOST ČEZ h 
ALKOHOLA| GLOBEL | TELESA 


ANGL. | SLAVNO | GLAyNo 
MESTO š 
UTEŽNA | caunske | MESTO 


MERA. | ARABIJE GANE 


NAIVNE TINE 
ŽENSKE | LOGAR 


Mi PUSTO- 
Č LOVŠČINA 


> sa sali 


- 


TAK 
a S TKANIN 


[; 


MIK 
DRAŽ 
VOLNA IZ 
KAZEINA 


KATICA 
(KRAJŠE 


PREMIER IN 
MINISTRI 
PODLOŽN 

DELO 


BOJAZLJIV 
ČLOVEK 


VELIKA | STARO. 


AVANS 
PREDUJEM 


ŽELJA | pERZLJSKI 


KRALJ 


MUSLIM. | 


MARKO 
pora |NABERŠNIK 


GESLO 
IZHAJA 
IZ SLIKE 


SODOBNIK 
KELTOV 
LEC IŠKE 


RAKEV 
ŠOPEK - 


OLIVER 
(LJUDSKO) TWIST 


DRŽAJ. | MAJHEN 


A m 
PRIKOSI | OREH LIČINKA 


VRSTA 
BRENKALA 
LGIJSKE 
TOPLICE 


BE 
IGRALKA 
PAVČEK 
UČINEK 


SVETOV- 
LJAN 


ČLOVEŠKA 
OPICA NA 
BORNEV IN 


£Bi- | KRAŠKA /RSTA 
PREBI KOTANJA VRSTA 


VALEC ZDAJ VERJA Op | PRO: 


SUMATRI YANKEE | vpTače | JEKCIJE 
PTICA VCEPITEV 
UJEDA ANTON 


(BRKATI) OCVIRK 


RAZVOJNA 
STOPNJA 
PODZEM 

HODNIK 


IVICA 
FEZI 


[ UČINEK 
DEL PTIČJE 
GLAVE 
KRVOLOČ 
NA ŽIVAL 
ADAMOVA 
DRUŽICA 
TRENJE 


OPEVANJE 
SVETOVNO 
MORJE 
E- 
STANIČ 

LOARA VRTA 

ZGOLJ OSTERC 
MOČNO 


VRSTA LESENA PODALJŠ 


OBUVALA OBUTEV SLONOVI 
SEKALCI 


ŠIROK 
GOVOREC TVOREC POLKRO 


POLNA 
LUNA 


EKAVŠČINE PISATELJ ŽEN MOR- 

SKI ZALIV 
Overwateherji: Anja Jerebič iz Tržiča, Filip Štirn iz Izžrebanca kražke: Luka Kramberger iz Maribora Zamotani geselj, ki izhaja iz gornje fotografije, 
Logatca, Klemen Dobrila iz Ljubljane, Rok Krapež iz (Ratchet % Clank), Andreja Omahen iz Ljubljane do 8. ritopraska napiši v glasovnico, ki jo najdi na 
Kranja in Marija Lukič iz Domžal. Rešitev: tracer. (Watch Dogs). Rešitev: peklenska klavnica. naši rumeni stranki na naslovu Joker.si. 

Mihi je v nos udaril smrad po gnijočem. Po 

filmsko se je skremžil in izvedel taktičen umik 
izpred hladilnika. "Ej stari, u frizrju je čista štala!" 
"O fuj," je zavpila še mala Manca, ki jo je prineslo v 
kuhinjo za Mihom. "Fido se je v hladilnik usral!" 
"Ne bluzi, tamala, ne smrdi po pasjem dreku. Neki 
se je pokvarlo." 
"Kaj pa je potem to rjavo na krožniku?" 
"Jah, šunka za dons zvečer ... se mi zdi." 
"Ne bom jest tega jedla!" jo je Manca ucvrla v svojo 
sobo. 
"Kaj je narobe, mularija?" je zadonel glas očeta Sta- 
nislava. Vendar mu je bilo vse jasno, še preden je uzrl 
bedo, ki je bila še predvčerajšnjim zaloga hrane za 
praznični večer. 
"Hudiča, kaj se je pa tukaj zgodilo?" Nejeverno je pre- 
meril obložene police, s katerih so se širile ogabne 
vonjave. V oči mu je padlo zelje, ki se je odločilo nav- 
zeti zelo nezdrave barve, v zgornjem kotu pa je ple- 
sen naskakovala še zadnji vogal velikega kosa sira. 
"Dva dni sem na vikendu, pa gre že vse v maloro!" 
"Marija pomagaj, moje paprike za vlaganje!" je žena 
Magda skoraj spustila dušo. "Daj okna odpri, da se 
ne bomo zagiftali," je odvrnil Stanko. 
"Izgleda, da je hladilnik pobralo," je posmehljivo re- 
kel Miha. 
"Pa kako, hudiča, saj je čisto nov! Saj veš, samodej- 
no nastavljanje programov, nadzor na daljavo čez te- 
lefon in internet ter pospešeno hlajenje penine za 
vašo drago v samo treh minutah," je bil oče več kot 
nejevoljen. "A veš, koliko smo dali zanj? Madona, saj 
bi mi moral sporočiti, če bi bilo kaj narobe." Ročno je 
zagrabil mobitel in mrzlično vlekel po ekranu. "Niče- 
sar, hladilnik ni sporočil ama ničesar!" je bil Stanko 
vedno bolj razburjen. "Da se nisi ti mulc kaj z njim 
igral, a?" 
"Ja itak stari, Tetris sem s komandami špilal. Dej ne 
basaj pa rajš tamali zamor, k itak ne ve, ker mobitel 
v roki drži, sam da piska." 
"Zdaj ni čas za hece, treba je ugotovit, kaj je šlo na- 
robe ... jah, vštekan je." 
"Ma sej a se ne stvar avtomatsko poveže v bazo al ne 
vem kam, če je kej narobe?" 
"Ja, imaš prav, samo da vzamem navodila ..." Z gnu- 
som so zapahnili vrata hladilnika (kljub protestom 
žene, da so se morda kumare rešile pogube in je tre- 
ba najprej izvesti vsesplošno evakuacijo vsebine). 
Nato je vsa družina v tedaj že prezračeni sobi stakni- 
la glave ob nesrečni kišti in se zazrla v navodila za 
uporabo. 
"Tukaj piše, da je treba potegniti po zaslonu z desne 
... ja, meni ... pa potem držati tole ikono tri sekun ..." 
"Th3 PeSt haz yoo! D1s3aSe BrlnGeRz FOrEw4r!" je 
začelo v arhaičnem fontu utripati na digitalnem za- 
slončku. 

"KVA?!" 

Stanko je začudeno pobuljil v ekran. "A nimamo 
naštimanih slovenskih menijev, kaj mi zdaj ta ki- 
tajščina skače tukaj? Kaj se režiš, mulc?" 

"O hudooo, tko pišejo modeli na netu," je Miha pras- 

nil v smeh. "Hekerji, pa to." 

"V kitajščini?" 

"To je angleščina, bukselj. Sam cifre pa to vržejo not, 

da bl hudo zgleda." 

"Sem vedel, da internet ni kaj prida. Čudni ljudje so 

gor, če še pisat ne znajo normalno. Vedno sem go- 

voril, da je internet dober samo za pošto pa hotelske 

rezervacije in nič drugega." 

"Slišala sem, da po internetu komunicirajo teroristi 
." je previdno pripomnila Magda. 

"A Angleži pišejo v številkah?" se je z zanimanjem 

vmešala Manca. "Čudni so." 

"No, Miha, ko se že družiš s čudaki, a nam lahko se- 

daj razložiš, kaj to pomeni?" 

"Ej stari, pojma nimam, sploh pa se ne družim z nji- 

mi. Oni dilajo špile pa filme po netu pa to, jest stvari 

sam poberem." 

"Dilerji?! Ojej, v kakšno družbo si padel, ni čudno, da 

imamo probleme. A so te prisilili v to? Nam lahko 

poveš, ljubček." 

"Ma dej pejt kam drugam buče kotalit, jaz nimam nič 

s tem," je jezno zabrusil Miha. "Poskusmo resetirat, 

pr men vedno vžge, če špil zašteka." Izdatno je s 

prstom obtežil gumb za vklop. 

"Th3 PeSt pwnz yu0 lololololol!!1!" 

"Aha, razumem." Miha se je stegnil za hladilnik, iz- 

pulil kabel za napajanje in ga zadegal nazaj. 


".-4D1s3aSe BrlnGeRz%--" 
"El33t fOr EtErn1Ty" 


"Err, se mi zdi, da je čas za klic na servis," je zaključil 
Miha. "Kobra stari, hladilnik so nam shekal, to mo- 
ram takoj Borutu povedat," je šel gnjavit svoj mobi- 
tel. "Prov selfi bom nardil z ei šunko." 

"Ma kakšen servis," se je razhudil Stanko. "V naših 
časih smo elektroniko takole popravljali!" To rekši, 
je zamahnil in nič kaj nežno pobožal hladilnik po ko- 
vinskem boku. Naprava je udarcu navkljub stoično 
občepela na mestu in ni rekla nobene. Stanko je jez- 
no zagrabil telefon. 

"Strokovna pomoč za hladilnike plazmalux, prosim?" 
"Vaš pametni hladilnik ne uboga! Frdirbal nam je ..." 
"Samo malo, gospod, da se povežem z njim, saj je 
priključen, ane ... Err, nič ni videti narobe, počakajte, 
da ga resetiram od tu ... No, zdajle bi moral delova- 
ti" Na zaslon pak ni skočil meni, temveč napis "We 
rOx!" in animacija, ki ni bila ravno za otroške oči. 
"KAMA!" je Magda Manco potisnila za hrbet. 

"A vi mene zajebavate?!" je Stanko jezno zabrusil v 
telefon. "Ni dovolj, da sem ob kilo pršuta, zdaj mi pa 
še vi opolzkosti pošiljate?" 

"Ahaaa," je izdavil operater, "očitno ste naleteli na 
enega od internetnih črvov, ki napada naše tipe hla- 
dilnikov. Z njim smo že imeli probleme." 

"Hladilnik je črviv?" je presunjeno izdavila Magda. 
"Črvi? O fuj!" 

"Kaj tudi črvi so na internetu?" je malce nejeverno 
vprašal Stanko. 

"Da, in eden je sedaj v vašem hladilniku." 

"Hvala lepa, ampak to sem vedel takoj, ko sem po- 
gledal vanj. ln ni samo eden, ampak jih je cel kup." 
"Z večimi je okužen? Zakaj niste tega takoj povedali? 
Mi lahko navedete imena in tipe?" 

"Prosim? Nisem vam jaz neki biolog!" je zarenčal 
Stanko. 

"Aha ..." Operater je iskal besede. "Glejte, gospod, 
gre za posebne programe, ki se prenašajo po inter- 
netu in napadajo razne naprave. Pred leti zgolj raču- 
nalnike, dandanes pa je lahko žrtev katerakoli pa- 
metna naprava." 

"A pol je samo virus?" je bil kar malo užaljen Miha. 
"Jest sem pa Borutu že nabasal, da smo mel u hla- 
dilniku zmrznjene ledvice od ilegalcev, pa so nam ga 
kapsi sabotiral." 

"Ojoj, a tako nevaren je internet? Zakaj ni tega nihče 
povedal, preden sem spustila svoje otroke gor?" je 
bila vsa zaskrbljena Magda. 

"Proti vsem nadlogam se je moč zavarovati," je po- 
mirljivo nadaljeval operater. "Mimogrede, zraven hla- 
dilnika ste morali dobiti tudi programsko opremo za 
zaščito pred vdori z interneta." 

"Ja tega se pa nekaj spominjam," se je Stanko po- 
praskal po glavi. "Miha, a nisem tebi nekaj dni nazaj 
rekel, da zadevo naštimaj?" 

"Err ... jaa ... pa sem bil verjetno kaj zaposlen," se je 
sin poskušal izmuzniti. 

"Itak, če sta se pa z Jasno mečkala," je vskočila Man- 
ca. 

"TIH BOT TAMALA!" 

"In kako naj se te nesnage znebimo?" je zanimalo 
Stanka. 

"Samo malo, takoj bom sprožil čišč ..." Operater se 
je ugriznil v jezik. "Err, pravzaprav za čiščenje spo- 
minskih modulov potrebujemo posebno opremo. K 
vam bomo poslali serviserja." 

"A? Na svoji mašini lahko viruse spucam brez prob- 
lema," je bil začuden Miha. "A se ga ne bi dalo spu- 
cat čez moj računalnik?" 

"Nenenene, hladilnik ni računalnik," je pohitel opera- 
ter, "zares, čiščenje pomnilniških modulov modela 
235-XP ni lahko opravilo." 

"A se res ne bi dalo snet z neta progi ..." 
"Žalmijegospodampaknegretako." 

"Aha ... ste prepričani?" je hotel vedeti Stanko. 
"Absolutno," je odločno zatrdil operater. "Tovasbo- 
koštalosamodvestoevrov." 

"Dvesto evrov?! A nimamo garancije?" 

"Garancija žal velja zgolj, če gre za okvaro zaradi na- 
pake na napravi. Tu pa se je zgodil vdor. Preberite 
tretji odsek drugega odstavka četrtega člena na osmi 
strani pogodbe." 

"Jah, v redu no ..." je bil Stanko že vsega sit. 
"Mimogrede, imate še kakšno našo napravo, ki je po- 
vezana z internetom? Za ta virus je značilno, da se 
razširi po več napravah v gospodinjstvu. " 

"Samo malo ... ja seveda, pralni str..." 

"KAA! Mami mami, v kopalnici je bazen!" 

CRTIČ DELUKS 


Ov KoD NEKI PRIHAJA To 
NESLUTENO SePIHANJE? 


S0PIHANJE 
MARMELADA 


SEM 
KAMož! 


PoVE) MI ZDAJ! ALI SI GA VIDEL? IMEL 
JE DVE MARMELAPI, BIL JE NA BEGU,. 
Z DVEMA MARMELADAMA, RAZUMEŠ! 
ZAHTEVAM NATANČNE INFORMACIJE! 


SLVTIJo, AMPAK NIČESAR 
ZARES NE VEDO, VSE SE 
ODVIJA TočNe Po NAČRTU, 


DA, NA Pori 
Do ABSOLUTNE 
ZMAGE ZDAV NI 
Več OVIR. ERA 
MARMELAVE JE 
NAPOŽILA! 


VEDEL SEM, DA sl NEKako 
VPLETEN V To SPLETKO, 
ČETVPI TVo)E VLo6E 


TEDAJ PA SE Z6oDI 

NEKA) PRESONLOIVEGA! 
MARMELADI SE ZAČNETA 
'TELEPATSKO STORATUHAVATI 


e » [o] a « C) s 9 8 JULIJ 2046 


OBIŠČITE NAS V CENTRU EUROPARK V 
OTVORITVENEM VIKENDU od 22.-24.7. 

